Viktorija Daujotytė 


Viktorija Daujotytė 


O O, 
2 0 
PPR 


Gyvenimo ir kūrybos apybraiža 


a 


Vilnius 1984 


83.3L7 
Da 405 


Recenzavo filol. m. kand. 
RIČARDAS PAKALNIŠKIS 


4603010202— 073 


TTT Ž— “O Leid "92" 
M 852(08)—84 4—84 O Leidykla „vaga“, 1984 


PRATARMĖ 


Ar gyvenimas poetui ir nėra pirmiausia kū- 
zyba, o kūryba — tikrasis gyvenimas? Kiek įma- 
noma ir kiek galima šias medžio šakas išskleis- 
ti, kad pajustum šaknų plotį, gylį? Kad nuo jų 
vėl eilum prie viršūnės — kūrybos, svarbiausio 
kūrėjo gyvenimo mato? Neišvengia šių ir pa- 
našių svarstymų nė vienas monograiinio tyrinė- 
jimo autorius. Ypač kai rašoma apie kūrėją, at- 
šventusį tik pirmąją oficialaus jubiliejaus datą. 

Tarybinis lietuvių literatūros mokslas šiandien 
ir priartėjo prie šios ribos — prie mūsų poezijai 
reikšmingos kūrėjų kartos. Janina Degutytė — iš 
jos gretų. Humanistinio, pilietinio patoso, atvi- 
ro emocionalaus skambėjimo jos kūryba lietuvių 
tarybinės lyrikos raidoje užima svarbią vietą. 
Janinos Degutytės rinkinių yra išversta į rusų 
kalbą, daug atskirų kūrinių į kitas tarybinių tau- 
tų bei užsienio kalbas. Poetės baras žymus ir 
lietuvių vaikų literatūroje. Žinoma Janina Degu- 
tytė ir kaip poezijos vertėja. Poetės nuopelnai 
tarybinei literatūrai ir kultūrai įvertinti Lietu- 
vos TSR valstybine ir Lietuvos komjaunimo pre- 
mijomis, jai suteiktas Lietuvos TSR nusipelniu- 
sios meno veikėjos vardas. Janina Degutytė yra 
apdovanota Darbo raudonosios vėliavos ordinu. 

Apie Janinos Degutytės kūrybą parašyta ne- 
maža straipsnių ir recenzijų (K. Ambraso, V. Ku- 
biliaus, I. Kostkevičiūtės, J. Macevičiaus, E. Ma- 

tuzevičiaus, A. Masionio, R. Pakalniškio, A. Ra- 
bačiauskaitės, T. Rostovaitės, V. Zaborskaitės 
ir kt.). Kritika niekada nebuvo išleidusi Janinos 
Degutytės iš savo akiračio. Ir ši poetės gyvenimo 
bei kūrybos apybraiža rašyta ne tuščioje vietoje, 
mintyse turint gana turtingas, kartais kiek prieš- 
taringas, bet palankias, teigiamas poetės kūry- 
bos interpretacijas. Galvojant apie visuomeninę 
Janinos Degutytės kūrybos recepciją, ieškota ir 
gyvesnio, konkretesnio jos poezijos pėdsako 
gyvenime. Nedarant didesnių apibendrinimų, pa- 
siremta ir skaitytojų įspūdžiais, spausdintais ir 
specialiai kauptais. Biografijoje nevengta ir dar 
labai gyvos medžiagos (laiškų, įspūdžių), kurią 
šio darbo autorei pateikė poetei artimi žmonės. 
Svarbus šaltinis — išsamūs Janinos Degutytės at- 
sakymai į parinktus klausimus. Emociniam pasi- 
tikėjimui, atviram pokalbiui nuteikianti poetės 
asmenybė bei kūryba, gyva įspūdžių, laiškų, po- 
kalbių medžiaga veikė ir šios knygos „būdą — 
palyginti laisvą galvojimą, interpretavimą. Norė- 
ta atidengti gyvą gyvenimo-poezijos nervą, o 
liesti jį ir skaudu, ir nelengva. Ir atsakinga. Ta- 
čiau tikėta, kad eilėraščiai yra kitaip skaitomi, 
Jei šis tas žinoma apie jų autorių. 

Į Janinos Degutytės eilėraščius žiūrėta ir spe- 
cialiu literatūriniu požiūriu, nevengiant sprendi- 
mų, bet jų ir neabsoliutinant. Eilėraščiai tebera- 
šomi. 

Galvojant apie darbą, sukauptą J. Degutytę ar- 
timai pažįstančių žmonių įspūdžių, poetės laiškų. 
Iš dalies jais pasinaudota ir be atskirų nuorodų. 
Autorė nuoširdžiai dėkoja visiems padėjusiems 
rašant šią knygą. 


BIOGRAFIJOS METMENYS 


„ČIA KELIO PRADŽIA..." 


Atėjusi į pasaulį 1928 metų liepos 6 die- 
ną, Janina Degutytė priklauso tai ypatingai 
„trisdešimtųjų metų gimimo“ kartai, kuri 
daugelio tautų literatūrose tebeturi lemia- 
mą balsą. Kartai poetų, kurių vaikystę ir 
jaunystę rūsčiai brandino karas ir pokaris. 
„Buvo karas. Bombardavimai. Šaudymai. Iš- 
davystės. Įskundimai. Gaudynės. Kasdieninės 
procesijos gatvėse — žydų, belaisvių... Vi- 
sa tai negalėjo praeiti nepastebimai, veikė 
vienaip ar kitaip — sukeldami manyje pro- 
testą, neviltį, troškimą kažką padaryti, kad 
šito pasaulyje nebūtų. Jau tada pajutau žmo- 
gaus laikinumą ir trapumą šioje žemėje. Be- 
galinį žmogaus dvilypumą: budelį ir kūrėją, 
esesininką ir Bethoveną. <...> Taip mane 
ir suformavo — nuožmus laikas ir nė kiek 
ne gailestingesnė gyvenimo situacija" !. 

Kokia ji? Ką iš jos galima ir reikia atver- 
ti skaitytojui, apskritai literatūros žiniai? 
„Negalima nuginčyti ryšio tarp gyvenimo 

|! J. Degutytės atsakymai į knygos autorės anketą. 
1980 m. birželio mėn., p. 13—14. Mašinraštis — mono- 
grafijos autorės asmeniniame archyve. (Toliau cituo- 


jant iš šio šaltinio, tekste nurodoma santrumpa DA ir 
puslapiai.) 


faktų ir kūrybos“, — sako poetė, pridurdama, 
kad kūryba nėra veidrodis, tuos faktus at- 
spindintis (DA, 1). Kūrėjo biografijoje svar- 
biausia yra tai, kas leidžia pajusti kūrybos 
ištakas, premisas, pasaulėjautos šaknis. Yra 
ir platesnis kūrėjo biografijos reikšmės as- 
pektas. Liudija ir vieno laiko, tos pačios kar- 
tos Žmonių gyvenimus, ryškina bendresnius 
moralinius, etinius pagrindus. 

Kūrėjo faktinė biografija negali būti atvi- 
resnė už kūrybinę. Kūrybos atvirumas yra 
pats giliausias, toje gelmėje atskiri faktai, ir 
tikri, ir atviri, kaip šapeliai plaukioja pavir- 
šiuje. Biografinės peripetijos savaime apie 
kūrybą nedaug tegali pasakyti, bet jos yra 
tos pačios surizgusios Žmogaus-kūrėjo gran- 
dinės mazgai — projekcijos į gilesnius, es- 
mingesnius dvasios klodus. Kūryba yra fak- 
tų atskirumo ir išoriškumo nugalėjimas, vis- 
ką dvasioje sujungiantis, išsprendžiantis ir 
sutaikantis atvirumas. Biografija — kelias, 
kuriuo skaitytojas gali nueiti prie kūrybos 
pradžios, sustoti prie pagrindinių jos šalti- 
nių, pajusti poetinių peripetijų psichologinį 
podirvį. 

„Gimiau Kaune, Šančiuose. Čia Nemunas, 
smėlėta VI Kranto gatvelė ir aukštas klevas 
gale namo..."“Ž Maža žalia gatvelė, atsire- 
mianti į Nemuną. Medinis keturių butų su 


* Tarybų Lietuvos rašytojai. V., 1977, t. 1, p. 237. 


mansarda namas, statytas senelio rankomis. 
Kelios vyšnaitės, plačiai išsikerojusios aly- 
vos ir aukšta aukšta kriaušė, kurios net iš- 
šalusios senelė neleido nukirsti. „Du darže- 
liai, pilni gėlių: kvepiančių žirnelių ir nak- 
tinių fialkų, jurginų ir pinavijų, smidro ir 
diemedžio, o nasturtos aplink namus švietė" 
(DA, 2). Gimtųjų namų vaizdas tiesiogiai ta- 
pomas eilėraštyje „Mano priemiestis“ (rink. 
„Šiaurės vasaros“): 


Kauno priemiestis. Šančiai. Akmens ir smėlis. 

Mažyčių namelių, mažyčių sodelių eilės. 

Ir pavasario klevas — kaip žalias, vingrus 
šešėlis, 

Nuo nevaikiškų ašarų drėgnos lūpos ir eilės. 


uu 


„Nuo nevaikiškų ašarų...“  Nevaikiška, 
skaudesnė negu našlaitės Janinos Degutytės 
vaikystė. Vaikystė be motinos meilės, be jos 
globiančios šilumos — ji buvo pragerta. ,,Ne- 
žinau, iš kur atėjo ta baisi liga, lemties pra- 
keiksmu paženklinusi jos veidą... Visada 
gėrė viena“ (DA, 2). Sunkios vaikiškos ne- 
vilties valandos. Tačiau motinos (1902— 
1983) mirtis daug ką pridengė, atverdama 
kūrybai gyvą kraujo ryšį. Vaikiška meilė, 
gailestis, sumišęs su skaudžiu, jau nevaikiš- 
ku kaltės jausmu. Gal ta baisiai skriaudžia- 
mo vaiko ištikimybe jau tada reiškėsi pa- 
reigos, atsidavimo žmonėms dvasia — nesa- 

vanaudiška ir nieko sau nereikalaujanti. Ji 
plaukė iš tėvo — be abejo. 

Stasys Degutis (1902—1942), kilęs iš gau- 
sios valstiečių šeimos nuo Žiežmarių, buvo 
geros, šviesios ir taurios prigimties žmogus. 
Atsisakęs dalies, jis išėjo į Kauną mokytis. 
Pats užsidirbdamas duoną, baigė aukštesnią- 
ją technikos mokyklą, dirbo žemės ūkio 
įstaigose, važinėjo po kaimus, statydamas 
žmonėms trobesius. Mylėjo savo darbą, vi- 
saip padėjo žmonėms. Buvo gal pernelyg 
patiklus. Dar besimokydamas apsigyveno Si- 
mono Bedarfo, poetės senelio, namuose, pa- 
milo ir vedė jo dukterį gražuolę Janiną Be- 
darfaitę. Senelis, kuris mirė nuo širdies smuū- 
gio, dar prieš gimstant Janinai, buvo Šmito 
fabriko darbininkas, auksinių rankų šaltkal- 
vis. Buvęs Amerikoje, mokėjęs rusų, lenkų, 
vokiečių ir, Matyt, anglų kalbas. „Nežinau, 
kaip jis mokėjo lietuviškai“, — yra pridūrusi 
poetė (DA, 7). Nebuvo išimtis — Kauno Šan- 
čiuose tuo metu daug kas kalbėjo lenkiškai. 
Griežtas, tvarkingas, šykštokas, savarankiš- 
ko ir nepriklausomo elgesio. Būdamas apie 
trisdešimties metų, svečiuose pamatė šešio- 
likmetę tarnaitę, išsivedė ją kaip stovi, per- 
ėjo per parduotuves, aprengė ir vedė (DA, 
7). Senelė iš motinos pusės Stasė Bedarfienė 
(1878— 1946) — be tėvo, artimiausias būsi- 
mos poetės žmogus. Buvo kilusi iš Lietuvos 
pakraščio, sakydavusi, kad netoli Baltarusi- 

jos, turėjo daug seserų. „Rašyti senelė ne- 
mokėjo, tik skaitė. Bet skaitė daug. Viskuo 
domėjosi, visko klausinėjo. Tiek vidinės in- 
teligencijos, tiek imlaus proto ir šviesios šiI- 
dies — kaip reta" (DA, 6). Išaugino šešis vai- 
kus, trys mirė. Bet daugiausia šilumos paty- 
rė iš žento, poetės tėvo, globojusio ją, gy- 
džiusio. „Senelė be galo mylėjo mano tė- 
vą — labiau negu kai kuriuos savo vai- 
kus..." (DA, 5). Senelė ir tėvas, šviesusis 
žmogiškumo pasaulis, atsvara prieš tamsųjį, 
baugųjį. Bet 1942 metais atsitiktinai žuvo 
tėvas. „Senelė, prisėdus ant savo lovos, kar- 
tojo pabalusiom lūpom tą pačią frazę: 
„Kas dabar bus su tavim?“ (ten pat). Kai 
nebeliko tėvo, senelė tapo vienintele užuo- 
vėja — iš jos rankų nebuvo sunki ir duonos 
Iiekė, kurią ji slapčia išnešdavo alkanai 
mergaitei. Tačiau neilgam — senelė mirė 
1946 metų „baltą vasario pūgos naktį nuo 
insulto". Nuo kirvio smūgio griuvo kriaušė, 
alyvos buvo iškirstos dar anksčiau — taip 
trūkinėjo ir ryšiai su gimtuoju kampu, ku- 
riame su pertraukomis (pora metų prabėgo 
Kėdainiuose ir trejetas Telšiuose) būsimoji 
poetė išgyveno iki 1948 metų, čia sugrįžda- 
ma ir iš studijų — jau iš dėdės nuomojaman 
butelin. 

Sekant artimiausius poetės giminystės Iy- 
šius, ryškėja gana aiškūs priešingų linijų, 
charakterių ir likimų susikirtimai. Išoriškes- 

ni — kaimo ir miesto. Miestietė mama nemė- 
gusi kaimo ir kaimiečių. Tėvas taip ir likęs 
kaimo vaiku, ir jo motina neparodžiusi šilu- 
mos anūkei, nes ji buvo „tos miestietės“ 
dukra. Skirtingos kalbos — namuose girdėjo- 
si ir lenkų kalba. Motinos išdidumas, begali- 
nis vitališkumas — iš vienos pusės ir beva- 
liškumas, visiškas silpnumas — iš kitos. Tė- 
vo gerumas, 0 kartu ir neryžtingumas. Sene- 
lio karštumas („kaip ugnis“), praktiškumas, 
griežtas savarankiškumas ir tykus , senelės 
gerumas, šviesumas, begalinis pažinimo troš- 
kimas. Ir tėvo, ir motinos šeimose tarp bro- 
lių ir seserų ryškūs charakterių, gabumų 
kontrastai, jaučiama gaivališkos jėgos val- 
džia. Neieškosime tiesioginių paralelių, įta- 
kų, bet jos yra, visada savo klaidžiais suriz- 
gusiais keliais lemdamos žmogaus likimą. 
„Šiaip ar taip, jie visi sulipdė mane. Ir tie, 
kas tiesė ranką, ir tie, kas atsuko nugarą“ 
(DA, 9). Du ryškūs vaikystės antipasauliai — 
juodas girtų motinos naktų košmaras ir tėvo 
šviesumo, senelės gėlių, žydinčių alyvų, var- 
vančios kriaušės, morkų pyrago ar vėliau 
slapta tiesiamos duonos riekės — žŽmonišku- 
mo pasaulis. Visi žmonės, vienaip ar kitaip 
pažinti imliausiame vaikystės ir paauglystės 
amžiuje, jungėsi prie vieno ar prie kito pa- 
saulio. To paties kraujo — vienas alkano vai- 
ko akivaizdoje šėrė šunį kumpiu, o kita (jau- 
niausia Motinos sesuo) savo kad ir menkais 


rūbais dengė iki pirmosios algos. „Mokslas 
apie juoda ir balta <...> tęsėsi bene il- 
giausiai" Š. 

Juodo ir balto antinomijos, įvairiais tiesio- 
giniais ir metaforiškais vaizdiniais atsikarto- 
jančios J. Degutytės poezijoje, turi savo psi- 
chologinį pagrindą. 

Kad ir kokia sunki būtų vaikystė, vis tiek 
ji yra pasakų šalis, visa ko pradžia. „Bet vai- 
kystė — kūrybos užuomazga. Branduolys, 
kuris vėliau apsidangsto lukštais — tuo, ką 
atneša laikas (ir lemtis). Šerdis, kuri apsi- 
traukia rievėm (bet gyvybės sultys teka 
kaip tik šerdyje). Pradžių pradžia, kuri su- 
formuoja žmogaus kūrybą (ir gyvenimą)" 
(DA, 1). 


Čia kelio pradžia, kur klevai 

Skamba savo šakom ir lapais. Kur žydi 

Ramybe ir jaukumu kvapios bulvės mels- 
vai. ,. 


„Kelio pradžia“ 


Ramybės ir jaukumo vaizdas — įspūdis, 
nepaliestas baisaus tikrovės košmaro. Bet 
tai jau „Šiaurės vasarų“ įspūdis, distancijos 
įspūdis — susitaikymas, apvalytas ir išgry- 
nintas, o kartu ir išlaikęs savo tikrumą. 
„-..Ankstyvoj vaikystėj mane sunku buvo 
prisišaukti. Aš gyvenau savo pasauly su žo- 





34 Tarybų Lietuvos rašytojai. V., 1967, p. 453. 

lėm ir medžiais, su paukščiais ir akmenimis. 
Visi jie buvo labai geri, vienas kitą mylėjo 
ir mane gindavo nuo visa pikta. Paskui aš 
ilgai nenorėjau sutikti su tuo faktu, kad 
žmogaus ranka gali būti sunkesnė už akme- 
nį. Net didžiuliai medžiai jau nebepajėgė 
manęs apginti“*. Ankstyviausioje vaikystė- 
ję gamtos pasaulis — gyvas, tikras, atjau- 
čiantis ir gelbstintis. „Kaune, prie vartelių, 
augo didžiulis klevas. Ir jis man padėjo. Ir 
Nemunas" (DA, 13). Prie namo Telšiuose, kur 
būsimoji poetė gyveno nuo septynerių iki 
dešimties metų, „augo sena obelis, patvory 
jazminų krūmai, kuriuose buvo mano slėp- 
tuvė. Ir dar buvo erškėtrožių krūmas — ma- 
no karališkas bokštas“ (DA, 11). Gamta ir 
tikrumas, ir pasaka, pavirtimo ir pasiverti- 
mo galimybė: krūmas — karališkas bokštas. 
Ypatingas vaizduotės paslankumas — laukta, 
kad nuo motinos bus nuimtas užkeikimas, o 
vyskupas (Telšiuose matėsi gražūs jo rūmai) 
pakvies vargšus žmones ir išdalins jiems po 
kambarį su kilimu (DA, 11). Stiprus neteisy- 
bės, melo pojūtis, teisingumo ir meilės troš- 
kimas. Vaizduotė kompensavo viską, ko trū- 
ko realybėje. „Dažniausiai aš ir piešdavau 
(labai mėgau — ištisom valandom) motiną, 
tėvą ir krūvą vaikų. Tai buvo mano laimės 
vizija“ (DA, 12). Sunkios ir skaudžios vaiko 
vienatvės dvasinė kompensacija. Šitos kom- 
pensacijos linkme bus einama ir pirmosiomis 

knygomis — iki pat „Šiaurės vasarų“ rinki- 
nio, pirmojo tikro žingsnio į save, į savo 
tamsą, praradimus ir netektis, nuskaidrintus 
dvasinės šviesos. 


Labai anksti (septynerių—aštuonerių me- 
tų) pajusta mirties galimybė — kaip išsiva- 
davimas. „Tik buvo gaila tėvo“ (DA, 10). 
Gimnazijoje prasidėjusi sunki liga — širdies 
reumatas su visom galimom pasekmėm iki 
to, kad jau pirmame kurse buvo sunku už- 
lipti į ketvirtą aukštą. Sunki liga ankstyvoje 
jaunystėje lemtingai atriboja žmogų, jį iš- 
skiria. Ypatingos išorinės ir vidinės aplinky- 
bės formavo uždarą poetės charakterį. Žo- 
džiams jos pasaulyje buvo ankšta. „Tėvui 
ir senelei niekada nereikėdavo „atsiverti“ 
žodžiais: mes ir be jų nuoširdžiai susikalbė- 
davom" 3, Žodžiais nebuvo galima pasakyti 
to, kas buvo iš tikrųjų — paskutinėm išga- 
lėm slepiant nuo tėvo ir senelės. Anksti pa- 
justa ypatinga žodžio galia, pasakiška, ste- 
buklinga, gera ir pikta. „Man baisu buvo 
tai paversti žodžiais — atrodo, kad viską pa- 
kartoji dar kartą“ (DA, 3). Geroji žodžio ga- 
lia apgaubs ne kartą — ypač gyvenant pir- 
maisiais Salomėjos Nėries poezijos įspū- 
džiais. , 

„+„„„Gal dėl to, kad tylėjimas buvo neiš- 
vengiamas, 0 gal tokia mano prigimtis — 


9 Tarybų Lietuvos rašytojai. V., 1977, t. 1, p. 238. 

paguodą lengviausiai priimdavau iš nebylių 
gamtos rankų. Medis nieko neklausinėdavo, 
žolei negėda buvo rodyti ašaras“ (DA, 23). 
Atvira užuojauta vaikystėje tokia pat skau- 
di, verčianti susigūžti, kaip ir skriauda, — 
gal dar labiau žeidžianti. Gamta nėra atvira, 
ji neardo žmogaus visumos, o ją tvirtina. 
Žmogus joje yra savimi, o vaikas dažniausiai 
pasakos veikėju, kuriam viskas įmanoma iIr 
galima. Pasakiškoji gamtos galia — pirmas 
ryškus būsimos poetės jausminis išgyveni- 
mas. Paguoda, ateinanti pasakos keliu. Pasa- 
kiškas pasirodė ir pirmą kartą pamatytas 
kaimas. ,,„Aš pamilau kaimą, kaip mylėjo jį 
tėvas. Paskui visą laiką jo ilgėjausi kaip kaž- 
ko nerealaus, kaip sapno, kuris nepasikarto- 
ja“ (DA, 14). Pirmieji labai stiprūs pasa- 
kos — realybės sandūros įspūdžiai (kažkada 
tai jau buvo — vizijoje, mintyje, sapne ar 
tikrovėje) įeis ir į poeziją: 

Čia pirmą kartą. 

Bet jau buvau 

po tuo kankinamai mėlynu dangum, 
Tarp aukštų — 
lyg nuo žemės aitsiplėšusių — medžių, 
Prie miško ežero — 
Lyg pamirštam šuliny. 
„Miško ežeras“ 


„Mane suformavo netektys — sako poe- 
tė.— Jos prasidėjo taip anksti ir taip viena 

po kitos“ (DA, 10). Gilesnį šių žodžių planą 

atveria eilėraščio ,„Atėjau“ eilutės: 

Aš kadais atėjau liepoj į šitą žemę — 

Kasvakar netekti saulės ir kasryt susitikti su 
aušra. 


„Kasvakar netekti saulės ir kasryt susitik- 
ti su aušra“ — netektys ir atradimai keičia 
vienas kitą, be tų šviesių pragiedrulių žmo- 
mas šaltinis. Šviesųjį, iš mažens seseriška 
širdim juntamą gamtą su žmogiškuoju tie- 
sos, gėrio, grožio pasauliu jungė ir žmo- 
nės — iš pradžių tėvas, senelė, jauniausioji 
motinos sesuo, vėliau draugai, mokytojai, 
bičiuliai. Iš mažens Janina Degutytė linko 
stebėti Žmones, juos charakterizuoti. Tėvui 
kalbantis su interesantais, „aš visada sėdė- 
davau kamputy ir stebėdavau. Turėdavau sa- 
vo simpatijas ir antipatijas“ (DA, 5). Ypatin- 
gų vaikystės aplinkybių išugdytas pastabu- 
mas ilgainiui išaugo į nuojautą, intuiciją, ku- 
Ii nė karto neapgavo — „ką pavadinu drau- 
gu, tas draugu ir išlieka. <...> Ne su kiek- 
vienu greit suartėju, bet suartėjus — jis iš- 
lieka manyje visam laikui“ (DA, 16). Nuo 
vaikystės iki šiol Janina Degutytė apsupta 
draugų, lyg pati gamta būtų pasirūpinusi su- 
trūkinėjusius kraujo ryšius pakeisti dvasi- 
niais bičiulystės saitais. Telšiuose, be kara- 
liško erškėtrožės bokšto, „pulkas nuostabių 

draugų:  žemaičiukų, žydukų ir čigoniukų“ 
(DA, 11). „Baltaplaukiai ir juodžiai“ sukosi 
aplink ir Kaune — dažnai alkani, apskurę — 
tempdavau iš namų, ką tik turėjau, kad juos 
pasotinčiau. <...> Nemėgau draugauti su 
išsipusčiusiom kaspinuotom mažom pane- 
lėm“ (DA, 15). Įgimtas ir tėvo nuolat palai- 
komas demokratiškumo, socialinės lygybės 
jausmas — „nepakenčiu <...> gobšumo, 
visko vertinimo pinigais ir abejingumo“ (DA, 
9). 

Mokytis Janina Degutytė pradėjo Kaune, 
tėvams grįžus iš Telšių, VII gimnazijoje. 
„Gimnazijoje turėjau kelias drauges, iš jų 
viena tebeliko tokia iki pat savo mirties. Gy- 
venom gretimose gatvelėse: ji penktam 
Krante, o aš šeštam. Vakarais lydėdavom 
viena kitą valandų valandas, kol visi kiemai 
ir namai nutildavo“ (DA, 15). 

Draugystė su bendraamžiais vaikystėje ir 
jaunystėje itin svarbu. Kaip svarbu suprati- 
mas ir taktiška parama sunkiomis valando- 
mis. Jau gimnazijoje sveikata buvo silpna, 
o reikėjo rūpintis pragyvenimu. Namuose 
seniai viskas buvo parduota — baldai, rū- 
bai, daiktai. Klasės draugės slapta palikda- 
vo suole sumuštinių, kviesdavosi pietų. Di- 
delį taktą, jautrumą rodė ir mokytojai, su- 
pratę pamokų praleidinėjimą. Ypač gera bu- 
vo klasės auklėtoja Antanina Dragūnaitė, 
mokiusi lotynų kalbos, mylėjusi literatūrą, 

ypač R. Tagorę. G. Petkevičaitės-Bitės auk- 
lėtinė, ši šviesi mokytoja rėmė būsimą poe- 
tę sunkiausiais momentais. Iš mokytojų ji 
patyrė ir pirmuosius pripažinimo, paskatini- 
mo žodžius. ,Mokyklą gerbiau ir mylėjau, — 
be išlygų šako poetė.— Atsimenu daug šir- 
dingų mokytojų“. Ir labai aukštas mokytojo 
pareigos ir pašaukimo įvertinimas: ,„Moky- 
tojo misija yra šventa. Tam tikra prasme — 
vieno žmogaus atžvilgiu — didesnė negu po- 
eto" (DA, 19). 


ĖJIMAS Į SAVE 


Kada apie ją pradėta galvoti — apie poeto 
misiją, apie poeziją? Ilgą laiką tai buvo at- 
skiri dalykai — poezija nebuvo jungiama su 
savimi. Eita į ją nesąmoningai, apgraibom, 
lyg kažkas nematomas vedė už rankos. Pir- 
mieji besiformuojančios kūrybinės sąmonės 
požymiai pastebimi gana anksti — gyva, 
gamtos pasaulį transformuojanti vaizduotė, 
įsigyvenimas, įsijautimas, patirto įspūdžio 
stiprumas ir pastovumas, savotiškas sielos 
neramumas — „naktim girdėdavosi trauki- 
niai, kurie net vaiko galvoje pažadindavo 
keistą slaptą ilgesį“ (DA, 11). Anksti pabu- 
dęs troškimas kažką daryti, kad žemėje bū- 
tų šviesiau, teisingiau. Konkretesnė pra- 
džia — „gal tos palaimingos valandos, kai 

sėdėdavau prie knygų spintos ant žemės, at- 
sivertus enciklopediją ir kitas išmintingas 
knygas, žiūrinėdama iliustracijas“ (DA, 27). 
Visiško užsimiršimo valandos. Stiprus ir su- 
krečiantis atsivėrimas muzikai — „turėjau 
apie devynerius metus, kai kine pamačiau 
Paryžiaus simfoninį orkestrą, grojantį Betho- 
veną ir Listą. <...> Atrodė, tie žmonės — 
šventieji (eičiau į ugnį paskui juos), o mu- 
Zika — palaima, stebuklas, kuris pasiėmė 
mane visą ir sutirpdė savyje“ (ten pat). Pir- 
mas iki šiol neužmirštas teatro spektaklis — 
K. Binkio ,„Atžalynas“, matytas pradinės mo- 
kyklos salėje. Paskui Čiurlionis. Meno pa- 
saulis nustebusiom vaiko akim vėrėsi nepa- 
prastai ryškiai, skaudžiai ir akinančiai. Kar- 
tu budo ir noras kažką daryti pačiai — piešti 
savo įsivaizduojamos laimės viziją, pačiai 
groti (buvo penkerių ar šešerių metų, kai 
tėvas nupirko smuiką ir žadėjo vesti pas 
mokytoją, tik žuvo tas smuikas...). Sugal- 
vodavo istorijas-pasakas, dešimties dvylikos 
metų pradėjo rašyti ir eilėraščius, niekam jų 
nerodydama. Iki šiol atsimenamas motyvas: 
narve uždarytas laisvės trokštantis paukštis. 
Iš keturioliktų metų išliko pavasario pei- 
zažas, „O jau pirmas tikras, kurio man 
tada nebuvo gėda parodyti, vadinosi „Tau, 
Tėvyne“, parašytas bene 1945 ar 1946 me- 
tais. <...> Kodėl aš pasirinkau poeziją, o 
ne prozą? Man atrodo, ne aš pasirinkau, O 

mane pasirinko, nes pradėjau rašyti visiškai 
negalvodama būt poete. Norėjau būti gydy- 
toja — gelbėti žmones nors nuo fizinio skaus- 
mo, tada dar nesupratau, kad poezija gelbsti 
nuo dvasinio“ (DA, 25). J. Degutytės sava- 
rankiškas medicininis, kaip ir psichologinis, 
pasiruošimas gana išsamus, ne kartą stebi- 
nęs ir specialistus. 

J. Degutytės poezijos pradžia ir sponta- 
niška („pradėjau rašyti be ypatingo svarsty- 
mo, tarsi savaime“), ir kartu ieškanti pras- 
mės — santykio su žmogumi. Kam? Tas pras- 
mės ieškojimas būsimą poetę visam gyveni-- 
mui sujungė su knyga. „Visą laiką kamavo 
žinių alkis. Vadovėlių, užrašų buvo maža. 
Gelbėjo knygos. Ir ne tik grožinė literatūra. 
<...> Paskutinėse klasėse skaičiau I. Teno 
„Meno filosofiją“, monografijas, senų leidi- 
nių recenzijas apie meno veikalus, kritinius 
straipsnius, menininkų dienoraščius ir laiš- 
kus. Rusų kalba skaičiau laisvai ir su žody- 
nu — vokiškai" (DA, 19). Tolesni ieškojimo 
žingsniai į filosofiją, psichologiją. Ir domėji- 
masis šiomis sritimis nebuvo savitikslis, šal- 
tas tyrinėjimas. Jis aiškiai nukreiptas į sa- 
ve. „O man reikėjo suprasti ir kitus, ir sa- 
ve —ne tik iš smalsumo, o dėl to, kad iš- 
tverčiau. <...> Iš daugelio autorių rasda- 
vau kažką sau —iš Senekos, iš Šopenhaue- 
rio, Heidegerio, gal daugiausia iš Šelingo ir 
Kjerkegoro“ (DA, 40). Filosofijos mintis tam- 

pa išmintim, padedančia gyventi, kai sutam- 
pa su paties Žmogaus atrastomis, iškentėto- 
mis tiesomis. Galima jausti, kad Kjerkegoro 
filosofijoje Janinai Degutytei buvo svarbūs 
žmogaus vienatvės apmąstymai, Šelingo na- 
turfilosofijoje — sudievintos gamtos pojūtis. 
Iki šiol Janinos Degutytės kūryba dar nėra 
iki galo atvėrusi savo giliojo klodo (žmo- 
gaus prigimties, likimo refleksijos), kuris yra 
jos svarstymuose, požiūryje į meną, litera- 
tūrą. Galbūt esama ir tam tikro prieštarin- 
gumo tarp minties, retleksijos gylio ir spon- 
taniško, tik emociškai teaktyvizuojamo kū- 
rybos proceso? 

„1948 metais J. Degutytė baigė Kauno 
VII gimnaziją. Ji buvo suaugesnė už savo 
bendraklasius ne tik metais, bet ir skaudžia 
gyvenimo patirtimi bei savarankiškumu. Juk 
vidurinį mokslą baigė pati užsidirbdama pra- 
gyvenimui. Polinkių ir interesų ratas — lite- 
ratūros, meno — jau buvo susiklostęs, bet 
prasta sveikata, sunkios materialinės aplin- 
kybės vertė atsisakyti studijų. Bet žmogus 
gyvena tarp Žmonių — „gal tai vienas pačių 
didžiausių mano patirtų stebuklų, — sako po- 
etė.— Atėjo klasės auklėtoja su pinigais — 
išvažiavau į Vilnių studijuoti literatūros“ 
(DA, 22). Tačiau susirgusi po pusantro mė- 
nesio grįžo ir atsigulė ilgiau negu metams. 
Beveik nebebuvo viltiės — tada, netikėtai iš- 
girdusi gydytojų pokalbį, sunaikino savo 

ankstyvuosius dienoraščius. Ir staiga gyve- 
nimas vėl pasisuko šviesiąja puse — viena 
ligonė, blokadą pergyvenusi leningradietė, 
atidavė tada taip sunkiai gaunamą penicili- 
ną. Pakilo — po dvejų metų (1950) vėl įsto- 
jo į pirmą universiteto kursą. „„Universite- 
tas... Aš taip į jį veržiausi, kaip į išgany- 
mą“ (DA, 22). 

Iš pradžių gyveno studentų bendrabutyje 
Totorių 5, vadinamoje ,„Totorynėje“. Bend- 
rabutis senas, be jokių patogumų, šildomas 
krosnimis, bet iš čia viskas buvo netoli — 
universitetas, teatras, filharmonija. Į koncer- 
tus eidavo už paskutines kapeikas, nors va- 
karienei likdavo tik duona ir vanduo. Pir- 
muosiuose kursuose J. Degutytė dar lankė 
prie Dailės muziejaus veikusį meno pažini- 
mo būrelį, vadovaujamą P. Gudyno. Ir daug 
skaitė, tik su paskutiniaisiais palikdama 
skaityklą. Vertėsi iš stipendijos, dar padė- 
dama ir motinai. Taip pat nelengvai ir sava- 
rankiškai gyveno ir jos artimiausios drau- 
gės. Dalindavosi ir džiovintų obuoliukų sau- 
ja, ir vakarykščiais ant primuso bendrabu- 
čio koridoriuje virtais kopūstais. Apie gra- 
žesnį drabužį nebuvo ko nė galvoti. 

Sunkūs pokario metai, palengva iš hitle- 
rinės okupacijos slogučio atsigaunantis uni- 
versitetas. Ir aukštuosius mokslus su didžiau- 
siu entuziazmu šturmuojančių liaudies vai- 
kų gretos. Ypatingi pirmojo pokario penk- 

mečio studentai — „jie kibo į mokslus ir me- 
nus su tokiu godumu, tarsi norėdami atsi- 
griebti ir už ankstesnes kartas. Jie buvo ap- 
sisprendę ir savarankiški, nes painiuose jų 
reikaluose mažaraščiai tėvai menkai ką te- 
galėjo patarti. Jie buvo veiklos Žmonės, nes 
žodžiais nieko neatstatysi ir nepastatysi. 
Dievaižin kokiais būdais prasimaitindami, jie 
tvirtai tikėjo: tai niekis, vis viena netrukus 
būsime žymūs gydytojai, architektai, direk- 
toriai, poetai“ ?. J. Degutytė buvo tarp pa- 
čių Varganiausių, neparemiamų nei čerka- 
su, nei lašiniais. Optimistų karta, mokėjusi 
šypsotis ir pro vargą, nepriteklius. ,„Ar atsi- 
meni ,„Totorynę“? Vis tik geri buvo laikai... 
Pilna planų ir iliuzijų... Taip, mokėjome 
juoktis... Ir švilpauti... (Iš J. Degutytės 
laiško). J. Degutytės juoką — kvatojimą iki 
ašarų — užkrečiantį, gaivališką, o kartais ir 
neviltingą — visi įsidėmėjo iš tų dienų — iš 
„Totorynės“... 

Čia begyvenant susiformavo artimiausių 
draugų ratas, nusistovėjo interesai. Dėl silp- 
nos sveikatos J. Degutytė aktyviau nedaly- 
vavo visuomeninėje veikloje. Iš tėvo perim- 
tas ir išsaugotas demokratiškumas, tarsi 
įgimtas socialinio teisingumo jausmas, anks- 
tyvoje vaikystėje reiškęsis savo mažų 

6 Šimkus V. Gimęs pačiu laiku.— Pergalė, 1980, 
Nr 2, p. 136. 

draugų „šelpimu“ ir noru puošniuose vys- 
kupo namuose apgyvendinti vargšus, padė- 
jo jai orientuotis vis dar nelengvoje ideolo- 
ginėje situacijoje, skaudžiuose pasaulėžiūros 
klausimuose. Savo ligos, sunkių materialinių 
sąlygų ji nebuvo linkusi apibendrinti, Žiū- 
rėjo kaip į atskirą, jai tekusią skirtį, suge- 
bėdama užjausti kitus, kuo galėdama padėti 
ar tiesiog gyventi draugų rūpesčiais. Be šito 
sugebėjimo peržengti savo ratą apskritai ne- 
gali susiiormuoti gilesnės kūrybinės pajau- 
tos. Menas yra bendrumo ieškojimas — ben- 
drumo tarp savęs ir kitų, tarp Žmogaus ir 
gamtos. Begalinis integracijos procesas, ku- 
rio centras yra dvasinis kuriančiosios asme- 
nybės aktyvumas. Meno pasaulis, knygos, 
draugai, kuriuos ji, gerai pažindama žmo- 
nes, sugebėdavo „rasti“. 


Neturiu pažįstamų gerų, 
Tik draugų — brangių brangių draugų. 


Iš jaunystės pastebimas J. Degutytei bū- 
dingas globos jausmas — lyg ji būtų stipres- 
nė, tvirtesnė, galinti ir aukotis. Laiške drau- 
gei, kurios eilėraščius vertino ir kuri visiš- 
kai neturėjo kūrybai sąlygų, taip rašė: ,,Man 
viena mintis neduoda ramybės — sakysim, 
mane paskiria kokiam lengvesniam darbui, 
kur daugiau laiko, aš atvažiuočiau į Griež- 
pelkius, o tu...“ Kaip pasakoja studijų 
draugės, net į „Totorynę“ atsiveždavo plo- 

nytę, sprindžio dydžio mergytę Lilę, tetos 
dukrą, kuri buvo labai prie jos prisirišus. Iš 
stipendijos pirkdavo jai kaspinėlius, puoš- 
davo. 

Nuo vaikų prasideda kelias į žmogaus pa- 
žinimą, kurio būtinumas universitete jau ir 
programiškai užsibrėžtas: žmogui reikia vis- 
ką žinoti, kas susiję su žmogumi. Tokį visa- 
pusišką pažinimą skatino ir studijos, ir tary- 
biniais metais atgijusio senojo universiteto 
dvasia, gyva Žmogaus nerimo, ieškojimų ir 
atradimų istorija. Nepaisant vis labiau 
irstančios sveikatos, ,,„...tie studijų metai 
buvo šviesūs. Turbūt visą laiką tikėjau ste- 
buklais. Padėjo gerų širdžių artumas. Seno- 
jo universiteto dvasia. Kiemai, galerijos, au- 
ditorijos, asmenybės, kurios apie tai ir ne- 
kalbėdamos, jau vien savo buvimu tvirtino, 
kad reikia padaryti viską, ką gali, ir dar tru- 
putį daugiau. Bibliotekos, iš kurių išeida- 
vom tik vidurnaktį — paskutiniai. Teatrai. 
Filharmonija... Grumtynės už kiekvieną 
šviesesnę akimirką...“ (DA, 23). 

Artimesni studijų draugai žinojo — Janina 
sunkiai serga širdim. Tačiau gyvenimas va- 
lingai kreipiamas viena linkme — dvasinio 
pažinimo, intuityvaus ruošimosi kūrybai, ne- 
atsižvelgiant į nieką — net į sveikatą. Ta pa- 
ti bekompromisė asmenybės nuostata atpa- 
žįstama iki šiol: „Man nereikia gyvenimo 

mezgimui" *. Psichologinės romantinės pasau- 
lėjautos premisos — maksimalistinis reiklu- 
mas sau ir kitiems, nepripažįstant jokių kom- 
promisų. 

Kad J. Degutytė rašo eilėraščius, bendra- 
kursiams nebuvo paslaptis, nors iš tiesų ji 
atsivėrė tik baigdama universitetą. 

Studijuodami literatūrą ir patys jautriausi 
apsipranta su kūrybos viešumu. Jau pirma- 
me kurse, kaip prisimena draugės, ,„buvo ei- 
lėraščių didelis sąsiuvinis“, suprantama, at- 
verčiamas tik patiems artimiausiems. Tačiau 
literatūros studijos visada stiprina ir gabių 
žmonių savikritiškumą. Kurį laiką universi- 
tete J. Degutytė eilėraščių nerašė (sąmonin- 
gai). „Buvau nutarusi nerašyti. Tas nelem- 
tas klausimas — kam?“ (DA, 23). Bet nuo 
ketvirto kurso vėl grįžo prie eilėraščių, ne- 
galvodama apie spaudą, didesnį viešumą, to- 
je viešumoje tiesiog dar nejausdama ir ne- 
matydama savęs. Emocinė, išpažintinė lyri- 
ka atrodė nepritampanti prie visuomeniškai 
aktualių, tačiau deklaratyvių ir sausų perio- 
dikos posmų. Tačiau 1955 metais pirmuosius 
lyrikos rinkinius išleido Justinas Marcinke- 
vičius ir Algimantas Baltakis, 1956 metais 
išėjo Eduardo Mieželaičio „Mano lakštinga- 
la", manifestuojanti, teigianti gilesnes lyri- 
kos galimybes. Formavosi nauja, galinga lie- 


7 Iš autorės pokalbio su J. Degutyte 1979.XII.3. 

tuvių poezijos banga — stipraus, nuoširdaus 
lyrizmo, aukštų moralinių kategorijų, inte- 
gruojančių individualią kūrėjo patirtį, tradi- 
cijos jėgą, visuomeninį aktualumą. Banga, 
kuri stipriai užgriebė ir J. Degutytę, tiesiog 
atvėrė jos trapios, intymiai romantiškos poe- 
zijos galimybę. Pirmieji J. Degutytės rinki- 
niai tapo ir ryškiomis naujojo lietuvių poe- 
zijos etapo gairėmis. 

„Gražiausios man lietuvių literatūroje dvi 
jaunųjų kartos: ketvirtojo dešimtmečio — 
S. Nėries, P. Cvirkos, A. Venclovos, K. Kor- 
sako ir šeštojo—septintojo dešimtmečio — 
A. Baltakio, J. Degutytės, A. Maldonio, Just. 
Marcinkevičiaus karta. Atėjo „jauni ir gra- 
žūs“, stiprūs savo nuoširdžia draugyste, tviI- 
tai paėmę į rankas pažangiųjų ar pažangiau- 
sių epochos idėjų ir nuolatinio meninio atsi- 
naujinimo vėliavą ir žengė. Ir žengia. Kiek- 
vienas — nepakartojamas, o visi drauge — 
ryški ir galinga karta“ Š. 


„TAIP PASIBAIGĖ TYLĖJIMAS“ 


1955 metais Janina Degutytė baigė univer- 
sitetą, tapo lietuvių kalbos ir literatūros spe- 
cialiste. Į mokyklą, kaip daugelis jos bend- 
rakursių, dėl sveikatos ji negalėjo būti pa- 
skirta. Bet apie mokyklą galvojo — net bu- 


Š Bražėnas P. Nesibaigiančiame meninės kūrybos 
maratone.— Pergalė, 1980, Nr 9, p. 103. 

vo parašiusi pareiškimą Pagėgių rajono švie- 
timo skyriui, bet jai buvo atsakyta neigia- 
mai. Per Kultūros ministeriją vėliau gavo 
darbą Tauragės vaikų bibliotekoje. Prasidė- 
jo naujas gyvenimo etapas. Į savo pirmąjį 
darbą pasinėrė visa širdimi — pradėjo nuo 
dulkių ir voratinklių, baigė katalogais ir sa- 
vo pačios pieštais plakatais („ji gerai pie+ 
tikėtai aktyvi ir savarankiška, reikalaudama 
bibliotekai remonto, radijo taško, baldų. Ne- 
pakentė apsileidimo, netvarkos, abejingumo, 
todėl neišvengė (ir nevengė!) įvairiausių 
koniliktų ir nesusipratimų. Dirbti bet kaip 
negalėjo — čia buvo knygos ir vaikai, pa- 
sauliai, iš kurių kiekvienas atskirai galėjo 
užpildyti jos gyvenimą. 1956 metų pradžioje 
vieną po kito suruošė vaikų literatūros ir 
muzikos („Kaip suprasti muziką“) vakarus. 
Kaip giliai žiūrėta į vaiką, jį pažįstant ir 
kažką atpažįstant iš savo pačios skaudžios 
vaikystės: „Atsirado įdomių skaitytojų, nors 
tokių reta. Trys—keturi. Vienas mažutis 
(V kl), lopytom kelnytėm, mažom žydrom 
akim ir purvinom rankelėm, bet nedrįsau 
liepti jų nusiplauti, nes jis su tokia aistra 
man pasakojo apie perskaitytą knygą „,Je- 
meljanas Pugačiovas“ (vos vos paklaustas) 
ir prašė dar apie istoriją, karus ir didvy- 
rius... Kitas — vėl V kl., švarus, tvarkingas, 
didelėm žibančiom akim — skaitęs jau Gor- 

kį, Gogolį, Cvirką. Aš jam siūlau, o jis vis 
„Skaičiau“, ir taip simpatiškai šypsosi. Dar 
vienas — iš vaikų namų. <...> Kai pirmą 
kartą jį pamačiau, kažkokią baisią simpati- 
ją, šilumą pajutau. Akys — mėlynos mėly- 
nos. <...> Liūdnos ir šypsosi. O ta šyp- 
sena tokia nedrąsi, nuskriausta, lyg jis iš 
kiekvieno žmogaus tikėtųsi smūgio...“ (Iš 
J. Degutytės laiško). Įsižiūrėjus į šią gel- 
mę — skaudžią, liūdną ir šviesią — kildavo 
noras kiekvieną nuo galimo smūgio užstoti, 
suprantant tai ne tik kaip auklėtojo, moky- 
tojo, bet ir kaip Žmogaus pareigą. 

Be bibliotekos, Janina Degutytė dirbo ir 
vakarinėje mokykloje. Dėstė rusų kalbą, tu- 
rėjo auklėjamąją klasę. „Buvo geri įdomūs 
žmonės — tie mano mokiniai. Miela buvo 
dirbti su jais. Tebeatsimenu jų veidus, bal- 
sus ir charakterius“ (DA, 20). Iš vieno tų 
metų laiško: „Per pūgas baisiausias ateina 
į konsultacijas. ..", o kai supykina, „vaikšto 
aplink gerom nekaltom akim ir šnekina pa- 
šaliniais klausimais“. Visa širdim buvo su 
tais, kuriems labiausiai trūko šilumos, kurie 
sunkiai sirgo ar buvo vieniši. Galvodama, 
kad reiks iš Tauragės išsikelti, rašė — ar ne 
apie tą patį iš vaikų namų: „Teks palikti ir 
savo penkiolikametį „simpatiją“, nuostabiai 
nelaimingą gyvenimą išgyvenusį, nors ir to- 
kį trumpą. Kas vakaras jis bibliotekoj rašo 
dienoraštį ir duoda man, kad paslėpčiau, nes 

jis neturi kur jo dėti. Kaip ir savęs neturi 
kur dėti. Tik jau jo paties ant lentynos ne- 
paslėpsi, kaip sąsiuvinio“ (Iš J. Degutytės 
laiško). Jei būtų galėjusi — būtų slėpusi, 
glaudusi. Vienai mokytojai, kalbančiai apie 
klystkeliais nuėjusį mokinį, vėliau ji galėjo 
pasakyti: „O kūr pati buvai, kad taip atsi- 
tiko?“ Iš tokių situacijų ir minčių atsiradęs 
eilėraštis „,„Klampoju. Sniegas tirpsta“: 


Klampoju. Sniegas tirpsta. Sidabro pulos iki 
kelių. 

Ir iki kelių — džiaugsmo ir gėlos. 

Vaikų sąsiuviniai. Nuo jų tik rankos gelia. 

Sirdis pilna sidabro ir tylos. 


Zinau, kad bus klaidų, mažų ir didelių. 
Daug puslapių paliks raudonai pribraukytų. 
Kad neplasnotų nieks nei vanagu, nei dru- 
geliu, 
Kad nepataisomų klaidų 
paskui 
nepadarytų. 
Kad nepakiltų žemė — kaip teisėjas — 
Ir išeito gyvenimo 
neperbrauktų raudonai... 


Darbo su žmonėmis ir Žmonėms prasmė, 
giliai pajusta, buvo svarbiausias tų metų 
ramstis. Pagerėjo ir materialinės sąlygos, 
nors didesne uždarbio dalį surydavo bran- 
gūs, sunkiai gaunami vaistai. Sutiko Taura- 

gėj gerų, supratingų žmonių. Kurį laiką, lei- 
dus vedėjui, gyveno Pionierių namuose, nes 
susirasti tinkamą kambarį neįstengė. Žiemą 
buvo labai šalta, o ir šiaip dėl sveikatos nuo- 
lat žvarbdavo. 

Griežpelkių, vėliau Vilkyškių vidurinėje 
mokykloje dirbo artima draugė Teresė, per 
ją susipažino ir su kita mokytoja Rūta, kaip 
rašė viename laiške, „nuostabaus gerumo 
žmogumi“. Dirbdama Tauragėj, tame pra- 
džios mokyklos palėpėje įrengtame butely- 
je Degutytė būdavo dažna viešnia. Vilkyš- 
kiuose („iš lietingojo Vilkyškių periodo“) 
parašyta ir gražių eilėraščių, jau įeisiančių 
į pirmąjį rinkinį: „Nėra mirties“, „,Netikėk", 


„Lietaus lašai“, „,„Rasa“: 


„.„. Rodosi keliaujanti, basa, 
Žemėje bekraštėj aš — rasa... 


Ir kelių žodžių komentaras laiške: „Gaila, 
kad nevaikščiojau basa." Niekada — nebuvo 
galima... O storajame sąsiuvinyje eilėraš- 
čių vis daugėjo. Bet Janina Degutytė labiau 
vertino draugės eilėraščius, keli jų buvo nu- 
siųsti V. Mykolaičiui-Putinui. Putinas atsa- 
kė: „Mano nuomone, Jūsų eilėraščiai rodo, 
kad Jūs rašyti galite. Daug lyrinio nuošir- 
dumo, eiliuojate laisvai, „kalimo“ nejaučia- 
ma“ ?. Putinas patarė daugiau eilėraščių nu- 


3 V. Mykolaičio-Putino laiškas, 1955.111.4. 

siųsti: Eugenijui Matuzevičiui — tuometi- 
niam Rašytojų sąjungos poezijos konsultan- 
tui. V. Mykolaitis-Putinas, taip jautriai atsi- 
liepęs į jaunos Griežpelkių mokytojos kūry- 
bą, kad ir netiesiogiai yra susijęs ir su J. De- 
gutytės poetiniu likimu. Svarbu buvo pats 
atsiliepimas, o jame — „lyrinio nuoširdumo“ 
akcentavimas. Pasinaudojus V. Mykolaičio- 
Putino patarimu, E. Matuzevičiui buvo nu- 
siųsti J. Degutytės eilėraščiai („Muzika“, 
„Žemei“, „Tu neklausk“, „Kaimo mokyto- 
jai"). 1956 m. balandžio mėnesį J. Degutytė 
gavo E. Matuzevičiaus atsakymą — eilėraš- 
čiai patikę, juos malonu skaityti, jie turį 
kažką savito, poetiško, tauraus... E. Matu- 
zevičius prisimena: „„Aš iš karto perskaičiau 
atsiųstąjį pluoštą. Ir pajutau*didelį poetinį 
džiaugsmą: štai kur tikra poezija, tikri ei- 
lėraščiai! Dirbdamas poezijos konsultantu, 
buvau pripratęs prie gana didelio srauto pil- 
kų, bejėgiškų sueiliavimų. . „"!9 
„Gyvenimui reikia apsisprendimo. Poezi- 
jai — dvasinio ryžto, atsivėrimo. Viename 
to laikotarpio laiškų Janina Degutytė rašė 
E. Matuzevičiui: ,„...Poete būti nesvajojau: 
poezija man buvo per daug šventa, kad aš 
drįsčiau nors svajonėj gretinti save prie jos 
kūrėjų. Per ketverius studijų metus visiškai 
10 Matuzevičius E. Aš visiškai nenoriu slėpti..., 
1980.VII. Mašinraštis, p. 1. (Autorės asmeninis ar- 


chyvas.) 

nerašiau. Taip, kaip rašiau, nenorėjau rašy- 
ti, o kitaip — nemokėjau. Paskui vėl pradė- 
jau. Ne dėl to, kad pasijutau mokanti, o dėl 
to, kad tylėt turbūt dar sunkiau negu pras- 
tai rašyti. Vieną sykį gyvenimas lyg iš nau- 
jo atsivėrė, apstulbino savo grožiu. Pasiro- 
dė, kad daug ko anksčiau nemačiau ir daug 
ko nesupratau. Ir norėjosi visiems šitai pa- 
sakyti. Taip pasibaigė tylėjimas“ !!. Iš šito- 
kių minčių — kaip poetinė paralelė — išau- 
gęs eilėraštis ,„Negalvojau būt poetu...“ 


Negalvojau būt poetu, 

Tik norėjos, labai norėjos 
Man pašaukti tave vardu 

Ir nurimt su tavim pakalbėjus. 
Pasakyt. .. jog daugiau negaliu 
Visko nešti viena. .. 


Pablogėjus sveikatai, po metų darbo Tau- 
ragėj J. Degutytė persikėlė į Nemenčinę ir 
pradėjo dirbti Laurų septynmetėje mokyklo- 
je — sanatoriniuose vaikų namuose. ,Moky- 
toja dirbau neilgai, tik dvejus su puse me- 
tų. Ir ne tikrose mokyklose, ir ne tą dėsty- 
dama, ką norėjau. <...> Vaikų namuose 
mokiau lietuvius rusų kalbos, o lenkus — 
lietuvių ir rusų“ (DA, 20). Metų nedaug, bet 
prie jų dar reikia pridėti tuos metus, kai 


"! Cit. iš: Matuzevičius E. Aš visiškai nenoriu slėp- 
ti. 

„nuo popiečio iki išnaktų vaikščiodavau per 
Šančius, nuo vieno buto ligi kito, savais žo- 
džiais perpasakodama vadovėlius taip, kad 
tie mano mokiniai — ne visada ir labai jau- 
nesni — suprastų ir atsimintų“ (DA, 21). Nuo 
1957 metų spalio pabaigos jau dirbo Nemen- 
činės vidurinėje mokykloje — vokiečių kal- 
bos mokytoja lenkų ir rusų klasėse. Auklė- 
jamoji klasė, vaikų lankymas namuose, no- 
ras kuo rūpestingiau atlikti savo pareigas. 
Ir jausmas, kad jėgos vis labiau senka. „(O 
per paskutines savaites apėjau kinus, teat- 
rus ir — tiesiog iš mokyklos su visais sąsiu- 
viniais į polikliniką. <...> Jei atsikelsiu, 
tiksliau — kai atsikelsiu (aš gi dar nežadu 
mirti), daktarai sako, kad mokykloj nebe- 
dirbčiau, nes kiekvienas nervo virptelėjimas 
smogia vėzdu širdin. <...> Širdis galutinai 
susidirbo, leidžia pakilti tris kartus per die- 
ną būtinu atveju ir pasėdėt mažumytį. Tai 
matai, kokia aš. Ir kaipgi nepykti?!“ (Iš 
J. Degutytės laiško). Visiškas invalidumas, 
nesulaukus trisdešimties... Apie mokyklą 
nebuvo ko nė galvoti, o dirbti reikėjo, o 
gyventi reikėjo. 

Kaip tik tuo sunkiu laikotarpiu periodi- 
koje pradėjo rodytis J. Degutytės eilėraš- 
čių. „Aš iš karto pajutau, — sako E. Matu- 
zevičius,— kad tai poezija, kurią galima drą- 
siai siūlyti mūsų solidžiausiems periodikos 
leidiniams. Ir nieko nelaukdamas pradėjau 

redakcijoms siūlyti bei rekomenduoti Jani- 
nos Degutytės eilėraščius, kurie tuo metu iš 
tikrųjų buvo kaip gaivi, nuostabi versmė. 
J. Degutytės eilėraščiuose plakė gyvoji ly- 
rikos dvasia. Man parekomendavus, tuo lai- 
kotarpiu (1957—58 m.) Janinos Degutytės ei- 
lėraščių buvo išspausdinta „Pergalėje“, „Li- 
teretūroje ir mene“, „Jaunimo gretose“, 
„Jaunųjų almanache“ ir kt.“ !? „Ir taip vis- 
kas prasidėjo. Gaudavau E. Matuzevičiaus 
laiškus su nurodymais, kur kada eilėraščiai 
bus išspausdinti, ir pagaliau žurnalus su ei- 
lėraščiais“ (DA, 27). E. Matuzevičiui, kas- 
dien tada perleidžiančiam per rankas šūsnis 
pilkų eilėraščių, Janina Degutytė buvo švie- 
sus atradimas — iš karto atpažįstamas indi- 
vidualumas !*. Konsultanto teise jis siūlė 
pluoštus J. Degutytės eilėraščių laikraščiams, 
žurnalams. „Pirmi eilėraščiai buvo „Jauni- 
mo gretose“, kuriuos gavau jau gulėdama li- 
goninėj (Nemenčinėje)“ (DA, 21). Atsivėrė 
nauja, iki tol nepatirta gyvenimo prasmės 
perspektyva. Kūryba išėjo į viešumą, poetė 
gavo pirmuosius šiltus visai nepažįstamų 
žmonių laiškus. ,„Gaudavau skaitytojų laiškų 
(vos pasirodžius publikacijoms, dar ir ne- 
išėjus rinkiniui). Žmonės sveikino, rašė, kaip 

I? Matuzevičius E. Aš visiškai nenoriu slėpti. .., 


p. 1 


"5 Iš autorės pokalbio su E. Matuzevičium 1980 
liepos 11 d. 

mano eilėraščiai jiems padėjo nevilty ir 
skausme, kaip suteikė jėgų. Tas paradoksas 
mane nustebino ir sutvirtino. Vadinasi, 
traukdama save už plaukų, traukiau ir juos. 
Tai buvo pirmas laimėjimas. Kažką padariau 
reikalingo“ (DA, 28). Taip ėmė pildytis kū- 
rybos prasmės ir reikalingumo žmonėms vil- 
tys. 


Kaupiasi kažkas. .. iš gilumų pačių. .. 
Nežinau, ištrykš kuo — ašara, žaibu? .. 
Tik tylėt vėl nebegaliu, jaučiu. .. 
„..Padvelkė pavasario kvapu. .. 


„Noris kartais...“ 


Šis eilėraštis parašytas dar Nemenčinės li- 
goninėje, kur poetė pragulėjo gerą pusmetį, 
iki 1958 m. balandžio 13 d. „Ligoninėj ma- 
ne aplankė A. Jonynas, A. ir A. Baltrūnai 
su linkėjimais ir pažadais, kurie buvo išlai- 
kyti. Aš atsidūriau Vilniaus ligoninėj, o pas- 
kui Vilniuj ir apsigyvenau" (DA, 27). Žino- 
ma, tas apsigyvenimas nebuvo lengvas. Rei- 
kėjo rasti tinkamą darbą. Pradėjo dirbti re- 
daktore Grožinės literatūros leidykloje. Dar- 
bą čia buvo galima pasiimti ir į namus. Jau 
tada laukti, kada pagerės sveikata, nebuvo 
prasmės. Reikėjo įprasti ir priversti save 
dirbti bet kokiomis aplinkybėmis — skau- 
dančia galva, karščiuojant. Padaryti daugiau 
negu galima — šių žodžių garsiai poetė gal 

ir nėra ištarusi, bet jie tapo tyliu jos atkak- 
laus gyvenimo devizu. 

Leidykloje labai konkrečiai susidurta su 
eilėraščiu, jo žodžiu. Ten pamatyta ir pajus- 
ta eilėraščio kasdienybė. Viena pirmųjų 
J. Degutytė perskaitė ir leidyklos recenzi- 
joje įvertino Juditos Vaičiūnaitės rinkinį 
„Pavasario akvarelės“ (1960), kurį redagavo. 
Džiaugėsi jos naujais įvaizdžiais, gyvais 
vaizdais, savitu stiliumi ir abejojo, nuogąs- 
tavo dėl temų kameriškumo. J. Vaičiūnai- 
tė — iš tų poetų, kuriuos J. Degutytė itin 
vėrtina “, o abejonės dėl kameriškumo at- 
spindi jos pačios vidinį nerimą, galvojimą, 
kad poezija yra daugiau negu ją rašantis 
žmogus. Bendriau ir giliau. Gal šios tiesos 
patvirtinimu buvo ir J. Degutytės redaguo- 
ta Eduardo Mieželaičio rinktinė „Žvaigždžių 
papėdė“. (Viename 1959.VI.15. laiške: — 
„.„..Iedaguoju“, nes ką turi daryti prastas 
redaktorius su geru poetu?“) Kaip redakto- 
rei J. Degutytei teko susidurti ir su artimu 
pažįstamu E. Matuzevičium tvarkant jo rin- 
kinį „Negeski, švyturio ugnele!“ (1960). 

E. Mieželaitis vienas pirmųjų pajuto J. De- 
gutytės eilėraščiuose talento jėgą. Apie ta- 
lentą jis ir kalbėjo „Jaunųjų“ almanacho 
(1957) aptarime LTSR rašytojų sąjungoj — 
išskirdamas A. Maldonį ir J. Degutytę. 


“ Iš autorės pokalbio su J. Degutyte 1980.11.12. 

„Ką man davė darbas leidykloje? Pagarbą 
šitam sunkiam ir neįvertinamam darbui, ku- 
rio negalima atlikti bet kaip, kuris reikalau- 
ja daug žinių (mokytis be perstojo!). Ir pa- 
garbą daugeliui leidyklos šviesių, darbščių, 
talentingų žmonių“ (DA, 24). 

Netrukus poetei buvo pasiūlyta ruošti pir- 
mąjį rinkinį ir, dar jam nepasirodžius, 
1958 m. gruodžio 18 d. ji buvo priimta į 
Rašytojų sąjungą. Kurį laiką ir gyveno Ra- 
šytojų sąjungos patalpose, mažyčiame kam- 
barėlyje, paskui gavo butą Smėlio gatvėje. 

1958 metų pabaigoje respublikiniame ra- 
šytojų seminare buvo apsvarstytas būsima- 
sis J. Degutytės rinkinys, kuris, E. Matuze- 
vičiaus žodžiais, buvo pagrindinis semina- 
ro objektas. Rinkinys buvo neblogai įver- 
tintas. 

Iš leidyklos, vėl pablogėjus sveikatai, te- 
ko išeiti. Širdies liga, kelių konsiliumų nuo- 
mone,— sudėtinga, reta, neaiški. Liko inva- 
lidumo pensija ir neprarandamos kūrybinės 
viltys. Išorinio gyvenimo ribos pastebimai 
susiaurėjo, nors valios pastangomis jos kar- 
tais ir sulaužomos. 

1958 metų rugsėjy — Jaltoje, kūrybos na- 
muose. Iš čia ciklas — „Baltos rožės“, pirmas 
iš nedaugelio poetinių bandymų įsigyventi 
į kito krašto gamtą, rasti joje save. Ir pra- 
džia — išeities taško, pozicijos, santykio ieš- 
kojimas — žodžiu susiliečia su Salomėja Nė- 

rim, su jos „„Atimkit iš manęs tą skurdųjį 
peizažą. ..': 
Svetimas peizažas. 
Pilkavarstė jūra. 
Kalnus vysto rožinė aušros migla. 
Kiparisai nepažįstami sužiuro. 
Sukaupta, neatsivėrusi tyla. .. 
Nedrįstu aš kipariso ir paliest, 
Tos žalios didingosios kolonos. .. 
„„. Dar turbūt negreit išblės 
Svyrūnėlis paliktas geltonas. .. 
„Kiparisas“ 

Ir paskutinėje eilutėje tarsi jos prasmės 
fonas aiškiai jaučiama Salomėjos Nėries ei- 
lutė, jos chorėjas, net su būdingaisiais into- 
naciniais požymiais. S. Nėris: „„Rudenėlį ty- 
lųjį, geltoną..." ir J. Degutytės: ,„Svyrūnėlis 
paliktas geltonas..." Tik kiek modifikuotas 
Salomėjos Nėries kreipinys „Baltose rožė- 
se“: „O kalnai aukštieji, o kalnai!". Kas ši- 
taip suaktyvina poezijos atmintį? Poetų pa- 
saulėjautos artimumas, bent truputį artima 
psichologinė situacija? Eilėraščiui lengva už 
jo esančios didelės poezijos prieglobstyje, 
bet jam reikia ryžtis nežinomam keliui, sa- 
vęs ieškojimui tarp tūkstančių įvairiausių li- 
kimų — žmogaus likimų. Viena draugė kupi- 
na laimės — ištaka, kita, sunkus ligonis, ra- 
šo: „rodos, jaučiu, kad mums neteks pasi- 
matyti, nes pavasario gal nesulauksiu“. Ir 
laiško—perpasakojimo reziumė: „Aš tebe- 

guliu“. Tie gulėjimai — vis ilgesni, skaudes- 
ni, iki tylaus skundo: „Jau neatmenu, kada 
lauke buvau. <...> Guliu savo naujajame 
bute... Dideli langai. Visą dieną saulė sau- 
lė... Niekad jos tiek nemačiau. Ir — bepro- 
tiškai tamsu. Kaip rūsy. Aklinam“ (Iš J. De- 
gutytės laiško). Džiaugsmas, šviesaus gyve- 
nimo viltys, tylus, liūdnas atsisveikinimas, 
nesulaukus trisdešimties, saulė už langų ir 
tamsa sergančioje širdyje. Begalinis, neišse- 
miamas antinomijų pasaulis, taip ryškiai su- 
skaidęs J. Degutytės poeziją į atskiras, bet 
susiliečiančias erdves. Ir didžiausias stebuk- 
las — gyvenimas, paties ir paliudytas — arti- 
mų ir skaudžių likimų. „Dieve, koks stiprus 
tas gyvenimo instinktas ar jausmas! Silpnu- 
tė, permatoma kaip popierėlis, o akys šyp- 
sosi, kai skaito gražią knygą ar klausosi mu- 
zikos, dega — lyg tas kardas ir nekabotų ties 
ja“ (Iš J. Degutytės laiško). Tai apie tau- 
ragiškę mergaitę, sirgusią panašia liga... 
1959 metais J. Degutytė gulėjo Maskvoje iš- 
tyrimui ir galvodama apie širdies operaciją, 
ir bijodama... Bet iki jos nebuvo prieita. 
Gyvenimas liko jos pačios rankose — kiek 
galėsi sau padėti. Vėliau sakys: „Aš save 
šiaip taip laikau ant šio svieto...“ 

Tarsi kompensuodamas išorinį stabilumą, 
vis gilesnis, paslankesnis darėsi vidinis gy- 
venimas, kurio pagrindinė kryptis buvo pas- 
tanga sutapti su kūrybiniu dvasios pasireiš- 

kimu, artėti į tikrąją save. Valios pastango- 
mis reikėjo pasiekti savyje akimirkai nu- 
rimstančios dvasios gelmę — tikėjimą, kad 
„galima celėje pergyventi kalnus, saulę ir 
jūrą“ (DA, 1). Be galo myliu kalnus ir 
jūrą, jei galėčiau, amžinai keliaučiau. Bet 
visas Žmogaus gyvenimas telpa tarp to, ko 
jis nori ir ką gali" 15. 

„Ko nori ir ką gali...“ Meilė, pasiauko- 
janti, nieko sau nereikalaujanti, ir suprati- 
mas, kad šeima neįmanoma. Staiga kylant į 
šlovę, į poezijos parnasą, keitėsi gyvenimo 
situacija, aplink daugėjo žmonių, kurie no- 
rėjo tik pasišildyti tos šlovės spinduliuose. 
Bet žmonių pažinimas ir netikėtai atsiradusi 
ironija gelbėjo. Tikri draugai atpažįstami iš 
karto — ir visam laikui. Taip į poetės gyve- 
nimą apie 1958 m. įėjo tapytoja Bronė Jace- 
žmogus, o stebuklas". Šviesiu spinduliu anks- 
tyvojoje kūrybinėje biografijoje liko poetas 
Antanas Jonynas. 

Pirmojo rinkinio rengimo laikas sunkus, 
dramatiškas. Nebuvo sveikatos, motinos 
„Juodosios dienos“ vis beviltiškiau užsitęs- 
davo. „Aš gyvenau ir negyvenau. „Ugnies 
lašus"  ruošiau karštligiškai ir beviltiškai. 
Kaip ir viską, ką dariau“ (DA, 27). Reikėjo 
didelės dvasinės jėgos tokioms eilutėms pa- 


' Iš autorės pokalbio su J. Degutyte 1980.V8, 

rašyti ir savimi patikrinti. ,Aš mirčiai neti- 
kiu. Neatima ji nieko. / Ji tik patikrina, 
kas gyva, o kas ne“ („Nėra mirties“). Gai- 
vališka gyvenimo aistra, Salomėjos Nėries 
gyvenimo liepsna: „Duok man sklidiną taurę 
liepsnos! / Nebijok! Aš išgersiu — nežūsiu“ 
(„Aš nenoriu drungno vandens“). Ypatingas 
sielos nuskaidrėjimas, poezijos-lemties mąs- 
lus šypsnys: 


„..Tr lenkiuosi saulei 
ir gimtai žemelei, 
Kad man skyrė dalią 
bėgt šita veja. .. 
Kad beržiuką trapų — 
baltąją žvakelę — 
Uždegė, pastatė - 
mano kelyje... 


„Rudenio taku“ 


Ankstyvoji kūryba iš vilties, tikėjimo, su- 
kaupto, o kartais net forsuoto, tarsi atsiribo- 
jant nuo skaudumo, nevilties, baisumo. „Vi- 
si džiaugėsi eilėraščių šviesiom nuotaikom, 
O aš pastoviau galvojau apie išėjimą... Bi- 
jojau pažvelgti į tai, kas glūdi manyje, ne- 
norėjau liesti tų temų ir motyvų, kurie per- 
sekiojo mane dienom ir naktim. Bijojau sa- 
vo atminties. Bijojau nakties“ (DA, 28). 

Koks dramatiškas, įtemptas kartais būna 
realios psichologinės situacijos ir eilėraščio 
santykis! Tai paliudija ir eilėraščio „Klevo 

Spurganėlėj tvenkias upės“ istorija. Eilėraš- 
tis šviesus, pavasario nerimo, atvirumo nuo: 
taikos, ypatingo atsivėrimo — sau ir pasau- 
liui. 

„Būki nebaigtoji...“,  ,„būki amžina...", 
„likime mano įstabus...“ — iš eilėraščio 
spręstume apie pasaulėjautos tvirtumą, Op- 
timistiškumą, pasitikėjimą savo jėgomis. Ir 
eilėraščio genezė: „Klevo spurganėlėj tven- 
kias upės...“ parašytas draugės (tapytojos 
mėnesį gulėjau (po ilgoko buvimo ligoni- 
nėj; Mano naujai gautas butas buvo Anta- 
kalny — tolokai mano globėjams). Už sie- 
nos — taip pat dailininko dirbtuvė, kur nuo 
ryto ligi vakaro grodavo viena plokštelė — 
Šuberto Nebaigtoji simfonija... Aš ją išmo- 
kau atmintinai“ (DA, 37). Liga, keturios dirb- 
tuvės sienos, ilgos vienatvės valandos, Žvar- 
bi vasario pradžia — eilėraštis parašytas 
1959 metų vasario 6 d. Juntama didelė kūry- 
bos“ jėga — tame sugebėjime peržengti sa- 
vo buvimo akimirką, nelengvą ir Žvarbią, 
išeiti į visada bendresnę, gilesnę ir švieses- 
nę meno valandą. Ir stebinanti artizmo ga- 
lia — įsigyvenimas, įsijautimas į kitą kūri- 
nį — Šuberto Nebaigtąją simfoniją — iki vi- 
siško savo fizinio, kasdieninio buvimo už- 
miršimo,  sutampant dvasiniams  pasau- 
liams — ryžto, heroizmo, valios gyvent ir ne- 
palūžt. Pirmajame rinkinyje apskritai yra 

valingų pastangų — neleisti prasiveržti eilė- 
raščiu nevilčiai, skausmui, ieškoti platesnių, 
visuomMeniškesnių temų. Gal todėl rinkinyje 
galima justi savotiškų forsavimo pėdsakų. 
„Man prikišo egzaltaciją, patetiškumą, 
per lengvą optimizmą. Viešpatie, o aš trau- 
kiau save už plaukų iš savo tamsos. Nes kito 
išėjimo nebuvo. Kad taptum poetu, pirmiau- 
sia reikia išlikti gyvam. Galbūt tuo šiaudu, 
kurio griebiasi skęstantis, ir buvo pirmieji 
rinkiniai“ (DA, 28). Jie išėjo 1959 ir 1960. 
1961 metais pirmoji knygelė vaikams ir piI- 
mieji vertimai — A. Barto ir V. Briusovo. 

Vertimai įėjo į Janinos Degutytės literatū- 
rinį gyvenimą kaip pastovi jo dalis. Verti- 
mas — gera poetinė mokykla, niekas taip ne- 
pajunta eilėraščio mechanizmo kaip vertė- 
jas. Janina Degutytė dalyvavo 1961—65 me- 
tais leidžiant „Rusų tarybinės poezijos“ se- 
riją-bibliotekėlę: išvertė M. Aliger ir V. Briu- 
sovo eilėraščių. Su šiais darbais iškart įėjo 
„į pripažintų vertėjų ratą. Intelektualų, filo- 
sofišką V. Briusovą poetė pamėgo ir dauge- 
lį jo eilių išvertė „gana sugestyviai“, nors 
kitoks kūrybos tipas ir buvo nelengvai įvei- 
kiamas — „išryškėjo pasaulėjautų takosky- 
ra" 16. Vėliau sekė T. Ševčenka (poema „Hai- 
damakai"), labai žavėjo M. Lermontovas... 

6 Rostovaitė T. Žibutės tiglyje, arba hibridiniai vai- 
iai ADa Meninio vertimo problemos. V. 1980, p. 

Vienas paskutiniųjų vertimų iš rusų kal- 
bos — vyresniosios kartos tarybinės poetės 
J. Seveliovos rinkinys „Mano žvaigždė“ 
(1982). Periodikoje pasirodė tikslūs ir poetiš- 
ki M. Cvetajevos eilių vertimai. 

Pro kaimynines — rusų, ukrainiečių, bal- 
tarusių literatūras išeita ir į platesnį pasau- 
lį — prancūzų, vokiečių kalbų poezijos pa- 
saulį — Verharnas, Preveras, Siupervielis, 
Rilkė. Etapiniai, ypatingesni, išplaukę iš poe- 
tės asmenybės gelmių ir atsiliepę kūrybo- 
je — Verharno, Rilkės vertimai. ,,„Vertėjui 
tenka būti aktorium. Įsijauti į kitą Žmogų ir 
mąstai jo mintimis, kalbi jo žodžiais. Man 
atrodo, kiekviena gera rolė aktorių pratur- 
tina" !', 


POEZIJA IR YRA GYVENIMAS 


Po pirmųjų rinkinių Janinos Degutytės gy- 
venimas įėjo į pastovesnius rėmus. Ilgi mė- 
nesiai ligoninėse, ypač rudenį ir žiemą. 
Trumpi sveikatos ,,prašviesėjimai“, išvykos 
į Vengriją, Lenkiją, Čekoslovakiją, Norve- 
giją. Trumpos vasaros — „šiaurės Vasaros“, 
kurių taip laukiama. Kurį laiką praleisdavo 
jas Zarasų rajone — prie Sartų. Dabar — 
Mazgeliškio kaime, Šimonių apylinkėje, 
B. Jacevičiūtės tėviškėje. Miškai miškeliai, 

!' Interviu su rašytojais. V., 1980, p. 267. 

hubėgantys iki garsiosios Šimonių girios. Se- 
na sodyba, apsupta obelų ir aukštų klevų — 
mylimiausių poetės medžių. Prigijo kupiškė- 
nų krašte (per vieną šventę Juozas Baltušis 
ją ir „pakrikštijo“ kupiškėne): „Jeigu kur 
gražus pasaulis, tai tik čia... Gyvenu čia 
nuostabiai, galėčiau būti atsiskyrėle...“ (Iš 
J. Degutytės laiško). Geri žmonės, su kuriais 
artimai bendrauja, kaimo vaikai, kurie gra- 
žia kupiškėnų tarme vadina poetę „Diaguty- 
ta“ ir neša jai gėles, uogas. 

„Nežinau, ką aš daryčiau ir ką rašyčiau, 
jeigu niekas nevežiotų manęs (kartais ir gu- 
lom...). (Ta vežiotoja, meistriškai vairuo- 
janti mašiną, apkeliavusi Lietuvėlę kelis 
kartus — ir vis su molbertu — dailininkė Bro- 
širdimi — tai viskas, ką aš turiu brangaus“ 
(DA, 36). Gimusi ir augusi mieste, poetė yra 
labai prisirišusi prie kaimo, prie jo Žmonių 
ir darbų. ,,„Kai pirmą kartą atsidūriau kaime, 
pasijutau lyg sugrįžus iš tolimos, varginan- 
čios kelionės. <...> Kaimo darbai man ar- 
timi ir brangūs, tarsi dirbčiau juos visą gy- 
venimą (net visų nekenčiamas ravėjimas — 
malonumas!) Medžių šlamėjimas ir paukš- 
čių balsai — nuostabi muzika, kuri gydo“ 
(DA, 41—42). Kaimo, gamtos pasiilgimas 
virsta nostalgija, liga ir viltim. 

Nuo 1948 metų su nedidelėm pertraukom 
poetė gyvena Vilniuje. Vienas pirmųjų poe- 

tinių kreipinių į jį —,„Vilnius naktį“, para- 
šytas 1958 metais. ,„Akmeninis sakalas su 
plakančia širdim — / Tamsmėlynėm tu erd- 
vėm skrendi, / Į saulėtekį ištiesęs milžino 
sparnus“. Vilnius iš „„Prieblandų sodų“ — 
graži mūsų sostinės poetinė reminiscencija: 


"Ant septynių kalvų 
Šiauriškas tavo likimas. 
Lengvas pulsuojantis vardas 
Vilnija po mūsų oda. 
Tavo naktis — akmeninė bokštų iuga. 
Tavo diena — pavasarinis šilagėlių 

dvelksmas 

Nuo septynių kalvų. 


Vilnius poetei — „šventa ir prakilni re- 
likvija, kurią mes saugome savyje“ (DA, 54), 
bet mieste „nėra džiaugsmo įkurti ugnį, pa- 
semti iš šaltinio vandens, klausytis medžių 
ošimo ir matyti, kaip auga žolė“ (DA, 53). 
Gyvenimas mieste poetei turi būti sušildytas 
gyvojo gamtos alsavimo — jos jaukaus ar- 
tumo, pasiekiamo retai kam — ypatinga 
gamtos malonė: „Zylės, įlėkusios pro langą 
(žiemą Vilniuje), užmiega ant mano pagal- 
vės“ (DA, 43). O tas langas išeina į judrią 
Antakalnio gatvę, kiek užstotą medžių. .. Ki- 
tas — į Nerį, matosi aukšti jos krantai, apau- 
gę medžiais ir krūmais. „Kas daugiau, be 
kūrybos, įeina į mano gyvenimą? Muzika. 
Knygos. Parodos. Turbūt viskas (ir buitis, 

nuo kurios jokia moteris negali pabėgti, ir 
rūpesčiai dėl artimųjų)“ (DA, 43). Dėl arti- 
mųjų — jų labui ne tik rūpestis, bet ir ma- 
terialinė pagalba. Galbūt lengviau dirbti, kai 
atlyginimas gali pradžiuginti kitą Žmogų — 
artimąjį ar bičiulį. Eilutės iš vieno 1963 m. 
laiško: ,,„Kur gausiu iš televizijos — tą ski- 
riu draugams ir bičiuliams. Šen pageidavi- 
mus, nes velniškai neįdomu pirktis sau — 
nuobodu ir nelinksma". 

Gera paklausti laiške žmogaus, esančio už 
kelių šimtų kilometrų: ,„Gal pirštinių neturi, 
šaliko gero ar skaros?“ Gal jautrumas kitam 
žmogui įeina į poeto pareigasė Ar pirmiau- 
sia — į žmogaus? 

Poetė neapsiriboja užuojauta, ji tuoj pat 
imasi veiklos, jeigu tik kuo gali padėti. Tau- 
ragėj tvarko virtuvę savo jaunai, nenuovo- 
kiai, bet nuoširdžiai šeimininkei. Ieško kos- 
tiumo be galo užimtam („abu dirba fermoje 
nuo ryto iki vakaro“) kaimynui iš Mazge- 
liškio. Taip, Janina Degutytė — aktyvios vi- 
suomeniškos prigimties žmogus. Dramatiš- 
kai — gyvenime ir kūryboje — susikerta 
veiklos troškimas, rūpinimasis visuomenės 
reikalais ir sunki negalia. Tarybinė visuome- 
nė įvertino Janinos Degutytės pilietinės po- 
zicijos ir kūrybos reikšmingumą. 1960 m. 
kovo 7 d. TSRS Aukščiausiosios Tarybos Pre- 
zidiumo įsaku poetė apdovanota Darbo rau- 
donosios vėliavos ordinu, 1970 m.— meda- 

liu „Už šaunų darbą“. 1978 m. liepos 5 d. 
poetei suteiktas Lietuvos TSR nusipelniusios 
meno veikėjos vardas. Ji-— Lietuvos TSR 
valstybinės ir Lietuvos komjaunimo premijų 
laureatė. 

„..„ZŽvelgia nuo sienos Vytauto Valiaus 
medžiai — šviesa jų viršūnėse. Salomėjos 
Nėries skulptūrinis portretas. Gėlės ant sta- 
lo ir palangėj — daug kaktusų ir skaudžiai 
raudona, pelargonija. Vilniaus verbos. Kny- 
gos. Pilki siūlai senovinėje pintoje kraitelė- 
je. Plokštelių rinkinys. Senas radijo apara- 
tas. Čia gyvena poetė Janina Degutytė. Tik- 
roji dabartinė jos biografija yra poezija. Su 
ja vis labiau vidujai sutampama, atsisakant 
bet kokio pritempimo, netikros gaidos. 

„Nėra tokios prozos, kuri, žmogaus rankų 
palytėta, nenušvistų poezija“,— sako poetė. 
Ir nėra gyvenimo, kuris neatsivertų poezijai. 
Taip poezija pati tampa gyvenimu. 


ASMENYBĖS IR KŪRYBOS PSICHOLOGI- 
JOS BRUOŽAI 


„ŽMOGAUS CHARAKTERIS 
NEDALOMAS..." 


„Žmogaus charakteris nedalomas į atski- 
rus elementus. Poezija — tai visas žmogus, 
su visu tuo, kas poezijai padeda ir jai kliu- 
do, su visu tuo, ką jis galvoja, ką daro ir 
ko nepadaro. Nemoku dalį savęs paskirti 
poezijai, kitą dalį — gyvenimui" (DA, 50). 
Taip, Janinos Degutytės charakterio vienti- 
sumas yra tvirtos asmenybės žymė. Pagal 
psichologinį tipą poetė labiau priklauso prie 
uždarų, intravertiškų žmonių, į viską einan- 
čių iš savęs ir savyje viską nugramzdinan- 
čių. Bet kokia viešuma baugi, ypač kūrybi- 
nė: skaityti viešai savo eilėraščių nemėgs- 
tanti, o jau kalbos apie eilėraščius bijanti 
labiau už viską pasaulyje... Tarsi įgimtas 
vienatvės poreikis. ,,Jausdama artėjantį ei- 
lėraštį bėgu (nuo bet ko!) į vienatvę, kaip 
sužeistas žvėris —į tankmę išsilaižyti ar 
mirti“ (DA, 50). Vienatvėje žmogus kartais 
gali labiau būti su žmonėmis negu iš tiesų 
būdamas tarp jų. Uždarumas, vienatvės bū- 
tinybė savotiškai ardoma netikėto ir greito 
užsidegimo. Labai ekspresyvūs jaunystės 

laiškai draugams — atviri, pilni vidinį im- 
pulsyvumą reiškiančių šauktukų, klaustukų, 
imperatyvų: ,„Atvažiuok! Atskrisk! Atlėk!“, 
„Palauk!“ Nuotaikų kaita — nuo ašarų į juo- 
ką. „Vidurio Janina neturi. Tik aukšta ir Že- 
sugebėjimas prisitaikyti — ,„be galo sunkiai 
(liguistai) einu į kompromisą“ (DA, 48). Šio- 
se psichologinėse charakterio peripetijose 
slypi dramatinė eilėraščių įtampa: 


Taip. Besaikei teko man gimti. 
Atmatuoto — nemoku duot. 
Atmatuoto — nemoku imti. 


Eilėraštis ,,Tu sakai — aš be saiko?“ para- 
šytas 1959 metų pradžioje. Ir jo istorija, poe- 
tės papasakota viename laiške: „Tas apie 
saikus... Ji [B. Jacevičiūtė| mane vadina 
besaike. Mat verkiu be saiko... sykį visą 
dieną ir naktį, be pertraukos iki aušros“. 

Taip, gyvenimas ir poezija neatskiriami. 
Bet ir nesutapatinami, ypač tais atvejais, kai 
be jokios pozos sakoma apie save — „aš gy- 
venau ir negyvenau“. Yra pasaulis, kuriame 
viskas vyksta realiai ir suprantamai. Ir ki- 
tas — tai prasimušantis pro išorinį, tai visai 
nematomas, paslaptingas, bet tikresnis už 
tikriausią, ranka paliečiamą. „Visada gyveni 
kažkokį dvigubą gyvenimą, jautiesi lyg 
dviejuose pasauliuose. Vienas pasaulis — la- 
bai giliai, ten viskas turi kitą spalvą ir kitą 

prasmę. O tas —labiau paviršiuje — kasdie- 
niškasis pasaulis, kuriame dirbam, miegam, 
valgom, skubam...“! Šitas pasaulis, kur 
„labai giliai“, ir yra poetės kūrybos pasau- 
lis. Giluma ir tai, kas „labiau paviršiuje“, 
nėra aklinai vienas nuo kito atskirti. Tai sa- 
vaime suprantama, nes ir psichologų teigi- 
mu, pasąmonės „viršus“ ir sąmonės „apačia“ 
susiliečia, nuolat tarsi perimdami vienas ki- 
to informaciją. Tokio tipo lyrikoje, : kaip 
J. Degutytės, daug lemia intuityviai suvokti 
daiktų ir reiškinių, spalvų ir atspalvių ryšiai, 
kai daug ką tiesiog sunku paaiškinti. Įdo- 
mūs sinesteziniai pojūčiai — kartais balsas, 
pirmąkart girdimas telefonu, ,,pasakąs“ jai 
apie akių ir plaukų spalvą (DA, 51). Drau- 
gus stebina pasitvirtinanti nuojauta. 

Ryškus asmenybės saviraiškos centras. 
„Rašau todėl, kad man tai — vidinė būtiny- 
bė išlieti, išsilaisvinti, kad lengviau atsi- 
kvėpčiau“ Ž. Lyrinė J. Degutytės kūryba ne- 
turi išankstinio programiškumo, ji grindžia- 
ma pasitikėjimu, kad ateis laikas, ir tai, kas 
turi iškilti iš vidaus ir tapti eilėraščiu, iš- 
kils („Yra eilėraščių, kurie nešiojami savy- 
je metų metais“ *). Tokiai kūrybai būtinas 
įsitikinimas, kad meninė individualybė, reikš- 

12 Degutytė J. Apie poeziją. — Pergalė, 1965, Nr 
2, p. 154, 155. 


3 Degutytė J. | Atsakymai į redakcijos klausimus.— 
Literatūra ir menas, 1965 rugpjūčio 28. 

dama save, visada išreiškia ir savo laiką, ir 
savo epochą (,,„Nori to poetas ar nenori, bet 
amžius jį paženklina“). Išreiškia per pirmi- 
nius, itin natūralius ir tvirtus Žmogaus ir vi- 
suomenės ryšius. Šią mintį poetė nuolat pri- 
mena įvairiuose savo pasisakymuose („Apie 
poeziją“, „Laikas ir pasaulis'). 

Turbūt kiekvienam kūrėjui iškyla būtiny- 
bė suderinti savo prigimties, savo santykio 
ir bendrojo pasirinkto kūrybos būdo stygas. 
Ir Janinai Degutytei poezijos, jos supratimo 
klausimas iškilo labai anksti. „Jau pradėjo 
gelsti sąsiuvinio lapai su išrašytais Putino ei- 
lėraščiais. Išrašyti jie gana seniai. Patys pir- 
mieji — prieš dvidešimt metų. Taip aš ieš- 
kojau atsakymų į klausimus, kurie degė ma- 
no lūpose. Aš neturėjau ko pasiklausti — ir 
pasinėriau į poeziją“ *. Tie pirmieji akstinai, 
kurie jauną, dar labai jauną žmogų skatina 
ieškoti poezijos, tampa itin svarbūs toles- 
nėje kūrėjo orientacijoje. Janina Degutytė 
poezijoje ieškojo atsakymo į gyvenimo klau- 
simus — ontologinius klausimus. Ir jos pa- 
čios kūrybos jau nebegalėjo aplenkti pagrin- 
dinis — kūrybos prasmės klausimas. ,„Poe- 
zijos prasmė? Padėti žmogui gyventi“ *. Bet 
kaip — kokiu būdu? Ir čia vėl atsiremiama 
į savo patirtį, į tai, kokios poezijos reikėjo 

* Degutytė J. Negęstanti poezijos šviesa.— Pergalė, 
1963, Nr 1, p. 25. 

*8 Degutytė J. Apie poeziją, p. 155. 


54 


ir reikia jai pačiai. Ir tai padeda išvengti 
tiesmukumo, padeda sujungti bendrąjį poe- 
zijos pašaukimą su savo pačios kūryba. 
„O pagaliau padėti žmogui — argi tai reiškia 
jam nuolatos sakyti, kur eiti: į kairę, į de- 
šinę. Kartais jam užtenka parodyti šerkšną 
ant beržo šakos ar panardinti jo rankas į 
čiurlenantį šaltinį. O kartais, žinoma, reikia 
atrišti akis, kartais reikia stumtelėti — eik!... 
Tokia poezija man visada buvo reikalinga" *. 
Parodyti šerkšną, leisti išgirsti čiurlenantį 
šaltinį *. Pratinti žmogaus akis prie ryškios 
saulės ir juodos mirties spalvos. 

Poezijoje ir galima, ir reikia ieškoti asme- 
nybės. Asmenybės, netapatinamos su dau- 
giau ar Mažiau pažįstamu realiu poeto pa- 
veikslu. Asmenybė lyrikoje yra kuriama. 
Kuriama pagal kažkokius, gal ir ne visada 
sąmoningai suvoktus orientyrus ir iš savo 
vidinių, ne visada iki galo realizuojamų ga- 
limybių. Asmenybės klausimą Janina Degu- 
tytė iškelia pastabose apie Julių Janonį, ku- 
ris „savo poezijoj paliko vieną ryškų pėd- 
saką — savo asmenybės žymę. Didelės ir tau- 
rios asmenybės. Tai būna ne taip jau dažnai. 


" Šaltinio, šaltinėlio motyvas poetės mylimas. Rin- 
kinyje „Ant žemės delno“ ciklo „Raigardo aidai“ ,,Šal- 
tinėlis“ Druskininkuose ir parašytas, ieškant nematomo, 
bet girdimo vandens (,„Dainuojančio nematyti“). Eilė- 
raštį mėgo B. Dvarionas, parašęs jam muziką. 

Galbūt tai ir yra brangiausia. Ir poezijoj, ir 
gyvenime" Š, 

Asmenybės vertės suvokimas — būtina ly- 
rinės kūrybos sąlyga, premisa aiškinantis ly- 
rikos ir kūrėjo santykius. Pirmiausia — su- 
vokimas, kad „poeto pagrindinis uždavinys — 
išreikšti savo individualybę“ ?. Tačiau tuoj 
pat iškyla klausimas, kaip lyriniame eilėraš- 
tyje atsiranda jungtys tarp individualaus ir 
bendražmogiško: ,„,...tai ir yra sunkiausias 
uždavinys — surasti ir atskleisti save ir tuo 
pačiu žiūrėti tūkstančių akimis, gyventi tūks- 
tančių širdimis. Tai ir yra lyrikos grožis ir 
jos vertė“ !?. Apskritai tai yra labai tikslus 
lyrikos esmės supratimas. Supratimas, atitin- 
kantis ir pačios Janinos Degutytės kūrybą, 
pagrindinę jos poetinio mąstymo ir išgyve- 
nimo kryptį. „Didžiausias impulsas? Tai žmo- 
gaus gyvenimas, kurį aplink matau, girdžiu 
ir jaučiu" !!. Iš savęs —į gamtą ir į žmogų, 
įsijaučiant, įsižiūrint, įsiklausant. 

Janinai Degutytei nuo mažens pažįsta- 
mas dvasinis sukrėtimas — situacija, kai 
žmogus staiga atsiduria prieš kažką didelį, 
paslaptingą, neaprėpiamą. Pirmą kartą iš- 
girsta Listo muzika „buvo didelis sukrėtimas 


Šš Degutytė J. Ave, vita.— Pergalė, 1966, Nr 4, 
p. 82. 
9.10 Degulytė J. Apie poeziją, p. 153, 154. 

"! Degutytė J. / Atsakymai į redakcijos klausi- 
mus.— Literatūra ir menas, 1965 rugpjūčio 28. 

(visą vakarą nesulaikiau nesuprantamų aša- 
rų). Keletą mėnesių aš buvau pilna garsų ir 
nežinojau, ką su jais daryti" !?. Muzikos iš- 
gyvenimo būdas — „nežinojau, ką su jais 
daryti“ — yra labai artimas dar pasyviai kū- 
rybinei būsenai — tylai, pasitraukimui į sa- 
ve. Psichologų manymu, dvasiniai asmeny- 
bės sukrėtimai yra neišvengiami, jie atsiran- 
da protui besistengiant aprėpti neaprėpia- 
mą. Jų nepatiria tik praktiškas, „sveikas“ 
protas, reikiamu momentu visada susto- 
jantis. 

Janinai Degutytei būdingos antinomijos: 
gyvenimas ir nebūtis, saulė ir netektis, abe- 
jonė ir praregėjimas, tyla ir sukrėtimas. Tai 
ne putiniškosios pasaulio — minties antite- 
zės, o labiau dvasinės būsenos, esančios ir 
prieš eilėraštį, ir jame pačiame, kaip kiekvie- 
nąkart iš naujo atrandama tiesa. Į Žžmogiš- 
kųjų tiesų lauką įjungiama ir literatūra, ypač 
poezija. Taip, ieškant atsakymo į sukrečian- 
čius gyvenimo klausimus, ankstyvoje jau- 
nystėje buvo atrastas Putinas. Vėliau — Sa- 
lomėja Nėris. „Jei Putino poezijoj radau 
mintis, kurios buvo „mano“, tai S. Nėries 
poezijoj mane sukrėtė gamta — tas apčiuo- 
piamas konkretus pasaulis“ 8, Šios mintys 


'2 Degutytė J. Kaip spalvotas paveikslas... — Poe- 
zijos pavasaris, 1971, p. 105. 

5.14 Degutytė J. / Atsakymai į anketą.— Poezijos 
pavasaris, 1979, p. 44. 

dviem aspektais būdingos Janinai Degutytei. 
Priimama tik tai, kas artima, kas „mano“. 
Itin stipraus emocionalumo ir uždaro, intra- 
vertiško tipo Žmonių ypatybė. Ir antras as- 
pektas (jau minėtas) — sukrėtimas yra ir 
atsivėrimas, kuriam paklūstama be jokių iš- 
lygų. Salomėjos Nėries lyrikos pojūtis — sa- 
vitas. Sukrečia tai, kas, atrodo, pažįstama 
nuo vaikystės, visą laiką kartu — medžiai, 
gėlės, žolynai, debesys. Ne, ne jie — o jų 
galėjimas gyventi kitą gyvenimą — gyveni- 
mą žodyje, žodžiu, per žodį. Netikėtas dvi- 
vertiškumas — ir realybė, ir irealybė, brė- 
žianti tokius ryškius atitikmenis tarp dvasi- 
nės būsenos ir gamtiškumo. ,„Buvo be galo 
nuostabu, kad eilėrašty gali kvepėti žolė ir 
debesys. .." V 


„AS—GYVA GAMTOS AKIMIRKA...“ 


Sąlytis su gamta priklauso prie stipriausių 
emocinių Janinos Degutytės išgyvenimų. 
Gamtos įspūdis — dažnai sukrėtimas, atsivė- 
rimas. Kai po ilgo gulėjimo ligoninėje staiga 
išvysti medžius ir dangų, o kovo pradžios 
plynėje lyg maža šilta saulė sušvyti šalpus- 
nio žiedas. ,, Turbūt keletą šimtmečių atėmus 
iš mūsų laiko, aš mirtinai tikėčiau, kad kiek- 
viename medyje gyvena dievybės..." 15, Psi- 


I5 Degutytė J. / Atsakymai į redakcijos klausimus. — 
Literatūra ir menas, 1965 rugpjūčio 28. 

chologiniai gamtos gyvybės, artimumo pa- 
grindai susiformavo vaikystėje. „Niekas taip 
žmogaus nepaveikia, kaip tai, su kuo jis su- 
artėjo vaikystėje“ !?. Vaikystės pasaulis pir- 
miausia ir buvo gamtos pasaulis. ,,... Anks- 
tyvoj vaikystėj mane sunku buvo prisišauk- 
ti. Aš gyvenau savo pasauly su žolėm ir me- 
džiais, su paukščiais ir akmenimis. Visi jie 
buvo labai geri, vienas kitą mylėjo ir mane 
gindavo nuo visa pikta“ !'. Pasaulis, kuris 
jaučiamas ne atskirai, o kartu su savim ir 
savyje. Gamtos pasaulis, gyvenantis pagal 
žmoniškumo dėsnius. Viena didžiausių gam- 
tiškojo Žmogaus iliuzijų, tik meno pajausta 
ir atskleista. Įsigyvenimas ir įsijautimas iki 
tikėjimo, kad gamta ne tik gyva, bet ir są- 
moninga, kad žmogiškumo ir gamtiškumo 
grandys neatskiriamos, kad viena atsiliepia 
kitame emociniu aidu ir perėjimo galimybe. 

Gamtos supratimas ir pajautimas Janinos 
Degutytės pasaulio modelyje — labiausiai 
visuminis, savitas, ryškių, individualių kon- 
tūrų. „(Gamta yra tai, iš kur mes atėjome ir 
kur grįšime. Ji gyvena mumyse, kur mes be- 
būtume, ir kalba į mus. Jei ir ne visi supran- 
tame, ką ji sako, jos balsą girdime visi. Ji 
duoda žmogųi poreikį — žydėti ir atnešti 
vaisių, keistą nesuprantamą erdvės ir tolu- 


16 Degutytė J. Kaip spalvotas paveikslas..., p. 105. 
!7 Tarybų Lietuvos rašytojai. V., 1967, p. 453. 


59 


mos ilgesį. Ar kūryba — savo esme — ne iš 
jos? 

Aš — gyva gamtos akimirka, iš kūno ir 
kraujo. Didžiausioj girioj, begaliniame lau- 
ke — niekada gamtoje nejaučiu nei vienišu- 
mo, nei baimės. Ji manyje — ir aš joje. To- 
kia pilnatvė ir harmonija, kada Žmogus gali 
pasakyti: aš laimingas. Skausmas tampa pa- 
keliamas, įgavęs iš esmės kitą pavidalą. O 
gal dalį skausmo pasiima ji, užvaldžiusi re- 
gėjimą saulėlydžiais ir saulėtekiais žaliame 
horizonte, medžio žydėjimu erdvėj — ligi pat 
debesų, užvaldžiusi klausą nakties tyla, kai, 
atrodo, kalbasi žolės su Žžvaigždėm, arba 
paukščių muzika. 

Medžiai kiekvienas turi savo charakterį. 
Man artimiausias klevas, gal ne tik dėl to, 
kad augo senelės kieme —ir lydėjo mane 
nuo vaikystės. Klevo plastinė išraiška — 
žmogaus likimo simbolis. Šakų kontūrai dra- 
matiški. Kiekvienas klevas nepakartojamas, 
nepanašus į kitą. Pavasarį —toks žalsvai 
permatomas, plačiom šakom — lyg pasiren- 
gęs pakilti nuo žemės; vasarą — didingas ir 
ramus, visa saugantis; rudenį — aitrus pur- 
puras dega jo plačiai išskėstuose sparnuo- 
se — atsisveikinimui; skaudžiai juoda ang- 
lim išrašytas žiemos danguje. Liepos — visos 
panašios, pilnos motiniško gerumo, palaimi- 

nančios visus, kas patenka į jų pavėsį. Ąžuo- 
lai — kaip žalios tvirtovės, jėgos ir ištvęr- 
mės įsikūnijimas, be to tragiško klevų cha- 
rakterio. Beržai — vaikiškai baltas, patiklus 
spindintis virpėjimas. Eglė — visada vienat- 
vė, net kai ji auga eglyne. Rezignacija ir su- 
simąstymas. 

Visos gėlės — žemės spinduliai. Gamtos 
akys. Jaučiu gėdą, nežinodama žolynų var- 
dų (tokių gražių, prasmingų, liaudies duo- 
tų). Gėlės — kaip vaikai: visos gražiausios. 
Net tos, ujamos iš dirvų. Kiekvienas augalas 
turi savo paskirtį — savo prasmę. Gamto- 
je — nieko nereikalingo ir beprasmio. 

Giliausiai jaučiu rudenį. Tarytum ratas už- 
sidaro. Suapvalėjusi erdvės ir laiko atkarpa 
sunki, prinokusi nukrenta — kaip vaisius. 

Žavus pavasario atbudimo momentas, kai 
medžiai dar permatomi, kai dar viskas bus“ 
(DA, 41—472). 

"Gamtoje žmogus atsiveria tikrumui kaip 
ir vienatvėje. ,Kartą vidurvasarį gulėjau žŽo- 
lėje veidu į dangų. Ir medžiai, ir paukščiai, 
ir saulė, ir bitės — tarytum plaukė virš ma- 
nes, 0 aš — dugne, — ir aš lyg kita, lyg da- 
lelė kažkokios didelės amžinos jėgos. Šitas 
visatos ir mManojo „aš“ susiliejimas visą lai- 
ką manyje buvo gyvas, bet eilėraštis („In- 
termezzo"“) atsirado kaip tik tada, kai aš gu- 
lėjau žolėje ir žiūrėjau..." !š 

Iš Degutytė J. Apie poeziją, p. 154. 

KŪRYBOS IMPULSAI IR ATRAMOS 


„Eilėraščio impulsą beveik visada man 
duoda tikrovė, ne literatūra (čia išimtis — 
dailė, muzika, bet ir tai — jos iškelia tokį 
turinį, kokį tikrovė yra sukaupusi viduje)“ !*. 
Itin tiksli yra antroji minties dalis: „iškelia 
tokį turinį, kokį tikrovė yra sukaupusi vi- 
duje“. Ją papildo ir kiti svarstymai. „Visos 
temos iš to, kuo gyveni, kas pastoviai min- 
tyse. Ateina pačios. Koks nors muzikos mo- 
tyvas, perskaityta frazė, matyto paveikslo 
nuotaika sukelia viduje sumaištį, ir taip 
gimsta tema ar motyvas. Bet viskas turi būti 
viduje, išorės momentas — tik ranka, kuri 
paliečia tą vidų“ (DA, 36). Kūrybos impul- 
sas — tikrovės (į ją įeina ir meno pasaulis) 
ir vidinio gyvenimo sąlytis. Įdomu, kad iš 
tikrovės lauko lyg ir eliminuojama literatū- 
ra, ji stovi tame pačiame lygyje kaip ir poe- 
tės kūryba, tuo tarpu dailė ir muzika pri- 
klauso tikrovės reiškinių ratui ir gali tapti 
poetinės kūrybos akstinu. Janina Degutytė 
iš tiesų nėra literatūriška poetė, bene vie- 
nintelė dedikacija įforminta atrama — Salo- 
mėja Nėris. Bet ir tai ne impulsas, o labiau 
emocinis įvertinimas to, kas nėra ir negali 
būti šalia, o yra kaip neišvengiama dalis ir 
jos pačios kūryboje. 

9-2! J. Degutytės atsakymai. ..— Žr.: Pečkus K. An- 


tikinių mitų interpretavimas šiuolaikinėje lietuvių 
lyrikoje. Diplominis darbas. VVU, 1976. 

Iš žodinės kūrybos, kuri gali tapti poezi- 
jos akstinu, išimtį Janina Degutytė daro mi- 
tologijai, ypač antikos. „„Antikine mitologi- 
ja Žavėjausi visą gyvenimą. Joje, man re- 
gis, visų menų ir filosofijų pradžia, esmė, 
tai, kas pastovų, kas visada ir visur išlie- 
ka“ 2. Nacionalinės kūrybos lauke panašiai 
poetės galvojama apie tautosaką. Janinos 
Degutytės eilėraštis savo esme yra atviras, 
jis nesiekia didelių apibendrinimų — tiesų, 
vaizdas-išgyvenimas spontaniškai ieško tik 
sąlyčio — bendrumo. Bet esminių žmogaus 
tiesų pažinimas priklauso bendrųjų lyrikos 
klausimų sričiai ir todėl turbūt atsiranda dė- 
mesys mitologijai, tautosakai, universaliau- 
sioms ir betarpiškiausioms žmogaus ir pasau- 
lio santykių aiškinimo sistemoms. 

Galbūt tas pastovumo ir amžinumo pojūtis 
tampa ir psichologine atrama kūrybos pras- 
mei, pačiai kūrybos galimybei? Jei nevilties 
ir abejonės valandą galima atsiremti į tai, 
kas jau buvo, gal kitokia forma, kitaip, bet 
buvo, tai leidžia pajusti, kad nesi išskirtas 
ar atstumtas. Jei yra prasmė ir Sizifo triūso 
beprasmybėje? „Kartais žmogus abejoji sa- 
vo rašymo prasme (ir neretai), ir Sizifas tam- 
pa labai artimas. .. tikras brolis..." 2! Tai — 
eilėraščio ,„Sizife savo brolį sutikau...“ si- 
tuacija. Ji konkreti, bet kartu paliudija bend- 
rąją Janinos Degutytės kūrybos kryptį — vi- 
dinė tikrovė ieško atramos, pasireiškimo ga- 

limybės realybėje, į kurią lygiomis teisėmis 
kaip gyvenimo kūrimo ir supratimo būdas 
įeina ir mitologija. Galbūt amžių nugludinta 
tiesa yra tarsi trokštamo bendrumo tarp sa- 
vęs ir kitų laidas? Gal tas bendrojo ritmo ju- 
timas, pasikartojimo kitu lygiu ar aspektu 
galimybė tampa ir psichologine atrama? 
1968 metais — didelio kūrybinio pakilimo 
laiku, poetė sakys: ,,„Mano pasaulėjauta, ro- 
dos, išliko nepakitus" ?. Po dešimtmečio pa- 
pildys: „Lūžių lyg ir nebuvo. Buvo lėtas ėji- 
mas į save..." (DA, 28). | 

Amžini yra mitai, amžinas gamtos ritmas, 
amžinas Žmogaus veržimasis į laimę, gėrį, 
tiesą, ėjimas į save. Tik atskiro Žmogaus gy- 
venimas — vienintelis, unikalus, nepakarto- 
jamas,' bet ir jis paremiamas bendrųjų gam- 
tos dėsnių. „(Gamtoje nėra dviejų vienodų 
nei medžių, nei lapų, nei žmonių...“ 28, 
„Žmogaus esmė — kova, kurioje Žmogus at- 
siskleidžia“ 2*. Kova. Ir kova už galimybę 
gyventi. Gyventi kuriant ir kūrybai. Gyve- 
nimas — „paletė — apstulbinanti spalvom. 
Ir aš nebijau juodos“ *. Janinos Degutytės 
poetinėje pozicijoje jaučiamas iššūkis gyve- 
nimui, likimui, pagailėjusiam stipresnės šir- 
dies, sveikatos. Poezijoje tai ryškiausiai pa- 

22 [J. Degutytės pokalbis su L. Tapinu|.— Švyturys, 
1968, Nr 3, p. 24. 


2325 Degutytė J. Apie poeziją, p. 153. 
2 J. Degutytės atsakymai. .. 

liudija „Šiaurės vasaros". Ir gyveniiniškaja: 
me plane itin ryškus suvokimas, kad jai gy> 
venimas tėra kūryba*“. Nuolatinės ir dras 
matiškos akistatos su nebūtim kontekste 
daug kas Janinos Degutytės poezijoje skai- 
toma kitaip — giliau, suvokiant, kad į poe- 
zijos išliekamąją vertę įeina ir išskirtinio ku- 
riančiosios asmenybės likimo, grindžiamo gi- 
liu žmogiškumu, paliudijimas. Pačios poetės 
sąmonėje kūrėjas nėra kaip nors išskiriamas, 
greičiau įjungiamas į bendrąją žmogiškumo 
sierą, kurios centras yra dažnai jos kartoja- 
ma frazė: „Viskas priklauso nuo žmogaus“ ?7. 
Ir kūryboje, ir gyvenime. „Gyvenu, kaip vi- 
si Žmonės, negalvodama, kad mano profesi- 
ja — eilėraščių rašymas, nesėdėdama prie ra- 
šomojo stalo, neplanuodama, ką šiandien ar- 
ba rytoj parašysiu..." (DA, 43) 

„Lyrika yra labai artima muzikai“ ?š. Jani- 
nai Degutytei meno pasaulis ir prasidėjo nuo 
muzikos. „Ir labai anksti — muzika" 2. Mu- 
zikos poveikis taurinantis ir keliantis dva- 
sią: „Pirmiausia atėjo Bethovenas. Aš irgi 
norėjau būti tokia laisva ir stipri, kaip jis“ *“, 
Pagal šitą poveikį, pagal jo kryptį, vėliau 
gal ir sąmoningai koreguojama savo kūry- 
bos paskirtis — į žmogų, *žmogui. Muzikos 
magija — viena galingiausių Janinos Degu- 


26, 27 Iš autorės pokalbio su poete 1979.XII.3, 
2 Degutytė J. Apie poeziją, p. 151. 
29: 30 Tarybų Lietuvos rašytojai. V., 1967, p. 453. 

tytės jaunystės pasaulio jėgų. Būdama stu- 
dentė kartu su drauge kelis kartus per savai- 
tę bėgdavo į filharmonijos koncertus. ,„Mu- 
Zika pirmoji iš visų menų įvedė mane į me- 
no pasaulį“ *!. Ir šiandien muzika tebėra la- 
bai svarbi. Mylimiausi muzikos kūrėjai — 
Bethovenas, Mocartas, Bachas, Šopenas, 
O. Mijo, Pendereckis... (DA, 39) Muzika 
skamba, gyvena ir nebūdama, negirdima tie- 
siogine prasme. Atminties labirintuose, vi- 
durnakčių gelmėj banguoja šviesi Mocarto 
melodija... — („Viduržiemio dangus. Mo- 
cartas'). ę 

Savitai, giliai Janinos Degutytės jaučia- 
mas ir dailės pasaulis. Pirmoje vietoje — 
M. K. Čiurlionis. Mėgstamų dailininkų eilė 
ilga — Rembrantas, El Grekas, Van Gogas, 
Sezanas, Šagalas, Modiljanis, Munkas... Iš 
dailės krypčių artimiausias impresioniz- 
mas. .. Iš žanrų — tapyba. 

„Tapybos darbas negali būti tikrovės iliu- 
stracija, dailininkas turi ieškoti apibendrinto 
kulminacinio momento, paties charakterin- 
giausio ir vienintelio. Pasaulio nenustebinsi 
ir spalvų žaidimu, spalva — nors ir pagrin- 
dinis dalykas, tapyboje vis dėlto tėra prie- 
monė, o ne tikslas“ (Iš J. Degutytės laiško). 


3 Degutytė J. Kaip spalvotas paveikslas. „-„ p. 104. 

EILĖRAŠTIS — TYLOS IR KALBĖJIMO 
BŪTINYBĖ 


Imlumas menui apskritai yra kiekvieno 
tikro kūrėjo bruožas. Bet galėjimas juo gy- 
venti, meno kaip didžiausios dvasinės būti- 
nybės jutimas yra retas. Jis stiprina kūrėjo 
tikėjimą kūrybos prasme, o, antra vertus, 
gili žmonijos kūrybinių dvasios pastangų 
patirtis savaip ir kausto, kelia nuolatines 
abejones. Gal ir todėl kūrybos klausimai Ja- 
ninos Degutytės poezijoje tokie atviri ir dra- 
matiški. Gal todėl neretai jie projektuojami 
į jau simbolinėmis tapusias žmogaus situa- 
cijas — Sizifo, Šecherezados? Bet visa aprė- 
piančioje ir pasiglemžiančioje kūrybos sfe- 
roje net kankinanti abejonė gali tapti eilė- 
raščio impulsu, kaip net žodis apie abejonę, 
anot M. Bachtino, lyrikoje tampa vieninte- 
liu neabejojančiu žodžiu. „Tai mūsų liki- 
mas,— sako poetė — net abejojimas eilėraš- 
čio (poezijos) prasmingumu ir reikalingumu 
pavirsta eilėraščiu..." 32 Taip dvasioje susi- 
formuoja pajauta, kad kūryba yra likimas — 
ir vienintelis. „Dabar galvoju, gal jie — ei- 
lėraščiai — buvo ta jėga, kuri vertė mane 
eiti tuo, o ne kitu keliu" 33. Kūrybai visada 
sunkus ir nevaisingas pasirinkimas. Kelios 


32 J. Degutytės atsakymai. .. 
33 Tarybų Lietuvos rašytojai. V., 1977, p. 239. 


67 


galimybės. Kūrybai reikia būtinybės. (,„Ra- 
šau tik tai, kas skauda. Kitaip nemokėčiau".) 
Būtinybės, kuri viską persmelkia: nuo kūrė- 
jo asmenybės, jos apsisprendimo iki vienin- 
telio, niekuo nepakeičiamo žodžio. Janinos 
Degutytės likimas šia prasme yra laimingas. 
Nebuvo kitokio gyvenimo pasirinkimo. „Poe- 
to, kaip ir kiekvieno menininko, keliai kar- 
tais nėra pasirenkami savo valia: į tą ar kitą 
kelią jį tiesiog stumia jo individualybė“ 3*. 
Pakankamai anksti suvokta ir viena pagrin- 
dinių lyrinio eilėraščio tiesų, reikalaujanti 
iš kūrėjo absoliučios kalbinės klausos: ,„Ly- 
riniam eilėrašty žodis turi savo vienintelę 
vietą. Jo neišimsi ir nepakeisi kitu“ 3. Ap- 
skritai Janinos Degutytės meno ir poezijos 
supratime jaučiama filologinė kultūra, spe- 
cialybė. Tačiau žinojimas, supratimas neuž- 
gožia kūrybos spontaniškumo. 

Kūrybinis procesas Janinos Degutytės po- 
ezijoje turi savitų bruožų. Pirmiausia tai, 
kad rašoma mintyse, be popieriaus ir pieštu- 
ko. „Man eilėraštis susidėsto mintyse — iki 
pat pauzių ir skyrybos ženklų — išgyvenimo 
momentu, trumpoj įtampos akimirkoj. Tada 
mintis ir jausmas palyginti greitai, per 20— 
50 minučių, susiklosto į žodžius, į eilutes. 
Gal daugiau intuityviai negu sąmoningai, 

4 Degutytė J. Atsakymas į skaitytojo klausimą.— 
Švyturys, 1966, Nr 1, p. 11. 

3535 Degutytė J. Apie poeziją, p. 150, 151. 

kaip  improvizuojant“3ė. = Improvizacijos 
reikšmė pastebėta E. Matuzevičiaus *". Trum- 
pa įtampos akimirka, atitinkanti greit gęs- 
tantį jausmą ir atsiskleidžianti lyrinio eilė- 
raščio  trumpumu, glaustumu. Išankstinės 
schemos nebuvimas, pasidavimas įspūdžiui, 
intuicijai, giliai glūdinčiai meninei nuovo- 
kai, ir improvizacinis eilėraščio atsiradimo 
kelias. 

Ne vienas eilėraštis turi ir aiškiau apibrė- 
žiamą situaciją. Viena «kita perteikta poetės. 
„Sausis“ — šildžiau rankas prie radiatoriaus, 
tokia nemaloni šiluma, tai ne krosnis. Tą 
pačią dieną išėjo eilėraštis. ,,Popietė“ — nuo 
aukšto Neries skardžio kitoj upės pusėj ma- 
tėsi fantastiškas reginys: birželio žalumoj 
saulėtą dieną miegojo baltas arklys. Aplin- 
kui — nieko, tik jis vienas. Kaip iš Šagalo. 
Parašiau greit —tą pat vakarą. „Viskas išsi- 
lukšteno. .."“ — skaitant apie archeologinius 
kasinėjimus, užkliuvo tokia frazė: ,„...pu- 
siau atkasta amiora...“. Nuo jos viskas ir 
prasidėjo. Beje, buvo ruduo, ir ant šaligat- 
vių kritę kaštonai išsilukštendavo... ,,„Mo- 
nologus“ rašiau ilgai — kaip atskirus eilėraš- 
čius dvejojimo akimirkomis. Paskui tik su- 
sidėstė į ciklą. Visi naktiniai, „parašyti“ gu- 
lint atvirom akim... Ilgai „vaikščiojo“ „„Ak- 
variumas“. Žodžiai blaškėsi — vis ne tie ir 


37 Matuzevičius E. Aš visai nenoriu slėpti..., p. 3. 


69 


ne tie, Kol vieną vidunaktį užsibaigė... Bu-, 
vo pasaulyje tik pienės pūkas... Debesys 
žemėj ir danguj — viskas sidabriniame gels- 
vame kolorite. Pabudau — ir užrašiau ,„Ne- 
užpūsk pienės pūko“ — lyg padiktuotą. Lyg 
padiktuotos ir ,,„Neringos pušys“ — kurį lai- 
ką pagyvenus Neringoj. „Sapnas“ — sapnas 
iš tiesų. Net girdėjau muziką... 

Ėjom iš Rasų vėlinių vakarą su drauge. 
Nežinau, katrai kuri frazė priklauso: „Toks 
šiltas vakaras“; „Gerai, kad nelyja“... Tos 
eilutės autentiškos. Bet pats kapinių motyvas 
„vaikščiojo“ ilgai prieš vėlines. Todėl ten 
ir nuėjom, kad man labai reikėjo ten pabū- 
ti. Bene kitą dieną jau eilėraštį [Mirusiųjų 
miestai“ — V. D.| užrašiau — be taisymų. 
Netikėtai pamačius ant laiptų numestą pur- 
viną lėlę gimė „Niobės“. Rašydama pradžią, 
žinojau, kad eilėraštį pabaigsiu tuo vaizdu. 
„Bliuzas“ išėjo žaibiškai, vienu ypu, nors 
Armstrongą girdėjau prieš keletą mėnesių ir 
apie tai negalvojau“ (DA, 37—38). 

Tarp to, kas yra iš tikrųjų, ir tarp eilėraš- 
čio yra distancija — „tylos sekundė". „Tylos 
sekundė, vienas šuolis gilyn — ir visi ne- 
gyvi daiktai atgyja, ir viskas užmiršta vėl 
kraujuoja, ir viskas nepasiekiama — palie- 
čiama ranka...“ *š, „Tylos sekundė“ — kū- 
rybos savyje pajautimas, prasmingai susilie- 


3 Degutytė J. Apie poeziją, p. 150. 


70 


čiąs su rinktinės „Tylos valandos“ pavadini- 
mu. „Tyla“ (labiau turbūt perkeltine, meta- 
forine prasme), matyt, svarbus kūrybinio ak- 
to komponentas, nes „tylos akimirka" savo 
veiksmingumu prilyginama labiau apibrėž- 
toms detalėms ar reiškiniams. Itin stiprus 
pasaulio spalvingumo jausmas, lyg iš tiesų 
būtų mąstoma ir jaučiama spalvomis, jų są- 
skambiais. „Prieš pradėdama rašyti eilėraš- 
tį, dažnai aš matau jį kaip spalvotą paveiks- 
lą..."39. Spalvingumas perkeltine prasme, 
kaip savitumo sinonimas, gali būti ir verti- 
nimo kriterijum, galvojant apie kitų kū- 
rybą. 


LYRIKA YRA ATSIVĖRIMAS 


„Aš atverta lig paskutinio nervo... / lig 
paskutinės paslėptos minties.“ — „Interme- 
zzo". Lyrinė kūryba yra atsivėrimas. Sau, 
gamtai, pasauliui. Atsivėrimas, kaip psicho- 
loginis Janinos Degutytės lyrikos pagrindas, 
turi daug įvairiuose lygiuose jį patvirtinan- 
čių atitikmenų. Gyvenimiškasis, pajaustas 
dar vaikystėje („tada dienoraštis man buvo 
vienintelis draugas, kuriam aš galėjau atsi- 
verti"), atsiranda iš uždarumo, vienatvės. 
Stipri emocija yra tarsi atsivėrimo galimybė 
(„Man atrodo, kad emocija yra kiekvieno 


3 Degutytė J. Kaip spalvotas paveikslas..., p. 105. 


71 


meno tarytum gyvybė, siela"). Įsigyvenimo, 
įsijautimo būtinybė yra ir atsivėrimo būdas. 
Atviras iš esmės yra ir pats Janinos Deguty- 
tės eilėraštis — ieškantis, klausiantis. Kūry- 
ba irgi lieka atvira, nuolat skaudžiai jau- 
čiant, kad svarbiausia vis lieka nepasakyta: 
„Man visada atrodo, kad niekad nepasakiau 
to, ką labiausiai norėjau pasakyti“ *?, Todėl, 
sudarant rinktinę „Mėlynos deltos“, pirmie- 
ji rinkiniai poetei atrodė svetimi, o išėjusį 
savo rinkinį perskaityti — sunku. Atsivėri- 
mas — ėjimas į save, ir „Tarp saulės ir ne- 
tekties" jau yra priartėjusi knyga. 

„Žmogus gimsta per visą savo gyvenimą 
ne vieną kartą. O poetas gimsta kiekvieną 
kartą iš naujo — kiekviename žmoguje, į ku- 
Iį jis įeina“ *!. Dar kartą — jau iš santykio 
su poezijos adresatu — pajuntamos atsivėri- 
mo, vidujiškumo premisos. 

Kad įeinama į žmones, poetui kartais lem- 
ta pajusti. Akimirką, kai Kupiškio kulinari- 
joje moteris nori paspausti poetei ranką, sa- 
kydama, kad atpažinusi pagal matytą nuo- 
trauką. Kai tamsią naktį, sugedus mašinai, 
keleivius priglaudusi autobazės sargė girdo 
poetę karšta arbata, vis pasitikrindama — ar 
tikrai ji — Degutytė, juk jos eilėraščius jai 
skaičiusi anūkė. ..*? 

*0 Degutytė J. Apie poeziją, p. 155. 

*! Degutytė J. Negęstanti poezijos šviesa.— Perga- 


lė, 1963, Nr 1, p. 25. 
*12 Iš autorės pokalbio su poete 1979.XII.3. 

Poezija įeina į žmonių gyvenimą giliau, 
negu kartais atrodo. 


* * * 


Janinos Degutytės gyvenimo-biografijos 
peripetijos yra gana sunkios, dramatiškos. 
Dar vaikystėje prarasti artimiausi žmonės, 
dvasiniai sukrėtimai. Jaunystėje pajusta sun- 
ki liga. Ankstyvas savarankiškumas, sunkūs 
mokslo metai. Ilgi mėnesiai ligoninėse be- 
veik nejudant. Ir dvasios galia, pasireiškian- 
Ųų išorinio ir vidinio pasaulio konfrontacija. 
Vidinis gyvenimas turi kompensuoti tai, ko 
netenkama išoriškai. Kompensuoja — poezi- 
joje nuostaba, įspūdžių, kai po ilgo nematy- 
mo staiga saulė, pienė-šviesuliukas, žydinti 
obelis. Kūrybai reikia nustebimo. Nepasoti- 
namas šviesos — mokslo, poezijos, muzikos, 
dailės troškulys. Gyvenimo aistra pirmuo- 
siuose rinkiniuose. Nepalūžti, nepasiduoti, 
nedalinti. Prieš fizinę negalią iškelti dva- 
sios optimizmą, paties to nupiginto žodžio 
vengiant. Suvokti savo gyvenimo trapumą ir 
kiekvieną akimirką pripildyti prasmės. Žiū- 


rėti į viską — į mirtį, nebūtį — atvirom 
akim. Gyvenimo ir kūrybos ryški priešprie- 
ša ir sąjunga — pirmieji eilėraščiai sten- 


gėsi „užmiršti“ tai, kas buvo iš tikrųjų. Bė- 
gimas, 0. paskui — maždaug nuo „Šiaurės 
vasarų“ — grįžimas į save. Gal lyrikai visa- 
da reikia distancijos — „atsiminimo'? Nepa- 

tyrus globiančios motinos meilės, tiek moti- 
niškumo sukaupti kūryboje — ypač vai- 
kams. Eiti prieš sunkų savo likimą ir sutapti 
su juo laimingomis kūrybos akimirkomis, 
kai poezija tarsi pakelia žmogų iki savęs, 
kai patikliai —lyg vienintelį ir paskutinį 
kartą atsiveria dangaus mėlynė, sidabru su- 
spindi šerkšnas, pražysta vėdrynai. Ir baltos 
obelys — vidury juodžiausios nakties: 


Viešpatie, vidury šios nakties 
Virš likimo ir nebūties | 
Baltos obelys vėl pražydės. .. 


PIRMOSIOS KNYGOS 


„DUOK MAN SKLIDINĄ TAURĘ 
LIEPSNOS!" 


(„Ugnies lašai") 


1959 metais išėjo pirmoji J. Degutytės 
knyga „Ugnies lašai“. Palydėjo ją į pasaulį 
neatsitiktiniai, gera lemiantys vardai — re- 
daktorius Alfonsas Maldonis, dailininkė Si- 
gutė Valiuvienė. Knygą užbaigiančiame žo- 
dyje „Trumpai apie autorę“ konstatuota: 
„Eilėraščius pradėjo rašyti 1944 metais“. 
Penkiolika metų tarp pirmųjų eilėraščių ir 
pirmosios knygos. Tačiau tik žingsnis nuo 
pirmųjų publikacijų iki pirmosios knygos. 
Remdamasis 1957—58 metų publikacijomis, 
1958 metais „Literatūroje ir mene“ K. Amb- 
Iasas paskelbė straipsnį „„Bręsta subtili 1y- 
rIikė“, kuriame rašė: „„Poetė neabejotinai su- 
geba savitai, poetiškai matyti ir justi gyve- 
nimą. Tai tikro talento privalumas <...> ! 

Pirmajame rinkinyje keturi skyriai: „Kas 
akimirką eini atakon“, „„Blyksim, gęstam, de- 
gam...", „Žemei ir saulei“, „Padėka“. Ar- 
chitektonikoje dominuoja teminis principas. 


1 Cit. iš: Ambrasas K. Kritikos etiudai. V, 1976, 
p. 135. 

Jis atspindi ne tiek individualias, kiek bend- 
ras to laiko poezijos rinkinių tendencijas — 
temų, motyvų svarbą. Iš esmės eilėraščiai 
gana vieningi, ryškiau išsiskiria tik pirmasis 
skyrius, kur sudėti labiau apibrėžtos visuo- 
meninės tematikos. eilėraščiai: ,„Pasikalbė- 
jimas su Leninu“, „Viską pereisim“, „Lietu- 
va", „Žemė“, „Girdžiu ir šaukiu“, „N. Gilje- 
nui“, „Kruvini dangoraižiai", ,,Žmogaus saI- 
gyboje“, „Kas akimirką eini atakon“. Aiš- 
kios pastangos poetiniu žodžiu aprėpti pa- 
saulį, atsiliepti į jo skaudžiausias problemas. 
Žmogus yra pasaulio, ir pasaulis yra jo, ja- 
„me, jaučiamas ir girdimas, nepaisant at- 
stumų: 


Tu raudi Kuboje, o aš tave girdžiu. 

Sūrumą, ugnį tavo ašarų jaučiu. 

Ir nerimą tavoj dainoj nuo Senos aš girdžiu. 
Ir tavo skausmas man pasviręs ant pečiu. 


„Girdžiu ir šaukiu“ 


Žmogaus visuomeniškumo dominantė pir- 
majame rinkinyje itin ryški, visam kūrybos 
laikui įtvirtinanti pagrindinius žmogaus idea- 
lus. „Už pasaulį visą — lyg savus namus“, — 
taip eilėraštyje „Pasikalbėjimas su Leninu“ 
formuluojama žmogaus pozicija — „kas aki- 
mirką eini atakon“. Šia poetine formuluote, 
iškelta į skyriaus pavadinimą, atakos, šautu- 
vo, granatos įvaizdžiais Janina Degutytė su- 
siliečia su pokario metų poezija, kartu iš- 

reikšdama ir individualų gyvenimo-kovos 
supratimą. Žmogus yra kovotojas, nors ir 
„ne šautuvas, ne granata / Šiandien ginklas 
tavo“. Labai aiški ir pastanga visuomeninę 
temą individualizuoti, suasmeninti. To sie- 
kiama ryškiu asmenybiniu centru — girdžiu, 
jaučiu, regiu, tikiu, šaukiu..., kreipinio, po- 
kalbio intonacijomis?. Šiuo požiūriu itin 
reikšmingas ,,„Pasikalbėjimas su Leninu“: 
Noriu su Tavim tik pakalbėti. .. 
Pasitarti. .. kaip ir ką. .. 


Kad atlikčiau viską. .. reik suspėti... 
Pėdas degina didžioji pareiga. .. 


Žmogus ateina į žemę pareigai, kovai, 
meilei. Pareigos tolesnė Janinos Degutytės 
kūryba neįtvirtins, jos tikrosios versmės liks 
kova ir meilė: 


„..Pamilau — ir nerimo pavasarinio 
Man diena pilna kaip sietuva.— 

Tu pasauli mano begalini, 

Tu mažute mano Lietuva... 


Šios eilutės yra pirmojo skyriaus epigra- 
fas, daug kuo būdingas ankstyvajai Janinai 
Degutytei. Ryškus ir stiprus subjektyvumo 
mostas, palaikomas pagrindinių atramų: [aš], 


2 „Ugnies lašuose" dominuoja tu, tavo. „Dienose— 
dovanose" aš susilygina su !u. „Ant žemės delno“ ir 
„Šiaurės vasarose“ aš (mano) pradeda dominuoti. 

man, tu — mano... Esminė, labiausiai žmogų 
gyvenimui ir kūrybai atverianti situacija — 
„pamilau“. Tikslus ir atviras Žmogaus sielos 


ir gamtos sinchronas — „„..-Pamilau — ir 
nerimo pavasarinio / Man diena pilna kaip 
sietuva...“ Viena be kitos neįmanomos 


priešpriešos, žmogiškojo jausmo jungiamos 
ir išgyvenimo panaikinamos: „Tu pasauli 
mano begalinį, / Tu mažute mano Lietu- 


va...". Atsiveria vieno programiškiausių ir 
gražiausių Janinos Degutytės eilėraščių ,„Ma- 
žutė..." (rink. „Šiaurės vasaros“) versmė: 
„Tu— mažutė..."“, „Tiktai mūsų meilėj — 


tu didžiulė“. Mažas ir begalinis, mažas ir di- 
džiulis, meilės išaugintas. Pačioje poetinio 
kelio pradžioje ryškėja poetinių antinomijų 
ir jų sąlyginumo prasmės, reiškiamos daž- 
niausių epitetų poromis: baltas— juodas, di- 
delis (didžiulis) — mažas. 

Apskritai cituotame posme atsiskleidžia 
pirmojo Janinos Degutytės poezijos periodo 
esmė ir būsimosios kūrybos užuomazgos. Re- 
tas programiškumo atvejis ir kartu aiškus 
meninio dėsningumo pasireiškimas. Marina 
Cvetajeva, mėgstama Janinos Degutytės poe- 
tė, yra įdomiai pastebėjusi, kad „yra poetų 
su istorija ir poetų be istorijos“. Pirmojo at- 
vejo pavyzdžiu galįs būti A. Puškinas, ant- 
Iojo — M. Lermontovas. „Poetai be istorijos“ 
atsiveria iš karto, mažai išoriškai tekisdami, 

dažniausiai jie — gryni lyrikai“ 3. Janina De- 
gutytė — iš poetų „be istorijos“, poetų-lyTi- 
kų iš prigimties, jos raida — vidinė, išoriš- 
kai mažiau tepastebima. Todėl, vertinant 
poetės kūrybą, maždaug nuo rinkinio „Pil- 
natis“, dažnai minimas kartojimasis. Taip, 
pakartojimų — ir teminių, ir stilistinių — ne- 
išvengta. Bet ar pagrindinių kūrybinių vers- 
mių išsaugojimui reikia mažesnės poetinės 
energijos negu naujų ieškojimui? Pastovu- 
mas dar nėra stagnacija, jei jis palaikomas 
nuolatinės dvasinės įtampos. 

Pirmosios knygos eilėraščiai iš to nera- 
maus, sielvarto ir ieškojimų laiko, kai vis- 
kas stipru ir ryšku. Nuoširdusis išgyveni- 
mų klodas likęs ir eilėraščiuose. ,,„Tu sakai — 
aš be saiko?“ kilęs iš pokalbio. Asmenišką 
podirvį turi „N. Giljenui“, Kubos poetui. 
J. Degutytei N. Giljenas labai patikęs eilė- 
raščių aistra ir forma. Skaitė jį tyliai ir gar- 
siai. Mokėsi atmintinai. Kas labiausiai arti- 
ma? — „Tavo daina neturi žodžių. / Dega jo- 
je tik meilė“. „Atsakymas draugei“ atsira- 
dęs kaip apibendrintas poetinis atsakymas 
draugei, mėgusiai kartoti, kad ji — mažas 
žmogus: „Ak! visi, visi mes dideli,-/ Jei ko: 
vojame ir mylim — su svaja...“ Nėra pil- 
kų dienų, nėra nereikšmingų minučių, kiek- 
vienoje iš jų — gyvenimo prasmė, kiekvie- 

S IĮBeraeBa M. IMosTEI C HCTOpHWeK H IMO3TbI 6€e3 
HCTOpHH.— BoripoCbI AHTEpaTyp5I, 1978, Ne 11, c. 312. 

noje iš jų — vėriasi pašaulis: „... Kiekviė- 
name iš mūsų — didelis pasaulis, / Kurio 
galbūt dar viso neapėjom...“ (,„Kiekviena- 
me iš mūsų“). Formuojasi žmogaus išskirti- 
numo, individualumo samprata, artima Jus- 
tino Marcinkevičiaus deklaracijai: „Nieka- 
da žmogus nebuvo mažas, / jeigu jis tik bu- 
vo savimi" (,„Autoanalizė“). 

Pagrindinė pirmojo rinkinio pozicija gali 
būti apibrėžta kaip romantinis maksimaliz- 
mas — visiškas pasitikėjimas, visiškas atsi- 
davimas ir didžiausias reiklumas sau — ir ki- 
tiems: „Atmatuoto — nemoku duoti, / Atma- 
tuoto — nemoku imti“ Aukšta reiklumo 
įtampa ypač jaučiama meilės eilėraščiuose. 
Vienas pagrindinių ankstyvosios Janinos De- 
gutytės kūrybos akcentų — „Meilei': 


Jeigu tu ateisi, 

Tai ateik kaip saulė. 

Ir tokia skaisti, 

Ir tokia karšta. 

Volunge aš perlėksiu pasaulį, 
Spindulių tavųjų nušviesta. 


Viską rasiu, viską aš panešiu 

Su tavim lyg ant pavasario sparnų. 
Mažesnės tavęs — išmėtytos po grašį — 
Aš nepriimu — nedalinu. 


Jei ateisi, 
Tai kaip saulė tik ateik. 

Ir tokia skalsti, 

Ir tokia šventa. | 

Jei ne saulė tu, jei vario moneta, 
Nesiartink!! Man tokios nereik. 


Gyvas, tikras, todėl užkrečiantis yra šio 
eilėraščio patosas, švarus skambesys — ypač 
pirmųjų dviejų strofų. Stiprus skrydžio, lė- 
kimo įspūdis, reiškiantis dvasinį pakilumą: 
„perlėksiu pasaulį“, „ant pavasario sparnų“. 
Jausmas viską aprėpia, todėl tik saulė — pa- 
lyginimas, tik pasauli — matas ir tik pa- 
vasaris — atitikmuo. Šviesos įvaizdžiai — 
saulė, skaisti, karšta, spindulių nušviesta, 
pavasario... Jausmas, kuris yra ir šviesa, ir 
našta — „viską aš panešiu“. Janinos Degu- 
tytės vos paliesta, ši meilės, džiaugsmo ir 
naštos tema savitai bus atskleista Onės Ba- 
liukonytės. 

Kuo aukštesnė yra išgyvenimo įtampa, tuo 
intensyvesnis eilėraščio vyksmas, tuo artes- 
nė jo baigtis. Eilėraštis „„Meilei“ iš esmės ir 
baigiasi antrąja strofa. Trečioji nebeturi 
pirmųjų tikrumo, įtampos, ji jau atslūgusi. 
Jausmo įtampa gyva teigimu — neigimo im- 
peratyvas nėra sugestyvus. Trečiąją strofą 
galėtų išgelbėti nebent pakartojimūs — žie- 
dinė kompozicija. 

Romantinis maksimalizmas formuoja ryš- 
kiai įasmenintą ir apibrėžtą eilėraščio cent- 
rą: „Pasaulyje tik saulė, tu ir aš“ (,,„Džiaugs- 

mas"), „Tu — diena pavasario — ir aš“ („Pa- 
vasario diena“). Individuali jausena atsire- 
mia į romantikų poetines iormules — piI- 
miausia į aukštąsias dangaus ir jūros parale- 
les: „O žmogaus širdie! Kaip jūra, kaip dan- 
gus tu!“ („Gintarai“). Gyvenimo prasmės 
jausmas patiriamas ne užuovėjoj, o kovoje, 
darbe, Žygyje: „Tai bėk, tai bėk į patį žygio 
sriautą!“ Šis imperatyvas tiesiogiai susilie- 
čia su laiko dvasia, su ta tarybinio gyveni- 
mo atmosiera, kuri atsivėrė šalyje po XX 
TSKP suvažiavimo. Žmogaus galimybės ne- 
ribotos, dvasinės jėgos neišsemiamos. Juk 
tuo pačiu laiku rašomi ir Eduardo Mieželai- 
čio „Žmogaus“ eilėraščiai, kuriais poetizuo- 
jami humanistiniai komunizmo kūrėjų idea- 
lai. -Janina Degutytė nesiekia tokių didelių 
apibendrinimų — apie žmogų kalbama paki- 
liai, tačiau kalbėjimas nuolat įasmeninamas, 
bendrieji idealai tarsi paverčiami žmogaus 
jausmu, svaja. | 
Janina Degutytė, kaip ir kiti jos kartos poe- 
tai, pradėjo savo kūrybinį kelią jausdama gi- 
lią individualumo reikmę. 'Kūrėjo ši reikmė 
išgyvenama kaip savitumo teisė ir pareiga. 
Poetas turi sutapti su savo gyvenimu: „Kaip 
išrašyti gyvenimą didį / Sykį mums duotą — 
vienam lape?“ („Tu skubi...“). Kūryba turi 
išreikšti gyvenimą — didį ir vieną vieninte- 
lį, nepakartojamą. Ar to užtenka menui — 
dainai? „Ne, duok dainą tokią, / Kad kiek- 

vienas galėtų joj gimt“ („O gyvenime mano 
brangus"). 

Menas prasideda vienu žmogumi, bet iš 
tiesų atsiveria, tapęs daugelio. Kūryba nėra 
pasirinkimas, o žmogų ir visą jo gyvenimą 
pasiglemžianti valia — pašaukimas, nutie- 
siantis kelią į kitus Žmones. Eilėraštyje ,„Ne- 
galvojau būt poetu...“ susijungia kūrybos 
problematikos (,Negalvojau būt poetu. ..“), 
šviesos ir dvasinės įtampos („Dega pirštai 
nuo sugniaužtų spindulių...") bei gamtos 
(„... pašiliais eidama") linijos. Jos apskritai 
būdingos ankstyvajai Janinos Degutytės kū- 
rybai. 

Gamta pirmajame rinkinyje yra ir pagrin- 
dinė vaizdinė poezijos atrama. Gamtos įspū- 
džiu ne vienas eilėraštis ir prasideda, ryški 
pastanga išreikšti gamtos grožį, atverti jo 
žmogišką prasmę: „O beržiukas dega / gęs- 
ta — žybsi vėjyj— / Lyg balta žvakelė / 
auksine šviesa“ („Rudenio taku"). 

Gamta tapybiška, spalvinga, pilna vidinės, 
gaivališkos ir pasakiškos jėgos: 

Nuo žydrynės balkšvo debesėlio 

Ligi klonių, lig žalių, plačių 

Aukso stygom spinduliai virpėjo. 
„Pavasario -diena" 

Formuojasi ir svarbi eilėraščio situacija, 
kurios centras — dvinarė „ūš—iu“ jungtis. 
Gamta, lygiai kaip artimas žmogus, yra „tu. 

Ir dažniausia išgyvenimo išraiška yra kreipi- 
nys — emocingas, atviras: „Vai pasakyki, 
šile, man, ką šiąnakt sapnavai...“ (,„Auš- 
tant"). Nerėtai jis pernelyg patetiškas, eilė- 
raščiui sunku išlaikyti tokią įtampą: ,„Nemu- 
ne! Gimtoji upe mano!“ (,„Nemune!“). Todėl 
pajuntamas prieštaravimas tarp aukštos jaus- 
mo įtampos ir jos išraiškos — šmėsteli ty- 
los, „ištylėjimo“ motyvas: „O Lietuva ma- 
no!... Kaip ištylėti, / Kaip išlaikyti man lai- 
mę tą..." („Lietuva“). Rinkinyje jaučiamas 
ir savotiškas prieštaravimas tarp intymaus 
išgyvenimo, būtinumo daug ką „ištylėti“ sa- 
vyje ir eilėraščio žodingumo“*, plūstančio 
dviem pagrindinėm kryptim — aprašymo ir 
metaftorizacijos. 

Ankstyvasis Janinos Degutytės eilėraštis 
turi labai tikslią (impulso ir išgyvenimo pras- 
me) pradžią. Ji gali būti emocinė reakcija, 
vertinimo suponuota mintis arba metaifori- 
zuotas (dažniausiai personifikuotas) gamtos 
vaizdas. Tačiau emocionali pradžios įtampa 
greit slūgsta, įsijungia pasakojimas, komen- 
tavimas. Aprašant dingsta žodžio tikslumas, 
eilėraštis darosi gruoblėtas, nelygus: „Ir iš- 
bėga paprastas kasdieniškas vežimas. / Ark- 
lius valdo atkakli tvirta ranka“ („Gimimas“). 
Dažnai eilėraštis iš esmės baigiasi dviem pir- 

* „Ugnies lašuose“ pavartoti 9374 žodžiai, atskirų, 


nepasikartojančių žodžių — 2041, vienas žodis pavarto- 
tas 4,5 karto. 

mMaisiais posmais. Kodėl jis tesiamas? Gal nė- 
jučia poetę veikė stiprios aprašomojo eilė- 
raščio, dominavusio pirmuoju pokariniu de- 
šimtmečiu, tendencijos? Gal tiesiog trūko pa- 
sitikėjimo lyrinės miniatiūros — jausmo aki“ 
mirkos — galimybėmis? Kaip paslėpta gali- 
mybė trumpas, išbaigtas, dažniausiai dvistro- 
tis eilėraštis aiškiai jaučiamas. 

Pirmosios dvi „Lietuvos“ strofos: 
Vaikiškai tyros alviros akys — 
Akivarėliai žydri žydri. 

Tu nepraeisi, Jai nepasakęs, 
Vieną, kad vieną Ją teturi... 


+ O Lietuva mano! .. Kaip ištylėti, 
Kaip išlaikyti man laimę tą — 
Jausti Tave, matyti, mylėti, 

Eūt su Tavim visada visada. .. 


Šiame eilėraštyje — ypač pradžios atviru- 
me, patiklume — atpažistama S. Nėris, jos 
tradicija. Kituose — ji  konkretizuojama 
įvaizdžiais, šviesos ir grėsmės priešprieša. 
Arba tik jaučiama tuo neišsakomu virpėji- 
mu, tik palytint, tik prisiliečiant, tą švelnų 
judesį salomėjišku daugtaškiu ar brūkšnių 
ir pažymint: „Sergės mus parugės takely / 
Varpų marios, šviesa žolės...“ („Parugėm 
sau vyniojas takelis“). Iš Salomėjos Nėries 
šiame eilėraštyje rugiai, vaikas, takas. Ta- 
čiau „šviesa žolės“ — jau individualus Jani- 

nos Degutytės metaforiškojo pasaulio štri- 
chas — subtilioji spalvos — šviesos sandūra. 

Ne vienas eilėraštis (kad ir „Kas akimir- 
ką eini atakon“) prasideda drausmingu ke- 
tureiliu, tačiau kitos strofos išsiveržia iš jo 
rėmų —eilutė nebesutampa su išankstine 
metroritmine padala, peršoka į kitą strofą. 
Tarsi sustojama pusiaukelėj tarp išbandytų 
kanoninių strofų ir laisvo, improvizacinio ei- 
lėraščio, valdomo intonacinio bangavimo, tai 
sujungiančio strofas, tai vėl jas išsklaidan- 
čio, eilėraščiui išliekant silabotonikos rė- 
muose. 

Janinos Degutytės poetinio talento prigim- 
tis — improvizacinė. Improvizuojama atski- 
ra tema, dažniausiai gamtos, varijuojama 
jausmo akimirka, gražiai atsiremiant į tau- 
tosakini kreipinį, amžiną Žmogaus-gamtos pa- 
„Ialelę: 


Akmerėli pilkūnėli, 

Ar miegi, ar miegi? 
Nepakėlė, nenugėlė 
Vandenėliai šalti? 

Kur nubėgsi? Ar supras kas, 
Jog tu gyvas degi? .. 
Šaltinėli, šaltuonėli, 

Ar girdi, ar girdi? .. 


„Rytą prie šaltinio“ — vienas gražiausių 
rinkinio eilėraščių-miniatiūrų. Parašytas vi- 

duržiemy, eilėraštis negali turėti tiesioginių 
vaizdinių ryšių. Jis paremtas improvizacine 
galia, pajusta žodyje, jų ryšiuose, atitikme- 
nyse — iš Salomėjos Nėries žinomą („upė 
šaltuonėlė“), tik kiek modifikuotą samplaiką 
„šaltinėli šaltuonėli“ gražiai palaiko „„akme- 
nėli pilkūnėli", vienintelis poetinis apibūdi- 
nimas mūsų poezijoje, kur akmuo gana daž- 
nas. 

Skaitydamas „Ugnies lašus" Eugenijus Ma- 
tuzevičius pasižymėjo užrašų knygutėje: 
„Man atrodo, kad J. Degutytė turi nemažų 
improvizacinių sugebėjimų. Ir gal neapsirik- 
„siu teigdamas, kad daugelį eilėraščių ji para- 
šo greit, vienu atsikvėpimu. Tas improvizaci- 
nis prasiveržimo momentas gana ryškus for- 
moje. Staiga matai, kaip lūžta posmo struk- 
tūra, subyra rimavimo sistema, lyg kalnų 
griūtis ima kristi žodžių, metaforų lui- 
tai..." ?. Formos lūžimas iš tiesų pastebimas, 
neišlaikoma viena posmo ar rimo sistema, 
eilėraščiui trūksta pagrindinių taškų pusiau- 
svyros. Didelės įtampos, pakilaus tono.lauke 
ji nelengvai ir pasiekiama. Tačiau poetės 
eilėraščių yra labai ryškių, išbaigtų, tvirtų. 
Vienas iš jų, pagal poetinę įtaigą stovintis 
greta „Meilei“, „Aš nenoriu drungno van- 
dens": „Aš nenoriu drungno vandens / Ir 
smėliu pabarstytų takelių“, / „Aš nenoriu 


S Cit. iš: Aš visiškai nenoriu slėpti..., p. 3. 

laimės mažos, / Aš nenoriu mažyčio skaus- 
mo. ..". 

Šitokie kūriniai reprezentuoja eilėraščio 
savarankiškumą. Jis sutampa su savim, savo 
žodžiais, poetine pozicija. Metaforos krūvį 
(„Duok man sklidiną taurę liepsnos!') ati- 
tinka herojiška lyrinio herojaus laikysena: 
„Nebijok! Aš išgersiu — nežūsiu". 

Pirmosios Janinos Degutytės knygos poe- 
tinio pasaulio dominantes ir sudaro roman- 
tinio nekompromisiškumo,  maksimalizmo, 
gamtos vaizdo ir intensyvios lyrinės saviraiš- 
kos taškai. Juos papildo ryšys su Salomėjos 
Nėries tradicija ir tautosaka. 

„Jau pirmasis Degutytės eilėraščių rinki- 
nys „Ugnies lašai“ (1959) patraukė dėmesį 
savo aukšta emocine įtampa, plačiais minties 
mostais <...>. Pagrindinė jos poezijos priz- 
mė iš pat pradžių buvo romantinis „aš“, en- 
tuziastingai sveikinantis gyvenimą, bet paki- 
lęs viršum jo šiokiadieniškumo, turįs aiškų 
idėjinį nusistatymą, o kartu pasižymintis ir 
tam tikru jausmo laisvumu“ ?. 


* + * 


„Ugnies lašai“ susilaukė gyvo kritikos dė- 
mesio. Niekas neabejojo — Janina Degutytė 
talentinga poetė, nors kiek ir būgštauta dėl 
motyvų kartojimosi, temų kameriškumo (Juo- 

6 Lietuvių literatūros istorija. V., 1968, t. 4, p. 802. 

zas Macevičius). Vytautas Kubilius reziuma- 
vo: „Ugnies lašai" — mūsų jaunosios kartos 
balsas“ *. Eugenijus Matuzevičius išspausdi- 
no knygos recenziją žurnale „Družba naro- 
dov". Janina Degutytė iš karto buvo prista- 
tyta sąjunginiam skaitytojui. Linksma ži- 
nia — „Ugnies lašus" verčia į rusų kalbą vie- 
na geriausių vertėjų — S. Mar. Maskvoje, 1i- 
goninėje, S. Mar aplankė poetę, parodė jai 
kai kuriuos vertimus. ,, Vertimai nuostabūs. Ir 
ji pati nuostabi — entuziastė, baisiausiai moka 
žavėtis“ (Iš J. Degutytės laiško). S. Mar ta- 
da jau buvo apie šešiasdešimt... Rinkinys 
rusų kalba išėjo 1960 m.— eilėfaščių verti- 
mai iš tiesų geri. Nenuostabu — S. Mar bu- 
vo vertusi Maironį, S. Nėrį, E. Mieželaitį, 
lietuvių liaudies dainas — Janinos Degutytės 
lyrika buvo jai artima. 
Laimingas „Ugnies lašų“ likimas. 


„TU — VIENA BEGALINĖ DAINA..." 


(„Dienos--dovanos'“) 


„Ugnies lašai" ir „„Dienos—dovanos“ labai 
arti viena kitos, lyg pametinės seserys: 1959 
ir 1960. „Kol išėjo „Ugnies lašai“, prisįrinko 
eilėraščių naujų, ir taip susidarė antrasis rin- 


7 Kubilius V. „Ugnies lašai“ — mūsų jaunosios kar- 
tos balsas.— Komjaunimo tiesa, 1959 birželio > d. 

kinys. Tai sunkiausias metas“ (DA, 27), nes 
kiekviena diena likimo dovanota, nes jos ga- 
lėjo nebūti — toks menkas gyvybės siūlas ir 
tokia gili, tamsi nebūties bedugnė. Išeisi, ne- 
atlikęs savo didžiosios žmogiškumo pareigos, 
ir: 


Liksi amžinai skolingas — 
Už platumų išmargintus raštus, 
Už kelio juostą gelsvąją, išbėgusiąją 
vingiais. 
Ir saulės pabučiūvimą, kuris toks tolimas 
Ir toks artus. 
Už tą akimirką, kuri jau tolinas, 
Už tą, kurią atplūstančią jauti. 


Taip pradedama knyga — eilėraščiu „„Am- 
žinoji skola“. Trumpas Žmogaus gyvenimas, 
tačiau jis — „begalinė daina“. Daina — jėga, 
vienintelė drąsiai stojanti prieš mirti: ,„Aš 
visa pavirsiu daina — / Ir tau mirti niekad 
neleisiu..." („Aš nebūsiu svečiu"). 

„Dienos—dovanos“ tebėra tame itin kon- 
centruotos poetinės įtampos lauke, kai kiek- 
vieną tiesą reikia savim atverti, širdim pa- 
sverti, įsiklausant ir klausiant: ,,Kas tu, kas 
tu? Paslaptis? / Ar daina be žodžių?“ (,„Gy- 
venimui“). Ir pasitikėjimą daina — kūryba — 
suskaido abejonė. Ar tikrai eilėraštis reika- 
lingas Žmogui, ar gali jam padėti? 

Argi žodis iš mano širdies 
Tau padės? 

Ar padės? .. 

Ar prieis ligi tavo širdies? .. 
Ar prieis? .. 


„Abejonė“ 


Gal žmogui jo dvasios kūryba yra tas pats, 
kas žemei Žiedai — kuo žemė našesnė, tuo 
žiedas pilnesnis. Ne, kūryboje nėra šio gam- 
tiškojo atitikmens: „(O kodėl, kad būtum tu 
šviesi, / Reik širdies krauju tave nupraust?“ 
(„Mano dainai“). Šiomis eilutėmis išreiškia- 
ma ir pačios poetės jaučiama eilėraščių švie- 
sos, optimizmo ir skaudžios lemties priešprie- 
ša: šviesi, nes nuprausta širdies krauju. Dai- 
na — vienintelis, nepasirenkūmas likimas — 
viskas: „Galbūt atidaviau aš už tave ne- 
daug. / Galbūt nedaug. / Bet viską“. Vienas, 
vienintelis, nepakartojamas, viskas — tai 
ryškiausi Janinos Degutytės poetinio pasau- 
lio matai, aiškūs romantinės pasaulėjautos 
atitikmenys. Tik .didelės tiesos vertos saky- 
ti ir vertos girdėti. Tik išdidus gyvenimas 
vertas gyvenimo vardo: „Pasigailėjimo ne- 
noriu. Neprašau. / Nepratęs, kad gailėtųs.“ 

Eilėraštis „Pasigailėjimo nenoriu“ parašy- 
tas teisiamo komjaunuolio monologo forma. 
Įtaigi deklaracija, reiškiama valingu intona- 
ciniu bangavimu. Janina Degutytė buvo vie-. 
na iš kūrėjų, sugebėjusių atnaujinti poetinę 

deklaraciją, sušildyti ją išgyvenimo šiluma. 
Deklaracijos įtaigai reikia didelio tikėjimo — 
aistros, nes ji nepridengiama, gyva sutapi- 
mu. Įtaigiausios Janinos Degutytės poetinės 
deklaracijos — tėvynės ir meilės. „Lietuva ' : 
„Tu — mano džiaugsmas ir šviesos giesmė, / 
Tu — mano ašara ir kraujo paslaptis“. „„Ašai 
tik myliu — nieko neaukoju. / Ir mirsiu tik 
iš laimės svaigdama“ („Kas Žodį „pareiga“ 
pasauly sugalvojo?“). 

„Dienose—dovanose“ kiek ryškesnės min- 
ties akimirkos, bandymas jas apibendrinti. 
Tačiau apibendrinimas dažniausiai atsiremia 
į formules: „Diena ir naktis. Naktis ir die- 
na. / Akimirkų tūkstančiai. O laimė viena“. 
Ta „laimė viena“ yra lyg koks romantinis 
trafaretas, kurio tikrumas reikalauja nuola- 
tinio tikrinimo — ne tik išankstinio žinoji- 
mo, bet ir abejonės, skaudžios, draskančios. 
1948 metais Vincas Mykolaitis-Putinas rašė 
jaunam literatui A. Kazragiui: „Laimė — žo- 
dis daugiaprasmiškas, o kartais ir visai be- 
prasmiškas <...>. Tad ne laimė sudaro gy- 
venimo prasmę <...>, bet vaisingas, pras- 
mingas gyvenimas duoda vidinį pasitenki- 
nimą, vadinasi, laimę“ Š. 1957 metais para- 
šytos Vinco Mykolaičio-Putino „„Parafrazės“, 
1959 — „Krintanti žvaigždė“, kuriose giliai, 


Š Cit. iš: Lankutis J. Vinco Mykolaičio-Putino kū- 
ryba. V., 1973, p. 296. 

dramatiškai išreikšta ir prieštaringa laimės 
samprata. Vincas  Mykolaitis-Putinas buvo 
J. Degutytei didelis poezijos ir jos. teorijos 
autoritetas. Giliau, asmeniškiau — „Putino 
kūryba <...> buvo mano dienoraštis ir ma- 
no išpažintis“. Sąmoningai ir nesąmoningai 
orientuojamasi į dramatišką Putino Žmogaus 
sampratą, tačiau vidinis tikrumas dažnai už- 
gožiamas išorinio išbaigtumo — vienos lini- 
jos, formulės. Jos sutampa su jaunatvišku, 
kategoriškų maksimalizmu, išreiškia didelių, 
nekvestijonuojamų tiesų trauką. Todėl kar- 
tais neišvengiama paviršutinės patetikos 
(„Neatiduosiu“), egzaltacijos, pernelyg atvi- 
ro jausmingumo („Svajonė“, „Motinai — Lie- 
tuvai'"). 

„Dienose—dovanose“ daugiau dėmesio ski- 
riama gyvenimiškajai patirčiai. Ieškoti stip- 
resnio kontakto su tikrove skatino laikas, jo 
dvasia, kėlusi poezijos, jautrios socialiniam 
užsakymui, prestižą. Hidroelektrinės staty- 
boje Eduardas Mieželaitis rašė ,,Broliškos 
poemos" posmus („Dienų—dovanų“ metais 
išėjo jos antrasis leidimas), į jūrą ruošėsi 
Vladas Šimkus, Antalieptėje triūsė Algiman- 
tas Baltakis. „Rinkinyje ,„Dienos—dovanos“ 
<...> gana plačiai skambėjo socialiniai- 
etiniai motyvai. Tai byloja net patys eilėraš- 
čių pavadinimai („Vieną vėliavą saugom', 
„Pirčiupio motina“, „Iš mokytojos dienoraš- 

čio") <...> ?. Janinos Degutytės gyvenimiš- 
koji patirtis daugiausia veikiama mokytojos 
darbo. Mokytojai ir artimiausi poetės drau- 
gai. Tiesioginis pedagoginio darbo atgarsis — 
ciklas „Iš mokytojos dienoraščio“, susilie- 
čiantis su pirmosios knygos „,„Klampoju. 
Sniegas tirpsta“. Gražiu pakartojimu ir in- 
versiniu supriešinimu pagrįstas pirmas pos- 
mas: 


Sniegas ir eglės. Eglės ir sniegas. 
Baltojo kalno baltosios bonios 
Aušros aiplaukia. Driekias ir driekias 
Degančių burių šilias raudonis. 


Miško, medžių ir mokytojos rūpesčių są- 
saja („Manęs juk laukia, manęs juk laukia / 
Šiltų veidelių gyvas raudonis“) tikriausiai 
turi realų pagrindą. Viename 1956 metų laiš- 
ke poetė yra rašiusi: „O aš... einu kasdien 
per mišką. Nuostabiai gražu. Sustoji, pasi- 
klausai, ar paukščių čiulbėjimo, ar tylos...". 
Mokytojo pašaukimas — būti reikalingu ma- 
žam žmogui, artimu: „Jeigu tu motulę į ka- 
pus palydi, / Tai ir aš našlaitė, tai ir aš ma- 
žytė“. Ciklui kenkia distancijos praradimas, 
sentimentalokos intonacijos. 

Su laiko, gyvenimo dvasia ir reikalavimais 
gali sietis eilėraščiai „Aš dievą netikiu...“, 
„Ruduo. Bažnyčioje“. Pirmojo įsakmia into- 


3 Rostovaltė T. Heroika ir svajonė. V., 1976, p. 68. 

nacija „Aš dievą netikiu“ tarsi patvirtina- 
mas pirmosios knygos „Nėra mirties“: „„Aš 
mirčiai netikiu. Neatima ji nieko“. Kaip ryš- 
kiai šiose eilėraščių pradžiose jaučiama iš- 
didi, tik žmogaus dvasia, jos vidinėmis ga- 
limybėmis tepasikliaujanti lyrinio herojaus 
laikysena! Antrasis eilėraštis („Ruduo. Baž- 
nyčioje") gyvas pastanga suprasti, užjausti. 
Ne pasmerkti, suniekinti, o atverti Žmogaus 
paslaptį — gėlą:: 
Gal brangiausius — kojas, delnus, širdį 
gyvą — 
Rudenio arimuos praradai, 
Kad dabar prie medžio, prie negyvo 
Kruvinąja astra pazkritai? 


Janinos Degutytės poetinis kalbėjimas — 
intymus, bet ne kameriškas. Kalbėjimo ribas 
plečia nuolat tiesiogiai ir netiesiogiai kelia- 
mas klausimas — kam, ką? 


„. „Pirštai šilkiniai širdį paliečia. .. 
Ką aš nešu? — — 

Ir sidabrinės tolumos šviečia 

Už tų beržų— — — 


„Nešvinta" 
Pro matomą veriasi nematoma, pro girdi- 
mą — negirdima, tik jaučiama. Įdomi tapy- 


binė vaizdo perspektyva — „sidabrinės tolu- 
mos šviečia“. Formuojasi ryškesnis „,antra- 

šis" vaizdo planas, pagrindiniai kontūrai ap- 
gaubiami daugtaškiais ir brūkšniais nužymė- 
tų punktyrų. ',,J. Degutytė pasaulį mato ir 
tapo impresionistiškai: vaizdo piešinys per 
daug nekonkretizuotas, neišbaigtas, pagrįs- 
tas nuotaika, įvairiausių subtilių spalvų bei 
pojūčių įspūdžiais“ !?, Vaizdo impresionistiš- 
kumo pobūdis labai svarbus. Jis plaukia 
iš dviejų taškų — iš sąlyčio su impresio- 
nizmo daile — pačia mėgstamiausia — ir iš 
vidinio išgyvenimo virpesio, tarsi persiduo- 
dančio vaizdui, ypač gamtos: 


Širyt pumpurai — lašeliai kraujo, 

Žalzganom skiautelėm pridenati. 
„Obelys pražydės“ 

Mėlyni ūkai jau vakarą paliejo. 

Pašilys. Švieselės žiba. .. Kas esi? .. 

„Vienatvė“ 
Pievoj smilgos ir aguonos. 
Skauda. Lengva. Ir svaigu. 


„Aguonos“ 


Tarsi vienu potėpiu sujungiama priešta- 
ringa būsena (,,„Skauda. Lengva.“) ir gamtos 
piešinys — pilka smilga — raudona aguona. 
Vaizdas dažnai tapybiškas — lyg nupiešiąa- 
mas žodžiu, lyg regimas: 

0 Kostkevičiūtė I. Jausmo poetės sėkmė ir pavo- 
jai. — Kn.: Kostkevičiūtė I. Literatūros dienovidžiai. V., 
1964, p. 54. 

Pilkas, inelsvas, su sidabro properšom, 
Dviem rausvom juostelėm ties egle, 
“kliautas atsidarė vakarui. 

„Pilkas, melsvas, su sidabro properšom. .." 

Vaizdumas dažnai pirmiausia įsirėžia ir ei- 
lėraštį suvokiant, išlaikant atmintyje. 

Svarbi vieta ,Dienų— dovanų“ vaizde tenka 
spalvai. Dažniausios spalvos: balta, žalia, 
juoda, mėlyna, gelsva, raudona... Saviti 
spalvos apibūdinimai: sidabrinis, auksinis, 
snieginis, ledinis... Spalva išsakoma ir įspū- 
džio tapatybe: „Debesų alyvinių kraščiukai / 
Dega, gintarėliais pasirišę“ („Debesų alyvi- 
nių kraščiukai..."). 

Janina Degutytė — gamtos poetė. Ne tik 
žmogus jaučiamas gamtoj, ne tik jo jausmų 
ir nuotaikų atšvaitai. Pati gamta, kaip tai 
būdinga gamtinės lyrikos tipui, yra jausmo 
ir kūrybos impulsas. Gamta yra ir nuolati- 
nė atrama — visiems lygiai teisinga, neži- 
nanti išrinktų nei pažemintų: 

Ir tai kas, kad nieko neturiu. 
Saulė ryt ir į mane pasižiūrės. 
Taip tylu, taip veriančiai skaidrų — 
Rodosi, širdis neišturės. .. 
„Debesų alyvinių kraščiukai. .." 


Subtilus vaizdinis ir garsinis atitikmuo — 
tarp „„veriančiai skaidru“ ir „širdis neištu- 

rės...". Taip natūraliai pasiekiama gamtos 
išgyvenimo intensyvumo viršūnė. 

„Dienos—dovanos“ įtvirtina kreipinį kaip 
pagrindinį poetinio komunikato adresatą. 
Gamta dalyvauja pokalbyje kaip lygiateisis 
narys. Jos galima klausti („O kodėl nuleidi 
tu blakstienas, / Kai pagauti noriu žvilgsnį 
tavo?“), galima ir reikia prašyti atleidimo 
(„O atleisk! Juk tu, juk tu atėjus-/ Mano 
namą dovanom pripildei“ — „(O kodėl nulei- 
di tu blakstienas...") „Pušys“ iš ciklo „„Rai- 
gardo aidai": „Jūs artimos man ligi ašarų. / 
Saukiu kiekvieną aš kaip seserį“. Brolišku- 
mo jausmas Janinos Degutytės poezijoje yra 
žmogaus ir gamtos ryšio pagrindas („Gamta, 
sušildyta seseriška širdim...“). Neišsenkan- 
tis gamtos pažinimo džiaugsmas, vis naujau, 
vis kitom spalvom atsiveriantis: „Pirmąkart 
matau berželį tokį...“, „Tarsi pirmąkart ma- 
tau eglaitę“ („Miško šokis“). 1967 metų „Ta- 
rybų Lietuvos rašytojų“ autobiografijoje 
poetė rašys: „Norėčiau neprarasti džiaugs- 
mo — išvysti pirmą žolę ir pirmą sniegą“. 
Pavasario ir žiemos antinomijos, dvi daž- 
niausios ,„Dienų—dovanų“' spalvos: balta ir 
žalia. Tiesiogiai išsakyta svarbi poetės pasau- 
lėjautos žymė — netikėtai, tarsi pirmąsyk pa- 
justi, atsiverti. Džiaugsmas išvysti, pašauk- 
ti, atrandant iš naujo pavadinti: 


Kaip tave man pavadinti, 
Žeme dainorėle? 

Kaip tave man pavadinti, 
Vėjau sakalėli2 


„Kaip tave man pavadinti“ 


„Dienose—dovanose“ aiškiai tebeplasta 
jaunos poezijos dvasia, kuriai svarbiausia 
įforminti save žodyje — vardu, pavadinimu. 
Kur surasti naują vardą? — tokiu netiesiogi- 
niu klausimu baigiasi antrasis ,„,„Dienų—do- 
vanų“ skyrius „Dovanos“. Atsakymo galimy- 
bė jaučiama trečiojo skyriaus pavadinime 
„Žemėje ieškosiu tavo bruožų“. Ir šio sky- 
rIiaus dauguma eilėraščių — gamtiniai. Įdo- 
mus pradžios akcentas — „Lietuva': 


Tu ne peizažas man: 

Ne spindulius žalius praskleidžiantis 
beržynas 

Ir ne sapnuojanti balta vyšnia. 

Ir ne rudų vagų beežė platuma, 

Ne Paukščių Tako tolimas žvaigždynas. .. 

Tu ne peizažas man... ne, ne... 


11 


„Tu ne peizažas mMan...“. Formuojama, 
stiprinama bendruoju poezijos požiūriu svar- 
bi situacija — pro regimą (peizažą) pajusti, 
įžvelgti daugiau — džiaugsmą, šviesą, ašarą, 
kraują, paslaptį... Gal net sakytume — dva- 
sią. Juk taip atkakliai, gal net visuotinai 
J. Degutytės gamtos pasaulis personifikuo- 
jamas: „Pilnas ežeras lelijų. Dainuoja jos ar 
miega?“, „Meldai krūpčioja — gal šnekasi su 

vėju?" („Ilgio ežeras“). „Jūs artimos man 


ligi ašarų..." (,„Pušys“). „,Pievukė įsisaulėju- 
si. Juokiasi vėdrynas“ („Traukinys“). „Juo- 
kiasi vėdrynas..." — taip personifikacija 


dar kartą pakartojamas saulės, jos gausos, 
linksmumo įspūdis. Saulė — ji Visur: mumy- 
se ir lauko gėlelėje. Jų Janinos Degutytės 
eilėraščiuose daug — jungiančių spalvą, Žy- 
dėjimą, stebuklingą gydymo galią, gyvo bu- 
vimo stebuklą: 


Skinsiu linksmą šviečiantį vėdryną, 
Skinsiu liūdną mėlyną varpelį, 
Baltąjį kraujažolės žvaigždyną, 
Smilgos išdraikytąją kaselę. 
„Lankoje“ 


Vėdrynas — miniatiūrinis saulės pasikar- 
tojimas žemėje — išskiriamas. Kaip ir krau- 
jažolė. „Baltąjį kraujažolės žvaigždyną“ yra 
pati gražiausia ankstyvosios Janinos Degu- 
tytės metafora. Ji labai tiksliai nusako liau- 
dies medicinoje dominuojantį augalą (dau- 
gybė sujungtų mažų žiedelių — Žvaigždelių), 
sulieja mikro (gėlelė) ir makro (žvaigždy- 
nas), žemės ir dangaus pasaulius. „Liūdną 
mėlyną varpelį“ — metafora, kurioje susilie- 
ja mėlynumo ir liūdesio, ilgesio spalva, Ja- 
ninos Degutytės poezijoje skambanti spalva. 

„Yra kažkas be galo lietuviška J. Deguty- 
tės pasaulėjautoje, jos nepaprastai intymia- 

mė santykyje su gamta <...>, — sako Jus- 
tinas Marcinkevičius !!. To spontaniško, be- 
tarpiško artimumo negali išardyti nei mintis, 
nei žinojimas, „kad jokių objektyvių jaus- 
mų ir jokios sielos gamtoje nėra“. Tai 
V. Mykolaičio-Putino žodžiai iš jo dienoraš- 
čio (1963) !2. Bet jų prasmė būtų nepilna be 
tolesnės minties, kuri iš tiesų yra artima ir 
Janinos Degutytės gamtos pojūčiui: „Mes 
patys dvasinės ekspansijos momentais savo 
jausmus įkvepiam gamtos pasauliui. Tačiau 
kas kita žinoti, kas kita širdim patirti, siela 
pajusti. Tokiais momentais gamta man gy- 
va, su Manim jaučianti, liūdinti, mane guo- 
džianti". Širdies patyrimas, sielos gyvenimas 
ankstyvojoje Janinos Degutytės kūryboje iš 
tiesų yra itin ekspansyvus, reiškiamas tei- 
giant ir neigiant, tikint ir abejojant: tu — 
ne tas, tu— tas, ne tas... „Tu— ne peiza- 
žas man“,—teigiama, kartu tikint — pir- 
miausia tu, kas regima, tu —ir peizažas. To- 
kios tikros ir gyvos yra Lietuvos peizažo de- 
talės, besiklostančios į savitą gimtinės pa- 
veikslą: baltas vieškelis, pienė pagriovy, 
tamsus eglynas ir baltas beržas, žydintys ru- 
giai, ežeras su baltom vandens lelijom, si- 


1! MapyunkaBuvioc FO. «KaxABIA AeHb ĄAA1 MeHA — 
eAHHCTBEHHLIH. ..» — Ąpyx<6a HapoA0B, 1969, Ne 53, 
c. 33. 

12 Cit. iš: Lankutis J. Vinco Mykolaičio-Putino kū- 
ryba, p. 311. 

dabriniai gluosniai, šaltinis, pušys ant šlaito, 
Baltija, kopos, kviečių laukas, rugių gubos, 
baltas rūkas, sniegas lyg balta lava ir vėl — 
žibuoklėlė, pirmoji žemuogė, šilagėlė, žydin- 
čios obelys... Tai skyriaus „Žemėje ieško- 
siu tavo bruožų“ eilėraščių situacijos ir įvaiz- 
džiai — objektai atskiri ir kartu susilieję — 
ekspansyvi vidinio išgyvenimo jėga tirpdo 
jų atskirumą: 


Šimtmetės eglės, iš juodo akmens iškaltos. 
Ir medžių tamsą skrodžia 

Eeržo siūlelis baltas. 

Aukštas, plonytis — aukštas, plonytis! 
Baltas vai baltas lyg pienu praustas. 
Beržo broleli, kaip toks išaugai — 
Virpantis, tyras, visas nušvitęs? 


„Šimtmetės eglės“ 


Šio eilėraščio lyrinės bangos centras arti- 
mas Salomėjai Nėriai — beržas yra brole- 
lis — kartu tautosakiškas, paremtas kreipi- 
niu, antiteze, kontrastu. 

Tik išėjus „,Dienoms—dovanoms“, Vytautas 
Kubilius rašė: „Keli skaidrūs peizažo štri- 
chai, vienas kitas švelnus, emocinis tonas, 
maža apmąstymo nuotrupa — tokia ažūriška 
yra J. Degutytės gamtinė lyrika. <...> Ge- 
riausi gamtiniai J. Degutytės eilėraščiai ža- 
vi savo vaiskiu regėjimu“ !š. 





'3* 4 Kubilius V. Romantinės poezijos keliu.— Lite- 
ratūra ir menas, 1961 vasario 18. 

Nėra abejonės — ,„Dienų—dovanų“ cent- 
ras, geriausi eilėraščiai, susiję su gamta: „Lan- 
koje“, „Nesakyk — pavasaris praėjo“, ,„Atė- 
jusiam rudeniui“, „Lietuva“, „Šilagėlė“, 
„Naktis pilna lietaus..."“, „Ant Rambyno 
kalno“, „Alksnio ugnelė“, „Debesų alyvinių 
kraščiukai...", „Lino rankšluostėlis“. Tačiau 
nemaža eilėraščių lieka ir neišbaigtais peiza- 
žiniais štrichais, tik probėgom, tik paviršium 
tesujungtais su žmogaus tema: „Gegutė“, 
„Šviesi akimirka“, „Žemė“. Kokia gili yra 
eilėraščio paslaptis! Tos pačios savybės, ku- 
riomis apibūdinami geriausi J. Degutytės 
puslapiai, silpnuosiuose atrodo visai bejė- 
gės — dirbtinės. Kokios jėgos yra eilutėse: 
„Duok man sklidiną taurę liepsnos! / Nebi- 
jok! Aš išgersiu — nežūsiu" („Aš nenoriu 
drungno vandens“). Ir kaip sumenksta pana- 
šus pakartojimas kitame eilėraštyje ir kita- 
me kontekste: ,,Duok man liūtis išgerti skaid- 
rias, / Duok man vėjus priglausti šiltus!“ 
(„Žemė“). Arba intymioji pokalbio intona- 
cija, lemianti gamtos eilėraščių betarpišku- 
mą. Eilėraštyje „Šviesi akimirka“ ji skamba 
dirbtinai ir banaliai: 

Iš kur tu atėjai — nemačiau. 
Tik jaučiu — su manim esi. 
Neišeik. Prisislink arčiau. .. 
Leisk tavęs paklausyt. .. 

Viena aiškiau pastebimų antrojo rinkinio 
nelygumo priežasčių ir yra tų pačių poetinių 
priemonių ir būdų kartojimas, kuris lyg nu- 
vertina juos pačius. Eilėraščių rinkinyje pa- 
prasčiausiai yra per daug — „prasta atran- 
ka“ *. Silpni eilėraščiai skiriasi pagal spė- 
jamą genezę, atsiradimo impulsą. Jie neturi 
tos sprogdinančios jausmo energijos, vienin- 
telės teisybės — aistros, yra „tingesni“, lėtes- 
ni. Jaučiama mintis, galvojimas „kodėl“, pa- 
gal jį brėžiamos vaizdo lygiagretės, nesu- 
jungtos vidinio tikrumo: 

Pasisvaidom smėlio, žvyro saujom. .. 
Persimetam akmeniu svariu. .. 
Gintarėlio lašą išskalaujam 

Iš savų tamsiųjų sūkurių. .. 


O kodėl, kodėl mes neįpratę 

Visą gelmę gintarinę atiduot? 

Į pratiestus artimiausius delnus 
Kartais drungnas liejasi vanduo. .. 


„Pasisvaidom smėlio, žvyro saujom..." 


Iš karto sušlubuoja eilėraščio pradžia — 
nėra meninės dermės tarp veiksnių, jų nu- 
sakymų. Nėra įtampos, ir eilėraščio veiksmo 
linijos tik plečiasi, palikdamos tarpus tarp 
minties ir jausmo, spragas žodžio vartose- 
noje (pratiestus). Kirčio vieta pažeista dar 
viename kitame eilėraštyje, Tačiau iš esmės 
poetė yra jautri žodžiui, jo formai (bandoma 
savaip žodžius jungti — „„obelžiedis“), skam- 

besiui, ir meninės nesėkmės atvejai labiau 
susiję su bendresniais dalykais, ne su žodžio 
kultūra. Negalima sakyti, kad „„Dienose—do- 
vanose" būtų daug eilėraščių, nepriaugusių 
iki bendro to meto poezijos lygio. Tačiau 
poeto galimybės vertinamos pagal geriau- 
sius jo kūrinius. O atotrūkis tarp jų ir silp- 
nųjų „„Dienose—dovanose“ nemažas,- gal ir 
didesnis negu pirmajame rinkinyje. 

Janinos Degutytės pirmųjų rinkinių laikas 
sutapo su intensyviu lietuvių tarybinės poe- 
zijos raidos laiku. O „kūrybinis atsinaujini- 
mas vyko daugiausia nacionalinių tradicijų 
pagrindu. Kratydamiesi schematizmo, ilius- 
tratyvumo bei deklaratyvumo, lietuvių lite- 
Iatūra ir menas ypač puolėsi gaivinti savo 
lyrinę pasaulėjautą ir išraišką. Poezija bei 
grafika siurbte įsisiurbė į liaudies meną, et- 
nografines formas ir motyvus. Iš naujo bu- 
vo „atrastas“ žymiausio lietuvių dailininko 
ir muziko M. K. Čiurlionio pasakiškų vizi- 
jų pasaulis" !5. Čiurlionis, taip anksti ir taip 
savarankiškai poetės atrastas, taps atskira 
tema, dar daugiau — vienu iš esminių Jani- 
nos Degutytės poetinio pasaulio ingredien- 
tų. Įdomu ir savaip dėsninga, kad knygą 
užbaigiantis Čiurlionio ciklas eina po eilė- 
raščių „Muzika“ ir „Jūra“, tarsi paruošian- 
čių Čiurlionio įspūdžiui. Artimi Čiurlionio 

I5 Lankutis J. Vinco Mykolaičio-Putino kūryba, 
p. 291. 

vaizdiniams „Muzikos“ įvaizdžiai (uždegta 
žvakė, nužaibavusi kregždė). Jūra — „neper- 
matoma, gaudžianti, mislinga“. Ir Čiurlionio 
kūrinyje pirmiausia traukia nežinia ir pas- 
laptis: 


Kas tu toks, kurs į mane žvelgi 
Akimis — kaip saulėm dviem. 


„Andante“ 


„Jūros sonatos“ interpretacija remiasi 
dviem principais: jūros tema (yra spalvinio 
įspūdžio panašumo tarp šio kūrinio ir ciklo 
„Prie Baltijos“) ir pastanga išreikšti savo in- 
dividualų santykį su Čiurlioniu. Jūra arti- 
ma dvasiai savo žŽmogiškąja paralele: poetei 
„gamtos stichijos — ypač jūra — tai kvinte- 
sencija, padauginta iš milijardų, — kurios la- 
šą žmogus laiko savo viduje“ !*: 


Gausk, putok ir niekad nenutilk. 
Trenk į gelmę, kelk ligi žvaigždės. 
Už tą bangą — begalinį šuolį — 
Artima tu — kaip žaizda širdies. 
„Finale“ 
Jūros tema cikle pilniau ir išreikšta. Abu 
žiūrėjimo taškai (Čiurlionis ir jūra) cikle dar 
nesutampa. Bet žingsnis į Čiurlionį labai 


16 Cit. iš: Riškutė J. Tylos valandose nėra ramy- 
bės.— Literatūra ir menas, 1979 lapkričio 4 d. 

svarbus — dailė Janinos Degutytės kūrybo- 
je gyvens savo gyvenimą, maitinamą ne tik 
individualių interesų ir polinkių, bet ir eilė- 
raščio vaizdo tapybiškumo, spalvos, jos niu- 
ansų svarbos. 


* + * 


Lyginant abu pirmuosius Janinos Deguty- 
tės rinkinius, nepastebima svarbesnių paki- 
timų, todėl teisinga būtų juos abu laikyti 
poetinio kelio pradžia. Kuo ji ypatinga, in- 
dividuali? Pirmiausia jausmo atvirumu, aukš- 
ta vidine įtampa, reikliu moralumu. Poezijai 
ir pasauliui atsiveria žmogus, branginantis 
gyvenimą ir keliantis jam didžiausius reika- 
lavimus. Lyrinio herojaus pozicija yra im- 
peratyvi, iš vidaus primenanti I. Kanto mo- 
ralinį imperatyvą, priimtą nesąmoningai, in- 
tuityviai. Imperatyvas Janinai Degutytei — 
savo laiko ir širdies įstatymas, atsiremiantis 
į socialistinio humanizmo pozicijas. „„Kalbė- 
jimas aukščiausiais žodžiais atitiko pagrindi- 
nę rinkinio temą — romantinio maksimalu- 
mo, bekompromisinio santykio su gyvenimu 
deklaravimą" !'. Romantinės deklaracijos vi- 
dinis motyvavimas ir įprasminimas yra vie- 
nas iš pastebimesnių Janinos Degutytės poe- 
tikos pėdsakų šeštojo dešimtmečio lietuvių 


17 Nastopka K. Poetinė lyrikos kalba.— Kn.: Šiuo- 
laikinės lietuvių literatūros bruožai. V., 1969, p. 295. 

tarybinėje poezijoje. Vaizdinis klodas rė- 
miasi įprastais lietuvių poezijai (gamtos, 
meilės) įvaizdžių resursais, tačiau jie labiau 
metaforizuojami, ieškant naujų Žodžio dau- 
giareikšmiškumo galimybių.  Metaiforoje, 
mikrovaizde, labiausiai atsiskleidžia Janinos 
Degutytės poetinė jėga. Metaforos funkcijos 
gana įvairios: ji apibūdina („varpų marios", 
„Šviesa žolės“ — ,„Parugėm sau vyniojas ta- 
kelis“), transformuoja ir išplečia vaizdą, 
jungdama poliariškus dydžius („Klevo spur- 
ganėlėj tvenkias upės..."), taikliai įvardija 
(„„Pirštelis žalias..." — „Jeigu kaip saulės 
tu spindulys“), reiškia jausmą, nuotaiką: 
„Širdis pilna sidabro ir tylos“ (,„,Klampoju. 
Sniegas tirpsta“). Tropu pirmiausia ieškoma 
galimybės pasaulį sužmoginti, sušildyti, pri- 
artinti prie savęs: „Kad beržiuką- trapų — / 
baltąją žvakelę — / Uždegė, pastatė mano 
kelyje..." („Rudenio taku“). Pasaulio meta- 
forinės transformacijos pagrindas dažnai yra 
spalva. ,„Dienose—dovanose“ gal kiek ryškes- 
nė darosi ir grafinė linija, savitai įrėžianti 
pasaulio kontūrus, juos išgaubianti — juoda 
ir balta !š. „Sniegas ir eglės. Eglės ir snie- 
gas. / Baltojo kalno baltosios bonios“ (,„Iš 
mokytojos dienoraščio“); „Tiesios eglės — 


!8 Dažnumu būdvardžiai baltas ir juodas jau yra be- 
veik greta (visai suartėja „Ant žemės delno“), o „Ug- 
nies lašuose“ tarp balto ir juodo dar įsiterpia keturi 
žodžiai, 

juodosios plunksnelės — / Priešaušrio mig- 
lotam sidabre“ („,„Brėkšta“). Vis ryškesnė per- 
sonifikacijos galia — gamtos pasaulis ste- 
buklingai gyvas, tarsi virpantis užburtu žmo- 
giškumu. Šiltame žmogiškumo pasaulyje pa- 
tikima atrama — tautosaka: 


Lietūs prausė — per daug šalti. 
Saulė šluostė — karšta per daug... 
Mano vasara, kur skrendi? 
Rudenėlio geltono prišaukt? 


„„Gelstantis berželis“ 


Tautosakiškasis vaizdinys ir perkeliamas 
(iš našlaičio į berželį), ir išlaikomas jo įspū- 
dis — našlaitiškas berželis. Tautosakiškai ma- 
žybinis metaforos centras (,,„Audimėlis lau- 
kų išbluko“ — „Eglelė groja“), metaforizuo- 
tas. tautosakiškasis kreipinys: ,,„Žibuoklėle, 
galvele skaistuole!“ („Iš parudusių lapų per- 
nykščių“). Tautosaka į poetės gyvenimą įėjo 
iš knygų. „Supratau, kad tai didžiausias tur- 
tas, kad tai mano turtas — tarsi ji jau seniai 
gyveno manyje, tik aš apie tai nieko neži- 
nojau" (DA, 30). 

Ankstyvojo Janinos Degutytės eilėraščio 
vyksmo pagrindas — improvizacija. Jausmo 
bangos tai telpa į kanonines strofas, tai jas 
peršoka, derindamos įvairių strofų ir eilučių 
ilgumą. „Rinkinyje „Ugnies lašai“, <...> 
J. Degutytė pastebimai deformavo tradicinę 

silabinę-toninę eilėdarą: triskiemenius met- 
rus čia beveik ištisai pakeičia sinkopis, dvi- 
skiemeniuose — gretinamos metrinės eilutės 
nuolat skiriasi skiemenų skaičiumi“ !?, Pana- 
ši tendencija ir ,,Dienose—dovanose"“. Tačiau, 
kaip rodo konkretūs pirmųjų Janinos Degu- 
tytės rinkinių eilėdaros tyrimai, čia tebevy- 
rauja silabotoniniai metrai. Beveik pusė 
„Ugnies lašų“ eilėraščių (46) parašyti cho- 
rėju, po 26 — jambu ir sinkopiu, 5 — anapes- 
tu. „„Dienose—dovanosę“ 46 chorėju, 41— 
sinkopiu, 21 — jambu Ž?. Antrajame rinkiny- 
je pasirodo verlibras — pradeda ryškėti nau- 
jos eiliavimo tendencijos. ,„Nuo silabotoni- 
kos iki verlibro, geriausiuose eilėraščiuose 
išsaugant tokį pat frazės judrumą ir muzika- 
lumą,— toks bendriausias Degutytės eiliavi- 
mo raidos kelias" 2! 


„KIEKVIENA DIENA — MAN 
VIENINTELĖ" 


(„Ant žemės delno“) 


„Ant glaudaus ir šilto žemės delno žmo- 
gus klausosi, kaip šaukia jį žemės gyslomis 
srovenantis karštas kraujas, kaip šaukia jį 


1? Nastopka K., min. str., p. 299. 


20, 21 Girdzijauskas J. Lietuvių eilėdara. V., 1979, 
p. 151. 

tolimi žvaigždynai ir kas rytą patekančios 
saulės šviesa. Tai poetės palydimasis žodis 
trečiajam rinkiniui „Ant žemės delno“ 
(1963). Ir to paties pavadinimo eilėraštis: 


Palei svyruoklius balius 
Žali šaltiniai alma. 
Laiko mane kaip smiltį 
Žemė ant savo delno. 


Iš tokių eilučių atpažįstami poetai. Atvi- 
ras, laisvas žodžio skambėjimas, muzikaliai 
aliteruotos eilutės (1, k!, It) liejasi į vienti- 
są melodiją. Taip ryškiai žodžio muzika Ja- 
ninos Degutytės lyrikoje suskamba pirmą 
kartą, jungdamasi su jais būdingomis sin- 
taksinėmis, intonacinėmis priemonėmis. Kū- 
rinio poetinis vyksmas remiasi kiek modifi- 
kuotomis anaforinėmis paralelėmis: ,„Laiko 
mane...“, „Laiko ji mano kraują. ..“, „Ir ma- 
no rūpestį sunkų. ..“, „Laiko ji kryžius juo- 
dus...". Kylanti dramatinė įtampa tarsi pa- 
ruošia personifikuotam imperatyvui: „„Lai- 
kyk tu mano svajonę...“. Nepilnos žiedinės 
kompozicijos užsklanda, nesiryžtant eilėraš- 
čio atvirumui. Labiau atskirose vaizdo ląste- 
lėse, negu visumoje, jaučiamos dramatinės 
sankryžos, dar bendros arba reiškiamos gam-. 
tos įspūdžių: „Tenai vidudienį — vasarą — / 
Vėjas kraupus ir šaltas...“, ,Saugok tu mei- 
lę mano, / Skausmą ir prakeikimą!“. 

Į priešpriešų jungties prasmę yra orientuo- 
tas ir pirmojo skyriaus pavadinimas „Žemė 
ir širdis“. 

Žeme! Kas tu esi, 

Visatos gyva širdie? 
Žvaigždynų mažas žaislelis 
Ar saulės žalsva kregždė? 


Mestas tiltas tarp žemės ir širdies (žemė — 
visatos širdis), tarp žemės ir saulės (žemė — 
saulės žalsva kregždė), praplėtęs metaforos 
erdvę, padaręs ją visuotinesnę. Kartu že- 
mė — mūsų mažutė gimtinė. Iš pirmosios 
knygos atpažįstamas punktyras: „Tu pasau- 
li mano begalini, / Tu mažute mano Lietu- 
va..." Sugrįžimas nuolat brėš ryškiausius 
Janinos Degutytės poetinio pasaulio kontū- 
Ius, Žymės autentiškiausio išgyvenimo lini- 
jas. Sąlyčio taškai nuolat aktyvins visą jos 
poeziją. Epitetas „mažutė“, taikomas Lietu- 
vai, gimtinei, vėl nuskambės „Šiaurės vasa- 
IOsSe“. 

„Ant žemės delno“ poetinė erdvė pastebi- 
mai plečiama bendrųjų gyvenimo klausi- 
mų — žmogaus ir žemės, visatos santykių, 
buvimo prasmės, žmogaus esmės: „Kas gi 
tu? Kas aš esu šį rytą?“ („Žiemos veidas“), 
„Ko atėjau aš?“ („Ant kalno čia beržai ber- 
želiai"), „Kaip galėčiau gyvent..?“ („Nuo 
ledkalnio“), „Tai kodėl bėgam mes ir dai- 
nuojam..?“ („Jeigu tu, kur po mūsų ko- 

jom..."). Šie klausimai bene akivaizdžiau- 
siai parodo, kaip trečiajame rinkinyje for- 
Imuojasi nauja poetės pozicija — klausianti, 
nerami, abejojanti... Tarsi praeina gyveni- 
mo atradimo, džiaugsmo svaigulys, veriasi 
kita gelmė — ne tokia atvira, gilesnė, ne 
tiek matoma, kiek jaučiama. Nuojauta įrėž- 
ta ir gamtos vaizde: 


Pasverk, pasverk dienas ant delno, — 
Ar daug beliko, ar mažai — — 
Nematomi šaltiniai alma — 

Balti balti beržai ant kalno — 
Raudoni žemuogių lašai — — — 


„Ant kalno čia beržai berželiai...“ 


Ieškodami paralelės tokiai meninio santy- 
kio su pasauliu raidai, rastume ją Salomė- 
jos Nėries kūryboj — „Pėdos smėly“, po 
„Anksti rytą“. Taip, Salomėja Nėris dar lie- 
ka ir trečiajame J. Degutytės rinkinyje. Da- 
bar — labiau gyvenimo trapumo, laikinumo 
motyve, tyliame, skrupulingai sąžiningame 
egzistencijos pojūtyje: 

Praeisiu tyliai — niekas negirdės — 

Be pėdsakų — kaip šalias gatvių vėjas, — 

Kaip amžiną gyvenimą kregždės 

Ant slenksčio žodį virpantį padėjus. .. 

„Klevų viršūnėse rudens naktis sustojo..." 

Šių eilučių sąšauka su Salomėja Nėrim 

nėra tiesioginė, labiau vidinė, išpažintinė, 

tokie žodžiai tariami skaudaus tikėjimo sa- 
vimi akimirką, jaučiant, kaip kūryba ne tik 
jungia tave su gyvenimu, bet ir lemtingai iš- 
skiria. Salomėjos Nėries šis jausmas taip iš- 
sakytas: „Aš nieko neėmiau, už viską sumo- 
kėjau / Širdies krauju, nemirštančia daina“. 

„Ant žemės delno“ siaurėja išorinė kūry- 
bos problematika, betarpiškesnis darosi kū- 
rybos ir gyvenimo realijų sąlytis, formuoja- 
si kūrybos kaip Žmogiškumo namų suprati- 
mas: ,„Man visur namai — / Visas pasau- 
1iS. 

Ši iki kūrybos — pasaulio išplėsta metafo- 
Ia Vėl „sumažės“, pereis į tiesioginę prasmę 
„Prieblandų soduose“ (1974): „Nešu tau ei- 
lėraštį, / tą mažytį balto debesio namą. ..“. 

Janinos Degutytės poetinio vaizdo slink- 
tis —į ažūriškesnę liniją, smulkesnį piešinį, 
tačiau ,„Ant žemės delno“ dar ryški ir dides- 
nio apibendrinimo tendencija — aukštų ir 
bendrų žodžių, sąvokų: amžius, laikas, epo- 
cha, planeta... Nuo šilto žemės delno žmo- 
gus kyla į žvaigždes. Kosminės eros pradžia. 
Lietuvių tarybinėje poezijoje Eduardo Mie- 
želaičio „Žmogaus“ era. 1962 m. išėjo šio 
poeto ,„Autoportretas. Aviaeskizai“, kuriuo- 
se žmogaus atsiplėšimo nuo žemės moty- 
vas — itin stiprus. Laiko ir poezijos dvasios 
tendencijos paliečia kiekvieną poetą, ir ne 
visada jos sutampa su jo individualiu bal- 
su. Balsas forsuojamas. Tokiu kiek forsuotu 

balsu Janina Degutytė prabyla eilėraščiuose 
„Žemė ir žmonės“, „Dvidešimtas amžius“. 
Bendrosios temos, įvaizdžiai turi rasti savo 
individualųjį motyvą. Tokiu Janinai Degu- 
tytei tampa žmogaus atmintis. Atmintis su- 
teikia Žmogui gilesnį negu jo patirtis žino- 
jimą, galimybę susijungti su kitais: 


Ir neši Atmintį — didžiausią turtą 
Kiekviename lašely kraujo — amžinai. 
Kaip meilės žodį netartą, neišdainuotą dainą, 
Kaip žemės ir žvaigždžių istoriją. .. 

„Atmintis“ 


Žmogus — visumos dalis („Aš — visos pla- 
netos kūdikis“ — „Kai virš rutulio, mėlynai 
žalio...", „Mes tavo smiltys ir tavo siela“ — 
„Žemė ir žmonės“). Ši mintis yra gana pa- 
stovi, ji prasimuša net, atrodo, labai konkre- 
taus vaizdinio įspūdžio eilėraštyje ,,Palan- 
gos gatvė": 


Virpa gatvė šviesa geliona — 
Mažas vienas gimtinės takelis, 
Mažas, vienas iš milijono 

Saulės įbrėžtas žemėj brūkšnelis. 


„Virpa gatvė šviesa geltona..." — ryškus 
to laiko Janinos Degutytės poetinės jausenos 
štrichas. Į metaforinį apibūdinimą einama 
tarsi iš dviejų pusių — veiksmo ir spalvos. 
Ieškoma jų sąveikos, prasmingo sąskambio: 

virpa šviesa, šviesa geltona. Lengvumo, tra- 
pumo įspūdis — impresionistinis virpėjimas: 
„Pro žalzganą lietaus stiklinę šviesą“ (,„Gel- 
tonos žvaigždės“), ,„Vilny linguoja medžiai 
rauzgani“ („Neris“), „„„..Pamačiau vaivo- 
rykščių pusnyną / Ir berželių trapų violetą" 
(„Žiemos veidas“), „,„Varveklių dainą — tra- 
pią, šviesią" (,,„Kovo dienovidžiai“), „Ten ši- 
lojų šviesa juodo šilo nakty“ („Lietus“), 
„Spindulingo vandens tyla“ („Nuo ledakal- 
nio"), „Ir žvaigždžių sidabrinės tylos“ (,„Že- 
mės lopšinė“), ,Žalzgana, amžina lūkesių va- 
landa“ (,„Ant šaligatvių dūžta varvekliai. .."), 
„Sutemos šviesios alyvinės“, „,Tamsaus vio- 
leto šešėlis“ („Pirmo sniego preliudas“), „Ir 
virpesys beržyno žalzganų ūkų...“ („Taip 
viskas įsirėžia ligi skausmo“). ,,...šilojų 
šviesa juodo šilo nakty“, „sutemos šviesios 
alyvinės", „pro žalzganą lietaus stiklinę švie- 
dytas kontrastas, atspalvis, netikėtas meto- 
niminis šuolis, panašumą įžvelgianti metafo- 
ros galia, Ypač jautri spalvos pagava, ne in- 
tensyvios, pastovios, o akyse besikeičian- 
čios — „„melzganas“, „„žalzganas“ — vieni sa- 
vičiausių trečiojo rinkinio potėpių. ,„Sidab- 
ro“, „Sidabrinė“ — skambanti spalva — ok- 
siumoronas „sidabrinė tyla“. Raudonas 
brūkšnys — kraujo, įspėjimo — greta baltu- 
mo ir šviesos: 

Balti balti beržai ant kalno — 
Raudoni žemuogių lašai — — — 


„Ant kalno čia beržai berželiai. ..' 


Trečiajame rinkinyje jau jaučiama „mėly- 
numo“ dominantė: „(mėlynos versmės“, ,„mė- 
lynuoja tuopų siluetai“, „(mėlynas galulau- 
kio pušis“, „mėlynos — iš permatomo liūde- 
sio“, „Milžinas mėlyno vandenio“, „po mė- 
lynu šešėliu“. Ir eilėraštis „Mėlynas vaka- 
ras“ — „mėlynumo“ centras: 


Mėlynas vakaras — mėlynas mėlynas. .. 
Mėlyni medžiai, mėlynas sniegas, 
Mėlyni dunkso namų kvartalai, 

Mėlyni šoka žmonių šešėliai. .. 


Vien tik langų geltona šviesa 
Šaukia vardu ir šaukia be vardo. 


Kojos pavargusios. 
Rankos pavargusios. 
Bet jeigu reiktų, 
Eitum dar kartą. 


Neša ramybę mėlynas vakaras. .. 
Tegul pailsi akys be rūpesčio. 
Tegul ištirpsta nuoskaudos visos, 
Lūpų kampeliuose išraižytos. .. 


Nenusimesk, šviesų slenkstį peržengęs, 
Mėlyno vakaro nuo savo rūbų, 

Nuo savo rankų — ieškančių rankų, 
Nuo savo lūpų — šaukiančių lūpų. .. 


Mėlynas vakaras — mėlynas mėlynas. .. 


Eilėraštis, kurio dar negalėjo būti pirmuo- 
siuose rinkiniuose. 

Viską gaubiantis mėlynumo įspūdis — žie- 
mos vakaro įspūdis. Taisyklingo daktilio rit- 
mas pirmąja eilute nustato monotonišką, vė- 
"liau pakintančią intonacijos tėkmę. Nerea- 
lumo pojūtis — „mėlyni šoka žmonių še- 
šėliai“.  Priešprieša  mėlynumui — „langų 
geltona šviesa“, kuri „šaukia vardu ir šau- 
kia be vardo“. Gyvenimo realybė, įprasmin- 
ta ryžto: „Bet jeigu reiktų, / Eitum dar kar- 
tą“. Trečioji strofa papildo mėlynumo pras- 
mę — tai mėlynas vakaras, atilsis, ramy- 
bė, ateinanti po įtemptos ir sunkios dienos. 
Nerealaus mėlynumo pojūtis — ir atsidavi- 
mas svajonei, minčiai be konkretaus tiks- 
lo — šitos būsenos, atsivėrimo būsenos, ne- 
turėtų visai užgožti kasdieniniai rūpesčiai: 
„Nenusimesk, šviesų slenkstį peržengęs, / 
Mėlyno vakaro nuo savo rūbų...“, ,,„...nuo 
savo rankų“, „„.. nuo savo lūpų...“. „Ne- 
pilna žiedinė kompozicija — vienas dažnes- 
nių tipų Janinos Degutytės lyrikoje — užda- 
IO ratą ir atveria jį naujam pasikartojimui: 
„Mėlynas vakaras — mėlynas mėlynas. ..". 
Eilėraštis ieško atvirumo. 

Po šito eilėraščio jau galima kaip galimy- 
bę nujausti vieną geriausių Janinos Degu- 
tytės eilėraščių „Slyvos mėlynas medi...". 

Janinos Degutytės poetiniame pasaulyje 
medžiai, gėlės gyvena ne tik savo, bet ir 
žmogaus gyvenimu, tik žmogui matomu ir 
suvokiamu. Ir „Ant žemės delno“ personifi- 
kacinės metaforos itin būdingos: ,„Gluosniai 
nuogi, iškėlę ilgesį..." (,„Autobuse“), ,„Vaikš- 
to eglių žalzgani šešėliai“, „Šerkšnas tavo 
ašarom sušvito“ („Žiemos veidas"), „Sakų 
gintarinės ašaros“ (,,„Vasaros tyla“). Toks pat 
gyvas ir tikras gamtos eilėraštis. Vienas ryš- 
kesnių — „Žiemos saulėlydis“, savo laiku 
kritikos pavadintas „„albuminiu vaizdeliu": 


Visą dieną ūkava ir verkė, 

Tarsi žemėj ko ieškodama, pūga. 

Visą dieną plakė juodus gluosnius 

Nenumaldoma balta ranka. 

Tik pavakarėn pūga nuščiuvo, 

Ir kiekviena snieguole prisiglaudė prie 

žemės. 

Tarp stogų snieguotų ir šakų 

Saulė prasisunkė — atsisveikinti. — 

Lyg didžiulį žemės kraujo lašą — 

Saulę nuogos gluosnių šakos neša. .. 
Eilėraščio gamtos vaizdas —ne ištisinis 

peizažas kaip prozoje, o tik dalinis, atskiri 

elementai atsirenkami ir jungiami įspūdžio 

arba jausmo. Po pūgos nuščiuvęs vakaras, 

raudona saulė. Metafora — gamtos vaizdo 
centre. Pūga „ūkavo ir verkė“, „plakė juo- 
dus gluosnius“, „prisiglaudė prie žemės". Pū- 
ga — gamtos stichija, gaivalinga, pati savęs 
nesuvokianti jėga, nerimstanti savyje: ūka- 
vo, verkė, plakė, ieškojo... Ir jos antipo- 
das — žemė, ramybė, tas pats šiltas delnas, 
viską laikantis. Viskas į žemę — iš jos haI- 
monija: ,„„...pūga nuščiuvo, / Ir kiekviena 
snieguole prisiglaudė prie žemės". Ir saulė 
metaforizuojama „žemės kraujo lašu“. Me- 
tafora neuždengia vaizdo gamtinių ryšių tik- 
rumo ir tikslumo: pradžios „juodus gluos- 
nius“ atitinka pabaigos „nuogos gluosnių ša- 
kos“. Speiguoto saulėlydžio po nurimusios 
pūgos skaudus raudonis didžiuliame žemės 
kraujo laše. Trys kontrastiškos pačios gam- 
tos spalvos (juoda—balta—raudona), tokios 


paslankios interpretacijai, reikšmės plėti- 
mui — gyvybei — mirčiai — vilčiai... ,„Sau- 
lė prasisunkė — atsisveikinti". Žmogaus pa- 
saulio sąvokos kosminėje būtyje, J. Deguty- 
tės poezijoje labiausiai atstovaujamoje sau- 
lės. Taip formuojasi kituose rinkiniuose ypač 
plėtojama simbolinė žmogaus situacija — 
tarp žemės ir saulės: 

O varvekliai skambės. .. Ir diena bus ilga. .. 


Ir kaip skausmas gili, ir kaip laimė šviesi 
bus. .. 

Nesutilps širdyje — Ir varveklio lašu 
Tu sušuksi, tarp žemės ir saulės pakibus. .. 


„Ant šaligatvių dūžta varvekliai..." 


„Tarp žemės ir saulės...". Ne mieželaitiš- 
koji Žmogaus metaforos variacija, o savito 
išgyvenimo versmė: trapumu atsiverianti 
dramatiška žmogaus situacija — ,„varveklio 
lašu. .. pakibus...“. Lyg poetinė nuojauta — 
dar tolimas rinkinys „Tarp saulės ir netek- 
ties". Tarp saulės, šviesos, amžinumo ir 
gyvenimo laikinumo — išeiti iš gyvenimo, 
vadinasi, jo netekti... Bet rinkinį „,„Ant že- 
mės delno" dar tvirtai laiko tikėjimas: „Že- 
mė amžinai po kojom / Nenustos žolėm sru- 
venti" (,„M. K. Čiurlionis. Pavasario sonata. 
Scherzo"). Po Čiurlionio „Jūros sonatos" — 
„Pavasario sonata". Muzikos ir spalvos pa- 
saulis. Pirmajame rinkinyje — „„Bethovenui'": 
„Galvą prieš Tave lenkiu / Už tai, kad aš 
gyvenimą kaip Tavo muziką girdžiu“. Muzi- 
koje — giliausia ir skaudžiausia gyvenimo 
gelmė, pats gyvenimas: 

O gal todėl taip myliu aš tave, 

Kad tu bekraštė ir šventa kaip jis, 

Kad įeini — kaip jis — gyva gyva... 

Kad tu — jo pats gražiausias spindulys. .. 
„Muzikai“ 

Antrojo rinkinio muzikos temos centras — 
eilėraštis ,, Muzika": 

Aš girdžiu tave visoj ilgoj dienoj. .. 

Tavimi pagirdyta, tavim ir soti. 

Aš girdžiu. .. neišdainuotojoj dainoj. .. 

Ir nesurastam — visų svarbiausiam — žody... 


Paskutinės posmo eilutės praveria duris į 
eilėraščio garsinę paslaptį — žodis kaip mu- 
zika girdimas pirma?Ž negu jis ateina. To- 
dėl netikėta, tik Janinos Degutytės poezijos 
pasaulyje, rodos, ir teįmanoma metafora — 
„eglelė groja“. Originali, tik individualiu ju- 
timu tepagrindžiama garso, šviesos ir spal- 
vos jungtis vaizde: „Gros eglelė šviesa ža- 
lia, / Šauks išklydusį kovą namo..." („Egle- 
lė groja"). 

Garsas, melodija pasigirsta ten, kur jo vi- 
sai nelauki: „Ir nuostabią melodiją leduo- 
toms mūro sienoms / Dainuoja vėjyje var- 
vekliai melzgani" („Kovo dienovidžiai'). 
Varveklių melodija — leduotoms mūro sie- 
noms. .. Ir Žmogaus gyvenimo — akimirkos 
apibendrinimas, pašnibždėtas lietaus: ,(Trum- 
pas mano likimas — krentančio lašo melo- 
dija“ („Lietus“). Net muzikinis terminas įgy- 
ja savotišką prasmę — neminima ir neįvar- 
dijama muzika girdima, ji kažkur iš vidaus 
formuoja ir tvirtina vaizdines eilėraščio at- 
ramas — spalvos ir šviesos („Pirmo sniego 
preliudas"): 


2223 Žr. Degulytė J. Kaip spalvotas paveikslas. .., 
p. 104, 105, 

„Čia, kur prie varpinės prigulė 
Sutemos šviesios alyvinės, 
Kur krenta nuo gotikos bokšto 
Tamsaus violeto šešėlis. .. 


Subtilus spalvinis kontrastas laiko šį vaiz- 
dą: sutemos šviesios alyvinės — tamsaus 
violeto šešėlis. Kontrastu jungiami ne tik tos 
pačios spalvos atspalviai, bet šviesa ir še- 
šėlis... Šviesos ir tamsos jungties linijos 
vaizde įrėžiamos ne kartą — lyg muzikos 
įspūdis. Prieš pradėdama rašyti eilėraštį, daž- 
nai aš Matau jį kaip spalvotą paveikslą — 
nors dar nežinau, nei kokiais žodžiais jis 
prasidės, nei kokiais baigsis“ 23, 

Žodis, spalva, garsas — meno esmės jung- 
tys ir neperžengiamos jų fizinės prigimties 
ribos. Kiek kartų bandyta jas griauti, ieš- 
kant tarpusavio sąveikos galimybių. Polis 
Verlenas, skelbęs eilėraščio muzikos pirme- 
nybę, Artūras Rembo, pateikęs spalvinę bal- 
sių partitūrą, Aleksandras Skriabinas, ieško- 
jęs garsų ir spalvų atitikmenų. Galvojo, ma- 
tyt, apie tai ir Vincas Mykolaitis-Putinas, 
parašęs „„Paletę“. 

Šie meno rūšių sąveikos ieškojimai daug 
kuo susiliečia su M. K. Čiurlionio kūryba, 
itin atvira interpretacijai, savaip jai skati- 
nančia. Tai pastebima ir kitataučių tyrinėto- 
jų?*. Janinos Degutytės Čiurlionio temoje, 

24 Žr. Ambrazas A. Čiurlionis vokiečių akimis.— 
Pergalė, 1980, Nr 9, p. 130. 

be interpretacinių momentų, galima įžiūrėti 
ir artinančią spalvos—muzikos jungtį. Muzi- 
ka poezijoje turi ir konkrečią garsinės instru- 
mentuotės prasmę. Trečiasis rinkinys rodo 
subtilią Janinos Degutytės žodžio klausą — 
frazės skambesys iš vidaus suderintas su 
nuotaika, bendra spalva: atvira, gaivalingai 
žalia vasara („Palei svyruoklius baltus / Ža- 
li šaltiniai alma“), neryški, dusli šilojų švie- 
sa („Šilojų šviesa juodo šilo nakty“). Tačiau 
lemiamo vaidmens garsinė frazės sąranga 
nevaidina. Svarbiausia bendra melodija, to- 


nas — neatsitiktiniai trečiojo rinkinio eilė- 
raščių pavadinimai „Žemės lopšinė“, „Lap- 
kričio gama“, „Pirmo sniego preliudas“. 


Čiurlionio „Pavasario sonatos „Allegro“, 
„Andante“, „Scherzo“, „Finale“... 


Dar medžiai, rodosi, miega, 
Bet skamba upelis mažytis. 
Nereikia man nieko nieko, 
Tik leisk amžinai klausytis. .. 


Paveikslo klausomasi, kaip klausomasi sa- 
vęs ir gamtos — „skamba upelis mažytis“. 
Čiurlionio kūrybos išgyvenimas duoda im- 
pulsų minčiai, mąstymui, apie žmogų, gam- 
tą, jų santykius: „Ir suksis trapūs amžini 
sparnai / Žolės kaip ir žmogaus — to vėjo 
gūsy“ („Andante“). Trapi žmogaus ir žolės 
amžinybė. .. 

Tarsi atsitraukusi nuo šios išminties lauko, 
poetė bando pažvelgti ir į grubesnę gyve- 
nimo realybę —tačiau eilėraščiai „Žvejų 
laivai", „Uoste“ palyginti silpni. Nėra gyvo, 
betarpiško intereso, kontakto, mintis, artė- 
janti į alegoriją, lieka sausa ir vienareikš- 
mė, nors ir stengiamasi apibendrinti: „Susi- 
grums mažytis žvejas — žemės lašas / Su ne- 
permaldaujama gelme...". Naują poetinį ob- 
jektą bandoma išreikšti jau nusistovėjusiais 
poetiniais principais. Ėjimas į eilėraštį nuo 
reiškinių ir daiktų lieka nepasisekęs. Pažei- 
džiama sunkiai nusakoma riba — poetišku- 
mo riba. Eilėraštyje „Daiktai“ žmogui kas- 
dien reikalinguose daiktuose bandoma pa- 
justi juos dariusių rankų šilumą. Bet ji pra- 
nyksta poetiniuose trafaretuose. Šie eilėraš- 
čiai laiko bandymo neatlaikė. Neatlaikė jo 
ir forsuotos emocijos gamtiniai eilėraščiai, 
pavyzdžiui, superlatyvinės paralelės ,„Nery- 
je“: „Esi pati gražiausia“, ,,„... šviesiausia“, 
„+.. brangiausia“, „„„..artimiausia“. Emoci- 
nė pagava pasiduoda formos inercijai — 
kiekviena strofa užbaigiama panašiu štri- 
chu. Bet įtikinančios prasminės linijos jos 
nesudaro. Pakilaus kalbėjimo atmosieroje 
kartais išsikreipia lyginimo kontūrai, defor- 
macija lieka nemotyvuota: „Savo džiaugs- 
mą didžiulį — kaip saulės lašelį“" („Ąžuolai“). 

Išėjus trečiajam Janinos Degutytės rinki- 
niui, kritika pasidžiaugė eilėraščių grožiu, 

tauriu poetiškumu (Tatjana Rostovaitė pa- 
vadino Janinos Degutytės lyriką ,,giesme 
gražiajai žemei" 25), tačiau kartu buvo reziu- 
muota, kad poetės „pasaulėjauta ir poetika 
beveik nepakito“, ,„padvelkia girdėtu, besi- 
kartojančiu“, „rinkinys leidžia kalbėti ne tiek 
apie kokybinį, kiek apie kiekybinį Deguty- 
tės kūrybos pasipildymą“ ?*, 

Ir taip, ir ne. Pagrindinė rinkinio „Ant že- 
mės delno“ tonacija tebėra artima pirmie- 
siems. Lengvai juntami teminiai ir vaizdi- 
niai atitikmenys. Bekompromisė lyrinio he- 
rojaus pozicija, aukščiausiais tiesos matais 
matuojamas pasaulis, gamtos artimumas. Bet 
tai — pastovesni pasaulėjautos dalykai. O vi- 
dinis judėjimas — jaučiamas. Platesnė vaiz- 
do erdvė, jungianti žemę ir kosmosą, gilesnė 
jo perspektyva, stiprėjanti gyvenimo dra- 
matizmo pajauta, persmelkianti ir gamtos 
jausmą, išplėšianti eilėraštį iš gamtinio ap- 
valkalo ir paverčianti jį žmogiškosios būties 
ženklu... Netikėtas, šviežias skubrumo, bė- 
gimo motyvas, iš vidaus sutapęs su persilie- 
jančia irazės intonacija: ,Paūkojy vasara bė- 
ga. / Paūkojy šermukšniai dega". 

Ryškėjančią dramatinę jauseną atitinka 
vaizdų trapumo, dužimo (stiklo, ledo, var- 

5 Rostovaitė T. „Giesmė gražiajai žemei". — Perga- 
lė, 1964, Nr 1, p. 168. 


* Mareckaitė G. Trečioji poetės knyga.— Literatū- 
Ta ir menas, 1963 rugpjūčio 24. 

veklio) linijos, savo ruožtu prasmingai de- 
rančios su impresionistiniu, neišbaigtu, punk- 
tyrišku potėpiu, muzikalesne fraze. Prasmin- 
gas antrojo skyriaus pavadinimas — ,,„Var- 
veklių šviesa“ — neryški, kintanti, dūžtanti, 
nereali. Lakoniška, graži metafora, kaip ir 
„beržų šviesa“, „žalzgana lietaus stiklinė 
šviesa“ arba „krentančio lapo melodija“. 
Koncentruota, tiksliai intonuota frazė („„Išsi- 
pylė baltas kmynas / Su vėdrynu prie Lė- 
vens" — „Žemės žodžiai“). Tvirtesnis min- 
ties, žinojimo pagrindas, iš jo atsirandantis 
apibendrinimas — jungtis, pakeičianti kate- 
goriškąją skirtį: „„Viską žinai. Kelio karštus 
akmenis / Ir sužiedėjusios plutos skonį“ 
(„Džiaugsmas“). Šis eilėraštis apskritai yra 
vienas ryškiausių rinkinio prasminių taš- 


kų — savotiška deklaracija, moralinis cre- 
do: „Mylinčiom savo akim / Pasaulį visą 
matyti“. 


Emocinio išgyvenimo, jausmo poezijos pa- 
liudijimas. Šiuo eilėraščiu rinkinys turėtų 
baigtis. Tačiau knygos struktūra dar nėra 
suvokta kaip svarbus estetinį visumos įspūdį 
formuojantis faktorius. 


SALOMĖJOS NĖRIES ATGARSIAI 


Kalbant apie Janinos Degutytės kūrybinę 
psichologiją bei aptariant pirmuosius rinki- 
nius, konkrečiais atvejais užsiminta ir apie 


127 


Šalomėjos Nėries atgarsius. Ryšį su Salomė- 
ja Nėrim pastebėjo ne vienas kritikas, tyri- 
nėjęs Janinos Degutytės kūrybos pradžią. 
K. Nastopka yra reziumavęs, kad „Ugnies 
lašuose“ „poetė betarpiškai orientavosi į IO- 
mantines S. Nėries lyrikos tradicijas, atvirą 
jausmų išsakymą“ 27. Specialiau apie Salomė- 
ją Nėrį ir Janiną Degutytę yra rašiusi Tat- 
jana Rostovaitė 2. Janina Degutytė taip pat 
ne kartą yra akcentavusi Salomėjos Nėries 
artimumą — ypač gamtos vaizdo: „S. Nėries 
kūryboje pakerėjo gamtos siela, kuri glūdė- 
jo kiekviename motyve. Šitas momentas at- 
aidėjo manyje stipriai, nustebindamas net 
mane pačią“ (DA, 48). 

Lygindami poetinę kūrybą, susiduriame ne 
tik su konkrečiu atveju, bet ir su bendres- 
ne tradicijų problema. Apie tradiciją, jos 
perimamumą, atnaujinimą galvoja ir pati 
poetė: „Mes visi einam po Donelaičio, Straz- 
do, Maironio, Putino, Salomėjos Nėries. Tra- 
dicija —tai kraujas, kuris teka mumyse, bet 
poezija kaip širdis plaka savo epochos, sa- 
vo valandos, savo akimirkos ritmu“ (DA, 
48). Nacionalinės tradicijos bendros visiems, 
bet artimiausi jos taškai atsirenkami indivi- 
dualiai — pagal pasaulėjautos ir kūrybos ti- 
po artimumą. Ne visada tas pasirinkimas yra 


. *" Nastopka K. Poetinė lyrikos kalba.— Kn.: Šiuo- 
laikinės lietuvių literatūros bruožai. V., 1969, p. 295, 
2 Rostovaitė T. Heroika ir svajonė, p. 215—263, 

sąmoningas, dažniau spontaniškas, intuity- 
vus. Ne kiekvienas panašumas — nusižiū- 
Iėjimas. 

Net ir turėdamas galvoje kiek vėlesnę kū- 
rybą, Justinas Marcinkevičius be išlygų re- 
ziumavo: „Man atrodo, kad J. Degutytės ly- 
rikoje atgimė Salomėjos Nėries tradicija“ 2?, 
Jokiu būdu neapribojant didžiosios mūsų 
poetės tradicijos vienu vardu, vis dėlto aiš- 
ku, kad Janina Degutytė — viena ryškiausių 
jos tęsėjų. Ir Justino Marcinkevičiaus žodis 
„atgimė“ itin tikslus. Ryšys su Salomėja Nė- 
rim labiausiai pastebimas ankstyvojoje Ja- 
ninos Degutytės lyrikoje. Jis turi du aspek- 
tus — tipologinį (pasaulėjautos, kūrybos bū- 
do artimumas) ir stilistinį, apimantį poetinės 
raiškos panašumus. 


Pirmiausia Janinos Degutytės lyrikoje ir 
atpažįstamas Salomėjos Nėries ištobulintas 
emocinės išpažintinės lyrikos tonas, kuriam 
taip svarbu lyrinio subjekto pozicija, laiky- 
sena. Svarbi gyvenimo, meilės apoteozė, be- 
atodairiška, iki galo atsiveriant. Salomėjos 
Nėries: „Aš myliu gyvenimą, jauną, ugnin- 
gą" („Gyvenimo giesmė“), Janinos Deguty- 
tės: „Aš jį — gyvenimą — tą begalinę . dai- 
ną..." („Ji atėjo, palietė petį. ..“). Begalybė 
ir trumpa akimirka. Trumpo gyvenimo — 


29 MapyunkaBuvIoC IO. «KaxABIK AeHb AAM MEHA — 
eAHHCTBeHHBIA. ..», C. 33. 


9. V. Daujotytė 129 


džiaugsmo šokio paralelė. Salomėjos Nėries: 
„Aš atėjau pašokti džiaugsmo šokio“ (,„Ne- 
bark manęs“) ir Janinos Degutytės: „Bus li- 
kimas — trumpas džiaugsmo šokis“ („Ilgio 
ežeras"), Jaučiama ta pati beatodairiška ro- 
mantinė maksima. 

Aiški atrama Janinai Degutytei yra Salo- 
mėjos Nėries gamtos išgyvenimo betarpiš- 
kumas, intymumas, imlia, lakoniška formu- 
luote sujungiantis peizažo nuotrupą ir jaus- 
mo ar nuotaikos šuorą. Pajuntama gyva, ke- 
rinti „gamtos siela“ — artima, broliška. Sa- 
lomėjos Nėries „Rudenį“: „Tarp dviejų pu- 
šelių — beržas geltonplaukis— / Mes tave 
mylėsim — baltąjį brolelį“. Janinos Deguty- 
tės: „Berže broleli, kaip toks išaugai — / vir- 
pantis, tyras, visas nušvitęs?“ (,,Šimtmetės 
eglės"). Už šių artimų eilučių jaučiama ir 
bendresnė patirtis — tautosakos, lyrinių liau- 
dies dainų, jų principams artimos lyrikos. 
Ir pasakos. Žalčio, kraujo putos įvaizdžiai 
į dabartinę lietuvių poeziją apskritai įėjo ne 
tiek iš tautosakos, kiek iš Salomėjos Nėries 
literatūrinės pasakos. Taip yra ir Janinos De- 
gutytės eilėraštyje „Žalios sienos“. „Raitosi 
pušų kamienai / Vandeniu žalčiais variniais.“ 
Arba: „,Nebegyvą debesį sunkiausią / Tu iš- 
mesk juoda kraujo puta“ („Tavo balsas nie- 
kad neapgaus'"). 

Janina Degutytė „pratęsia S. Nėriai bū- 
dingą manierą: trapiame subtiliame vaizde 

poetė ieško didelių gyvenimo tiesų. <...> 30 
Gamtinės miniatiūros trapumą ir žmogiško- 
sios prasmės gilumą pirmiausia ir sujungia 
metafora — tapatybė. Ypač daug artimumo 
personitikacijose — gamtos ir Žmogaus gy- 
vybės bendrume. Eilėraščio vaizdas dažnai 
remiasi pastoviais gimtojo peizažo ženklais, 
jų prasminiu mobilumu. Janinos Degutytės 
„Svyrūnėlis paliktas geltonas“ ir intonaciš- 
kai glaudžiasi prie Salomėjos Nėries meto- 
nimijos: ,„Rudenėlį tylųjį, geltoną. ..". 
Pirmųjų Janinos Degutytės rinkinių arti- 
mume Salomėjai Nėriai, suprantama, skiria- 
mi kartais net pavojingai sutampantys Salo- 
mėjos Nėries žodžiai bei intonacijos. Salo- 
mėjos Nėries: „Aš nenoriu mirti! /- Geriau 
uosiu būti“ ir Janinos Degutytės: ,,„Aš neno- 
riu Šį rytą mirti / Aš verčiau žilvičiu sto- 
vėsiu" (,,„Neatiduosiu“). Šis artumas paste- 
bėtas Irenos Kostkevičiūtės. Straipsnyje 
„Jausmo poetės sėkmės ir pavojai“ nurodyta 
ir dar viena paralelė. Janinos Degutytės „(O 
kad būčiau pilkas kelio akmenėlis!" (,,„Neati- 
duosiu") ir Salomėjos Nėries „Kad nugrimz- 
tau šaltu akmenėliu“. Bet dar 1914 m. pa- 
rašyti Vinco Mykolaičio-Putino ,,„Disonan- 
sai": „Dieve, kad būčiau kaip tas akmenė- 
lis / Pamestas vienas ant lauko..." Gal tokie 
atitikmenys vertintini ne kaip stilistiniai su- 


90, 31 Kostkevičiūtė I. Min. str., p. 56. 


tapimai, o kaip vienos — tautosakinės — si- 
tuacijos variantai. Dabartinis literatūros 
mokslas atgaivina, įtvirtina. panašiais atve- 
jais gana svarų poligenezės terminą. Tačiau 
atitikmenų yra ir daugiau. Janinos Deguty- 
tės „Parugėm sau vyniojas takelis“ ir Sa- 
lomėjos Nėries — „O paruge baltas take- 
lis..." („Baltas takelis“), „„Begaliniame dai- 
nuojančiam pasauly“ (,„Bethovenui“) ir Salo- 
mėjos Nėries „(O gražus dainuojantis pasau- 
li!“ („Žydi saulė“), „Pienę, pienę pasitikt 


geltoną..." („Mes jo žingsnių skambesį gir- 
dėjom. ..") ir Salomėjos Nėries „Piene, pie- 
ne..." Tokie atvejai iš tiesų jau vertintini 


beveik kaip stilistiniai sutapimai, kurie lei- 
do galvoti, kad tokiais atvejais „einama į 
epigonizmą, ir tai nieko gera nežada“ 3! 

Ir vis dėlto — iki epigonizmo neprieita. 
Epigonizmui, kartojimui priešinasi poetinis 
talentas, stipri, nors savęs iki galo dar ne- 
suvokianti ir neišreiškianti kūrybos jėga. Į 
Salomėją Nėrį iš pradžių galbūt orientuo- 
tasi ir sąmoningai. Artima pasaulėjauta, di- 
delis tarybinės poezijos autoritetas savaip 
paskatinęs jauną poetę pasikliauti savo au- 
tentiškais vidiniais resursais, neforsuoti bal- 
so. Artimi pagrindiniai žodžiai — įvaizdžiai 
yra daugiau ar mažiau bendri visam lietuvių 
romantinės poezijos arsenalui, „pažymėtos“ 
frazės ir intonacijos ataidi netikėtai, spon- 
taniškai, neskaidant ir neanalizuojant. 

Tiesiog kaip labai artimi, dar nejaučiant 
sąmoningo atsirinkimo būtinybės. 

Pagaliau net tokia artima, aiškiai pastėbi- 
ma įtaka poetinio kelio pradžioje nėra nei- 
giama, jei už jo jaučiama autentiška kūry- 
bos jėga. Tai tik poetinės mokyklos ženklas. 
Šiuo atveju — geros, Janinos Degutytės ta- 
lento prigimčiai artimos mokyklos, padėju- 
sios lavinti individualų pojūtį, klausą, žodį. 
Svarbiausia juk ne tie atitikmenys, kurie 
šiandien jau yra visai nutolę, neveiksmingi 
(į rinktines nepateko nė vienas eilėraštis, 
kuriame buvo bent kokia svetima gaida), o 
tai, kad Janiną Degutytė tarsi paliudijo Sa- 
lomėjos Nėries etinės ir poetinės tradicijos 
gyvybingumą: herojišką, išdidžią asmenybės 
laikyseną, nuoširdų lyrizmą, besąlyginę 
jausmo tiesą, artimumą tautosakai. Toldama 
nuo tiesioginės Salomėjos Nėries įtakos, Ja- 
niną Degutytė vis labiau ėjo į save, į savo 
individualumą. „Šiaurės vasarose“ kūrybos 
atgarsiai perauga į atvirą Salomėjos Nėries 
tradicijos kaip neišsemiamo šaltinio jausmą: 


Tu visada mumyse. 
Kaip žvaigždė vandenyne. 

“ Kelyje prie tavęs pasilenkiam — 
Prie skaidriausio šaltinio. .. 


+, „Prie šaltinio“ 

POEZIJA — GYVENIMUI 


„Patyrinėti J. Degutytės recepciją mūsų 
visuomenėje, pasiaiškinti, kokius lūkesius ji 
patenkino, kokį alkį pasotino,— būtų vai- 
singas kelias ne tik į jos poezijos esmę, bet 
suteiktų įdomių duomenų ir socialinei psi- 
chologijai“ 3. Nėra abejonės, kad taip, ta- 
čiau galima pasiremti tik atsakymais į an- 
ketas, įspūdžiais, laiškais. Suprantama, iš to- 
kios palyginti siauros medžiagos didelių api- 
bendrinimų daryti negalima, bet ir ji įtiki- 
namai kalba, kad ankstyvoji Janinos Degu- 
tytės poezija yra atlikusi realiame gyveni- 
me tam tikrą misiją. 

J. Degutytės poezija buvo netikėta, švie- 
žia Žmogaus atsivėrimu, aistringų žmogiškų- 
jų tiesų išpažinimu ir gynimu. Nėra vidu- 
Iio — tik alternatyva. Nėra ribų — tik bega- 
lybė. Nėra pareigos — tik meilė, pareigą. pa- 
verčianti savimi. Meilė — vienintelė žmo- 
gaus ir žemės gyvybė. „Karštas vėjas“, 
„kraujas degantis“ — ne tik metafora, bet 
ir dvasios realybė. Aistringas tikėjimas, be- 
kompromisis savų tiesų gynimas — pirmiau- 
sia jaunystės bruožai. Gal todėl J. Deguty- 
tės poezija ir buvo tokia artima, tokia rei- 
kalinga jauniems. Aistra nemeluoja, pati sau 


32 Zaborskaitė V. Gamtos vaizdas Janinos Degutytės 
lyrikoje.— Kn.: Šiuolaikinės poezijos problemos. V., 
1977, p. 331. 

aistra visada teisinga — šitas maksimalistinis 
atsivėrimas sotino tiesos, tikrumo troškulį. 
Dideliu poetiniu ir etiniu autoritetu Janina 
Degutytė tapo moteriškajai skaitytojų audi- 
torijai. Juk pirmuoju pokario dešimtmečiu 
neiškilo nė viena ryškesnė lietuvių tarybinė 
poetė. Neišvengiamai atsirado psichologinės 
ir estetinės skaitytojų reakcijos spraga. 

Pirmųjų rinkinių laikas — laikas, kai poe- 
tė yra gavusi daugiausia laiškų — iš visur, 
iš įvairiausių žmonių, kurie džiaugėsi gam- 
tos, tėvynės vaizdais, eilėraščių artimumu. 
Kultūros darbuotoja iš Kretingos rašė: 
„„..Perskaičiau „Dienas—dovanas“. Aš su- 
pratau, kad poezija žmogui labai reikalinga. 
Kaip be jos žmogus gyventų“ *. Vienuolik- 
tokė iš Priekulės: „Kiekvienas eilėraštis ran- 
da atgarsį ir mintyse palieka neišdildomus 
pėdsakus. Kiek daug žmonių, ypač jaunimas, 
žavisi Jūsų eilėmis“ 34, 

Ne vienam jaunam žmogui Janinos De- 
gutytės poezija buvo tarsi gyvenimo progra- 
ma, taip vidujai su ja sutampama. Mokyto- 
jos  lituanistės iš 1963 metų universiteto 
„šaukimo“ įspūdis: „J. Degutytės eilėraščiai 
man buvo savi ir daugiau negu brangūs. Jie 
buvo — aš. Artimi savo vidiniu nerimu, kan- 
kinimusi — kas aš, ką kitiems duosiu? Todėl 
visuomet suvirpėdavo širdis, pripuolus prie 


33—35 Iš skaitytojų laiškų.— Poezijos pavasaris, 1965, 
p. 8, 9. 

J. Degutytės naujai pasirodžiusių eilėraščių. 
Seniai skaitytus kartodavau mintyse sun- 
kiom, lemtingom (kaip man atrodė tada) 
akimirkom, kol! pasidarydavo lengviau. J. De- 
gutytės eilėraščiai iš tikrųjų buvo pati svar- 
biausia mano jaunystės metų dalis — džiaugs- 
mo ir paguodos išraiška, nuotaikų svyravimo 
atitikmuo“. 

Neperdėta būtų teigti, kad ankstyvoji Ja- 
ninos Degutytės lyrika prisidėjo stiprinant 
poezijos ir skaitytojo kontaktus, grindžia- 
mus artimumu, nuoširdumu, reikalingumu. 
Kontaktus, kurie palaikomi tų pačių kūrėjo 
ir suvokėjo psichologinių premisų. ,„Paskai- 
tai tokį posmą — ir lengva lengva pasidaro, 
rodos, pasikalbėjai su kažkuo labai arti- 
mu, geru..." — sako dar viena J. Degutytės 
skaitytoja 35, Ir poetės žodžiai — psichologi- 
nio kontakto atitikmenys — iš „Šiaurės va- 
sarų“ aplanko: „Eilėraštis — ne monologas. 
Tai šviesus ar skaudus pasikalbėjimas su 
draugu". 

Reikšminga ankstyvoji Janinos Degutytės 
kūryba buvo tiems, kurie patys turėjo lite- 
ratūrinių vilčių. Poetės Birutės Baltrušaity- 
tės žodžiai apie „Dienų—dovanų“ poveikį: 
„Užgriuvo mane, pirmo kurso filologę, visai 
kitu, neįprastu, labai atviru pasauliu. Atro- 
dė, jog poetė kalbą tiesiai man. Nė jokios 
distancijos. Toks betarpiškumas! Visai ne- 
galvojau apie meninius privalumus ar mi- 

nusus. Ta knyga buvo pats gyvenimas. 
Neapsakomos meilės lyrikos įspūdis. Tary- 
tum mano jausmai išrašyti — šitaip atrodė. 
Dabar sakyčiau, kad J. Degutytės knyga bu- 
vo ne vien skaitymas, bet moralė, etika. Pa- 
menu, bendrabuty daug kas taip galvojo. 
Iki šiolei turiu bloknotėlį su nurašytais ei- 
lėraščiais. Ir pati rašiau panašiai. Keletą me- 
tų mačiau pasaulį J. Degutytės akim“. Arti- 
ma poetė buvo A. Masioniui. 

Vos pasirodžius „Ugnies lašams“, jų auto- 
rei rašo dar mokinukė Violeta Palčinskai- 
tė — „gavau su dideliu vargu“. Ir kreipia- 
si — „brangioji rašytoja...“ Būsimoji kom- 
pozitorė K. Brunzaitė, parašiusi kelis kūri- 
nius poetės žodžiais ir jautusi didelę jos įta- 
ką, 1959 m. dienoraštyje įrašo: „Perskaičiau 
Degutytės „Ugnies lašus“. Kai kurie nuosta- 
būs. Neiškęsiu bent truputį neužrašius į die- 
noraštį“. Janinos Degutytės vardas buvo 
galimo artimumo ženklas. Ir eilės — visi jų 
mokėjo, įrašydavo dienoraščiuose ir laiš- 
kuose. | 

Svarbiausia, ką to meto poezijai davė 
ankstyvoji J. Degutytės kūryba, yra stiprus 
jausmas, kylantis iš gyvenimo, meilės, tau- 
rių visuomeninų idealų teigimo, iš beatodai- 
riško atsidavimo — iki galo, neskaičiuojant, 
nedalijant. Stiprus jausmas — katarsio VeIs- 
mė — yra viena svarbiausių poetinių etinių 
vertybių. 


KŪRYBOS PILNATIS 


DRAMATINIO IŠGYVENIMO 
STIPRĖJIMAS 


(„Šiaurės vasaros“) 


„Šiaurės vasaros“... Gražus, individualus 
knygos, išėjusios 1966 metais, pavadinimas. 
Paskui „šiaurė“ tapo dažnu, besikartojančiu 
poezijos įvaizdžiu — štampu. 

„Šiaurė — tai santūrumas, atkaklumas, po 
rūsties kiautu — viduje pulsuoja kažkas gy- 
vo ir švaraus. Tai blyški saulė, bet už ją 
mes dėkingi. Tai paslaptis sučiauptose lūpo- 
se. Tai ledyno tyrumas ir akmens jėga. Pa- 
galiau tai mažytė Lietuva didžiuliame pa- 
saulio žemėlapy. .." (DA, 53). 

„Šiaurės vasaros“ yra pirmasis rinkinys, 
kuris poetės sąmonėje formavosi tarsi iš 
karto — kaip įspūdį — regint Lietuvą ir šiau- 
Iės vasarų trumpą grožį, tarsi pirmą kartą 
plėšiant iš savęs tai, kas dar nebuvo atver- 
ta: „Ilgainiui ėmiau liesti tai, kas labiausiai 
skauda. Taip gimė „Šiaurės vasaros“. (DA, 
28). Rinkinys, - kuriame jau einama prie sa- 
vęs, ir nebeneigiant, nebeslopinant skausmo, 
ieškoma atspirties ir individualaus didžiųjų 
gyvenimo tiesų patvirtinimo. 

„Šiaurės vasaros“ yra ir pirmas Janinos 
Degutytės rinkinys, turįs darnią, prasmingą 
struktūrą. Viena esminių struktūros vaizdi- 
nių ir prasminių atramų — saulė, šiaurės va- 
sarų saulė. Saulė Janinos Degutytės kūrybo- 
je — gyvybė, šviesa, motiniška globa. Saulė 
keliauja poetės knygomis kaip metų laikais. 
Pirmojo rinkinio skyrius „Žemei ir saulei“, 
antrojo rinkinio eilėraštis „Saulė“: ,„„...Jos 
žvilgsnio — glamonėjančio ir atlaidaus, / 
Jos žvilgsnio — dainuojančio ir vedančio, / 
Aš pririšta prie žemės amžinai“. Rinkinys 
„Ant žemės delno“ užbaigiamas „Saulės pa- 


bučiavimu“: „Prie kaktos — saulės lūpų 
dvelkimas. / Spindulys — atsigniaužusioj 
saujoj..." 


„Šiaurės vasarų“ centrinis skyrius „Saulė 
ir testamentas“, labai natūraliai prisijungian- 
tis prie ciklo „M. K. Čiurlionio „Saulės so- 
natos“ motyvais“/ Ryškesnės šio ciklo sau- 
lės metaforos: saulės bokštas, aukso kardai, 
šauksmas ugninis, saulės krantai, saulės upe- 
liai. Ir „Čiurlionis. Karalių pasaka": „Palin- 
ko karaliai prie saulės židinio. / Mažytis 
kraštas karalių delne". Pirmojo „Šiaurės va- 
sarų“ eilėraščio ,„Mažutė..."“ poetinė situa- 
cija: 

Tu — mažutė, tu telpi visa 

Į Čiurlionio karalių delnus. .. 

Tu — riekelė duonos kasdieninės 
Ant pasaulio vaišių pilno stalo. .. 

„Vienas chrestomatiškiausių Janinos Degu- 
tytės eilėraščių, gražus išbaigtu, apibendrin- 
tu Žodžiu, ryškiais vaizdo kontūrais. Atve- 
riamas nuo pirmo rinkinio pažįstamas poe- 
tinis paradoksas — mažo didumas: 

Tiktai mūsų meilėj — tu didžiulė. 
Mūsų delnuose — tu nesudeginama, 
Mūsų ilgesy — brangiausia pasaka. 
Mūsų akyse tu — saulės kraštas. 


Į realią pasaulio dydžių ir formų hierar- 
chiją įbrėžiama sąlygiškumo linija — jaus- 
mo, vidinio ' regėjimo („Mūsų ilgesy...“, 
„Mūsų akyse..."), kurie objektą savaip iš- 
gaubia, išdidina, pakeičia — šiaurės vasarų 
kraštas virsta saulės kraštu. 

„Šiaurės vasarų“ palydimajame žodyje 
formuluojamas poeto ir skaitytojo santykio, 
eilėraščio kaip dialogo supratimas: „Eilėraš- 
tis — tai dialogas. Bet reikalinga tik viena 
mažutė sąlyga: kad būtų kas klauso...". Lyg 
savaip suprasta ir atskleista meninio bend- 
ravimo paslaptis, M. Bachtino taip nusaky- 
ta: dialoginis pažįstančiojo, suvokiančiojo 
aktyvumas, kuris susitinka su dialoginiu pa- 
žįstamojo subjekto aktyvumu. Dialoginis pa- 
žinimas — visada susitikimas !. Kad susiti- 
kimas įvyktų, kad būtų išgirstas ir tyliai sa- 

! Baxrun M. K MeTOAOAOTMKU AHTEpPaTYpPOBeA6HKHA.— 


B KkH.: BBeĄeHue B AHTepaTyYpoOBeĄeHKe. XpecTOMaTHI. 
Ilos pe„. II. HnkonaeBa. M., 1979, c, 180. 

komas žodis, jis turi būti tikras. Todėl net 
aukšto skambesio temose poetė ieško tylių- 
jų gaidų. Galvojama ir apie poetinio papras- 
tumo estetiką. Tais pačiais metais, kaip ir 
„Siaurės vasaros“, išėjo Justino Marcinkevi- 
čiaus lyrikos rinkinys „Mediniai tiltai“, kurį 
Janina Degutytė (ar ne vienintelį?) recen- 
zavo. Viena pagrindinių recenzijos minčių 
ir liečia Žodžio paprastumą. „Dažniausiai tai 
paprastas, kasdieniškas žodis, paimtas iš šne- 
kamosios kalbos, kartais lyg kiek šiurkšto- 
kas, bet gerai organizuotoj frazėj jis toks 
poetiškas ir šviežias“ 2. Kaip itin poetiški, 
išskiriami eilėraščiai „Ten sniego dabar su- 
lig vartais...", „Tėvo žiema“, „Namų žibu- 
rys“, „Tolimi sekmadieniai". Jie nusakomi 
„tikru paprastumu“, „sodriu realizmu". Sep- 
tintojo dešimtmečio vidurys ir antroji pusė 
lietuvių poezijoje apskritai išsiskiria akty- 
viomis paprasto, realaus eilėraščio pastan- 
gomis. Paprastumas tampa siekiamu esteti- 
niu idealu. Nors ir suvokdama, vertindama 
sodraus realumo įspūdį, savo kūryba Janina 
Degutytė lieka kitame poliuje. „Šiaurės va- 
saros“ šiuo atžvilgiu yra antipodiškos Algi- 
manto Baltakio „,Požeminėms upėms" ar Vla- 
do Šimkaus „Geležiai ir sidabrui“, ryškioms 
septintojo dešimtmečio stilistinio realizmo 
apraiškoms. Pagal meninę prigimtį Janina 


Ž Degutytė J. Laikas ir pasaulis. — Pergalė, 1967, 
Nr 3, p. 161. 

Degutytė linkusi kurti ne tiesioginį, o labiau 
sąlyginį tikrovės vaizdą. Ir vis dėlto papras- 
tumo estetika paliečia atskirus „Šiaurės va- 
sarų“ eilėraščius. Ne vienu atveju stilistinis 
audinys tampa konkretesnis, autentiškesnis 
ne tik išgyvenimu, bet ir gyvenimu. Labiau 
pasitikima realiąja atmintim, sugrąžinančia 
vaikystę, jos aplinką, įspūdžius, kaip eilė- 
raštyje „Kelio pradžia": 


Čia kelio pradžia, kur klevai 

Skamba savo šakom ir lapais. Kur žydi 

Ramybe ir jaukumu kvapios bulvės 
melsvai... 


Ne rūkas — tai gervės miega. 
Ne vėjas — tai žemė alsuoja. 
Aš nepamiršiu nieko. .. 


Pasklidęs toli vasarojus 
Tamsiom vilnim priartėja... 
Kieno čia šešėliai klajoja? .. 


Galulaukėj šūkauja briedžiai. .. 
Mėnulis obuoliu supasi. .. 
Klevai karštą kaktą paliečia. .. 


Vis tiek man, prie kokio medžio žaibas 
mane pakirs.. 
Čia kelio pradžia. Ir niekas, 
Niekas manęs nuo žemės tos 
Neatskirs, 

Dinamiškai laisva, nerimuota eilutė, punk- 
tyriškos vaizdo linijos, nužymėtos daugtaš- 
kiais. Realybės taškai — klevai, bulvės, rū- 
kas, vėjas, vasarojus. .. Bulvės, taip natūra- 
liai įsiliejančios kad ir į A. Žukausko poe- 
ziją,  aprioriškai sunkiai įsivaizduojamos 
J. Degutytės eilėraštyje. Ir iš tiesų — vaizde 
ištirpsta buitiškieji sąvokos kontūrai, gau- 
biami melsva nuotaikos spalva — žydėjimu, 
ramybe, jaukumu. Klevai „skamba savo ša- 
kom ir lapais“. Antroje strofoje realybė tam- 


pa poetiniu neiginiu: „Ne rūkas...“, „Ne 
vėjas. ..", o tai, kas matoma vidiniu regėji- 
mu: ,„„..gervės miega“, „„..žemė alsuo- 


ja“, — taip papildant pirmosios strofos ramy- 
bės, jaukumo įspūdį. Priartėja horizontas — 
„pasklidęs toli vasarojus“ — „galulaukėj 
šūkauja briedžiai“, „mėnulis obuoliu supa- 
si", „klevai karštą kaktą paliečia“. Jaukusis 
namų pasaulis, atminties ir metaforos pasau- 
lis. Pasaulis, kurio vientisumas ardomas 
klausimo — nuojautos. „Kieno čia šešėliai 
klajoja?“, „,„„„„prie kokio medžio žaibas 
mane pakirs...“, 

Poetas amžinoje akistatoje su pasauliu. 
„„..Atsiveria puslapiai — ne, atsiveria vaI- 
tai, — ir didžiulis nežinomas stebuklų pasau- 
lis suspinduliuoja visomis savo saulėmis, ap- 
akina visomis savo bedugnėmis. .." ?, Tačiau 


3 Degutytė J. Poezijos pasaulis.— Poezijos pavasa- 
ris, 1965, p. 7. 

„poetas atneša mums savo pasaulį. Tas pa- 
saulis — tai ne adekvatiška tikrovės kopi- 
ja“ *. Pasaulio savito perkūrimo, transforma- 
cijos sąlyga — J. Degutytei pagrindinė, 
„nes poetas ir yra tik tas, kuris atneša savo 
pasaulį. ..". | 

Individualiai pasaulio vaizdą galima per- 
teikti ir realiomis, konkrečiomis jo formo- 
mis. Janinai Degutytei būtina transiormaci- 
ja, perkūrimas, nes poezija — „sielos kalba“. 
Kiekvienas poetas kuria savo pasaulį, tačiau 
yra amžinosios meno atramos, prie kurių 
„Visi mes priglundam <...> su tom mažy- 
tėm Laiko nuotrupom — savo gyvenimais" 3, 
Amžinosios atramos — Odisėjas, Hamletas, 
gotikos bokštai, Devintoji simfonija, iš šimt- 
mečių atplaukusi liaudies daina ir Laiko nuo- 
trupa — atskiro Žmogaus gyvenimas. Die- 
na — dovanota akimirka, gyvenimas — „aki- 
mirkų tūkstančiai“  (,„Dienos—dovanos“). 
„Šiaurės vasarose“ labiau jaučiamas amži- 
nybės kaip dvasinės begalybės alsavimas: 


Stovi ji — be judesio, greta — 
Mano begalybės valanda. .. 


„Vakaras atbėga iš paskos..." 


Begalybės valandoje susiduria mirtis ir 
gyvenimas, — jų dvikovai neužtenka akimir- 





4 Degutytė J. Laikas ir pasaulis, p. 160. 
9 Cit. iš aplanko: Degutytė J. Šiaurės vasaros. V., 
1966. 


144 


kos, 0 gyvenimo pergalei — atskiro žmogaus 
arenos. Ciklo „Tau, kurios vardas mirtis“ 
epigrafas V. Hugo maksima „Tai ne tam- 
sa — tai šviesa. Tai ne niekas — tai amžiny- 
bė. Tai ne galas —tai pradžia“. Ši mintis 
projektuojama į dvasinį žmogaus išlikimą 
kūryboje, tiesiai išreikštą eilėraštyje „Tu 
man pažįstama": 

Tu pyksti. O aš sodinu obelis. 

O aš palieku ant popieriaus lapų savo balsą. 
Ir todėl tu niekad 

manęs visos negalėsi paimti. 


„Mūsų dvikova dar ilga. / Bet tu jau da- 
bar pralaimėjai..." Šie. „Šiaurės vasarų“ 
poetinės jausenos taškai labai arti poetės bio- 
grafijos. Ar jie neturi platesnės prasmės ne- 
gu eilėraštis — kūrybos faktas? Ar šitos 
grumtynės su skaudžia lemtim neišauga iki 
gilesnio žmogaus gyvenimo apibendrinimo? 
Biografija negalima paaiškinti eilėraščių, iš 
eilėraščių neatštatoma realioji biografija, bet 
sąmonėje juos jungdami, suvokiame kažką 
daugiau... Ne tik eilėraštį, bet ir jo para- 
šymo kainą, kuri vis dėlto įeina į kūrinio 
verte. Gal iš tiesų norime ar ir „turime Ži- 


noti, kokia kaina už jas [eiles] užmokėta" ?. 


6 Rudnickis M. „Tiktai balsas...“ (Apie Rainerio 
Marijos Rilkės poeziją) — Kn.: Raineris Marija -Rįlkė. 
Poezija. V., 1975, p. 146. 

Žmogaus begalybės valanda turi savo pas- 
kutinį tašką. Ir akim atvirą horizontą užbrė- 
žia ryški matomumo linija, kiekvienam skir- 
tinga. Ankstyvosios Janinos Degutytės poe- 
zijos horizontas yra atviras — ten, kur bai- 
giasi dangus, medžiai, gėlės, dar yra meta- 
fora, atsiremianti į tautosakiškąją Žmogaus 
ir gamtos tapatybę. „Rudenio žemei“ iš rin- 
kinio „Ant žemės delno": 


Duok man širdį baltojo berželio, 
Kad galėčiau žiemkentį tą žalią 
Sergėti su ąžuolu raudonu. 


Baltasis berželis, žalias žiemkentys, ąžuo- 
las raudonas — rudenio žemės atvirumas, 
metaforiškai dar plečiamos žmogaus buvimo 
galimybės. Ir „Rugių laukas" iš „Šiaurės va- 
sarų'“: 


Didžiulis raudonas saulėlydis. 
Rugiai — ir nieko daugiau. 


Naujas Janinos Degutytės stilistikai tas 
vaizdą . uždarantis— „ir nieko daugiau“. 
Brūkšnys tarsi „išretina“ šiaip gana tankų 
eilėraščio vaizdų audinį, daro jį reflekty- 
vesnį. Piešiamas vaizdas labai sugestyvus, 
stiprios, intensyvios spalvos (raudona, žalia) 
įspūdis, erdviškumo ir uždarumo sankryža. 
Tačiau eilėraštis vėl skuba į išbandytą pa- 
baigos prieglobstį: „Lauke mano, aš noriu / 

Atrasti tavo širdį“. Erdvės jausmas „Šiaurės 
vasarose“ pastebimai aktyvizuotas: ,,Tolu- 
mos atsidaro. / Akys į saulę žiūri“ („Ratas“). 
Ryški pastanga aprėpti kuo daugiau erdvės, 
pripildyti ją: „„Srovena pro mane dangus ir 
žolės, / Viduvasario saulė ir beržai...“ („In- 
termezzo“). Taip įprasminamos polisindeto- 
ninės jungtys. Viena iš dramatinių priešprie- 
šų — erdvės atvirumo ir uždarumo: ,„Neišeit 
man niekur iš to tinklo. / Ta erdvė taip skau- 
džiai artima“ — „Spindulių tinkle“. Erdvė 
užpildyta buvimo formų. Eilėraštyje tos be 
galo įvairios buvimo formos turi sutapti su 
žodžiais ir jais tapti. Tačiau — „niekas netel- 
pa į žodžius: Nei juodo vidunakčio šauks- 
mas užgniaužtas, / Nei skintos vidudienį ast- 
ros raudonos ir violetinės“ („Aš nenoriu ei- 
lėraščių rašyti“). Įvairialypio buvimo užpil- 
dytos, uždaros ir kartu atviros erdvės bei žo- 
džio ribiškumo dilemą Janina Degutytė 
sprendžia panašiai kaip ir laiko. Išoriškai ri- 
botas ir praeinantis žmogaus laikas nuolat 
susigrąžinamas atmintim — išgyvenimu. Vi- 
dinis atsivėrimas, išsilaisvinant iš kaustančių 
varžtų, visiškas atvirumas eilėraštyje pri- 
lygsta išorinės erdvės beribiškumui: 


„„„Aš atverta lig paskutinio nervo, 
Lig paskutinės paslėptos minties. .. 


„Aš nenoriu eilėraščių rašyti“ 


. 147 


Atsivėrimas yra ir sutapimas su savim, ir 
išėjimas iš.savęs, galimybė tapti kitu. Ši vi- 
diniu artizmu grindžiama meninė tapatybė 
Janinai Degutytei itin artima. Eilėraštyje 
„Čia, kur pilni drėgmės rūkai...“ 


Aš viską palytėsiu, 

Į viską pasiversiu — ir ištirpsiu. .. 
Erdvu bus žodžiams nerastiems. .. 
Ir jau mane — dar šiltą, o ne medį — 
skalaus vėjuotais gūsiais lietūs. .. 


tarsi išsprendžiama erdvės begalybės ir žo- 
džio ribų dilema — „Erdvu bus žodžiams ne- 
rastiems“. Įsigyvenimas į gamtą, jaučiant ją 
savyje ir save joje, išskirtinė Janinos Degu- 
tytės pasaulėjautos žymė, kuri daro psicho- 
logiškai įtikinamą ir tiesioginę deklaracinę 
raišką: „Čia iš Paukščių Tako pareisiu. / 
Čia po tūkstantmečių sugrįšiu“ („Prie Strė- 
vos“). 

Giliausiuose pasaulėjautos kloduose nau- 
jai atsiveria liaudies daina. Į klausimą, kaip 
į jos gyvenimą ir kūrybą įėjo tautosaka, 
poetė atsakė taip: „Pasakas skaičiau dar: 
prieš karą. Vėliau, kai prisiliečiau prie poe- 
Zijos, supratau, kad tautosaka didžiausias 
turtas, kad tai mano turtas — tarsi ji jau 
seniai gyveno manyje, tik aš apie tai nieko 
nežinojau. Tarsi kažkieno buvo atimta ir 
vėl grąžinta" (DA, 30). Ir poetinės jausenos 
paralelė: „... pareisiu“, „...Sugrįšiu“, 

„„.„.kai buvau žole ar medžiu“. Ir suartėji- 
mas su tautosaka — kaip grįžimas į kažką 
iš prigimties artimo, žinomo, patirto, nors 
pažintis su tautosaka — iš knygų. Tas sugrį- 


žimas — toks ryškus — „Šiaurės vasarų“ 
skyriuje „Devynios aušros“. „Anytos duo- 
na“ — vaizdinis dainos koloritas beveik ne- 


transtormuotas, tik paryškintas kaip geroje 
harmonizacijoje: „„Pušele žalioji, / Ant smil- 
čių baltųjų, pušele žalioji“. ,Namo“ — na- 
mų, grįžimo namo apibendrintas motyvas, 
perteiktas gražių liaudies dainų įvaizdžių, 
metaforų fone: „Žingsniai sužels žaliais 
ąžuolais, / Žingsniai pražys baltais dobilais". 
Toks įspūdis, lyg eilėraštis prasidėtų nuo 
įvaizdžio, spalvos ir atsiremtų į tautosakos 
poetiką. Arba ir augtų iš jos gražumo, pras- 
mingumo. „„Ant aukšto kalno“ ir prasideda 
tarsi liaudies dainos citata: 


Devynios kulkos pro šalį lėkė, 

O ši dešimta — brolį paguldė. 

Kur krito galvelė — rožė žydėjo, 

Kur kraujas pasruvo — šaltinis tekėjo. 


Tautosakiškai eilėraštis ir baigiamas: 


Saule, saulele, o kas padės mums 
Brolių gedėti? 

— Devynis rytus migla ateisiu, 
O šį dešimtą — neužtekėsiu. 

Liaudies daina savo dvasia tarši apgaubia 
eilėraščio centrą — karo, kapų reminiscenci- 
ją. „Malda žemei“ prasideda Salomėjos Nė- 
ries tautosakinės poemos „Eglė žalčių kara- 
lienė"“ interpretacine parafraze: „Žeme, Že- 
mynėle, atliūliuok / Baltaisiais rugių lau- 
kais. / Žeme, Žemynėle, atsiūbuok / Verkian- 
čiais mano beržais“. Paralelė susiliečia su 
„Namo“ „pieno puta“ ir „kraujo puta“. Mi- 
tologinis Žemynos, Žemynėlės įvaizdis papil- 
domas skaičiaus magika (visuose eilėraš- 
čiuose, išskyrus pirmąjį, minima „devyni“) ir 
žalčio simbolika: „Devyniais vingrių šakų 
žalčiais...". Vienas prasmingiausių Janinos 
Degutytės įvaizdžių — „rugiai“. Iš tiesų „ru- 
giai“ (daugelyje eilėraščių) jai asocijuojasi 
su žemės vaisingumu, žmogaus patvarumu, 
gamtos amžinumu“ 7, Su duona ir gėriu. At- 
liūliuojantys baltieji rugių laukai yra graži 
gerosios bangos paralelė. Stipriausias iš tau- 
tosakinių „Šiaurės vasaros" eilėraščių — „„Bė- 
kit, bareliai“. 

Plastiškas, ažūriškas šio eilėraščio vaizdas, 
prasmingas pasikartojantis ,,„Bėkit, bare- 
liai", — jis yra ir eilėraščio impulsas, pradžia 
ir jo raktas. „„Bėkit, bareliai“ — jau ne tik 
liaudies daina, tai ir Čiurlionis. Praėjus de- 
šimtmečiui nuo šio eilėraščio parašymo, poe- 


7 Masionis A. Poetės pilnatis.— Kn.: Masionis A. 
Poezija. Kritika. V., 1980, p. 262. - 

tė su nuostaba išsitars: „Kiek dramatizmo 
perregimam „Bėkit, bareliai“ motyve!“ š 

Trumpame pasisakyme Čiurlionio šimtme- 
čio proga poetė apskritai išreiškia savo pa- 
žiūrą į didįjį menininką, savo ir ne tik sa- 
vo —stengdamasi atskleisti ir kažką dau- 
giau, bendriau: „„..Į daug ką mes žiūrime 
Čiurlionio akimis... Tas pienės pūkas galu- 
lauky — tai iš Jo vizijos... Tos spindinčios 
žiemovidžio žvakidės... Mes klausomės jū- 
IOs ir girios ošimo..." (Ten pat). Kiek kar- 
tų pačios poetės kūryboje minima pienė — 
įstabi „pienių šviesos“ metafora „Šiaurės va- 
sarose“ (eil. „Pro palatos langą“), imperaty- 
vinis ,Neužpūsk pienės pūko“ (rink. „Pilna- 
tis") ir žmogiškas, dramatiškas atsisveikini- 
mas rinkinyje „„Tarp saulės ir netekties“: 
„Sudie, piene...". O greta — vaikiškas, pa- 
tiklus kreipinys: „Piene, piene, šviesuliuk, / 
Su manim kartu pabūk“ („Pienė“). 

Nuolat jaučiama ir žiemos grafika — pras- 
mingų rašmenų šifras. Jūra kaip daugiabal- 
sė Čiurlionio simfonija įprasminama cikluo- 
se. „Ir mes laimingi, kad Jo muzika ėmė gy- 
vybę iš tėviškės alsavimo, iš mūsų liaudies 
dainų, kad savo sapne mažą Lietuvą Jis įdė- 
jo į gerus karališkus delnus. .."?. Šia minti- 
mi poetė tarsi ir sau pasitikrina menininko 
ryšio su liaudimi būtinumą ir vaisingumą. 


9 Degutytė J. Genijaus akimis.— Poezijos pava- 
saris, 1975, p. 49. 

Čiurlionio karalių delnų įvaizdis, plėtoja- 
mas iki motyvo, suskamba dviejuose eilė- 
Taščiuose: ,„,„„...tu telpi visa / Į Čiurlionio 
karalių delnus..." (,„Mažutė") ir „Čiurlionis. 
Karalių pasaka“: „Palinko karaliai prie sau- 
lės židinio. / Mažytis kraštas karalių delne." 

Čiurlionio metafora atitinka svarbų Jani- 
nos Degutytės meninio vaizdo bruožą: dia- 
lektišką mažo ir didelio santykį. Aiškūs to 
santykio kontūrai apibrėžia itin aiškią išsa- 
kymo, charakterizavimo tendenciją: „Tiktai 
mūsų meilėj — tu didžiulė“, „Aš — eglė ta-- 
vo tylinčių miškų“, „Kaip smiltis aš — nesu- 
trypiama“. Apibendrintas, į poetinę senten- 
ciją artėjantis nusakymas „Šiaurės vasa- 
roms" itin būdingas. Pirmą kartą Janinos 
Degutytės kūryboje taip aiškiai skamba iT 
gimtosios kalbos motyvas: 


Prišaukti džiugesį lyg paukštį ulbantį, 
Kad ligi galo vieškeliu lydėtų, 

Iš duonos kvapo ir miškų giesmės, 
Kalba gimtoji lūposna įdėta. 


Prie šio motyvo poetė dar grįš ne kartą, 
ardydama jį ir vėl kurdama visumos įspū- 
dį — „Tavo žodžiai / liečia mano kūną / gy- 
vybės vandeniu“ (,„Mūsų motinų kalba“ rin- 
kinyje „Tarp saulės ir netekties"). 

Gimtoji kalba poetei — greta didžiausių 
žmogaus vertybių. „Ūžė gtrelė, ūžė...“, — 
lyg šie žodžiai būtų išbaigta gimtosios kal- 

bos prasmės ir muzikos formulė, kiekvienam 
poetui kitokia. Bendruoju kalbos skambesio 
pajautimu Janina Degutytė savaip artima 
Maironiui, ypač istorinėse detalėse — meta- 
forose („Žalgirio šarvų plieninis žvynas“, 
„Guli kapai ant mūsų krūtinių, / Ant mūsų 
krūtinių švino šarvais“, „Žeme, ar jau pa- 
miršai / Ant kuorų degančius laužus?.."). 
Pilno išsakymo, pakilios romantinės gamtos 
personifikacijos tendencija irgi aktualizuoja 
Maironio tradiciją: „Lūžo ežerų žali ledai, / 
Užė, daužėsi viršūnėmis miškai. ..“. 

Kaip paaiškinti tokių eilučių prasmę ir ga- 
limybę? Turbūt ne kaip įtaką, poveikį, o kaip 
bendrojo nacionalinės poezijos lauko trau- 
kos jėgą, kai kada ir inertišką. 

Ir „Šiaurės vasarose“ tebejaučiama Salo- 
mėja Nėris, ryšys su ja atvirai deklaruoja- 
mas dedikacija. Ir pavadinimas „Prie šalti- 
nio“ yra Salomėjos Nėries eilėraščio pava- 
dinimo paraifrazė: 


Gydanti tavo dainų šiluma 
Delnuose kažkieno jautriuose. .. 
Kažkieno akyse — kaip jūra — 
Atsispindi tavo šviesa. ... 


Gal šitame individualiai patirtame poezi- 
jos galėjime būti kažkam ir dvasine, ir kū- 
rybine atrama pajaučiama žmogiškoji kūry- 
bos prasmė. Vėliau, minint 70-ąsias Salomė- 
jos Nėries metines, ateis skaudus suprati- 

mas, kad „toliau ta kryptimi nebėra kur ei- 
ti, nes jau pasiektas tobulumas" !?, Ir vis 
dėlto — nejaugi tas gryno sidabro balsas am- 
žiams nutilęs, nejaugi jam nelemta sugrįžti, 
pasikartoti? „Jei poetas — savo liaudies vai- 
kas <...>, gal jis negali nueiti tuo vieške- 
liu tik vieną kartą? Gal tas balsas gyvas ki- 
tuose, aidintis kitų kartų lūpose?..“ — mąs- 
to poetė !!, | 

Kūrybos tema intensyviai išgyvenama ir 
„Šiaurės vasarose“. Begalinio laiko tėkmėje 
(„Vejasi valandos vėtrų virtine“), viską nu- 
plaunančioje, aštrėja beprasmybės briauna: 
„Kam nešiau aš saują spindulių, / Jeigu at- 
nešiau nereikalingai?..“ („Be gaidų“). Ar 
žmogaus gyvenimo pateisinimui užtenka ei- 
lėraščių? Turėtų užtekti, jei jie — vienintelis 
gyvenimo būdas ir galimybė, ne žaidimas, ne 
pramoga. „Ir žaidimams žodžių neran- 


du..." — „Be gaidų“. Su šio eilėraščio pava- 
dinimu susieta kūrybos koncepcija — neat- 
sitiktinė. Daina „iš gaidų“ — daina pagal iš- 


ankstines taisykles. Ar jos reikalingos tam, 
kuris dainuoja širdimi, visa prigimtimi, kaip 
medis vėjyje, „apsipylęs lietumi ir liūde- 


siu...". Kūryba yra atvirumas — žmogaus 


'0 Degutytė J. Tu nubusi.— Kn.: Mane jūs jausite 
darbe, kovoj. V., 1976, p. 249. 

"! Degutytė J. / Atsakymai į anketą.— Poezijos pa- 
vasaris, 1979, p. 45. 

žmogui ir sau. (,Intermezzo) !2. Kūrybos: at- 
virumo supratimas artimas romantinei kon- 
cepcijai. Kūryba yra likimas. Vienintelis, 
nepakeičiamas ir neapgaunamas. Šita tiesa 
negailestingai atsiveria žmogaus ir kūrėjo, 
ypač kūrėjos — moters, sankryžose. A. Mo- 
rua apie Ž. Sand: „Talentas, reiklus ir pa- 
vojingas palydovas visiems, moteriai yra dar 
pavojingesnis..." !. Aštresnė ir dilema tarp 
gamtos duoto pašaukimo („duoną minkyt“, 
„supti kūdikį“) ir kūrybos — iliuzinio pasi- 
rinkimo: 
Aš nenoriu eilėraščių rašyti. 
Netikėkit, jog tai džiaugsmas. Netiesa. 
„ Aš norėčiau duoną minkyt, supti kūdikį, 
Įdiržėjusiais delnais per šienapjūtęs 
nešti savo vasarą. .. 
„Aš nenoriu eilėraščių rašyti...“ 


Toks supriešinimas lietuvių poezijoje 
vienintelis. Vienintelis ir toks griežtas spren- 
dimas: ,„Bet pieštukas rankoje virpa širdies 
dūžiais — / ir kelio atgal nėra". „Kelio at- 
gal nėra...“ Tačiau poezija ne tik pašauki- 
mas, bet ir profesija. Su „Šiaurės vasarom" 
beveik vienmetės Algimanto Baltakio „Po- 





I2 Šį eilėraštį laiške J. Lebedžiui (1969.11.15) gra- 
žiai įvertino dr. J. P. Locheris, Berno universiteto li- 
teratūros profesorius, stažavęsis Vilniaus universitete, 
besidomįs lietuvių literatūra. 

13 Morua A. Žorž Sand gyvenimas. V., 1979, p. 8. 

žeminės upės“. Baltakis įsitikinęs: „„Poetams 
nėra ko pūstis. Viena iš daugelio žmogiškų- 
jų profesijų“ *. Janinai Degutytei artimes- 
nė Justino Marcinkevičiaus pozicija: ,„Ma- 
nau, kad poezija — tai mano gyvenimo bū- 
das, forma, kuria (kaip man atrodo) aš pil- 
niausiai išreiškiu, realizuoju save, ir tą 
laiką, kuris man duotas, materializuoju kū- 
rybos pavidalu" !š, 

Janinos Degutytės dėmesys poezijai-profe- 
sijai „Šiaurės vasarose“ atsiskleidžia išbaig- 
tesniu, labiau įvaldytu eilėraščiu, pastango- 
mis ieškoti įvairesnių poetinės raiškos būdų. 
Dažnai atsisakoma išorinių varžtų, netgi ri- 
mo, tarsi iš tiesų būtų grojama „be gaidų“, 
siekiama vidinės eilėraščio būtinybės, jaus- 
minės situacijos, tiesioginės emocijos ir vaiZ- 
dinio sprendimo dermės. Dažnėja ir prade- 
da vyrauti sinkopis ir verlibras !9. Verlibro 
intonacinę skalę bandoma jungti su 'semanti- 
zuotu eilėraščio grafiniu pavidalu. Tarsi pu- 
šies vainikas išgaubtos „Neringos pušų“ ei- 
lutės. Šį eilėraštį sudaro du ilgi sakiniai. Pir- 
masis kas eilutė ilgėja, kol pasiekia centrą 
(„Su audrų nenumaldomo gausumo ir žu- 
vėdrų verksmo našta“) — tarsi pušies vaini- 
ko skersmenį. Frazių ilgėjimą atitinka ky- 





* Baltakis A. Požeminės upės. V., 1965, p. 197. 

I5 [D. Mušinsko interviu su Just. Marcinkevi- 
čium.] — Jaunimo gretos, 1977, Nr 11, p. 21... 

18 Zr. Girdzijauskas J. Lietuvių eilėdara, p. 151. 

lanti intonacija. Antroji eilėraščio dalis pra- 
sideda tuo, kuo baigiasi pirmoji — ilgiausia 
eilute (jos priklausymą abiem dalim forma- 
liai pažymi brūkšnys po taško). Toliau eilu- 
tės trumpėja, slūgsta ir intonacinė banga 
(jūros, Neringos papildomas įspūdis), nu- 
rimstanti ties paskutiniuoju, taip būdingu 
Janinai Degutytei gamtos ir žmogaus tapaty- 
bės tašku: „Mano seserys — / Aukštos“. 
„Šiaurės vasaras“ recenzavusi Aurelija 
Rabačiauskaitė manė esant „Neringos pu- 
šis“ geriausiu rinkinio eilėraščiu, kuriame 
atsispindi apskritai poetei būdingas gotikos 
jausmas — tiesios, į viršų kylančios lini- 
jos. Tikrai — kilimo linija nuolat jaučia- 
ma, pereinanti ir į kitus rinkinius: „Lediniais 
laiptais — aukštyn..." . („Saulėti sausiai“"). 
Metai po rinkinio „Ant žemės delno“ Ja- 
ninos Degutytės biografijoje itin vaisingi. 
Tais pačiais metais kaip ir „Šiaurės vasaros" 
išėjo poetės versta Emilio Verharno „Poezi- 
ja“ su pačios parašytu įvadu „Emilis Ver- 
harnas — poetas ir žmogus“. Verharnas — 
vienas pirmųjų poetų, daug rašęs verlibru, 
suteikęs šiam eiliavimo tipui didelio savi- 
tumo, poetinės įtaigos. Galimas daiktas, kad 
stiprėjantis Janinos Degutytės dėmesys ver- 
librui susijęs ir su šia vertimo mokykla. Ir 


17 Rabačiauskaitė A. Šviesus vidudienis.— Pergalė, 
1966, Nr 5, p. 162. 

ne tik tai— ,,„Verharno poezijoje viliojo 
kažkokia jo vitališka ir protinga jėga, kuri 
užkrėsdavo mane kaip žmogų, ne tik kaip 
vertėją..." !Š. Itin artimas atrodo laiko po- 
jūtis, žmogiškumo branginimas. Esama pras- 
minės sąšaukos tarp Emilio Verharno „Švie- 
sių valandų“, ,„Popiečio valandų“, „(Vakaro 
valandų“ ir Janinos Degutytės rinktinės pa- 
vadinimo „Tylos valandos“. Bet iki jos dar 
toli. „Šiaurės vasaras“, panašiai kaip ,Ug- 
nies lašus“ ,,„Dienos—dovanos“, vejasi kitas 
rinkinys — „Pilnatis“. 

„Šiaurės vasaros“ Janinos Degutytės poe- 
zijoje užima išskirtinę vietą. Šiuo rinkiniu 
pasiekta aiški poetinė branda. Tai, beje, iš 
karto kritikos ir buvo pajusta: „Šiaurės va- 
saros“ organiškai jungiasi su ankstesniais 
rinkiniais, bet kartu yra ir naujas etapas 
poetės kūryboje“ !*, 


PILNATIES IEŠKOJIMAS 
(„Pilnatis“) 


1965 metais išėjo antras V. Mykolaičio- 
Putino „Būties valandos“ leidimas, 1966 — 
„Langas“. Septintojo dešimtmečio viduryje 
Putino poezija atviru dramatizmu buvo vie- 
nas svarbiausių faktorių, turėjusių reikšmės 
bendrai poezijos raidai. „<...> Be Myko- 


Iš Degutytė J. Kaip spalvotas paveikslas..., p. 105. 
!9 Rabačiauskaitė A. Šviesus vidudienis, p. 161, 

laičio-Putino kūrybinio palikimo ir paskuti- 
niųjų Metų jo lyrinio renesanso neįsivaiz- 
duojamas tas lietuvių tarybinės poezijos at- 
sinaujinimo etapas, kuris prasidėjo antraja- 
me pokario dešimtmetyje“ 2, 

1967 metais išėjusi Janinos Degutytės „Pil- 
natis“ ir pradedama epigrafu iš Vinco My- 
kolaičio-Putino „Lango“: „Turiu aš langą į 
pietus“, persiliejančiu į lango ir šviesos mo- 
tyvą pirmajame rinkinio eilėraštyje ,„Kriau- 
šė“: „Ir taip šviesu mūsų name: / pro vieną 
langą teka mėnuo, / pro kitą — žvaigždės 
žiūri.“ Tai ypatinga šviesa — Žvaigždžių, mė- 
nesio, nakties šviesa. Nakties motyvas „Pil- 
natyje" apskritai ryškesnis negu ankstes- 
niuose rinkiniuose: „Naktis“, „Mažoji nak- 
ties baladė“, „Snieguotą vidunaktį“. Bet Ja- 
ninos Degutytės naktis — tamsa visada skro- 
džiama šviesos. Tas šviesos buvimas pajun- 
tamas ir netikėtai — per spalvą, veiksmą: 
„žydinčios obelys vidury nakties“ („Obelys 
žydi“), „sniegas vidunaktį“ („Snieguotą vi- 
dunaktį"), „naktį verkiančios baltos avi- 
žos...“ („Avižos“), „pro užkritusią tamsią 
naktį, / pro šviečiantį sniegą...“ („Vizijos 
nuotrupa"). Šviesa: kaip baltumas, balta spal- 
va: žiedai, sniegas, avižos... Tamsos—švie- 
sos susikirtime formuojasi gražios vaizdinės 
metaforos: „Žiemos naktis pro langą žiūrėjo 


2 Lankutis J. Vinco Mykolaičio-Putino kūryba, 
p. 332. ' 

sidabro diemedžiu“ (,„,„Verpėjos“), „Tegu — 
nuplaus mane naktis kaip jūra — / ir tamsiu 
vandeniu ir žvaigždėmis perpus“ (,„Naktis“). 
Greta tamsos — šviesa. Šviesa tamsoje. 
Kaip ir „Šiaurės vasarose“, vienas pagrin- 
dinių „Pilnatyje“ tebėra saulės motyvas — 
kondensuotesnis, aforistiškesnis: 


Tu pagal saulę ieškojai savo kelio. 
Tu pagal saulę ieškojai savo namų. 
Tu pagal saulę ieškojai savo laužo. 


Pirma po motinos tave pabučiavo saulė. 


„Saulė“ 
Saulė yra vasara. Ne tik santūrioji „šiau- 
rės vasara“, bet ir vasara, pilna gaivalingos 
jėgos — „neišsenkantis aukštas ąsotis“, ku- 
rio Viršuj — „debesų puta, o vidugirio ait- 
ris — dugne...". „Ąsotis“ — vienas tempe- 
ramentingiausių, aistringiausių Janinos De- 
gutytės eilėraščių. „Ąsotis“ įeina į „„Vidur- 
vasario triptiką“ — ryškų „Pilnaties“ cent- 
rą. Visi jo eilėraščiai savotiškai programi- 
niai, ypač „Tarp žemės ir saulės“, kuriame 
pirmą kartą pavartota dramatiška žmogaus 
buvimo metafora. „„Miško ežeras“ įdomus 
netikėtu pasaulėjautos gelmių atsivėrimu: 
Čia pirmą kartą. 
Bet jau gėriau 
priklaupusi 
iš to sidabrinio dubenio 

Miško vandenį — 

ir kankinamai mėlyną dangų — 
Seniai, seniai, 

kai buvau žole dr medžiu... 


Gilios ciklo jungtys: pirmajame žmogus 
„tarp žemės ir saulės“, antrajame — „tarp 
aukštų — lyg nuo žemės atsiplėšusių — me- 
džių“, trečiajame — neišsenkantį vasaros ąs0- 
tų dengia „debesų puta“, o jo dugne — „vi- 
dugirio aitris“. Ryškios laiko linijos — kaitos 
ir amžinybės. Jungia ciklą ir medžių, žolės, 
dangaus, saulės įvaizdžiai. 

Pastebimai nuo „Pilnaties“ į būsimą rin- 
kinį „Tarp saulės ir netekties" eina saulės — 
gyvybės, vilties, šviesos simbolio linijos. Ei- 
lėraštyje „Šerkšnas“: „Ir taip spindi saulė, / 
Kad norėčiau bijoti mirties“. Arba: „Pro 
įplyšusį debesį saulės blyksniai ūmai pa- 
sklinda... / Aš susijuokiu ir nusitveriu už 
geltono spindulio — kaip už šiaudo...“ (,„Pa- 
sineriu į lapkričio. ..") 

„Pilnaties“ eilėraštis formuojamas iš stam- 
besnių ir vientisesnių vaizdo-išgyvenimo lui- 
tų. Tarp jų — punktyras, reiškiantis sukaup- 
tą tylą. Daug kartų jau skambėjusi gimtinės 
tema tarsi sukoncentruojama į snieguotą vi- 
dunaktį tylomis sniege rašomą gimtinės 
vardą („Snieguotą vidunaktį“). Ir eilėraštis 
„Tyla“, kuriame sukondensuota dramatiškos 
tylos esmė: 

Juodu šikšnosparniu pasilenkusi, — smok! 
Juodu potvyniu plūstanti — nesustok! 
„.„O aš bekrauju akmeniu girioj guliu. 

O aš — dugne žuvim tarp vandens žolių. .. 


Iškalbi opozicija: tylos metaforinis inten- 
syvumas, smogiantis, plūstantis, ir vidinės 
būsenos nejudrumas, bejėgiškumas — „be- 
krauju akmeniu“, „dugne žuvim“. Lyginant 
su „Šiaurės vasarom“, „Pilnatyje“ kiek pa- 
kitusi dramatizmo išraiška — iš atviros aki- 
statos pereinama į Jabiau paslėptą, prideng- 
tą tonaciją. Visuminį ryžtą nepasiduoti, ne- 
palūžti, kuris lyg iš anksto įstato eilėraštį į 
tam tikrus rėmus, pastebimai keičia natūra- 
lesnis skaudžių ir džiugių akimirkų ritmas: 


Ir nuoskaudos aštrios — po kojom 
Ledo šukėmis dūžta. 
Ir džiaugsmas — tas paukštis erdvėj 
apsvaigęs — 
Šitokį rytą 
Grįžta į širdį — 
į savo gūžtą. 


„Pavasariui“ 


Žmogaus ritmas labiau sutampa su amži- 
nuoju gamtos ritmu — kaip gaivalingai po 
žiemos viską pamiršusi žydi žemė, atsiduo- 
dama gyvybės džiaugsmui! Ir gamtinė jau- 
sena „Pilnatyje“ pasipildo savitu imperaty- 

vu — pavasari, priimk į savo žydėjimą ir 
žmogų, susijunk su juo: 


Aš viską pamiršau. 
Įplūsk, įsiūbuok į mane, 
Visais savo potvyniais, 
Visom požeminėm upėm. 
„Pavasariui“ 
Gyvenimo pilnumos akimirka verta visiš- 


ko žmogaus atsidavimo: ,„(Gerk,— mūsų am- 
žiaus valandos trumpos, kaip niekad... / 


Gerk, — trūkčiojantį, neramų liepų žalsvą 
pavėsį..." („Ąsotis“). Atsiliepia šioje nuosta- 
toje Salomėja Nėris — „Tai skubėkim gy- 
venti...". Be abejo, ši pozicija — ankstesnės 


poezijos ' dvasinio maksimalizmo variacija, 
jungiama to paties visiško atsidavimo, atsi- 
vėrimo. Bet žodžiais „Pilnatyje“ mažiau te- 
atsiveriama. Prasmė lieka už žodžių, už kal- 
bėjimo arba jame. Gilios tautosakos pamo- 
kos. Kiek liaudies dainoje yra savaiminio 
kalbėjimo reikšmingumo, gražumo, ypatin- 
gai jautriai užčiuopto ,Senoje dainoje": 


O ant lauko jovaras žydėjo. .. 
O per lauką vieškeliai dundėjo. .. 


Pašaknėlėj — akmenys tylėjo. .. 
Pašaknėlėj — motinos klūpėjo. .. 


Ant šakų — šalti skambėjo lietūs, 
Vėjams ir strazdams užteko vietos. .. 

O viršūnėj — saulė patekėjo, 
Grįžtantys gandrai linksmi klegėjo. .. 


O ant lauko jovaras žydėjo... 
O per lauką vieškeliai žvangėjo. .. 


Įprastieji liaudies dainos žodžiai — žydėjo, 
dundėjo, žvangėjo... Visaapimantis medžio 
vaizdinys: jis vienas žydi ant lauko, jo pa- 
šaknėlėj (šilta, labiau apibendrinta viena- 
skaitinė mažybinė žodžio forma) tyli akme- 
nys ir klūpo motinos (tylos ir skausmo pa- 
ralelė). Ant šakų šalti skamba lietūs, o vir- 
šūnėj pateka saulė... Žemė, akmuo, vanduo, 
saulė ir medis, kaip apibendrinta pasaulio 
medžio metafora, išaugusi iš autentiškų ir 
pastovių medžio, žolės įvaizdžių (apskritai 
Janinos Degutytės poezija labai ryškiai rep- 
rezentuoja bendruosius nacionalinius poezi- 
jos archetipus). Panašaus apibendrinimo esa- 
ma ir „,Kraujažolėje“: 

Prie spygliuotos vielos nuolaužų, 
Prie kulkom išarkoto ąžuolo 
Baltu debesiu prigulei, 
Visagydanti mūsų kraujažole. .. 


Kraujažolė yra kraujo („krauju nutašky- 
tos sienos“) ir žolės (amžinos gamtos gyvy- 
bės) jungtis — sprendimas: „visagydanti mū- 
sų kraujažole...". Kraujažolė — reikšminis 
Janinos Degutytės poetinio pasaulio taškas. 

Ir aktualių visuomeninių temų (karo, tai- 
kos) įprasminimui poetė ieško atramos gam- 
tos ir liaudies kūrybos pasaulyje. Gamtos 
pasaulis taip pat trapus, mirties pažeidžia- 
mas. Mirtis net pasisavina gamtos pavida- 
lus ir formas. Autentiška atominės grėsmės 
metafora — „mirtini debesys“ (,„,„Rugiai ant 
kalno“), „juodasis debesis“ (,,„Juodasai debe- 
sis“). Atominės mirties grėsmei išreikšti poe- 
tė siekia ne publicistinio deklaratyvumo, o 
betarpiškumo, kurį ir suteikia liaudies kū- 
Iyba: 

Altšiaurus ir bevardis — 
juodasai debesis 
viršum žemės plaukia. 


Saule močiute, 
nuvyk nuvyk 
juodąjį debesį! 


„Juodasai debesis“ 


Bevardis debesis lyg iš liaudies sakmių 
debesiu plaukiantis ežeras, kurį reikia pa- 
šaukti vardu. Bet šis debesis atšiaurus ir juo- 
das, ir kreipiamasi ne į jį, o į saulę: „Saule 
močiute, nuvyk nuvyk...". Taikliai apie šį 
eilėraštį pasakyta Tatjanos Rostovaitės: 
„Prieš tą lyg iš žemės įsčių kylantį ir apgy- 
nimo besišaukiantį gyvybės balsą <...> 
kažkaip ima blankti išradingiausiomis meta- 
foromis ir filosofiškiausiomis asociacijomis 
stebiną intelektualiosios antikarinės poezijos 

kūriniai. Ir dar šis atvirai tragiškas eilėraš- 
tis — vienas būdingiausių atvejų, kai poetė 
atspindi savo laiką, regis, apie tai negalvo- 
dama..." 2!, 

Atviras dramatizmas („Juodojo debe- 
sio — / neprastovėsim“) remiamas raudos 
situacijos — kad ir netiesiogiai. Tarybinei 
lietuvių poezijai Janina Degutytė atvėrė poe- 
tinių raudos formulių vidinį paslankumą, gi- 
lų lyrizmą. Diptiko „Raudos“ centre — for- 
Imuliniai raudų Klausimai: 

Kodėl išėjai taip toli — 

Nuo kviečių nušviestų, nuo eglynų? .. 
Ar nedavė duonos juodos? 

Ar nedavė žalio vyno? .. 


Pasakyk, kokiu žolynu išdygsi? 
Pasakyk, kokiu atsibusi vėju? 


Šie neatsakomi dramatiškos žmogaus bū- 
ties klausimai į Janinos Degutytės lyriką įsi- 
lieja dviem linijom. Pirmiausia — klausimas, 
kaip poetinės raiškos būdas, apskritai tebė- 
Ia svarbus ir „Pilnatyje“ („Obelys žydi“, 
„Vidukelės“, „„Aš ateinu iš smilčių. .."). Ant- 
ra, raudoje betarpiškiausiai fiksuojamos ani- 
mistinės pasaulio sampratos formulės natū- 
raliai pripildomos jau pažįstamų poetinių iš- 
gyvenimų: ,„...kai buvau žole ar medžiu...“ 


2! Rostovaitė T. Heroika ir svajonė, p. 78. 

„Pilnatyje“ tebesaugoma ir toliau plėtoja- 
ma rugio simbolika. Vienas knygos centrų — 
diptikas ,„Rugiai ant kalno“. Pavadinimas — 
savotiška metafora, reiškianti simbolinį ru- 
gių pakylėjimą į šviesą, į saulę. Rugiai — 
tai, kas amžina („Kaip prieš tūkstantį me- 
tų / čiulpia grūdas geltoną dienovidį“), ru- 
giai — tai, kas sujungia mus su „suvargu- 
siom protėvių rankom..." Rugiai — amžinas 
gyvenimas. Gyvenimas per darbą, duoną. Ir 
mirtiniems debesims priešingi žalsvi ru- 
gių debesys. Rugiai — žemės vaisingumo 
simbolis. Nėra Janinos Degutytės lyrikoje 
kitos tokios stiprios jungties kaip rugiai ir 
žemė. Žemė — ne tik realybė, bet ir daugia- 
lypis poetinis apibendrinimas. Žemė — dide- 
lė, sunkiai alsuojanti (,,Neužpūsk pienės puū- 
ko"), žemė kaip geroji dvasia naktį ateina 
į artojo širdį („Artojas“). Žemei neužtenka 
vieno vardo, išsakymo pilnaties sieki- 
mas suformuoja banguojantį „Pilnaties“ pe- 
riodą, išskirtinį šio rinkinio stilistikos 
bruožą: 

Žemėj, mažytėj ir apvalioj,— 

Galaktikų viesulo — rūko — ugnies 
verpeluos,— 

Žemėj, didžiulėj ir alkanoj,— 

Su aerodromais, vulkanais ir teatrais, — 

Žemėj, krauju ir melu penimoj,— 

Kur suriša upėm ir lūpom, kur šaukia 
šokiais ir šūviais, — 
Žemėj, išbrėžtoj gatvių ir nerimo, — 
Pro dulkiantį lietų — nenutilus, nežuvus — 
aš ieškau tavo lango — — — 


„Rudenio prietema“ 
s 


Žemė — mažytė ir apvali, didžiulė ir alka- 
na, Krauju ir melu penima, surišta upėm ir 
lūpom, išbraižyta gatvių ir nerimo... Bega- 
lybė, kurioje būtina surasti pastovų ir arti- 
mą tašką — tavo langą... Tai apskritai bū- 
dinga Janinos Degutytės poetinei jausenai — 
didelė, atvira erdvė priartinama suskaldy- 
mu, tarsi padalinama pastovaus taško, daž- 
niausiai — lango („Du natiurmortai su lan- 
gu“). 

„Pilnatyje“ nebėra tokio tvirto vidinio ti- 
kėjimo, kad eilėraštis gimsta kūrėjo sieloje, 
ir vienaip ar kitaip jis išsilies — spontaniš- 
kai ir- nepriklausomai. Vyraujančio eilėraš- 
čio tipo kitimas (nuo griežtos silabotonikos 
iki verlibro), grafinio vaizdo aktualizacija 
rodo, kad eilėraščio procesas yra kiek paki- 
tęs — rašymą „be gaidų“ papildo sąmonin- 
gesni siekimai, apskritai bandoma lyg atpa- 
laiduoti labai įtemptą santykį su kūryba. 
„Šiaurės vasarose“: „Ir žaidimams žodžių ne- 
randu..." („Be gaidų“), „Pilnatyje“ atsiran- 
da pats žaidimo motyvas. Pirmiausia — gam- 
tos eilėraščiuose: 

Dabar tu — žaidimas, 
Dabar tu — juokas. 
Tu — kovas. 


„Rytas“ 


Įsiterpia žaidimo sąvoka ir į žmonių gy- 
venimą (skyrius Žaidimai“), kur daug kas — 
iš vidaus dėsninga ir neišvengiama, 0 iš vir- 
šaus — kaip žaidimų lentoje. Formuojasi pa- 
radoksali situacija, bet ji neišauga iki eilė- 
raščio centro. Eilėraštyje „Linksmai“ žais- 
mės tonas jau paliečia iki tol šventą kūry- 
bos sferą — „žaidžiu eilėraščiais ir delčiom". 
Bet tik paliečia — kūryboje žaidimas yra tik 
persikūnijimas, artizmas, sugebėjimas gy- 
venti kitų gyvenimu. Tai psichologinė ciklo 
„Rolės“ premisa. Ciklą sudaro „Antigonė“, 
„Judas“, „Don Kichotai“, ,,Šecherezada“, 
„Odisėjas“, „„Tilis Ulenšpigelis“, „Hamletas“. 
Muzikos, dailės pasaulio erdvę papildo mi- 
tologija, pasakos, senoji literatūra. Mitolo- 
giniai įvaizdžiai šmėsteli ir viename kitame 
eilėraštyje („Lediniam pajūry“, ,„Vaikystė“). 
Poetei svarbiausia — pagrindinė situacija ir 
jos formuojama mintis. „Rolės“ — ryškiausi 
idėjos eilėraščiai. ,„Antigonė“ — ištikimybė 
žmogiškumui ir žmogaus pareigai, „,Judas'— 
išduodamas kitą, žmogus pirmiausia išduoda 
ir parduoda save. Amžini yra Don Kicho- 
tai — „vaikiškai tiesūs keistuoliai“ („Don 
Kichotai“). Žodžio — aukos ir vienintelio gy- 

venimo būdo — aidas atsiliepia „Šechereza- 
doje“. Yra trapi vidinė jungtis tarp šio ei- 
lėraščio ir Salomėjos Nėries „Dainuok, šir- 
die, gyvenimą“. Amžinas yra Žmogaus grį- 
žimas („Odisėjas“). Niekas niekada negali 
būti užmiršta, nes „beldžiasi į širdį pelenai“ 
(„Tilis Ulenšpigelis“). Hamletiškasis klausi- 
mas „Būti ar nebūti“ yra platesnis negu vie- 
no žmogaus būties klausimas („Hamletas“). 

Žmogaus gyvenimo klausimų „Pilnatyje“ 
apskritai yra daugiau — komplikuotesni ir 
atsakymų ieškojimai. 

Janina Degutytė tarsi perima filosofinės 
lyrikos problematiką, bando savaip ją įpras- 
minti. Lyg iš Jurgio Baltrušaičio ateina gy- 
venimo-karuselės motyvas: 


Ak, aš girdžiu 

sidabrinių pasagų žvangesį! .. 
Lėkime karuselėje. .. 

Kol vakaras ateis. 


„Karuselė“ 


Karuselę primena ir džiazo ritmas (,„Džia- 
zo ritme“), ir tas „nuostabus ir baisus aps- 
kritimas — arena? — scena?" („Finalas“): 


Kur ta riba, 

kai juokas nutrūksta rauda? 
Kur ta riba, 

kai karstas pavirsta į lopšį? 

Klausimai, į kuriuos nėra atsakymo. Klau- 
simai, be kurių nėra filosofijos ir nėra poe- 
zijos. „Pilnatyje“ jie įtaigiausi. Vaizdinis 
sprendimas yra labiau loginis — konstrukty- 
vus, betarpiško išgyvenimo jėga neištirpdo 
pernelyg aiškių, opoziciškų jo kontūrų. Šią 
kiek prieštaringą situaciją atskleidžia ir kū- 
rinių komponavimas. Sakysime, „Finalo“. pa- 
baigoje dar įvedamas „Juodasis choras“ ir 
„Baltasis choras“, kurių antitezinės funkcijos 
apibrėžtos ir pavadinimais. „Pilnatyje“ vis 
dėlto nemaža eilėraščių, atveriančių ,,„drama- 
tišką gamtos ir istorijos susilietimą, atskiro 
žmogaus ir gamtos egzistavimo nelygybę“ 22, 

„Šiaurės vasarų“ dramatizmas išaugęs la- 
biau iš vidinių žmogaus likimo resursų. ,„Pil- 
natyje“ ieškoma visuotinesnio dramatizmo 
pasireiškimo. Taip galėtume paaiškinti pla- 
tesnes, labiau apibendrintas, netgi paraboli- 
nes penktojo rinkinio situacijas — žaidimų, 
rolių. Aiškėja ir Janinos Degutytės poetinio 
vaizdo slinktis — per vidinę reakciją ir gam- 
tos meditaciją į žmogaus likimo apibendri- 
nimą. Apibendrinimo judesyje išlieka Jani- 
nai Degutytei būdingas konkretumas (ne 
daiktų, faktų, labiau situacijų), jaučiama lai- 
ko dvasia: „<...> poezija atspindi laiką, 
kuriame ji gimė. Visada. <...> Ir juo la- 


22 Masionis A. Poetės pilnatis.— Kn.: Masionis A. 
Poezija. Kritika, p. 260. 

biau, kai tas laikas gyvas, kai jis — ištisa 
epocha, pilna sukrėtimų ir atradimų, pilna 
baimės ir abejonės, pilna žmogaus proto su- 
kurtų stebuklų“ . Epocha, iš kurios neiš- 
trinsi Osvencimo („Osvencimo plaukai“) nei 
Pirčiupio („Lietuvė Motina“). Pastarasis eilė- 
raštis itin aiškiai parodo Janinos Degutytės 
meninio talento prigimtį — aukštą temą poe- 
tė geriausiai atskleidžia tarsi įprastomis, gi- 
liai jos kūryboje įsišaknijusiomis ląstelė- 
mis — personifikuojamais gamtos vaizdiniais 
ir simbolinamais veiksmais. Juose žmogus 
pasijunta ne tik gamtos būtinybei pajungtas; 
toje būtinybėje ir jo atrama, galėjimas pa- 
kilti net iš sudeginto kaimo pelenų: 


Ant aukšto kalno 

tu nusilenkei rytams ir vakarams, 

pietums ir šiaurei, 

tu atrišai drobinę skarelę — 

ir vyturys raudonas pakilo į dangų. 
O tu nuėjai 

rauti linų, 

duonos kepti 

ir sūnaus migdyti. .. 


„Lietuvė Motina" 


Paskutinės eilutės tarsi siunčia skaitytoją 
atgal —į „Šiaurės vasarų“ „Aš nenoriu ei- 
lėraščių rašyti“, kuriame darbu ir pareiga 

2 Degutytė J. Laikas ir pasaulis, p. 161. 

simbolinamas moters likimas: „„Aš norėčiau 
duoną minkyt, supti kūdikį. ..". Apskritai iš 
Janinos Degutytės kūrybos susidaro įspūdis, 
kad esama giliai paslėptų vidinių jos kūry- 
bos koncentrų. Nauja tema ne iš karto su 
jais „susiderina“, todėl prie jos grįžtama, 
varijuojama. Itin stiprus yra emocinis kon- 
tekstas. Todėl ir „Pilnatyje“ minties, ypač 
filosofinės, aspektas, naujas ir įdomus, daug 
kur dar lieka atviras ir problemiškas. 

„Pilnatis“, lyginant su „Šiaurės vasaro- 
mis“, Mažiau vientisa. Joje daugiau ieškoji- 
mo, naujų žemių žvalgymo, nors ir šiuo as- 
pektu kai kas ateina iš ankstesnio rinkinio. 
Muzikos motyvas, pavadinimu fiksuojamas 
muzikinis impulsas: „Fuga su sidabriniais 
pjūklais“, „Mažoji nakties baladė“, „Džiazo 
ritme“. Įdomiai, netikėtai muzikaliai inter- 
pretuojamas paprasčiausias žemiškiausias 
garsas: 


Jau pilnatis praregėjo 
Tamsiom šešėlių daubom, 
Ir dusliai į žolę nukrito 
Sunkus obuolys. 
„Mažoji nakties baladė“ 
Visareginti pilnatis (rinkinio pavadinimo 
prasmė), tamsios šešėlių daubos, duslus į žo- 


le krentančio obuolio garsas. Nuotaika, trau- 
kianti žmogų į naktį. Iš šiltų namų, nuo iš- 

keptos duonos. „Mažoji nakties baladė“ — 
vienas likimiškiausių ir gražiausių „Pilnaties“ 
eilėraščių: „(O aš išeinu. / Aš valgau ne ši- 
tą dūoną, / Ir šita ugnis neatšildys man pirš- 
tų“. Dramatiškas kūrybos šauksmas, išsipil- 
dantis „mažąja nakties balade“, primenančia 
Mocarto „Mažąją nakties serenadą“. Į ste- 
buklingą muzikinę asociaciją išaugantys 
garsai poetės ir girdimi naktį, kai viskas pa- 
aštrėja ir išryškėja. „Fuga su sidabriniais 
pjūklais“: „Tūkstančiai žingsnių groja snie- 
ge — / Kaip sidabriniai pjūklai. ..". 

Iš dailės patirties — žanrinis eilėraščio 
ypatumas — natiurmortas — ,„Du natiurmor- 
tai su langu“. Eilėraštis prasideda tapybiš- 
kai apibrėžtu vaizdu, — erdvės ir spalvos 
santykiu: „Ant stalo raudoni šalti obuoliai“ 
arba „Raudonas prakąstas obuolys... / At- 
laužtas kampas duonos...“ Pirmojo natiur- 
morto išorinės spalvos ryškios, grynos: rau- 
dona, mėlyna, juoda. Jos kontrastingos vi- 
dinės jausenos spalvai — blyškus vidudienis, 
pilkšvas langas. Yra šiame trumpų eilėraš- 
čių diptike sunkiai atveriamo, bet stebėtino 
meistriškumo, stipraus sąryšingumo. Pirma- 
jame eilėraštyje: natiurmortiškai atsitiktiniai 
ir kartu reikšmingi daiktai, spalvos, sena 
giesmė iš plokštelės juodo žvilgančio apskri- 
timo. Nepradėtas eilėraštis — džiaugsmas ir 
prakeikimas. Ir ant visko. 

Gula dangus — pro didelį pilkšvą langą — 
Juodom šakom išraižytas — 
kaip grotom. 


Baugiai uždara erdvė, atveriama antruoju 
eilėraščiu — veiksmu ir identifikacijos su iš- 
oriniu pasauliu ieškančia mintim: 


Ir stiklinėj vanduo. Ne vanduo, 0 ruduo ir 
upės. 
Ir kėdė sena ir tuščia. Ne tuščia — 
tai vėjas ir prieblanda. 


Toje identifikacijoje („Ir lūkesys — tas 
pilkas paukštis...") — pagrindiniame Jani- 
nos Degutytės lyrikos veiksme — atsiveria 
begalybė, žmogaus buvimas ir kūrybos ga- 
limybė: 


O danguj —- lapkritis ir gervių verksmas, ir 
| lietūs. 
Nesutelpantis delnuos, didesnis už laimę 
ir sopulį, 
Dangus — 
ūnt viso pasaulio 
ir ant mano širdies pralietas. .. 


Frazė „Pilnatyje“ siekia maksimalios lais- 
vės, kokią tik gali suteikti eiliuotas kūrinys. 
Absoliuti dauguma „Pilnaties“ eilėraščių pa- 
rašyta verlibru ir sinkopiu. Rimas — epizodi- 
nis, nepriklausantis tik atskirai strofai. Stro- 
fų ribos — sąlyginės. Aktualizuojamas fra- 

zių išdėstymo grafinis pavidalas, išryškinan- 
tis Iitminius vienetus, pabrėžiantis jų 
prasmę: 


„.„.„ Dar oloje nenubluko 
raudona liepsnojanti linija — 
bėgantis elnias. .. 
Dar prasišviečia iš rūko 
jo šauksmas 
ir šuolių trapių skambesys. .. 


„Bėgantis elnias" 


Netikėtai blyksteli nauja žodžio šviesa: 
liepsnojanti linija, šuolių skambesys... Ri- 
čardo Pakalniškio pastebėta: „Dažnai J. De- 
gutytės lyrikoje žodis, dvasinio polėkio pa- 
mėtėtas, it stiklo šukė saulėje, sutviska vais- 
kiais potėpiais, padvelkia netikėtai gaivia 
ekspresija <...>" 2“, 

„Pilnatis“ Janinos Degutytės kūryboje už- 
ima panašią vietą kaip ir ,,Dienos—dovanos". 
Jos abi yra tarsi prieš jas einančių etapinių 
rinkinių (pradžios ir reikšmingo posūkio) pa- 
lydovai ir liudija itin intensyvius kūrybinius 
laikotarpius. „Pilnatyje“, lyginant su „,Die- 
nomis—dovanomis“, daugiau ieškojimo, ban- 
dymo dvasios. Tačiau šis rinkinys itin ryš- 
kiai parodo Janinos Degutytės poetinio pa- 
saulio pagrindinių taškų gyvybingumą. Nau- 


24.25 Pakalniškis R. „Tarp žemės ir saulės..." — 
Pergalė, 1968, Nr 10, p. 129. 

jas rinkinys jungiasi prie esančių, kurie tar- 
si buvo įspėję jo galimybę ir būtinybę. La- 
bai anksti galima buvo nujausti knygą „Tarp 
saulės ir netekties“. Rinkinys „Šviečia snie- 
gas“ yra įspėtas „Pilnaties“ skyriaus „Šerkš- 
nas“. 

„Pilnatis“ paliudijo aukštą visuomeninę 
Janinos Degutytės poezijos recepciją — už 
šį rinkinį poetei buvo paskirta Respublikinė 
premija. 


ERDVĖS IR LAIKO SANKRYŽOSE 
(„Šviečia sniegas") 


„Šviečia sniegas“ — taip paprastai pava- 
dintas šeštasis Janinos Degutytės poezijos 
rinkinys, išėjęs 1970 metais. Nuo „Pilnaties“ 
kelią į jį dar perkerta rinktinė „Mėlynos 
deltos“ (1968), atskleidusi reiklų ir kritišką 
poetės požiūrį į ankstesnę savo kūrybą, 
griežtą jos atranką. Rinkinį „Šviečia snie- 
gas" sudaro 1967—70 metų eilėraščiai, ma- 
žiausiai jų parašyta 1967 metais. Šeštojo rin- 
kinio pradžią galima įžvelgti „Pilnaties“ sky- 
riuje „Šerkšnas“, ypač to paties pavadi- 
nimo eilėraštyje: 


Pravėriau akis gruodžiui, 
stogam apsnigtiem 
ir saulei... 

Po vidunakčio lyg po burtažodžio 
Šerkšnu apsigobė gatvė. 
Šakų baliam voratinkly 
Krykštauja 
Mažytė raudona sniegena — 
Kaip širdies atspindys. 
Tebesu! 
Pravėriau akis gruodžiui, bebaimei tylai ir „ 
šviesai. .. 
Nedrąsiai dainuoja gatvė, šerkšnu 
apsigobus. .. 
Ir paspringstu džiaugsmu lyg per dideliu 
kąsniu. .. 
Ir taip spindi saulė, 
Kad norėčiau 
bijoti mirties. 


Šerkšnas, šakų baltas voratinklis — trapio- 
ji, nykstančioji šviesos, baltumo šventė. Ne- 
tikėta akimirka, vilties išsipildymas lyg po 
burtažodžio. Dužaus gamtos grožio ir Žžmo- 
gaus akimirkos sandūra. Mažas gyvas žie- 
mos paukštis — kaip širdies atspindys. 

Atsivėręs fantastiškas gamtos grožis tarsi 
išjudina gyvybinių žmogaus galių šauksmą: 
„Tebesu!“ Kaip apskritai būdinga poetei, su- 
randamas žmogaus ir gamtos sinchronas, ar- 
timumo, jungties taškas. Iš jo eina eilėraš- 
čio struktūrinės linijos, punktyriškos, bet vi- 
sada — į žmogų. Gatvės personifikacijos 
(„šerkšnu apsigobė gatvė“, „nedrąsiai dai- 

nuoja gatvė") ir paralelinės žmogaus jause- 
nos gijos: „„pravėriau akis gruodžiui, bebai- 
mei tylai ir šviesai. ..", ,,paspringstu džiaugs- 
mu lyg per dideliu kąsniu..." „„Mažytė rau- 
dona sniegena“ yra eilėraščio centras. Ryš- 
kiausias spalvinis akcentas, mediumas, pri- 
klausantis ir baltajam gamtos pasauliui — jo 
gyvybės ženklas — ir žmogui — „jo širdies 
atspindys“. Kaip prasmingai ir meistriškai 
šis vaizdas (,„Mažytė raudona sniegena — / 
Kaip širdies atspindys. / Tebesu!") atsiliepia 
eilėraščio pabaigoje — tarsi atsispindi joje: 
„Ir taip spindi saulė, / Kad norėčiau / bijoti 
mirties“. Ričardas Pakalniškis. yra pasakęs 
apie šį eilėraštį: „Tai sielos pilnatis 
<...>" 

„Šerkšnas“ meniškiausiai įkūnija sniego, 
šerkšno, kuriamo iliuzoriško gamtos būvio 
ir trapios žmogaus jausenos jungtį. Ko šiuo 
požiūriu galime tikėtis ir laukti iš rinkinio 
„Šviečia sniegas“, jau pavadinimu šią temą 
eksponuojančio? 

Pirmuoju rinkinio eilėraščiu „Cukrinės 
varpinės“ iš tiesų tarsi grįžtama prie „Šerkš- 
no": 


Toks baltas gruodžio miestas — 

Aukštos cukrinės varpinės, 

Langai su sidabro paukščiais 

Ir medžiai — sniego diemedžiai 
ligi aukštų debesų. 

Vaizdas puošnus, barokiškas — „toks 
šventiškas miestas — lyg netikras“. Pajung- 
tas vaizdas ne akimirką jį jaučiančio Žžmo- 
gaus nuotaikai, o labiau minties apibendri- 
nimui: 


Lyg viskas išplauta ir pateisinta. 
Lyg nieko neįrašyta. 

Lyg viskas dar bus. 

Dar bus. 


Pabaiga paremiamas „netikrumas“ — taip, 
„Viskas dar bus“. „Cukrinės varpinės“ iš 
karto įjungia rinkinį į poetės kūrybos tėk- 
mę — aiškūs jo semantiniai-vaizdiniai ryšiai 
su ankstesne kūryba, ypač su „Pilnatim“. 
Kartu ryškėja vis. pastebimesnis polinkis į 
mintį-apibendrinimą. Pradeda kisti ir gamtos 
vaizdo funkcija — gamtoje jaučiami ne tik 
žmogaus gyvenimo akimirkų atitikmenys, 
bet ir pastovesni ženklai. Prasiplečia jung- 
tys, liudijančios natūralų ir amžiną Žmogaus 
buvimą gamtoje ir gamtos — žmoguje. Todėl 
gamtos pasaulis patikliau nusakomas žmo- 
gaus pasaulio spalvomis ir sąvokomis: ,„Te- 
ka upės per baltą gruodį... / Tokios juodos 
ir tokios sunkios... / Pro įdrėkstą gruodą 
sula sunkias..." („Upės“). Tapybišką spal- 
vų palete dažniau pakeičia grafiškos juo- 
dos— baltos linijos. Ir „Cukrinių varpinių“ 
pradžios vaizdo puošnumas yra bespalvis: 
„Cukrinės varpinės“, „sidabro paukščiai“, 

„sniego diemedžiai" yra baltumo, sniego me- 
taftoros. 

Ankstesnėje Janinos Degutytės lyrikoje 
„balta— juoda“ yra viena iš esamų arba ga- 
limų opozicijų, priešpriešų. Rinkinyje „„Švie- 
čia sniegas“ jaučiama kūrybinė pastanga 
atskleisti tarpinės spalvos ar būsenos gali- 
mybę ir prasmę. Taip eilėraščiuose atsiran- 
da „juodas suodinas sniegas“ (,„Madrigalas“, 
„Kovo saulei"), „pilkas sniegas“ („Dialo- 
gai“), „besaulis gruodžio dangus“. ,„Trum- 
pai — vieną atodūsį — / šviečia sniegas“, O 
paskui jis pavirsta „suodinu sniegu“, ,„kas- 
dienišku margu balastu“ („Kovo saulei“). 
„Šviečia sniegas“ — realybė ir metafora, 
perkeltine prasme tapati „baltai šviesai“. 
Gražus yra tas „baltos šviesos“ centras tri- 
strofiame „Po besauliu gruodžio dangum“. 
O realybės — nerealybės riba, pajusta „Pil- 
naties“ „rolėmis“, dabar kažkaip netikėtai 
yra Materializuojama šerkšno — sniego vaiz- 
diniais, nueinančiais į būsimas poetės kny- 
gas. 

Šerkšnoti, šarmoti langai, medžiai lyg cuk- 
rinės varpinės liudija poetei abstraktesnį, 
bendresnį gamtiškumą (iormų, linijų) negu 
natūralusis augimas, žydėjimas: 


Pilkam apyaušry 
ant balto slenksčio 
išdugo medis: 


vario lapeliai, 
vario lapeliai, 
žiedai snieginiai. 
Žiedai snieginiai, 
žiedai snieginiai, 
uogos — iš kraujo. 
„Per visą naktį..." 


Gal ir čia jaučiamas tas bendrasis pagrin- 
das — tarpinių spalvų, gyvybės formų ieš- 
kojimas? Gal paliudija jas tautosakos patir- 
tis, kaip tolimas aidas šiame eilėraštyje kar- 
tojama dainos-raudos tonacija: vario lape- 
liai, vario lapeliai, žiedai snieginiai, žiedai 
snieginiai... Silpnokas eilėraštis „Kai švie- 
čia sniegas“, bet šiems svarstymams paremti 
svarbi tezė: „Vis dar nustembu, šarmotam 
lange / briedžius ir paparčius atpažinus...“. 
Ar ne ta iliuziškai speigo stikle raižoma pa- 
parčio linija (bent iš dalies) lemia šio auga- 
10 — įvaizdžio dažnumą?- Gal negyvasis pa- 
saulis, atkakliai kartodamas linijas ir for- 
mas, ir gyvajame pasaulyje išskiria kažką 
itin dėsningą ir prasmingą? Lyg poetės akims 
atsivertų prasmingi koncentrai — negyvoji 
gamta, liudijanti gyvąją, gyvasis gamtos pa- 
saulis — žmogaus dvasios reiškimosi aplin- 
ka ir būdas. Kaip kraujo spalva — vieninte- 
lė, nepakeičiama, taip Žemė — vienintelė 
žmogaus buvimo galimybė: 

Ir vienintelė tau planeta bus 
žemė 
žemė 
žemė, 
Nebūsi juodu šešėliu 
nei išdegintam akmeny, 
nei išdegintam lauke. 


„Horoskopas“ 


Negyvas juodas šešėlis — žmogaus buvi- 
mo, gyvumo įrodymas. Netikėta jungtis su 
gamta: „Iš sniego žolė pasikėlus. / Gal aš 
jos tamsus šešėlis?“ („Dviese — su žole“). 

Gal ir ne visada ryški tikrumo — netikru- 
mo riba. Bet ji skaudžiai iškreipia prigim- 
tį — žmogaus ir žvėries: „Šokite, liūtai — 
taip šmaikščiai švilpia botagas! — Šokite, 
liūtai, — dykumų ir vienatvės karaliai. Apa- 
kinti šviesos — tai ne saulė“ („Cirko moty- 
vas"). Tačiau visada skaudus tikrumo ilge- 
sys, prasimušantis pro apibendrintas netik- 
rumo situacijas — cirko, turgavietės. .. 

Atrodo, kad rinkinyje „Šviečia sniegas" 
dar ryškesnis darosi fiksuojamas žiūrėjimo 
kampas, skaidantis, dalijantis erdvę. „Šiau- 
Tės vasarose“ yra eilėraštis ,, Natiurmortas". 
Šitame eilėraštyje ar bendresniame jo laike 
jau įžvelgiami svarbūs Janinos Degutytės 
erdvės jausmo, erdvės ir žmogaus santykio 
metmenys. ,„Natiurmorto“ centras — „at- 
skaitos taškas“: 

Ir pro mažytį sukryžiuolą langą, 

Pro stiklą — virsta į vidų aguonos 
liepsnojančios. 

Ir vakaras miglom pasodėj bąla. 


„Mažyčio"“ lango erdvę dar suskaldo 
„kryžmos“, tarsi priderindamos ją prie jau- 
kaus „rūpestingos rankos šešėlio“. Nuo in- 
tensyviai banguojančios visatos begalybės 
kasdienę žmogaus erdvę saugo daiktai, jo 
buvimo liudininkai — paraikyta duona, ne- 
dažytas medinis stalas, pienas puodynėj, 
braškės — tai prie jų patikliai glaudžiasi nu- 
vargusi žmogaus ranka. Iš vidaus erdvės be- 
galybė žmogaus patirta („viską palietusios — 
žemę ir dangų“) — tai ją sužmogina, priar- 
tina. Sužmoginta erdvė, liudijama daiktų, 
įvairių Žmogaus pasaulio elementų, ir yra tas 
taškas, iš kurio žiūrima į erdvės begalybę. 
„Langas“ yra ne tik langas, tai žmogaus žiū- 
Iėjimas į begalinį pasaulį, esantį už jo. 

Abstrakčiąją gamtinę erdvės begalybę 
žmoguje atitinka ne empirinė, o dvasinė pa- 
tirtis. Gamtinę erdvę liudija dangus, saulė, 
mėnuo, žvaigždės. Bet fų tiesioginė refleksi- 
ja, taip svarbi filosofinei lyrikai, Janinai De- 
gutytei nėra būdinga. Didieji, paslaptingieji 
gamtos ženklai dažniausiai suvokiami „„apri- 
botoje", sužmogintoje „lango“ erdvėje. Iš 
„Pilnaties“: 

Ir taip šviesu mūsų naihe: 
pro vieną langą teka mėnuo, 
pro kitą — žvaigždės žiūri. 
„Kriaušė“ 


Šitokių svarstymų kontekste kitaip, giliau 
suvokiame ir epigrafą iš Putino „Turiu aš 
langą į pietus“. Dailininko R. Gibavičiaus, 
iliustravusio „Pilnatį“, erdvės skaida pras- 
mingai išreikšta grafiškai. 

Kas šiuo požiūriu pakinta ar tiesiog dės- 
ningiau akcentuota rinkinyje „Šviečia snie- 
gas"? 

Pirmajame skyriuje „Cukrinės varpinės“ 
kartojama ir kartu naujai įprasminama „lan- 
go" linija („Cukrinės varpinės“, „Vėjas kal- 
basi su debesiu“, „Ilgiausią metų naktį“, 
„Kai šviečia sniegas“, „...Bus iš mėlyno 
ledo...", „Po besauliu gruodžio dangum“). 
Gal meniškiausiai „lango“ kvadratas įbrėžtas 
pirmojoje eilėraščio „(Vėjas kalbasi su de- 
besiu“ strofoje: 


Vėjas kalbasi su debesiu, 
Medis kalbasi su paukščiu. 
Senas galulaukės kryžius — su akmeniu. 
Mažas tėviškės langas kalbasi su 
saulėlydžiu. 


Gimtųjų namų langas į vakarus, mažas 
tėviškės langas, mažas langas kalbasi su sau- 
lėlydžiu. Vaizdo tapsmo gradacija. Atpažįs- 

tamas erdvių — apribotos žmogiškosios ir 
begalinės gamtos — santykis. Jis paliudija- 
mas ir dramatiškai apibendrinamas ,„Dvigu- 
bame rate": „ir tavo telefono skambučiai — / 
ir laiškas, kurį parašyti turiu — / ir žodis, 
kurį išlukštenti reikia— / laiko mane / 
kreida apibrėžtam rate / ir neleidžia ištrūk- 
ti / į tuščią tamsą. ..". Žmogaus erdvė ribo- 
ta? Taip! Bet tamsa už jos yra tuščia... Mir- 
ties tamsa... 


Paralelios „lango“ gijai, nors ir ne tokios 
ryškios, yra „ribinės“ „slenksčio“, „tilto“ 1i- 
nijos. „Tiltas“, „lieptas“ tuo laiku, kai buvo 
rašomi „Šviečia sniegas“ eilėraščiai, lietuvių 
poezijoje apskritai buvo tapęs vienu iš at- 
raminių įvaizdžių, jaučiamų ir rinkinių pa- 
vadinimuose: Justino Marcinkevičiaus „„Me- 
diniai tiltai“ (1966), Marcelijaus Martinaičio 
„Debesų lieptais“ (1966). 

Antrasis rinkinio „Šviečia sniegas“ sky- 
rius pavadintas ,„Vasarvidžio erdvėj“. Bend- 
riausia prasme jis opoziciškas pirmajam — 
žiemos, sniego, šerkšno... O giliau — dės- 
ninga laiko tąsa, nes „iš sniego žolė pasi- 
kėlus“ („Dviese — su žole“). Vasaros erdvė 
atviresnė, šiltesnė ir tarsi savaime artimesnė 
žmogui, nors santykių proporcijos — tos pa- 
čios: 

Laukiu, 
kas mane pakels, 

įlydytą vasarvidžio erdvėj geltonoj — 
kaip mažą skruzdę 
gintaro laše. 


„Vasarvidis“ 


„Aukšta erdvė“ lieka „aitri" („Po juoda 
vėliava"). Nuo „Šiaurės vasarų“ šio skyriaus 
„Vasarą“ skiria gilesnės psichologinės pre- 
misos. Akcentuojant ,„vasarvidį“, ,„vidudie- 
nį“, ir dvasios gyvenime tarsi ieškoma pu- 
siausvyros, mediumo, harmonijos. „Šiltą rug- 
pjūčio vidudienį / dalinu kvapius žolynus, 
saulės spalvas, / lietaus ir vėjo šnarėjimą, / 
iš tavo rankų imdama duoną ir akmenį“ 
(„Rugpjūtis“). Dalinu imdama, raminantis 
lietaus ir vėjo šnarėjimas. Žali obuoliai pa- 
virsta į vasaros kūną ir kraują, 0 „rugių 
šviesa, lygi ir minkšta“ („Žiogai“). Dėsnin- 
gus atitikmenis liudija spalvos: ,„,... Pilkas 
vakaras ir paukštis pilkas..." („Aš mel- 
džiuos į žvaigždę ir į žolę“). Mėlynas vasa- 
ros dangus ir mėlynas <...> paukštis (,„Mė- 
lynas etiudas“). Eilėraščiais paliudijamas di- 
džiausias poetės atvirumas vasarai, jos erd- 
vei, laikui, šviesioms spalvoms. Paskutinis 
skyriaus akcentas: „Iš vasarvidžių mane iš- 
guitą / Uždarys naktis į pilką luitą“ („Geolo- 
giškas eilėraštis“). 

„Vartai“ — iš tos pačios eilės žodžių, Žy- 
minčių ribą — langas, slenkstis, tiltas. .. 

„Lapkričių vartai“ — trečiasis „Šviečia 
sniegas“ skyrius. Neįprasta „lapkričių“ dau- 
giskaita. Pasikartojantys „per“, „už“, „tarp“. 
Vasaros — rudenio riba, atsiliepianti ir žmo- 
guje: „Sunki, nunokus širdis / Savo valan- 
dos laukia..." („Už kampo“). Ryškesnė negu 
anksčiau miesto tema, lyg būtų palaikoma 
pirmojo skyriaus „varpinių“ atmintis: „,Se- 
namiesty, prigludusiam prie varpinės anti- 
kvariate..." („Ištikimybė“). Ir rugsėjo diena 
mieste — kiek primenanti J. Vaičiūnaitę: 


Ta rugsėjo diena 
tarp dviejų naktų — 
tik maža ir kreiva 
saulėta gatvė 
tarp aukštų 
akmeninės gotikos sienų. 


„Bandymas nupiešti fiordą“ 


Mintis, sutampanti su pradiniu impulsu, 
fiksuojama šio eilėraščio pavadinimu. Eilė- 
raščio vaizde ji lyg pradingsta, pasislepia, 
išsiskaido. Apskritai rinkinyje „Šviečia snie- 
gas“ poetinė mintis yra labiau išsišakojusi — 
formaliai nutolusias atšakas pažymi skliaus- 
tai: „Skamba epušės trapiais mažyčiais la- 
pais. / Kaip voratinkliai — tinklai (rugsė- 
jis!)"— „Rugsėjis“. Šitos suskliaustos vaizdo- 
minties atšakos iš Janinos Degutytės poezi- 
jos jau nebeišnyks, nors ir ne visada jos 
tikslios, motyvuotos. Galima galvoti, kad kai 

kuriais atvejais skliausteliai — neįprasta 
poezijoje skyrybos priemonė — kiek apnuo- 
gina ir patį eilėraščio gimimo kelią. Su- 
skliaudžiami žodžiai, frazės, kurie galėtų bū- 
ti reikalingi intonacijai, ypač pastebimai — 
rimui, o paskui jie ir patys pasirodo reika- 
lingi —ir lieka. Cituoto eilėraščio pirmoji 
strofa: “ 


Taip tylu. Taip nieko nežinau. 

Dar gyva rasa. Nupliaukši žuvys. 
Nutekės diena rami kaip Nemunas 
po saule (ji dar nepražuvus). 


Neįprastas Janinai Degutytei instrumenta- 
cinis rimas: „nežinau — Nemunas“. Sunkiau 
randamas garsinis atitikmuo antrosios eilutės 
pabaigai. Ne visai tikra jungtis „saulė ne- 
pražuvus". Skliausteliai „išskiria“ ją, išsau- 
godami rimą. 

Šitokius svarstymus palaikytų bendra rin- 
kinio tendencija plėsti poetinio kalbėjimo 
galimybes, netgi eilėraštį konstruoti, įtei- 
sinti bandymą. Šiuo požiūriu — neatsitikti- 
nis atrodo ir eilėraščio pavadinimas — ,„Ban- 
dymas nupiešti fiordą". 

Nauja stilistika parašytas eilėraštis „„Mi- 
rusiųjų miestai“. Vandos Zaborskaitės jis 
pelnytai vadinamas vienu „gražiausių poetės 
eilėraščių“ ?*. Itin sugestyvi yra nauja, Ja- 

26 Zaborskaitė V. Gamtos vaizdas Janinos Deguty- 
tės lyrikoje, p. 339. 

ninai Degutytei neįprasta vaizdo priešprie- 
ša. Metaforizuotas, sudėtingas mirusiųjų 
miesto piešinys: - 


Jūs 
kaip žvaigždynai, 
nusileidę 
Į tamsią, įdrėkusią rudėnio žemę, 
Jūsų sielvartas — po akmens žieve. 
Jūsų riksmas — po žemės tyla. 


Ir proziškos, tiesiogiai visai bereikšmės 
šnekamosios kalbos nuotrupos, atstovaujan- 
čios gyvųjų pasauliui, — paprastos ir šiltos: 


— Toks šiltas vakaras. 
— Taip... 

— Gerai, kad nelyja. 
— Taip... 


Ir mirusieji turi „langus“, tik jie „juodi, 
aptemdyti“, ir mirusiųjų miestai turi „„VvaIr- 
tus“, tik jie — „nesaugomi, atviri“. Tarsi iš 
kito taško patvirtinama, kad gyvoji žmogaus 
erdvė Janinos Degutytės poezijoje sužmogi- 
nama apribojimu. „Langas“ yra tos žmogiš- 
kosios erdvės dalis ir kartu „riba“, už ku- 
Iios — erdvės begalybė, atvira ir nesaugoma. 

Dėsninga, kad laikas Janinos Degutytės 
lyrikoje suvokiamas panašiai kaip ir erdvė. 
Jis taip pat yra ribojamas arba tiesiog ma- 
terializuojamas ribomis: „Aplink tave / Api- 


190 


brėžia ratą minutė“ („Laikrodžiai“). Beveik 
neišeinama į atvirą laiko begalybę — nežino- 
mybę. Ji perteikiama tuo, kas žinoma: laikas 
„plauna mane kaip lietus. /-Nenutrūkstamas 
spalio lietus“ („Laikas“). Ir eilėraštyje ,„Mi- 
rusiųjų miestai“ iš baugiai atsiveriančios 
„nesaugomos begalybės“ ir nebeišmatuoja- 
mo laiko („Bet niekada nebūsite nugalėti") 
pabaigoje grįžtama į paprastų kasdieniškų 
žodžių priartinamą realesnį ,,chronotopą“ 
(M. Bachtino sąvoka, reiškianti laiko ir erd- 
vės santykius): 


Žvakės plevena, 
zodiakais išrašydamos 
lapkričio pradžią — — — 


Lapkričio pradžia — vėlinės. Konkretizuo- 
jamą ir eilėraščio situacija. Atsiveria sky- 
riaus pavadinimo „Lapkričių vartai“ prasmė. 
Stebina gilios vidinės ir kartu konstrukty- 
vios jėgos, laikančios rinkinį. Paskutiniame 
skyriuje lyg užmirštamas antrojo centras — 
vasara, jos pusiausvyra, harmonija — ir stai- 
ga paskutiniame eilėraštyje „Ruduo. Capri- 
ccio" vėl atsiveria „lapkričio vidudienis“, 
priartėjantis prie lūpų „kaip gurkšnis van- 
dens“. „Stogų raudonais laiptais atbėga sau- 
lė...", „O medžių šakos, nuogos ir virpan- 
čios, groja motyvą, / Kurį jums paukščiai 
paliko". Nenutrūkstamas judėjimas, gyvybė 
ir muzika. 

Ilgos, „laiptuotos“ eilėraščio eilutės įpras- 
minamos tiesiogiai — laiptų prasme (,„Miru- 
siųjų miestai“, „Ruduo. Capriccio“). Liudija 
jos ir apskritai didesnį dėmesį sintaksei, ku- 
Ii kartais vienintelė ir cementuoja verlibro 
tėkmę. 

Iš rinkinio „Šviečia sniegas“ išsiskiria ak- 
tualizuotu, pabrėžtu verlibru parašytas ,,„Kon- 
certas vienatvei ir tūkstančio lapų chorui“. 
Intensyvi išorinė verlibro tėkmė atitinka vi- 
dinio vyksmo stiprumą, turtingos intonaci- 
jos kreivė — pastangas aprėpti gyvenimo ir 
kūrybos santykio įvairovę, įveikti laiką: 


Aš einu — tarp praeivių praeivis — su tais, 
kurie jau toli nuo manęs, 
su tais, kurie dar ateis ryt ar sekmadienį, 
dr po metų. 
Kiekvienas jų palieka man savo sielvartą 
ar džiaugsmą ir prašo: „„Paversk jį kuo 
noIS — 
aksominiu meškiuku ar žaliu lapu, 
padaryk taip, kad jis būtų“. 


Šis eilėraštis — ryškiausias rinkinio „Švie- 
čia sniegas" kūrybinės problematikos akcen- 
tas. Neįprastas, kiek netikėtas pačia kūrėjo 
samprata: ,„Aš einu — tarp praeivių praei- 
vis...", Depoetizuoto poeto — žmogaus tarp 
žmonių, praeivio tarp praeivių — supratimas, 
lyg priartėjantis prie Algimanto Baltakio, 

Vlado Šimkaus koncepcijų. Poezijos — indi- 
vidualios lemties — motyvas šiame eilėraš- 
tyje praplečiamas žmonių sielvartais ir 
džiaugsmais. Kūrėjo pareiga atskleisti gyve- 
nimo prasmę — „gyvenimo arba kaip nors 
kitaip vadinamo buvimo“ (Just. Marcinke- 
vičius). 

Kritikai, aptardami rinkinį „Šviečia snie- 
gas“, nepastebėjo ryškesnių prasminių bei 
stilistinių poslinkių, kalbėjo apie tų pačių 
išteklių dinamiką (R. Pakalniškis) ir tarsi 
poetės atokvėpį (A. Masionis). Nors ir nepri- 
klausydamas prie pačių ryškiausių Janinos 
Degutytės knygų, rinkinys „Šviečia sniegas“ 
vis dėlto turi savo išskirtinių, individualių 
spalvų, ypač atsiskleidžiančių erdvės ir lai- 
ko sankryžose. Akivaizdūs yra rinkinio, kaip 
tam tikros struktūros, visumos vieningumo 
principai, pastebimi prasminėse vaizdo lini- 
jose, įvaizdžių dinamikoje. 


GAMTOS IR REFLEKSIJŲ SĄLYTIS 
(„Prieblandų sodai“) 


„Prieblandų sodai“ (1974) — septintasis 
Janinos Degutytės eilėraščių rinkinys — pra- 
dedamas skyrium „Lediniai laiptai“. Jame 
įvaizdžiais savaip jungiasi „Šiaurės vasarų“ 
ir „Šviečia sniegas“ rinkinių patirtis. „Ant 
septynių kalvų / Šiauriškas tavo likimas“ 

(„Vilnius“), „Erškėčiai ir eglės / iš tirpstan- 
čio sniego pražysta“ („Pavasario šaltiniai'), 
„Jau ledų varpais suskambo upės“ (,„Atsi- 
busk, jau juodalksniai nubudo..."). Atsilie- 
pia ir „Pilnaties“ opozicijos: 


Į žalsvo rūko pūkus įvynioti. 
Mūsų laiptai, laivai ir namai — 
žaisliški ir besvoriai — 

kažkur tarp dangaus ir žemės. 


„Į žalsvo rūko pūkus įvynioti“ 


Ką reiškia rinkinio pavadinimas „Prie- 
blandų sodai“? Jis paremtas ne tiek meta- 
forine (,„Dienos—dovanos“, „Ugnies lašai“, 
„Šviečia sniegas“) ar simboline („Pilnatis“) 
prasme, kiek laiko, būsenos, spalvos sutapi- 
mu. „Taip, aš — nakties paukštis, man arti- 
miausia paros pusė prasideda nuo prieblan- 
dų. Mėgstu pabūti temstančiame kambary- 
je, labai ilgai neužsidegu elektros. [...| Su- 
temus žiūrime į savo vidų, į reiškinių antrą- 
ją pusę. Ir taip dažnai visi klaidžiojam po 
prieblandų sodus..." Mazgeliškyje, kur poe- 
tė praleidžia vasaras, yra didelis, senas so- 
das, apaugęs medžiais. „Vakarais ji vis eina 
ir eina aplink“ 2". Ir eilėraštis „Prieblanda“: 


Prieblanda — mano gyvas tekantis laikas. 
Valanda — kai saulės jau nebėra, 

o žvaigždės dar neatėjo. 

27 Iš autorės pokalbio su B. Jacevičiūte 1980.X.7. 

Kai matinėj pilkoj šviesoj 
(didžiuliam pienės pūke) 

užgęsta riba 

tarp dangaus ir žemės. 

Kai violetiniai debesys 

sugula ant gatvių 

pamirštų, išnykusių žvėrių kailiais. 
Ir sužiba erdvėj, už upės, 

pirmi langų kvadratai 

(kontūrai daugiaaukščių — ištirpę). 
Ir pirštai atmena 

nutekėjusia tolimą upę 

(nė lašo nesulaikiau). 


Dienos-nakties riba mėgstama ne vieno, 
ypač į minties refleksiją linkstančio poeto. 
Janinai Degutytei prieblanda (artimos sąvo- 
kos „apyblanda“, „prietema“, „dulsva erd- 
vė") — juoda ir balta jungianti matinė, pilka 
šviesa. Šviesa be saulės, panaikinanti ribą 
tarp dangaus ir žemės, miesto žemės, ant ku- 
rios sugula violetiniai debesys. Ištirpsta ir 
svetimi daugiaaukščių kontūrai, lieka tik 
artimi poetei „langų kvadratai“. Eilėraščio 
pradžios „gyvas tekantis laikas“ pabaigoje 
atsiliepia „nutekėjusia tolima upe“. Laikas 
kaip smėlis, srūvantis pro pirštus. Šiame ei- 
lėraštyje atskleidžiama vaizdinę refleksiją 
žadinanti aplinka. Būtina apmąstymo, giles- 
nio reflektavimo sąlyga yra vidinės nesan- 
tarvės įveikimas, sutapimas su savo lemtim. 

Sausis. 

Jau toli spalvoti vasaros sodai. 

Jau seniai išblėso raudonos šermukšnių 
pašvaistės. 

Žaisti prisiminimais užtenka. Ant rankų 

paimk tą laukinį žvėriūkštį — savo likimą 

ir pasakyk jam, kad vis tiek, 

kas bebūtų, jis tavo. 


Lemties kirtis ir riba, užbrėžiama eilėraš- 
čiu eilėraščiuose — „kas bebūtų, jis tavo". 
Žmogaus, gyvenančio, dirbančio, kuriančio, 
likimas tampa „„Prieblandų sodų“ centru. Kur 
šaknys, iš kurių Žmogus išauga? Juk viskas 
turi savo pradžią, amžiną ir pasikartojančią: 
„Jeigu mažytė apvali aguonos galva / (ru- 
denėjančiam lauke — sklidina gyvų sėklų) / 
pasikartoja / obuolio ir žemės apvalume..." 
(„Jeigu..."). Kas pasikartoja atskirame žmo- 
„guje iš jo artimųjų, tėvų, protėvių? Nuolat 
jaučiamas tėvo motyvas — prisiminimo, po- 
kalbio. Vienas artimiausių poetės vaikystės 
žmonių — senelė, „nuostabios širdies ir in- 
teligencijos žmogus“. „„Prieblandų soduose“ 
yra eilėraštis „„Senelės portretas“: „Visada 
pilka buvo tavo suknelė — / o taip mėgai 
medaus ir alyvų spalvas. / Lūpų kampu- 
čiai — nuleisti, o taip norėjai šypsotis. / Ir 
tos didelės pilkos akys — / jose rudeniniai 
debesys, liūtys ir šiauriška jūra“. Eilėraščio 

čėntras yra jo pradžia, įjungianti kūrinį į 
autentiškąją Janinos Degutytės kūrybos tėk- 
mę: 

Kur tu esi? 

Nežinau, kaip man tave pasiekti. 

Kiek okeanų mudvi skiria, kiek žvaigždžių. .. 
Tavo kimus banguojantis balsas. .. 

Aš jį girdžiu tomis naktimis, 

Kai negaliu klausytis muzikos. .. 

Kas jungia žmones ir kas juos išskiria? 
Nejaugi mirties riba yra neperžengiama? 
„Kai, pralaužusi visas sienas, tavęs dar ge- 
rą dešimtmetį laukiau...“ („Aš nėjau paskui 
tavo karstą..."). Tai kodėl tiek iškalbingų 
atitikmenų gamtos ir žmogaus pasaulyje? 


„Jei lango šerkšne / — eglių, elnių ir leli- 
jų linijos... / Jei tavo lūpose — / paukščio 
balsas / ir žuvies nebylumas. ..“ („Jeigu. .."). 


Poezijos kaip pasakos saugoma iliuzija, pa- 
laikoma žmogaus atminties — „toli toli / ki- 
tam atminties krante" („Ant blyškaus ražie- 
nų aukso“). Arba: „Ar atmintis / aštriu ag- 
rastų krūmu / neįdreskia tavęs, / kai eini 
pro šalį?" („Po kambarius, priemenėm...'). 

Tautos, idėjos, atskiro žmogaus likimo li- 
nijos jungia ir du rinkinio ciklus — „Baltąjį 
ciklą" ir „Juodąjį ciklą“. Balta ir juoda spal- 
vos —taip pat likimo spalvos. „Baltajame 
cikle" — Graikija, Termopilai, Homeras, Nio- 
bės, Edipas, Orfėjas... „Juodasis ciklas“ — 

„Atsisveikinimas šu sūnum“, „Kaukės“, „At- 
keikimas“, „„Palytėjimas“, „Bliuzas“... Jau- 
čiant bendro sumanymo prasmę, ciklams vis 
dėlto trūksta konstruktyvesnių atramų, visu- 
mos nuotaikos. Galbūt eilėraščių sujungimas 
į ciklus nėra visai tikslingas, nes jungtys ne- 
praturtina atskirų kūrinių. „Baltojo ciklo“ 
objektas — Graikija, balto marmuro, anti- 
kos spalva. „Juodojo ciklo“ — Afrika: „Švie- 
siausia pasaulyje, Afrika mano juoda“ („,At- 
keikimas“). Baltoje spalvoje tarsi ieškoma 
juodos — kančios, skausmo spalvos, o juo- 
doje — šviesos. Likimo spalvų dialektika 
plečiama, labiau apibendrinama, bet tarp jų 
pradingsta išgyvenimo tikrumas ir autentiš- 
kumas — stipriausios Janinos Degutytės poe- 
tinio talento žymės. Įtemptos vilties, tikėji- 
mo sąvokos lieka tolimos, šaltos, pajuntamas 
prieštaravimas tarp pabrėžiamo eilėraščio 
centro autentiškumo, asmeniškumo ir jo 
įprasminimo svetimumo: 


Mano tikėjimu ir beprotybe alsuoja 
džiunglės, 
Tamsa — mano guolis, ir pastogė — laukinis 
viesulas. 
Mano šokis — skausmas, iš gedulingų 
tamtamo garsų nulipdytas. 


Galvojant apie bendresnę prasmę, „Balta- 
sis ciklas“ ir „Juodasis ciklas“ tarsi paliudi- 

ja mokslo „apie juoda ir balta, apie amžiną 
judėjimą ir pusiausvyrą“ tąsą 2?. 

Ir vis dėlto mokslas apie pusiausvyrą Ja- 
ninai Degutytei ir lieka tik mokslu. (Gali- 
mas daiktas, kad minėtuose cikluose taip ir 
yra.) Poetinis išgyvenimas ir jo pagrindu 
iormuojama eilėraščio mintis ir „„Prieblandų 
soduose“ vis pasislenka į kraštą — prie ri- 
bos: 


Bėgu uždusus galulaukėm ir šlaitais 
„nuo prisiminimo ligi prisiminimo, 

nuo praradimo ligi praradimo, 

nuo iliuzijos prie iliuzijos. 


„Vėjas, vėjas, vėjas!“ 


Ir beveik neįtikėtina vidinio vientisumo 
logika eilėraštis prisijungia prie eilėraščio 
lyg tos pačios būsenos tąsa: 

Per atlydžio vandenį, 
putojančiom samanom, 
pabudusiom žolėm, 
stirnų takais. .. 


„Per atlydžio vandenį. ..“ 


Ankstesnėje kūryboje „Janinos Deguty- 
tės poetinis jutimas — ekstazė, ūmus sielos 
plykstelėjimas. Poetinė kibirkštis jos žodyje 
įsižiebia tada, kai jausmas putoja sūkuriais, 


28 Tarybų Lietuvos rašytojai. V., 1967, p. 453. 

kai siela staiga pakyla į didįjį užsimirši- 
mą" 2. Maždaug nuo „Šiaurės vasarų“ poe- 
tės kūryboje stiprėja refleksijos vaidmuo, 
refleksijos, atsiradusios iš jausmo, jausminės 
reakcijos, bet ja neapsiribojančios. Gamta 
lieka pagrindine vaizdo atrama, bet ir gam- 
toje labiau ieškoma prasmingo žiūrėjimo, 
kalbėjimo. Kalbėjimo žmogui ir už žmogų: 

Viskas liko anapus ribos. 

Kažkoks paukštis per miegą pragysta. 

Senoj pasodėj aukštas putinas 

apvaliom drėgnom kekėm 

žvelgia tamsai į akis. 

„--.O naktis taip trumpa" 


Intensyvų gamtos žydėjimą pastebimai kei- 
čia vaisių, sėklų brandinimas: „Krenta obuo- 
liai, dar nuo saulės šilti ir šviesūs“ („Plaukia 
sodas tylioj mėnesienoj“), „,„..mažytė ap- 
vali aguonos galva / (rudenėjančiam lau- 
ke —sklidina gyvų sėklų) — „Jeigu...“, 
„+. atlapos durys į juodai / nusirpusių vyš- 
nių sodą“ („Vasara praėjo“), ,,... rugpjūčio 
diena, dvelkianti kviečiais ir debesiu“ (,„,Svei- 
ka, rugpjūčio diena"), „grūdai sunkioj pa- 
linkusioj varpoj“ (,„Miesteliai“). Vaisių, sėk- 
lų brandinime įžvelgiama gamtos tikslingu- 
mo galia. Bet ar toji galia viską pateisina ir 


2 Kubilius V. Romantizmo likimas.— Kn.: Šiuolai- 
kinės lietuvių literatūros bruožai, p. 443. 

apglėbia? „Slyvos mėlynas medi, [-..| / Kam 
išnokinsi savo vaisių, tamsų kaip vakarą?“ 
(„Slyvos mėlynas medi“). Gamtos vyksmas 
eina gyvybės ratu, ir to rato palaikymas 
jau yra prasmė: „Tai atiduosiu / rugpjūčio 
dienai / savo vaisių, tamsų kaip vakarą“. 
Spalvinis atitikmuo, panašiai kaip ankstes- 
niame ,„Aš meldžiuos į žvaigždę ir į žolę“ 
(„... Aukštas kalnas pelenų supiltas... / 
„„.„Pilkas vakaras ir paukštis pilkas. .."), yra 
pasaulio vieningumo pajautimas — ir slyvos 
vaisius yra tamsus kaip vakaras, erškėtrožių 
prietema raudona („Erškėtrožių raudonoj 
prietemoj"), ,Juodoj nakty šviečia tavo juo- 
das veidas“ („Kaukės“), „Bet nakties tamso- 


je, / kai po tavo juoda saule...“ („Tu jau 
nieko nebeišgelbsti..."). Nakties juodumas 
dar kartą kuo nors pabrėžiamas — „juoda 


saule“ ar „juodu užburtu veidrodžiu“. Vaka- 
ras, naktis, tamsa ar prieblanda ir jų spal- 
vinis atitikmuo — juodumas. Šios paralelės 
jaučiamos rinkinio struktūroje kaip vienas 
jo vientisumo pagrindas. „Juodasis ciklas“, 
„Noktiurnai“, pats rinkinio pavadinimas 
„Prieblandų sodai“. 

Antroji rinkinio spalva — šviesos, baltu- 
mo. Matinė pilka šviesa jas sujungia kaip 
didžiulis pienės pūkas (tobula apvali forma, 
tetverianti akimirką), užgesina ribą tarp 
dangaus ir žemės, Ši jungtis įprasminama 
gražia keliaaukšte metafora: „Ant blyškaus 

ražienų aukso — / rasotas mėlynas dangaus 
švytėjimas. 

Nuolat poetės dėmesį patraukiantis spal- 
vų, linijų ir formų pasikartojimas — kita 
„Prieblandų sodų“ dominantė. Metaforišką- 
ją ražienų aukso — dangaus švytėjimo jung- 
tį patvirtina ir pakartoja kita — paprastes- 
nė, buitiškesnė, bet irgi pakylėta į bendrą- 
ją poetiškumo erdvę: „Ant balto užmiršto 
lino staltiesės vėsumo — / šiltas užmirštas 
tamsiai auksinis kepalas“. Ovalas, apskriti- 
mas — pagrindinės ,„Prieblandų sodų“ lini- 
jos: gyvenimas — kamuolys („Lietaus jūra“), 
apvalus medaus korys („Druska“), apvalus 
mėnesis („Žiemos fragmentas"), apvali aguo- 
nos galva („Jeigu..."), apvali sūnaus galva 
(„Atsisveikinimas su sūnum“) ir 


Piene, piene, tavo apvalus sidabrinis pasaulis 
išsisklaidė kaip rūkas 
vėjo lūpose. , 

„Tarp dienų ir naktų“ 


Apvalųjį pasaulį pakartoja obuolys, ova- 
lą — slyva. Akcentuojamas vidurys, buvimas 
centre. Eilėraštyje „Tu kas kartą sunkė- 
ji. ../—,,... vidury šios nakties“, eilėraštyje 
„Akacijos“ — „viena vidury ūžiančio miesto". 

Fiksuojant tam tikrą erdvės tašką, tarsi 
apibrėžiama ir minties sfera, atsiremianti į 
gamtos vaizdą. 


202 


Paletėse spinduliuoja vasaros sapnas 
aimerktom akim. 
Akli, kurti prieš galaktikų sklindančią 
giesmę — 
kur padėsime tave, viduvasario valanda, 
iš tos paletės? 
„Erškėtrožių raudonoj prietemoj“ 


Klausimas tampa refleksijos centru. Ap- 
skritai Janinos Degutytės pozicija yra klau- 
sianti, nerami, ieškanti. Pasaulis, judantis, 
susiformuojantis ir vėl skylantis, dūžtantis. 
Panaši yra ir žmogaus sielos situacija. Ir čia 
pastebimas vienas gamtos vaizdo ir reflek- 
sijos sąlyčio taškas. 


Sukarpyti kelrodžiai žvaigždynai. 
Kaip dabar surasime namus? 
Kaip save surasim išdraikytus? 


„Prožektoriai“ 


Bet visada žmogus siekia ir ieško vientisu- 
mo — tikėjimo, kad žemėje kažkas yra tvirta 
ir tikra — „po nerimo ir baimės putom, / 
po kančių ir nusivylimų klodais“. Ir pirmiau- 
sia tai yra tikėjimas gamtiškuoju pasauliu, 
kurio dalimi žmogus jaučiasi — „tikėjimas 
lietumi ir lapais, ir sparnais“ („Lietus“). Pa- 
saulis daugialypis ir susipynęs, todėl ne kar- 
tą „Prieblandų soduose“ žmogaus sąvokos 
atiduodamos gamtai —ir atvirkščiai: paukš- 
tis geria iš lapo — medžio delno („Lietus '), 

0 vienatvė — iš rankų maitinama baikšti di- 
džiaakė stirna („Kai sutemos užplūsta“). 
Gamta Janinai Degutytei iš tiesų, kaip tai 
būdinga romantinės pasaulėjautos žmonėms, 
yra didžioji, gyvoji pasaulio siela — artimu- 
mu jai matuojamas ir žmogaus dvasingumas. 
Dar 1965 metais Janina Degutytė kalbėjo, 
kad didžiausias kūrybinis impulsas jai ir yra 
sąlytis su gamta, kuri „kiekvieną žingsnį, 
kiekvieną daiktą pripildo kažkokios didelės 
prasmės, sąlytis su gamta, be kurios aš ne- 
įsivaizduočiau savo gyvenimo" *?. Tiesa, ku- 
Iią poetė gali kartoti — kaip pačią giliausią. 
Eilėraštyje „„Akacijos“: 


Akacijos. 
Įsižiūrėjus į žydintį medį, 
Keistai apsvaigsta galva. .. 


Lyg staiga plūsteltų į žmogų gamtos bega- 
lybė — „šviesa iš begalybės, kuri vadinama 
dangum" („Akvariumas“). Janinos Degutytės 
lyrikoje išlieka bendrasis gamtos, visatos di- 
dybės, begalybės ir žmogaus mažumo san- 
tykis. Bet Žmogus jos poezijoje retai teatsi- 
stoja su ta didžiąja nežinomybe akis į akį. 
Tai jau filosofinės lyrikos stichija. Bet tai 
nėra ir Žmogaus apribojimas — net tai, kad 
skaidoma erdvė ir pridengiama lyg nuo per- 


3 Degulytė J. / Atsakymai į anketą.— Literatūra ir 
menas, 1965 rugpjūčio 28. 

nelyg skaudžiai plūstančios šviesos ar tam- 
sos, plaukia iš kito poetės pasaulėjautos taš- 
ko. Iš tekančio ir kintančio jausmo, iš vir- 
pančios emocijų kreivės, įsirėžiančios eilė- 
raštyje. Ir gamtos atitikmuo — ne visuminis 
(kaip Jurgio Baltrušaičio ar Vinco Mykolai- 
čio-Putino poezijoje), o suskaidytas: medis, 
žolė, Žvaigždė arba visuma (naktis, vasara, 
rugpjūtis), kuri atsiveria žmogui atskirais 
aspektais: 


Jau kregždės lipdo lizdus, 
jau plaukia javas 
ir atbunda aušra. 


„Skambėkite, varpai“ 


Dvasinis žmogaus aktyvumas priklauso 
nuo gamtos ritmo: ,„Atsibusk — jau juodalks- 
niai nubudo, / Jau ledų varpais suskambo 
upės" (,„,„Atsibusk — jau juodalksniai nubu- 
do..."). Janinos Degutytės gamtos vaizde, 
paraleliame žmogaus minčiai, išgyvenimui, 
yra ypatingai gilaus įsiklausymo, netikėto 
reiškinių sugretinimo: ,,„Nuplautoj erdvėj 
toks gyvas balsas / Vyturio. Ir būsimos si- 
dabro plukės“. Maža, vos pastebima pava- 
sario gėlė — sidabro gėlė. 

Tas „sidabriškumas“ — vienas mėgstamiau- 
sių ir individualiausių skambančios spalvos 
niuansų Janinos Degutytės poezijoje — Ci- 
tuotos strofos erdvėje atliepia ledų varpus, 

nuplautą erdvę, vyturio balsą. Švarumu ir 
grynumu — nuplautą erdvę, skambėjimu — 
ledų varpus ir vyturio balsą. Tokie susikry- 
žiuojantys atitikmenys stipriai ,sukabina“ 
vaizdą. „Sidabro“ apibūdinimas apskritai ne- 
išsemiamas spalva. Jis yra viena iš gyvojo 
ir negyvojo pasaulių jungties, perėjimų gali- 
mybių. Rinkinyje „Šviečia sniegas“: „Langai 
su sidabro paukščiais“ („Cukrinės varpinės“), 
sena sidabrinė žvakidė (,„Madrigalas“), „„si- 
dabro tiltai“ („Kur aš nueisiu ledinėm 
upėm"), „sidabriniai prosenių dalgiai“ (,„Po- 
pietė“); „Prieblandų soduose“: „sidabro te- 
rasos“ („Pavasario šaltiniai“), „sidabro plu- 
kės“ („Atsibusk...“), „sidabrinis rudenio 
laukas", „sidabrinės durys“ („Peizažas su si- 
dabrine nuolauža“), apvalus sidabrinis pie- 
nės pasaulis („Tarp dienų ir naktų“), sidab- 
riniai šaukštai (,,„Nešu tau eilėraštį"). Sidab- 
ras artimas ledui („sidabro tiltai“), sniegui 
(„sidabrinis rudenio laukas“), tauriam gar- 
sui. Bet itin individuali yra sidabro — gyvy- 
bės spalva. Pirmiausia ji iškyla žiemos ,„žy- 
dėjime“, žiemos „grafikos“ vaizduose — „si- 
dabro paukščiai“, „sniego diemedžiai“. Tar- 
pinė grandis — „sidabro plukės“, apvalus si- 
dabrinis pienės pasaulis. Šios linijos — pras- 
mės, skambėjimo, spalvos — savitai susijun- 
gia eilėraštyje ,„Džiaugiuos už tave": 
Džiaugiuos už tave — 
tavo gležnais pumpurais ir ištvermę. 
206 


Tavo šaknys — iš lapkričio, 

iš lapkričio liūčių ir nuoskaudų. 
Džiaugiucs už tave — 

mažą laukinę oLbelį galulaukėj, 
iškėlusią žvaigždynus ant šakų, — 
jie — akimirkai — prasiskleis sidabru 
vidunakčio horizonte. 

Tavo šaknys — nakties juodumo — 
iš lėto čiulpia šaltinių 

tyrumą ir šviesą. 

Tavo šaknys — iš lapkričio, 

iš lapkričio rūko ir viesulo. 


Džiaugiucs už tave, 
atėjusią šiąnakt žydėjimui. 

Šis eilėraštis — vienas semantinių ir stilis- 
tinių „„Prieblandų sodų“ akcentų. Į bendrąją 
likimo temą įjungiamas medis (tai jau buvo 
ir ankstesnėje kūryboje), tačiau dabar — 
medis, brandinantis vaisių. Obelis. Ne sodo, 
namų aplinkos vaismedis — o maža laukinė 
obelis galulaukėj, kurios šaknys iš „lapkri- 
čio liūčių ir nuoskaudų“. Būdingosios poetei 
antitezės: gležnumas ir ištvermė, maža obe- 
lis ir jos ant šakų iškelti Žvaigždynai — žie- 
dai, nakties juoduma ir šaltinių tyrumas, 
šviesa.  Giliuosiuose semantiniuose sluoks- 
niuose tarsi susijungia tikrasis ir tariamasis 
žiemos žydėjimas, įprasminamas sidabru, 
žiedų — žvaigždynų metaforos centru. Vėly- 
vas ruduo, žiemos pradžia, nakties juodu- 

mas, tamsus vidurnakčio horizontas ir jamė 
akimirkai prasiskleidžiantys žiedai — žvaigž- 
dynai. Kad obelis apibūdinama kaip „maža, 
laukinė“, taip pat nėra atsitiktina. „Laukinis 
žvėriūkštis“ yra ir likimas („Sausis“). ,„Lau- 
kiniu žvėrim“ metaforizuojamas vėjas (,„Vė- 
jas, vėjas, vėjas!"). Laukinis — savas, neuž- 
glostomas ir neprijaukinamas. „Laukinis“ — 
artimas „šiauriškam“. 

Eilėraštyje  „„Džiaugiuos už tave“ savo 
prasmę turi ir mažumo, trapumo, gležnumo, 
laikinumo įvaizdžiai: gležni pumpurai, maža 
obelis, tik akimirkai prasiskleidžiantys 
žvaigždynai. Ir šiame eilėraštyje, ir apskri- 
tai „Prieblandų soduose“ tokio pobūdžio 
įvaizdžiai, metaforos ne išimtis, o dėsningu- 
mo patvirtinimas. 

Kęstutis Nastopka yra pažymėjęs: „Poetė 
priima gyvenimą atvira, apnuoginta širdim, 
atiduodama visą save ir nieko už tai nerei- 
kalaudama. Gyvenimas jai — nuolatinis de- 
gimas, savęs išdalijimas. Todėl dažnas Jani- 
nos Degutytės eilėraščiuose nuogumo, basu- 
mo motyvas“ *!. Tai ir žmogaus trapumo, su- 
žeidžiamumo motyvas, atsiskleidžiantis kad 
ir šiuo „„Peizažo su sidabrine nuolauža“ vaiz- 
du: „O sugniaužtam delne — tik žodis — / 


*! Nastopka K. Tarybinės lietuvių lyrikos analizė 
XI klasėje (poetinės kalbos aspektu). — Kn.: Literatūros 
mokymo klausimai vidurinėje mokykloje. K., 1979, 
p. , 

sidabrinė nuolauža — ligi kraujo“. Trapi yra 
tyla, „Kuri sudūžta į žodžius“ („Didžiulis 
paukštis — laikai snape...“), trapus yra si- 
dabrinis pienės pasaulis, kuris išsisklaido 
„Kaip rūkas vėjo lūpose“ („Tarp dienų ir nak- 
tų. .."). Iš žmogaus likimo, jo trapumo pa- 
jautos ateina prisiglaudimo, prigludimo mo- 
tyvas — namų motyvo atšaka. „Ką suradai 
anapus? / Ar balta ramybė / prigludo tau 
prie rankų / kaip šilta avytė?“ („Po kamba- 
rius, priemenėm...“). Šis motyvas itin savi- 
tai skamba eilėraštyje „Slyvos mėlynas me- 
di“: 


Slyvos mėlynas medi, 

ką beveiksi — be rūtos ir diemedžio — 

vienas — mėlyna sala — 

tam rugių saulėtume? 

Kur prisiglausi, 

šiauriui pučiant, 

tam rugių lingavime? 

Kam išnokinsi savo vaisių, 

tamsų kaip vakarą? 

— Tai prisiglausiu 

prie numestos paukščio plunksnos. 

Tai atiduosiu 

rugpjūčio dienai 

savo vaisių, tamsų kaip vakarą. 

Būdingoji, „Prieblandų soduose“ itin pa- 

stebima Janinos Degutytės metonimija, susi- 
formuojanti spalvos perkėlimo pagrindu: 

„Slyvos mėlynas medi...“ Viena mylimų 
poetės spalvų — mėlyna — mėlynas medi, 
mėlyna sala — vienišumo, išskirtinumo spal- 
va. Vienas — ne lapkričio ūkuose, ne žiemos 
speiguose, 0 „rugių saulėtume“ (graži švie- 
sos metonimija!). Ne vėtrose, šiauriui pu- 
čiant, o „rugių lingavime“. Slyva — maža 
sala rugių lauke. Buvusio gyvenimo ženk- 
las — be rūtos ir diemedžio, namų simbolių. 
Kas artimiausia namams — paukščio plunks- 
na — šiluma, švelnumu, rugpjūčio diena — 
šviesa ir saulėtumu. 

Šis eilėraštis — esminės „Prieblandų sodų“ 
temos — likimo — gija. Gamtiškasis ryžtas 
(„Tai prisiglausiu...“, „Tai atiduosiu. ..") 
yra adekvatus žmogiškajam: ,„Kietai sukan- 
di dantis. Akys sausos“ („Sausis“). Turtinga 
yra šio eilėraščio intonacija — subtiliai fik- 
suojamas (klausimo pakilimas, atsakymo 
nuolydis, pakartojimo tolygumas) rugių ban- 
gavimas, slyvos lingavimas. 

Kūryba yra žmogiškojo likimo dalis. Taip 
ji traktuojama ,„Monologuose“. Kas yra kū- 
ryba? 


Ar aukšta, žaliai spinduliuojanti jūros 
banga, — ji laiko mane kaip žuvį, o atrodo, 
kad aš kalbu. 

Ar neliečiama vidunakčio valanda, kurioje 
akis į akį susitinkama su amžinybe. 

Ar labirintas — jo tamsoje šmėkščioja 
kaulų ir kaukolių baltumas. 

Ar mažas spektaklis dulkinoj nublukusioj 
scenoj, kur duodama akimirkai dievo rolė. 
Ar pagaliau mūšio laukas, kur kovojama 
su vėjo malūnais, su liūtais, su savim. .. 


Tai yra stiprios ir naujos, aktyvios reflek- 
sijos ir jausmo suformuluotos mintys. Suglė- 
biami pagrindiniai įvairių kūrybos prigim- 
ties koncepcijų bruožai: gamtiškasis natūra- 
lumas („...jūros banga...“), paslaptingas 
amžinybės alsavimas („akis į akį susitinka- 
ma su amžinybe“), slapta nežinomybė 
(„„..labirintas“), suvaidinamas spektaklis 
su kaukėm („...mažas spektaklis dulkinoj 
nublukusioj scenoj..."), vienintelis gyveni- 
mo būdas — mūšio laukas... 

Šiame eilėraštyje (ir ne tik jame) tarsi 
jaučiamas prieštaravimas tarp stipraus min- 
ties centro, periodiškų jo bangų ir tarp vi- 
sos eilėraščio struktūros — pradžia ir pabai- 
ga tarsi nukrenta, tarsi automatiškai išspren- 
džiama. 

Tačiau reta gražumu ir tikrumu yra eilė- 
raščio „Tu kas kartą sunkėji..."“ pabaiga — 
praregėjimas, nuostaba: 


Viešpatie, vidury šios nakties 
Virš likimo ir nebūties 
Baltos obelys vėl pražydės. .. 


Nuostaba ir atvirumas, pažymėtas daug- 
taškiu. Atviro eilėraščio poetika Janinai De- 
gutytei lieka artimiausia, labiausiai atitin- 
kanti jos meninę prigimtį. Vienas prie kito 
jungiasi, pasikartoja periodai, išgyvenimas 
tarsi banguoja atsiremdamas tai į vieną, tai 
į kitą krantą — ne išsiliedamas, o tarsi aki- 
mirkai prie jo priglusdamas, nurimdamas. 
Šios ypatybės akivaizdžios eilėraštyje „Tu 
jau nieko nebeišgelbsti': 


Tu jau nieko nebeišgelbsti 

nei nuo mirties, nei nuo abejingumo. .. 
Maža sesuo devyniabrolė — 

bet juk tu gali nuimt užkeikimą. .. 
Bet nakties tamsoje, 

kai palieti miegančius vokus 
išsaulintom vizijom. .. 

Bet nakties tamsoje, 

kai iš vienatvės ir nevilties, 

iš praradimo ir netikrumo... 

Bet nakties tamsoje, 

kai po tavo juoda saule 

išsišakoja medis, 

pilnas čiulbančių lapų ir vėjų. .. 
Bet nakties tamsoje, 

kai po tavo delnu 

tyliai plasta 

sapnuodamas paukštis. .. 


Dvi prasminės ir intonacinės eilėraščio da- 
lys. Pirmoji savaime antiteziška „Tu jau nię- 

ko..." ir „bet juk tu...". Antroji prasideda 
nuo frazės „Bet nakties tamsoje. ..", tampan- 
čios prasminiu ir sintaksiniu — anaforiniu 
pakartojimu. Prie jos prisijungiantys šalu- 
tiniai sakiniai iš pradžių sutampa su nakties 
tamsa (miegantys vokai, vienatvė, neviltis, 
praradimas, netikrumas), toliau ji ardoma at- 
sirandančios gyvybės — po juoda saule iš- 
sišakojančio medžio, sapnuojančio paukš- 
čio... Taip palengva ryškėja ir išgyveni- 
mo — refleksijos gelmė. Lyg kūryba ir būtų 
tai, kas iki galo neišreiškiama (dominuoja 
nepilnieji sakiniai), bet kas šildo ir ramina 
žmogaus sielą, tyliai plastantį paukštį. 
Sintaksinės organizacijos (ypač svarbūs 
pakartojimai), intonacinės slinkties ir pras- 
mės dermė yra viena esminių „Prieblandų 
sodų“ ypatybių, rodančių Janinos Degutytės 
poetinio meistriškumo augimą. Ši dermė sa- 
vaip atliepia ir gamtos kaip esminio poetės 
vaizdo ingrediento bei refleksijos sąlytį. 
„Prieblandų sodai“ užbaigiami ,„„Noktiur- 
nais“. Prieblandos, nakties, muzikos įspūdžio 
ir reflektuojančios minties jungtim. ,„,„...O 
jei skausmas — ne priešas?“ Naktis pilna ty- 
los ir pilna kalbėjimo, kaip ir žmogaus šir- 
dis: „Aš taip pat pilna tylos, / kuri sudūžta 
į žodžius“ („Didžiulis paukštis — laikai sna- 
pe..."). Naktis ant savo sparnų iškelia, iš- 
skleidžia žmogaus mintį — atmintį ir kartu 

užbrėžia jų ribą: „Ir naktis per trumpa, / 
kad suspėtų apverkti negrįžusius. ..“. 

Pagrindinis įvaizdis ,„Noktiurnuose“ ap- 
gaubiamas neryškia virpančia šviesa ir spal- 
va, būsenos atitikmeniu, realybės ir vizijos 
deriniu: 


Po kambarius, priemenėm, 

verandoj, pilnoj violetinio alyvų dvelksmo, 
vaikšto tavo šešėlis, 

šviesus 

kaip mėnesienos palytėjimas. 


Nuo „Šiaurės vasarų“ aiškiau pastebimas 
dramatizmas, peraugęs biografines peripeti- 
jas ir tapęs bendresne J. Degutytės kūrybos 
ypatybe, susiliejo su „Pilnatyje“ labiau eks- 
ponuojama filosofine žmogaus problematika, 
su dvasinės pilnaties ieškojimu. „Šviečia 
sniegas“ poetės kūrybą praturtino įdomiu ir 
nauju erdvės ir laiko pojūčiu. „„Prieblandų 
soduose“ gamtinė jausena tarsi susiliejo su 
„Pilnaties“ ir „Šviečia sniegas“ refleksija, 
gaubiama dramatiško išgyvenimo. Todėl šie 
rinkiniai yra jaučiami kaip centrinė poetės 
kūrybos zona, kaip kūrybos pilnatis. Nuo 
jos, suvokiant J. Degutytės lyrikos vientisu- 
mą, galima žvelgti atgal — į pirmąsias kny- 
gas ir į priekį —į rinkinį „Tarp saulės ir 
netekties“, kuriame tarsi veriasi nauja poe- 
tės kūrybos perspektyva. 


PUSIAUSVYRA — BŪTIES IR VISATOS 
DĖSNIS 


(„Tarp saulės ir netekties“) 


Nuo „Prieblandų sodų“ iki aštuntojo Ja- 
ninos Degutytės rinkinio „(Tarp saulės ir ne- 
tekties“ (1980) — šešeri metai. Pirmas toks 
didelis intervalas, o ir eilėraščiai šiame rin- 
kinyje ne tik patys naujausi. Tikras poetas 
turbūt ir negali būti periodiškas kaip auto- 
matas, kas dveji treji metai štampuojantis 
naują knygą. Ilgesni ar trumpesni tylos pe- 
riodai — lyrinio poeto lemties ženklas. ,„Poe- 
tui kartais būtina tyla. Nes tyla — taip pat 
talento požymis“, — teigia įžymi jugoslavų 
poetė Desanka Maksimovič!, beje, Janinos 
Degutytės mėgstama kūrėja Ž. 

„Tarp saulės ir netekties — žmogaus liki- 
mas. Tarp tų dviejų polių siūbuoja gyveni- 
mas: čia nušvisdamas džiugesio saule, čia 
pasinerdamas į juodą netektį. Tai būties dės- 
nis. Visatos dėsnis. Pusiausvyra <...>" 3. 
Šios poetės mintys — rinkinio temų, moty- 





| O TOM, UWTO TPeBOXHT H pajyeT.— AnTepaTypHaA 
ra3eTa, 1980, 30 aHBapa. 

2 Iš autorės pokalbio su poete 1980 vasario 12. 

3 Cit. iš aplanko: Degutytė J. Tarp saulės ir netek- 
ties. V., 1980. 

vų pagrindimas. Dar vienas žingsnis link 
Vinco  Mykolaičio-Putino tradicijos. Jau 
„Prieblandų sodų“ dvasinis ryžtas, skausmo 
traktuotė („,„...O jei skausmas — ne prie- 
šas? / nes žmogus į pasaulį / ateina per 
skausmą...") yra artimi putiniškajam pro- 
metėjizmui. 

Naujojo rinkinio pavadinimas yra poetės 
„atpažinimo“ ženklas, nes išreiškia dramati- 
nę pasaulio pajautą, jau anksčiau konstatuo- 
tą: „tarp žemės ir saulės“. Mediatoriška dva- 
sinė ir fizinė Žmogaus būsena rinkinyje va- 
Iijuojama ir kartojama lyg ją įtvirtinant: 
„tarp saulės ir netekties“, „tarp išsipildymo 
ir netekties“, „tarp visados ir niekados“, 
„tarp nuolankumo ir maišto“, „tarp kaitros 
ir gurkšnio“, „tarp dviejų širdies dūžių“, 
„tarp laimės ir mirties“, „tarp paukščio bal- 
so / ir tarp raketų ugnies“. Atpažįstama šio- 
se situacijose permainingoji Jurgio Baltru- 
šaičio „švytuoklė“, Vinco Mykolaičio-Putino 
dramatinių būsenų kaita. Janinos Degutytės 
jausena neabsoliutina vienos būsenos, ap- 
imančios ir apsemiančios visą Žmogų kaip 
banga, kuri slūgsta tik kitos bangos pakei- 
čiama, kaip tai būdinga Putinui. Žmogaus 
būties dramatizmas jaučiamas ne krintančio- 
je, o nuolatinėje įtampoje — akimirkoje, kai 
nušvinta džiugesio saulė, jau pajuntama juo- 
do netekties šešėlio grėsmė. Bet ir šita aki- 
mirka turi būti užpildyta prasmės — meilės, 

darbo, kūrybos, nes „sopulio kąsnis, gurkš- 
nis vilties — / mūsų skalsi kasdieninė duo- 
na“ („,„Gurkšnis vilties“). Į meilės ir pareigos 
pasaulį pirmiausia ir įvedama kūryba, ku- 
rios paskirtis yra aktyvi: 

eilėrašti mažas, 

bejėgi, beginkli, 

būk šūvis, 

būk pabučiavimas. .. 


„Vasaros vakaras" 


Žmogaus pasaulis rinkinyje gali atrodyti 
uždaras, ribotas, dažniausiai žymimas veiks- 
mo mintyse. Bet koks stiprus yra atvirumo 
ilgesys, tylos ir vienatvės virtimas savo an- 
tipodu — kitų prieglobsčiu eilėraštyje ,„Vie- 
natvei": 


Lyg prakeikimo sėklą 

nešu tave savo kraujyje,— 
bet pavirstu medžiu, 

kurio šakose 

gyvena paukščiai ir žvaigždės. 


Net kančia pavirsta preliudu (Laime, ku- 
ri esi visada“). Virtimo, tapimo veiksmas 
yra vienas iš rinkinio metaforos centrų. Pa- 
grindinis metaforos vaizdinys tebėra medis; 
juo pavirsta vienatvė, ir jis pats — „stebuk- 
lų medis“, galįs įgyti daugybę pavidalų, api- 
būdinamų žmogaus pasaulio sąvokomis: „ir 

auga medis aukštas kaip viltis“ (,,„Nemiga, 
I"), „juodais liudininkais medžiai / apsupa ra- 
tu" („Nakties teisme — kai priartėjusi erd- 
vė"), „Aukštas medis skambėdamas stovi / 
vidury didžiulės vienatvės“ („Bet nereikia 
pamiršti nieko. .."), „Juodas medis laiko sa- 
vo sielą / tartum naktį ant šakų plačių“ („Iš 
vaikystės ištremtiems, nelengva“). Gamtos 
pasaulio, ypač medžio, sudvasinimas yra 
bendra Janinos Degutytės pasaulėjautos ypa- 
tybė. Šiame rinkinyje ji visuotinesnė, todėl 
ryškiau jaučiama poetinio pasaulio vientisu- 
mo dominantė. Vienas jos taškų — medis — 
yra ne tik žydintis ar paukščius ir žvaigždes 
globiantis stebuklas, jis yra ir metaforiškai 
„nuogas“, kaip „nuogas“ yra tikrasis, vie- 
nintelis žmogaus „aš“: „Nuogas medis. Kaip 
ir mes nuogi“ („Iš vaikystės ištremtiems, ne- 
lengva'). Iš vientisumo linijos, naujai atver- 
damas „kaukės“, „žaidimo“ vaizdinius, atsi- 
šakoja „žmogaus be kaukės“ motyvas, papil- 
dantis „nuogumo“ motyvą: „Kai stoviu vi- 
dury lemties / be kaukės ir be žado...“ 
( „Monologas akmeniui"). 

Gyvenimo prasmės ieškojimas. Tai galėtų 
būti Janinos Degutytės poezijos atsakymas 
į jos pačios formuluojamą klausimą — „kas 
tai yra gyvenimas?" Prasmės, kuri užpildytų 
kiekvieną akimirką: „Tarp nuolankumo ir 
maišto / dūsti — karštligiškai ieškodama / 
prasmės — tau skirtam akimirksniui“ (,„Sau- 

lėta rugsėjo diena"). Kad iš tų akimirksnių 
„Ssusilipdytų“ diena, o iš jų — gyvenimas. 
Visuma ir amžinybė matuojama subjekty- 
viais Žmogaus matais, nes kiekvienas žmo- 
gus sau yra amžinas, nedalomas, o jo dvasi- 
nė būtis negali būti matuojama objektyviais 
erdvės ir laiko matais. Kartu akimirka — vi- 
satos erdvėje ir laike. Šiose sankryžose daž- 
nai klajoja filosofinės poezijos mintis. Jani- 
nos Degutytės kūryboje tai nėra esminės 
žmogaus gyvenimo problemos, prie jų žmo- 
gus tik prisiliečia, palygindamas save su 
gamtos amžinybe ir jėga: 


medi, tokia trumpa 

mano diena. 

Žole žole, 

tavo žalias švelnumas 

betoną suskaldo, 

kai tu eini į šviesą. 
„Abejonė“ 


Laiko dugnas pajuntamas, kai valanda su- 
stingsta ant delno be jokio prisiminimo, be 
„Negirdimo motinų verksmo“ („Pasaulio vi- 
dury"). Laikas juntamas tik per aktyvų 
veiksmą (keisdami keičiamės) arba per jo 
refleksiją — prisiminimą. Laiko: dugnas ir 
širdies dugnas, iš kurio, akimirkai pašaukus, 
iškyla tai, kas brangu ar skaudu ir kas gali 
virsti eilėraščiu — nauju buvimu erdvėje ir 
laike: 

Vaikystė, kuri glūdėjo 

širdies dugne kaip akmuo — 

nukrito man prie kojų 

saulėtu obuoliu. 

Ir mažas žodis, 

niekada netapęs garsu, 

ištrykšta sodo vidury 

purpuriniu erškėčiu — 
blyškiam popieriaus lakšte 
išsipildy mo valandą. 

„Išsipildymas“ 

Šiame eilėraštyje ypatingai natūraliai, ne- 
pastebimai, atsiskleidžia žmogaus gamtiškojo 
prado organiškumas, būtinumas. Vaikystė 
nukrenta „saulėtu obuoliu“, pamirštas bal- 
sas „šlama drebulės lapu“, pabučiavimas 
„pražysta“, mažas žodis ištrykšta ,,„purpuri- 
niu erškėčių“. Lyg pati gamta būtų kupina 
daugiareikšmiškumo, kurį poezija pašaukta 
atspėti. Ar ne daugiareikšmis yra „erškėtis“, 
„eIrškėtrožė“, stebėtinu atkaklumu besikarto- 
jantys Janinos Degutytės poezijoje. Iš „„Prie- 
blandų sodų“: „Etiudas su erškėčiu“, ,„Erš- 
kėtrožių  raudonoj prietemoj“, rinkinyje 
„Tarp saulės ir netekties“: ,„Pasaulio laiki- 
nume..." („Toks žvilgantis žydi erškėtis'), 
„Išsipildymas“ (,,...ištrykšta sodo vidury / 
purpuriniu erškėčiu...“), ,Mūsų motinų kal- 
ba“ („...iš patamsėjusių randų / prasisklei- 
džia erškėtrožėm...“). Erškėčio, erškėtrožės 

gamtinis ypatingumas artimas rožei (laukinei 
rOŽei) — ir žydi, ir žeidžia, ir brandina vai- 
sių. Gali būti, kad esama sąsajos ir su bib- 
linio mito (erškėčių vainikas) vaizdiniu, 
nors Janinos Degutytės poezijoje iki šiol la- 
biau pastebimi buvo tik antikinės mitologi- 
jos pėdsakai. 

Vienas prasminių ir struktūrinių rinkinio 
„Tarp saulės ir netekties“ akcentų yra sone- 
tų ciklas — „Ištrėmimo sonetai“. Pats „ištrė- 
mimo“ motyvas, be abejo, asocijuojasi su 
bibliniu pirmųjų žmonių kaltės ir bausmės 
mitu: 


Iš rojaus, iš ramybės ištremti, mes riedam 

tolyn. Po ištrėmimo ženklu. 

Širdis iš žalvario, iš sopulio, iš viesulo 
nulieta. 

Pro šitiek vartų žengta. .. 


Bet „ištremtis“ cikle suvokiama poetei 
artimesniu neišvengiamo žmogiškojo prara- 
dimo aspektu — prarandami namai, pasakos, 
prarandamas didžiausias žmogaus turtas — 
vaikystė: „Iš vaikystės ištremtiems, neleng- 
va...“ Prarandamas gamtos artimumas ir pa- 
tiklumas. 

Yra žmogaus kely neišvengiamų praradi- 
mų, bet ryšio su gamta išardymui žmogus tu- 
ri priešintis, nuolat klausdamas: „Kas pasi- 
renka: aš ar mane?" (,,„Nuosprendžiai bevei- 
džiai ir kurti"). Ryšio su artimiausia, labiau- 

siai žmogaus sielą atliepiančia aplinka — 
gamta — saugojimas yra vienas aktualiau- 
sių, visuomeniškiausių Janinos Degutytės 
poezijos bruožų. Rinkinyje „Tarp saulės ir 
netekties“ išskirtini du nauji šio bruožo as- 
pektai. Ryškesnis gamtos įvaizdžio struktū- 
rinis vaidmuo, ypač aiškiai jaučiamas „„Iš- 
trėmimo sonetuose“, ir vienos detalės akcen- 
tavimas, centralizavimas, pastebimai keičian- 
tis gamtos kaip visumos pajautą. Sonetus, be 
formaliųjų požymių, jungia ir visuose eilė- 
raščiuose pasikartojantis medžio vaizdinys. 
Pirmajame jis įkūnija nuo žmogaus atskir- 
tą (kažkur), bet gyvą gamtos harmoniją: 
„Kažkur — dar švyti ežeras geltonom liūg- 
nėm, / dar du gandrai ant aukšto klevo kle- 
ga“. Antrajame „nuogas medis“ sutampa su 
„tremties Žmogaus“ nuogumu. Trečiajame >— 
klevo lapo lūžtanti linija — žmogaus ieškoji- 
mų kreivės paralelė. Ketvirtajame — „tiesa 
belapė“, nuogo, tikro žmogaus ir tokio pat 
medžio variacija. Neužmiegantys klevai 
penktajame sonete — žmogaus nerimasties 
metafora. Šeštajame, susiliečiančiame su 
antruoju, vėl „prisimenama“ vaikystė, arti- 
mumo su gamtos žydėjimu laikas: „Vaikyste 
po žydinčių vyšnių nuometu, / kodėl išlei- 
dai mus į tą kelionę?“. Lietingam atminties 
danguj iš lėto ryškėjantys medžių siluetai — 
iliuzinis grįžimas į „vaikystės rojų“ — grįži- 
mas mintyse, atmintim. Paskutinysis sonetas 

dar aiškiau palaiko „gyvenimo mintyse“ bū- 
tinumą ir prasmę. ,„Aukštas medis skambė- 
damas stovi / vidury didžiulės vienatvės“. 
Kartu žengiamas žingsnis į naują tropą — 
išoriškai vaizdas tikroviškas ir gamtiškas: 


„„.-.medis ... stovi... vidury..." Tik pas- 
kutinis jo akcentas netikėtas, neįspėjamas: 
„„..Vidury didžiulės vienatvės“. „„Centriš- 


kumas“ rinkiny daug kur akcentuojamas — 
ir skyriaus pavadinimas „Pasaulio vidury“. 
Įspūdingas yra vienatvės (jausmo, vidinės 
būsenos) sulyginimas su kažkuo išorišku, di- 
džiuliu. Vienatvė — pasaulis, kurio didumą 
atitinka „aukštas medis“. Pasaulis — tyla, 
kurią ardo „skambėdamas medis“. Veiksmo 
nebuvimas — jį atitinka medis, kuris ,„skam- 
bėdamas stovi“. Vienatvė — „erdvė, kurioje 
nėra jokių sienų“ (,„,Vienatvei“). Ji-— „di- 
džiulė“. Paradoksalu, bet ir „laukų pasaulis 
toks didelis, / kad jame nėra vietos mūsų 
ašarai..." („Laukinė kriaušė“). 

Kiekvienoje svarbesnėje Janinos Deguty- 
tės vaizdo ląstelėje jaučiamas poetinio pa- 
saulio vientisumas. Individualus poezijos 
bruožas — išoriškai menkai tepastebima, ta- 
čiau nuolat vykstanti vidinė kaita, išauganti 
į skirtingus eilėraščių pavidalus, bet išsau-' 
ganti jų esmę: dramatišką apsisprendimą ir 
patiklų žmogaus atsivėrimą, akimirkai pri- 
glūstant prie artimo peties ar amžinojo gam- 
tos pasaulio. 

Rinkinyje „Tarp šaulės ir netekties“ gam- 
tos pasaulio pagava ir visuminė, ir kartu la- 
biau detalizuota. Gamtoje daugiau pastebi- 
ma ženklų, savaime iškalbių ir galinčių kal- 
bėti apie žmogų, jo vardu ir jam: kantrioji 
takažolė, be aimanos krentantis lapas (,,„Sū- 
puoklės“), betoną suskaldantis žolės žalias 
švelnumas (būdingoji, atpažįstamoji Janinos 
Degutytės metoniminė spalva) eilėraštyje 
„Abejonė“, mažas tėviškės upokšnis — pro- 
tėvių sielos atspindys („Upokšnis“), eglė, 
vienišas medis, kurio purpuro žiedas nepa- 
siekiamoj viršūnėj kaip nuoga širdis (Egle, 
mano medi. .."). 

Ypatinga vieta — triptikui „Trys žemės 
ženklai": „„Asiūklis“, „Plukė“, „Tulpė“. Ža- 
lias, giliom šaknim asiūklis, amžinas, relik- 
tinis augalas, baltoji plukė, retai kieno pas- 
tebima, ir šventiškai ugninė tulpė. Trys že- 
mės ženklai, trys pakopos, trys spalvos: ža- 
lias bežiedis asiūklis, balta kukli plukė ir 
raudona tulpė. Bendras visų eilėraščių stilis- 
tikos bruožas — kreipinys, apskritai būdin- 
gas Janinai Degutytei: „Pasakyk, iš kur tu 
atėjai, asiūkli <...>?“, „Pluke baltoji, vėsi 
kaip rasa <...>", „<...> tulpe raudona 
<...>". Kreipinys pagrindžia intymaus 
žmogaus pokalbio su gamta intonacijas, o 
šiuo atveju yra ir dar vienas cikliškumo pa- 
grindas. Baigiami eilėraščiai klausimais — 
atvirojo eilėraščio formaliuoju požymiu. Šia- 

mė triptike atsiskleidžia ypatingas poetėš 
jautrumas eilėraščio objektui, meninės kon- 
cepcijos ir išraiškos vieningumas. Paprastas, 
beveik neturintis perkeltinių reikšmių kal- 
bėjimas (sąlyginės ir tai labiau bendrąja ne- 
gu individualiąja prasme yra pačios eilėraš- 
čių situacijos). Antrajame eilėraštyje raiškos 
centru tampa palyginimas, natūraliai virs- 
tantis metafora: 


Pluke baltoji, vėsi kaip rasa, 
lengva kaip žvaigždės atodūsis — 
mažyte sidabro aušra — pluke. .. 


Kokia tiksli yra būsimosios metaforos 
(,„mažyte sidabro aušra“) „„apsuptis“ — „„bal- 
toji“, „vėsi“, „rasa“, „lengva“, „žvaigždė“ — 
juk kiekviename šių žodžių yra „sidabrišku- 
mo“, kurį galėtume pagrįsti ankstesniais Ja- 
ninos Degutytės eilėraščiais. „Tulpės“ meta- 
forika labai intensyvi: 


Šventiškai ugninė — 
purpuro soste — 

tulpe raudona — 

mūsų karštligės atspindy — 
mūsų kraujo balse — 
nuoga kaip žaizda — — — 


Vėlgi jaučiamas vienos pagrindinių poetės 
spalvų — raudonos — nuoseklus pagrindi- 
mas: „ugninė“, „purpuro“, „kraujo“, ,„žaiz- 

dos". Špalvos įvardijimas — „tulpė raudo- 
na“ — trečioje eilutėje. Iki jo — savaiminė 
pačios tulpės metafora, už jo — žmogaus: jo 
karštligės, jo kraujo, žaizdos... , Kraujo bal- 
sas“, „kraujo medis“, „kraujo bangavimas" — 
apskritai ryškūs Janinos Degutytės metaforų 
akcentai. 

Kiekvienas triptiko eilėraštis, kaip minėta, 
baigiamas klausimu. „„Asiūklio“ pabaiga nu- 
kreipta į jį patį, plaukia iš augalo amžinumo 
ir atskirumo — juk jis neskinamas, juo nesi- 
džiaugiama ir nesistebima: „Kokią žinią at- 
nešei perduoti — / kokį perspėjimą — šiam 
pavasariui?“. Plukė irgi — laukinė ir laisva, 
nepažįstanti Žmogaus rankų glamonės ir iš- 
davystės: ,„pluke, kaip mums tavęs nepraras- 
ti?“. Platesnis klausimo kontekstas — kaip 
neprarasti žmogui išdidumo, švarumo? Rin- 
kinyje „Tarp saulės ir netekties“ atsiveria 
įdomi ir nauja išdidumo — nuolankumo, pa- 
klusnumo jungtis, ne antitezė. Plukė, „išdidi 
nesuteptu baltumu“, yra „nuolanki pavasa- 
rio liūčiai“, siela paklūsta „tolydžio stiprė- 
jančiam šauksmui“ (,,„Pavasariškai“), pul- 
sas — „saulės judesiui“ („Ištrėmimo sone- 
tai", 1), išdidžioji jūra „pilna nuolankumo 
mėnulio gestui“ („Jūros etiudai“, 5), „krau- 
jas paklūsta saulei“ („Aidus pasauli“). Juk 
išdidumas nėra absoliutus, kaip nėra ir ab- 
soliučios laisvės. Į gamtos pasaulį įjungtas 
žmogus turi paklusti jos ritmui, nusilenkti 

jos didžiajai valiai, kaip pati gamta nusilen- 
kia sau. Būti su gamta, atspėjant jos valią, 
skaudžiai žmogišką ir trapią. „Tulpės“ pa- 
baiga: 


Kaip tave paliest, 

kad nesuriktum iš skausmo? 
Kuo pagirdyti, 

kad neužgestum nepragyvenusi 
tau skirto laiko? 


„Trys žemės ženklai" turi aiškią traukos 
jėgą, priartinančią prie šio triptiko „„Bruk- 
nę“, „Upokšnį“, ,„Atsisveikinimą su piene“, 
ypač „Vasaros žiedą": 


Mažas, visų baramas laukų vijokli, 
kvietį apsivijęs, 

saulės ir lietaus taip pat ištroškęs, 
kaip ąžuolas, kaip kregždė, kaip aš... 
Nušvitai — 

taip nereikalingai! — 

rožiniu vainiklapiu 

trumpos Vasaros 

ilgai dienai. 


Netikėta, netikėtumu pirmiausia ir poetiš- 
ka šio eilėraščio pradžia, lyg būtų kreipia- 
masi į.mažą, murziną, išdykusį vaiką: ,„Ma- 
žas, visų baramas...“. Ar įgimtoji motiniš- 
kumo, kaip jausmo ir kaip elgesio, motyva- 
cija šiame rinkinyje itin giliai nepaliečia Ja- 

ninos Degutytės poetinio pasaulėvaizdžio, ar 
netampa viena iš jo formantų? Mažumas, 
gležnumas augalų pasaulyje (vijoklis, asiūk- 
lis, plukė, pienė) ir gyvybės pasaulyje — vai- 
kas, stirniukas, zylė, griežliukas: 


Toli už pečių — kažkurioj palaukėj — 
nubunda griežliukas. 
Švinta. 


„Nakties teisme — kai priartėjusi erdvė..." 


Mažybinė forma į Janinos Degutytės eilė- 
raštį įsilieja itin natūraliai. Turbūt todėl, 
kad ši forma palaikoma gilesnių pasaulėjau- 
tos versmių, atsiveriančių ir kitais aspektais: 
maža į koplytstulpį įkeliama saulė („Rūkas 
su arklio siluetu“), mažytė sidabro aušra 
(„Plukė“), maža karštligės akimirka (,„Pasau- 
lio laikinume. .."), mažas eilėraštis („Ūkanų 
rožė“, „Vasaros vakaras“), mažas žodis („Iš- 
sipildymas"). Visi jie reikalingi žmogaus šir- 
dies ir šilumos, visi jie bejėgiai prieš „didelį 
nežinomybės dangų“ („Pasaulio laikinu- 
me..."), prieš „didelį beprotišką pasaulį“ 
(„Ir viskas — laukimas"). Šiomis į begalybę 
einančiomis linijomis vaduojamasi iš empi- 
rinio uždarumo. Taip maža gyvastis susijun- 
gia su raudonai tvaskančiu aukuru (Čiurlio- 
nio aukos motyvas). ir priartėja prie begali- 

"nės gamtos: 

„.. Kai pirmi saulės spinduliai 

suskambina rasotą žolę, svirties viršūnę 

ir sudedi savo mažą gyvastį 

ant neaprėpiamo 

raudonai tvaskančio aukuro? 

Kai žvilgsniu pasineri 

į briedžio tamsias akis — 

į gamtos išdidžią begalinę sielą? 
„--..Atsisuku atgal..." 


„Išdidžioji begalinė gamtos siela“ — šven- 
toji romantizmo tiesa. Plačiame lietuvių poe- 
zijos gamtinių išgyvenimų spektre Janiną 
Degutytę išskiria jos gamtos jausmo šventiš- 
kumas ir natūrfilosofinis dvasingumas. Ro- 
mantinės pasaulėjautos pagrindai, tokie ryš- 
kūs pirmuosiuose Janinos Degutytės eilėraš- 
čiuose, rinkinyje „Tarp saulės ir netekties“ 
turi ne tik formaliuosius kontūrus, bet ir 
bendresnį filosofinį motyvą. Gamtos dvasin- 
gumas, reiškiamas apibendrinta personifika- 
cija, Žmogaus gyvenimas, neturintis pradžios 
ir pabaigos, tik vienintelę prasmę — meilę ir 
atsivėrimą: 


Atverti save — vėjui ir vienatvei. 
Pamilti medį ir akmenį. 

Nes visa tai — kelionė ir kelionė. 
Kodėl ta mažytė kelio atkarpa 
vardu Gyvenimas? 

Kodėl tas ženklas kryžkelėj 
vadinasi Mirtis? 


Juk visa tai — kelionė ir kelionė — 
be pabaigos ir be pradžios. 


„--.Ir visa tai kelionė ir kelionė" 


Papildytų šią mintį penktasis „Ištrėmimo 
sonetų“ eilėraštis: „Niekas nesibaigia nie- 
kados..." 

Antropologiniai klausimai — bendrąja 
prasme kiekvieno meno kūrinio klausimai. 
Rinkinyje „Tarp saulės ir netekties“ jie ypač 
aštrūs, skaudūs, jų svarbumas jaučiamas ir 
įvadiniame autorės žodyje: „Šie eilėraščiai- 
klausimai, kurie glūdėjo manyje nuo seno, 
gal nuo vaikystės. Gal ir rašiau tam, kad at- 
sakyčiau sau į klausimą,— kaip tūkstančiai 
iki Manęs, — kas tai yra gyvenimas“. Gana 
tiksliai apibūdintas eilėraščio bruožas — ei- 
lėraštis-klausimas. Išbaigčiausi jo pavidalai 
cikle „Trys žemės ženklai“. Aštrių ir atvirų 
klausimų sandūros laiko ir eilėraščius „Jei 
tu akimirka“, „Laime, kuri esi visados nesu- 
rasta...", „Laike, kas tu esi?“. Jau pavadi- 
nimai nusako klausimų esmę: žmogaus lai- 
kas — amžinybė ir akimirka, ieškoma laimė: 


Jei tu 

akimirka, 

tapusi kūnu ir krauju — 

kodėl! toks ilgas laukimas, 

kodėl nuojauta aštri 

aštri kaip peilis, 

kodėl tas vakaras kaip šarvai? 

Jei tu 

akimirka, 

tapusi kūnu ir krauju — 
kodėl! toks šviesus laukimas, 
kam tos skambančios 
medžių linijos 

vakaro horizonte, 

kodėl toks saldus 

aviečių kvapas burnoje? 


Anaforinės abiejų eilėraščio dalių pra- 
džios — premisos, ardomos vidinio žmogaus 
nesusitaikymo su savo gyvenimu — akimir- 
ka, išganingas jo užsimiršimas amžinybei, 
palaikomas skausmo, aštrumo (I dalis) ir 
džiaugsmo, šviesos (II dalis). Pasiekiama di- 
delio kūrinio išbaigtumo, formos tikslingumo 
ir grakštumo. Apskritai atskiro eilėraščio 
svoris rinkinyje „Tarp saulės ir netekties“ 
yra padidėjęs. 

Eilėraščio-klausimo poetika Janinai Degu- 
tytei yra itin natūrali, atitinkanti jos klau- 
siančią, vis dar nustembančią poetinę lai- 
kyseną. Ir vis dėlto knygoje ,,„Tarp saulės ir 
netekties" pastebimai sustiprėjo žinojimas, 
teigimas: „Ir imi suprasti, kas tai gyvybė, / 
kas tai visata“ („Giria“). Tačiau žinojimas 
niekada negali būti tvirtas ir pastovus. Jis 
turi būti nuolat ardomas klausimų, liudi- 
jančių dvasinį aktyvumą, žmogaus buvimo 
visame kame pagrindą. Giria, kur „aukštais 

kamienais iš lėto / saulėtas pušų kraujas / 
stingsta lašėdamas...“, tarsi atskleidžia gy- 
vybės, visatos tiesą. Tačiau, nutylėdama 
vienatinę tiesą, tą žinojimą palieka atvirą 
ir problemišką. Todėl žmogaus dvasinis ak- 
tyvumas ir reiškiasi atkakliu pasaulio daik- 
tų ir reiškinių šaukimu — įvardijimu, jau 
reiškiančiu ir tam tikrą jų interpretavimą. 
„Žaidimas su patarlėm"': 


Dabar aš kas dieną 

prašau daiktų, 

kad jie man pasakytų savo vardą. 
Noriu suprasti juos, 

pašaukti, kai man bus liūdna. 


Ši situacija yra artima R. M. Rilkės daiktų 
poetizacijai. Tačiau Janinai Degutytei ji nė- 
ra vienkartinė, ir todėl pajuntame varijuo- 
jamu kartojimu tvirtinamą autentiškumą, 
ypač ryškų gyvojo pasaulio ,,„pašaukime“: 
„Žole — žuvie — medi — paukšti..." (,,„Abe- 
jonė“), „Egle...", „,„„..upokšni...", „...vVi- 
jokli". Pašaukus, įvardijus žodžiu, tarp žmo- 
gaus ir pašauktojo užsimezga ypatingas dva- 
sinis ryšys — artimumas, giminiškumas, at- 
liepimas: „Pilkas akmuo, <...> būk man 
broliu“ (,„Monologas akmeniui“), ,„Prieblan- 
da — mano pilkoji sesuo <...>" (,„Pavasa- 
rio prieblanda"). 

Pasaulio reiškiniai pašaukiami, įvardijami 
ir spalva. Intensyvia degančia — kraujo 

spalva ir pilka, jungiančia, vienijančia, tirp- 
dančia kontūrus, palaikančia jungties ir ar- 
timumo galimybę. Pilkas akmuo — brolis, 
prieblanda — pilkoji sesuo. .. 

Eilėraštyje „„Prieblanda“ prieblanda — di- 
džiulis pienės pūkas. Pienė dviem savo bū- 
senom sujungia intensyvią ryškią geltoną, 
saulės spalvą ir pilką — rūko, prieblandos. 

Pilka spalva Janinos Degutytės kūryboje 
yra „lengva“ — rūko, ūko, pūko (,„Prieblan- 
da“, „Į žalsvo rūko pūkus įvynioti“) ir ,,sun- 
ki“ — pelenų: „... Aukštas kalnas pelenų 
supiltas... / ...Pilkas vakaras ir paukštis 
pilkas..." („Aš meldžiuos į žvaigždę ir į žo- 
lę“), ,, o lūpose — pelenų šiurkštumas“ (,„Sū- 
puoklės"). Perkeltinės prasmės pilka spal- 
va — kasdienybės spalva... 

Rinkinio „Tarp saulės ir netekties“ gyva- 
sis pasaulis yra platesnis, tarsi ryškėtų pas- 
tanga aprėpti ne tik matomą, bet ir nuo 
žmogaus paslėptą, dar labiau paslaptingą jo 
pusę. Naujas gyvojo pasaulio akcentas — 
žuvis. Ji įjungta į ryškią vardijamą grandi- 
nę: „„Žole — žuvie — medi — paukšti“ 
(„Abejonė“). „Žvaigždės ir žuvys" (,„Gurkš- 
nis vilties“) du aukščio ir gylio poliai. Žu- 
vis įeina ir į amžinąjį gyvybės kaitos ratą: 

Paskui — tapk debesiu, žuvim, paparčiu, 

belskis į juodą žemės plutą — 

lietaus lašu, pelenais, žole. .. 

„„..Ir visa tai kelionė ir kelionė" 

Žuvis yra jūros ženklas („Jūra jūra. ..“). 
Gamtos ženklas — kaip žolė ir paukštis 
(„Neringa“, I). Žuvies „pasirodymą“ šiame 
rinkinyje, atrodo, yra savaip užprogramavęs 
ir garsynas. Jame aiškiau girdimi Ž, š. 

Tik dalis „Tarp saulės ir netekties“ eilė- 
raščių turi aiškesnį silabotoninį metrą. Vy- 
rauja verlibras ir jam artimas asimetrinis, 
nerimuotas sinkopis. Verlibro ir sinkopio ri- 
bą nelengva atsekti. Ryškesnis rimuotas sin- 
kopis. Kartais į sinkopį įsiterpia gana ryški 
silabotoninio metro intonacija, lyg būtų ko- 
kia citata iš labai žinomų klasikinės poezijos 
pavyzdžių. Taip atrodo eilėraščio ,,Pavasa- 
riškai“ pradžios frazės ryškus amfibrachis: 
„Pavasario žaibas..." — gal jis tik sustiprina 
Maironio „Pavasario“ atminti. Sinkopuotos 
gali būti ir atskiros eilutės, išsiskiriančios 
silabotonikos fone („Nakties teisme. ..", „Ru- 
giagėlių bedugnis mėlynumas“, „Nemiga“, I 
ir kt.). Pastebimai yra padaugėję daugiaskie- 
menių žodžių: nuolankumas, ieškodama, aki- 
mirksnis, karštligiškai, nenumaldomai, vora- 
tinklių („Saulėto rugsėjo diena“), žydėjimas, 
akmeninis, pasaulis, išdegintos, lakštingala, 
čiulbesys, pusiaukelė („Viltis“). Ilgi žodžiai, 
ypač susiduriantys vienoje eilutėje (,,„Usnies 
žydėjimas akmeniniam pasauly“) išplečia 
tarpkirtinius intervalus, sulėtina intonacijos 
tėkmę. Lyg ir pastebimas prieštaravimas tarp 

natūraliai besiformuojančios ilgesnės eilutės 
ir kone nuolatinės perkėlimo stilistikos. 

Rinkinio „Tarp saulės ir netekties“ eilėraš- 
čių laikas 1971—1979 m., kai kurie parašyti 
dar prieš „Prieblandų sodus“. Knygos vien- 
tisumas — visos Janinos Degutytės kūrybos 
vientisumo atspindys. Ir vis dėlto galima 
jausti prasminę takoskyrą, skiriančią rinki- 
nio „Tarp saulės ir netekties“ savitumą. Vie- 
noje tos ribos pusėje tokie eilėraščiai, kaip 
„Mūsų motinų kalba“, nueinantys į poetės 
kūrybos gilumą, kitoje „Gyventi — tai ilgė- 
tis amžinybės“, „„Aidus pasauli“, ,,Nemigos“ 
ciklas, „Dulsvoj erdvėj pražydo lietūs...“ 
Tai — poetės dabartinis laikas, o gal ir būsi- 
mojo užuomazga. Mąžta eilėraščio laukas, 
tvirtėja minties ir vaizdo sankabos, paslan- 
kesnė frazė. Kartu išlieka pagrindiniai vaiz- 
dinio mąstymo kontūrai, savaip aprėminan- 
tys artimąjį gamtos pasaulį, kalbantį už žmo- 
gų ir apie jį: usnies žydėjimas akmeniniam 
pasauly, takažolės kantrybė, lapo kritimas, 
paukščių atsisveikinimas ir sugrįžimas, pra- 
žydę rugių laukai (stebuklingas ir amžinas 
rugelis žiemkentėlis!), lietaus ošimas auš- 
tant, rugiagėlių bedugnis mėlynumas, jūra, 
atplaukianti aukštu gaudesiu, saldus aviečių 
kvapas burnoje. Kiekvienas šių vaizdinių ga- 
li iškilti klausimu ar būti atsakymu: ... me- 
dis aukštas kaip viltis, visa plaunanti, visa 
gydanti vasaros liūtis. .. 

Ieškant bendresnių, esmingesnių žmogaus 
tiesų, pakinta santykis su tautosaka, mitolo- 
gija. Svarbu ne tautosakos motyvas ar mito- 
loginis vardas, o situacija, atidengianti bend- 
Ias žmogiškosios būties šaknis. Tarsi iš se- 
nosios Lietuvos mitologijos ateina aukuro, 
aukšto sukrauto laužo („Gurkšnis vilties“) 
įvaizdžiai. Pieno ir kraujo upės iš pasakos 
„Eglė žalčių karalienė“ („Vasaros vakaras“). 
Iš pasakos apie miegančią karalaitę „Atsi- 
sveikinimo su piene“ situacija: 


Sudie, piene, 

daugiau niekada čia negrįši. 
Užmigai betono karste 

Ir miegosi tūkstantį metų. 


Iš liaudies išminties — akmuo paduotas 
vietoj duonos („Monologas akmeniui"), van- 
duo, nešiojamas rėčiu, pūtimas prieš vėją 
(„Žaidimas su patarlėm“). Dvylikos brolių, 
juodvarniais virtusių, ir jų ieškančios sesės 
situacija „Girioje“: 

Tik eitum ir eitum, 

sekama tūkstančio 

paslėptų neregimų akių, 

savo dvylikos juodvarnių brolių 
ieškodama. .. 


„Ant kalno šulinys“ („Šulinys“) — eilėraš- 
tis prasideda lyg citata iš liaudies dainos, bet 

svarbi ne ji, o tas bendrumas, tapęs Lietu- 
vos kaimo vaizdinio atributu. Bendrume įrė- 
žiama viena ypatinga data: „Nulytam suskel- 
dėjusiam / šulinio kampe / vos randu sama- 
notus 1863". Lyg ir netikėtas yra tas poetės 
žingsnis į konkrečią istorinę datą. Bet ja at- 
siskleidžia labiau išsišakojęs laiko medis. 
Laikas poetės pasaulio suvokime darosi dvi- 
lypis — akimirka ir amžinybė — jis labiau 
pajungtas refleksijai, suformuojančiai aforis- 
tines laiko užsklandas: „Gyventi — tai ilgėtis 
amžinybės. ..", „Tarp dviejų širdies dūžių / 
nesulaikomai aidi laikas..." („Vasara“), „Ir 
viskas — laukimas: / laukimas laukimas lau- 
kimas“. Laukimo būsena poetė ir atskleidžia 
vidinį žmogaus laiką; juk tik laukimas, tarsi 
ištęsdamas, prailgindamas laiką, daro jį pas- 
tebimą, suvokiamą. Laukiant juntamas laiko 
tęstinumas — kaip priešprieša akimirkai: 


Jei tu 

akimirka, 

tapusi kūnu ir krauju — 
kodėl toks ilgas laukimas. .. 


„Jei tu akimirka..." 


Žmogus yra laike, bet ir laikas yra žmo- 
guje — kaip jo savastis, savaip sustabdoma, 
sulaikoma pašaukimu, sustabdoma laukimu. 
O gal tai —tik viena būtinųjų žmogaus iliu- 
zijų: 

Valanda, 

noriu tave sulaikyti 

(vėją delne!) — 

nes kam gi esu? 

Sulaikyti — tai pašaukti vardu 
daiktus, kurie aplinkui. 


„Valanda, noriu tave sulaikyti“ 


„Laike, kas tu esi?" — vienas pagrindinių 
rinkinio klausimų, viena organizacinių eilė- 
raščio ašių („Akimirka — visa plaunanti...“, 
„Laike, kas tu esi?“, ,,Aidus pasauli. ..", „,„Va- 
sara“, „(Gyventi — tai ilgėtis amžinybės. ..“, 
„Rugsėjo sėja“, ,,(Bruknė"). 

Į eilėraščio laikojautą įeina šimtmečiai, 
liudijami klevų („Tėviškės klevai“), ir tūks- 
tantmečių atnešama asiūklio žinia (,„,„Asiūk- 
lis“). Vidinį žmogaus laiką plečia protėvių 
laikas („Mano kūne — protėviai...") ir beri- 
bė žmogaus atmintis: „...virš atminties, / 
kuri laiko mūsų akimirką / lyg amžinybę..." 
(„Rugsėjo sėja“). Atmintis susieja akimirką 
ir amžinybę — Žmogiškasis likimas „tęsiasi 
nuo protėvių / ligi mūsų ir po mūsų...“. 

Konkretusis rinkinio „Tarp saulės ir ne- 
tekties“ laikas dažniausiai yra vakaras, nak- 
tis, žymimi prieblanda (,,„Pavasario prieblan- 
da“), tamsiu vakaru (,„Sūpuoklės“), mėnesie- 
na („Atversi lūpas mėnesienos lietui“), 
žvaigždės švytėjimu („Naujųjų metų nak- 
čiai“), juodu spindesiu („Nakties teisme — 

kai priartėjusi erdvė...“), dangaus tamsė- 
jančiu langu („Viržių vakaras“), Vakarine 
žvaigžde („Laukinė kriaušė“), vėlinių žvakė- 
mis („Ūkanų rožė"). „Ūkanų rožė“ reikalau- 
ja gilesnio įsižiūrėjimo; šis eilėraštis yra 
vienas konceptualiausių rinkinyje ta pras- 
me, kad liudija būdingus dabartinio Janinos 
Degutytės kūrybos etapo bruožus. 


Vėlinės. Vėjas. 
Vakaras vejasi debesio kalną. 
Iš rūko — sienos ir lubos. 
Pravertos lūpos. 
Gaudyk akimirką — 
ūkanų rožę — 
vėlu bus. 
Vėlinės. Vėjas. 
Nes viskas vėlinas. 
Valandos. Žaibas. Ramybė. 
Vėlinas laimė. Kartais mirtis. .. 
Nes laikas greitesnis 
už laikrodžio strėlę. 
Nes laiko aikštėj 
žydi astros ir ašaros. 
Vėlinės. Vėjas. 
Žvakių šviesoj 
palengvėja. 
Vilioja žaltvykslės. 
Žvarbu? — Jau nebe. 
Vėlinės. Vėjas. 
Nes šilia nuo skausmo 


ir nuo atminties, 

nes šilta nuo to, 

kad kažkur kažkieno 
mažas eilėraštis 

liks 

už gyvybę 

gyvesnis. 


Laisva intonacinė eilėraščio tėkmė, kurio- 
je tik punktyriškai teryškinami keli moty- 
vai. Pagrindinis — vėlinių vakaro — atpažįs- 
tamas iš „Mirusiųjų miestų" (rink. „Šviečia 
sniegas“). Tarsi iš šio eilėraščio ir šnekamo- 
sios kalbos atėjęs intarpas „„Žvarbu?— Jau 
nebe“. Su pagrindiniu motyvu susiję laiko, 
kūrybos, atminties motyvai. Eilėraštis jun- 
giamas muzikinės prasmės — 4 kartus kar- 
tojamo akordo „Vėlinės. Vėjas“, kuris iš- 
skiriamas ir grafiškai. Jis duoda toną ir 
bendram eilėraščio garsiniam fonui, jį ak- 
tualizuoja; pastebimai dominuoja V, Žž prie- 
balsiai, vėlinių, vėjo, vakaro, vėlumo, va- 
landų, viliojimo, rožės, žaibo, laikrodžio, 
žvakių, žvarbumo, mažo, žydėjimo signalai. 
Eilėraščio vyksmą lemia įvairios vidinės opo- 
zicijos ir dermės, kurių tinklas itin tankus, 
apimantis erdvę, laiką, vidinę būseną. Erd- 
vės opozicija: „Iš rūko — sienos ir lubos. / 
Pravertos lūpos“. Rūko sienos ir lubos — 
uždara erdvė, plėšiama pravertų lūpų. Laiko 
opozicija — sulėtinto, besivėlinančio jo rit- 

mo jutimas, diktuojamas garsinės aktualiza- 
cijos („Nes viskas vėlinas. / Valandos. / 
Žaibas. / Ramybė. / Vėlinas laimė"), ir stai- 
gus akimirkos pojūtis: ,,„Gaudyk akimirką — / 
ūkanų rožę — / vėlu bus“. „Ūkanų rožė" — 
netikėtai graži metafora, pabrėžta ir pavadi- 
nimu, jungianti rūką, vakaro prieblandą ir 
spalvą, žydėjimą, abstraktų, netikėtą grožio 
pojūtį. „Ūkanų rožė“ atveria ir sunkiau 
įžvelgiamą garsinį klodą — „ūkanų“, yra 
lyg apspręstas žodžių „lūpos“, „gaudyk“, 
„akimirką“ atraminių garsų ū, k. Žydėji- 
mu — Janinos Degutytės simbolizuojamu ir 
išplečiamu veiksmu — sujungiamos (vėl pa- 
gal artimą garsų sąšauką) astros ir ašaros, 
gamtos ir žmogaus pasaulio ženklai. Ašarų 
žydėjimas (žydėjimas ir tiesiogine, ir per- 
keltine prasme visada prasmingas) yra skaus- 
mo žmogiškosios prasmės ekvivalentas (pa- 
gal eilėraštį „„...O jei skausmas — ne prie- 
šas?"), Ši jungtis motyvuoja „Žvakių švie- 
soj / palengvėja" ir „Nes šilta nuo skausmo / 
ir nuo atminties...". Atmintis jau yra žino- 
jimas ir jautimas, kad žmogaus fizinė mir- 
tis nėra absoliuti žmogaus baigtis, kad lieka 
jo dvasios kūrybos pėdsakai: „nes šilta nuo 
to, / kad kažkur kažkieno / mažas eilėraš- 
tis / liks / už gyvybę / gyvesnis". 

Dar viena žmogaus viltis. Viltis yra ir 
kiekviena poezijos knyga. Viltis pagilinti 
tai, kas jau yra, arba pratęsti net pakarto- 

jant tai, kaš yra ypač svarbu. Svarbu ginti“ 
žmogaus dvasingumą, broliškumą žemei, me- 
džiui, gėlei. Todėl toks natūralus poetei yra 
taikos motyvas, išaugantis iš žemės amžino 
žydėjimo, iš žmogaus darbo, kūrybos pras- 
mės. Iš motiniškumo versmės — saugojimo, 
globojimo: 


srovens šaltiniai ir kvepės žolė 
po mūsų kojom. Ir saugok 
mūs vaikus, ir saugok mūs 
vaikus, ir saugok. .. 


„Naujųjų metų nakčiai" 


Į Janinos Degutytės kūrybą ir turėtume 
žiūrėti kaip į kūrybą-viltį, kūrybą-paguodą, 
kūrybą-šauksmą gyventi kiek galint pras- 
mingiau, žmogiškiau, neužmMušant savyje 
kraujo balso. Atidžiai žvelgdama „į gamtos 
išdidžią begalinę sielą“, poetė pirmiausia 
galvoja apie žmogų. Čia jos kūrybos visuo- 
meniškumo premisa. 

„Kaip medžiui reikės švarios žemės gaba- 
lo, kaip paukščiui reikės medžio gūžtai, taip 
žmogaus širdžiai visada trūks poezijos — nes 
tik joje ji pamatys ir supras save“ (DA, 33). 
Medžiui reikės žemės, paukščiui medžio, že- 
mei — Žmogaus, jų. visų — poezijai, Žmogaus 
širdies tėvynei. 

Poetės mintyse rinkiniui „Tarp saulės ir 

netekties“ tenka ypatinga vieta. „Tarp sau- 
lės ir netekties“ gali būti ir paskutinė knyga. 
Ligi savo dugno jau priėjau. Save pasakiau“ 
(DA, 28). Bet kaupiasi žodžiai, veriasi nie- 
kada iki galo neatsiveriantys gyvenimo vaI- 
tai ir gimsta nauji eilėraščiai — nesibaigian- 
tis yra ėjimas į save ir pasaulį. Atsivėrimo 
motyvas, vidiniu esmės veiksmu sujungian- 
tis Žmogų ir gamtą, naujausioje poetės lyri- 
koje aiškiai stiprėja. 


GEROJI SAULĖS ŠALIS 


(Kūryba vaikams) 


Šiandien Janina Degutytė — viena ryš- 
kiausių lietuvių vaikų literatūros kūrėjų — 
išleidusi vaikams berods 11 knygelių. Kelios 
iš jų kartotos. ,„Rugelis dainuoja“ išversta į 
rusų kalbą, „Spalvotos dainelės“ — į latvių, 
daugelio tautų vaikus pasiekė pasaka apie 
žydrąjį obuolį. Janinos Degutytės kūrybos 
vaikams pradžia — 1961 metai. Nuo to lai- 
ko poetė pastoviai galvoja apie vaikus, jų 
rūpesčius, yra susidariusi aiškias pažiūras į 
vaikų literatūrą, jos uždavinius. Kokia turi 
būti poezija vaikams? „Pirmiausia — tai Poe- 
Zija, tyra, be melo, laisva, teisinga, mylinti 
ir mokanti meilės“. „Meilės reikia mokytis 
ir mokyti. Mylėti žolę, medį, paukštį, debe- 
sį, žvėrį. <...> Kaip vaikas vėliau pamils 
žmogų, jei jis niekada nebus mylėjęs pienės 
ir žiogo? Kaip jis mylės gyvenimą, jei ne- 
bus pamilęs žemės ir debesio?“!. „Rašant 
vaikams, reikia būti „artistu“, — įeiti į juos 
pačius" Ž. „Rašyti vaikams lengviau ta pras- 
me, kad eilėraštis ateina iš šviesiausios dva- 


! Degutytė J. Trys poezijos vardai.— Kn.: Šiuolai- 
kinės vaikų literatūros problemos. V., 1979, p. 57. 
Ž Iš autorės pokalbio su J. Degutyte 1980.V 8, 

sinio gyvenimo vietos, kur erdvu ir giedra. 
Tačiau ir sunkiau, nes reikia pažadinti sa- 
vyje vaiką — t.y. nusimesti visą balastą, 
tapti švaresniu ir pasaulį pamatyti pirmą 
kartą. <...> Vaikai labai protingi. Daug 
protingesni ir gilesni, negu mes apie juos 
galvojam" (DA, 32). 

O svarbiausia yra tai, kad poetė turi ypa- 
tingą vaikų jausmą — motiniškumo, globos, 
reiklumo ir supratimo. Vaikas jai visada 
įdomus. Ir viskuo aprūpintas, bet nemylimas, 
ir našlaitis žydrom akelėm. Ir vaikai prie jos 
be galo prisiriša ir pasitiki. Motinos nenu- 
raminamą, verkiantį ima ant rankų, ir vai- 
kas jau šypsosi. Ketverių metukų poetės „bi- 
čiulė“ iš Mazgeliškio valgo sriubą, geria 
vaistus ir eidama miegoti persirengia, nes 
taip jai liepusi „„Diagutyta“. Penkerių metų 
„riteris“ Audriukas prisipažįsta ją mylįs... 
„Nepataikauju, tik kalbu kaip su suaugu- 
siu“ 3— sako poetė. Svarbiausia Vaikui — 
tėvų meilė, tik jos prieglobstyje jis kaip me- 
delis auga tiesus ir nesužalotas. Dėl šito glo- 
bos jausmo poetė gal net nusileistų griež- 
tiems auklėjimo reikalavimams. 

Tie vaikiški eilėraščiai —ir jie arti žmo- 
giškosios patirties — likimo. Iš tų pačių vers- 
mių — skausmo ir džiaugsmo matyti saulę, 
ranka paliesti gležną pirmo ankstyvo pava- 


3 Iš autorės pokalbio su poete 1980.X.7. 


sario žiedelio geltonį. Eilėraštis „Pienė“ 
(rink. ,,Rugelis dainuoja“, 1963): 


— Piene, piene, šviesuliuk, 
Su manim kartu pabūk, 
Pasakyk, kas tu esi 

Ir iš kur tokia šviesi. 


Tas kreipinys vaikišku betarpiškumu pra- 
siveržęs po ilgo, sunkaus ir skaudaus, bio- 
grafijos paliudijamo tylėjimo, ne iš specia- 
laus nusiteikimo rašyti vaikams, o iš bend- 
IO poezijos impulsų lauko. Galbūt tos bend- 
rosios kūrybos premisos įrodo, kad poezija 
tikrai yra viena, bendra. Negali būti geras 
eilėraštis vaikui, jei jis nieko nesako suau- 
gusiam. 

Pagrindinis Janinos Degutytės kūrybos vai- 
kams bruožas ir yra pasaulio kūrimas. Pa- 
saulio, kuriame gyvena medžiai, gėlės, žvė- 
rys, spalvos, garsai. Gyvena vienas kitą jaus- 
dami ir neskriausdami, gailėdami ir padėda- 
mi. Pasaulis, kuriame pasiekiami gėrio ir 
grožio idealai. Jie reikalauja iš mažųjų he- 
rojų drąsos, o labiausiai supratimo, atjauti- 
mo ir pasiaukojimo. Įstabus yra gėrio, gro- 
žio ir pirmųjų praradimų, pirmojo skausmo 
sąlytis. Išskirtinė Janinos Degutytės kūrybos 
vaikams ypatybė — atviras skaudumo pojū- 
tis, neglaistomas ir neuždengiamas. Nupjo- 
vus lauką žalią, lieka žiogas be pirkelės: 
„Nei brolelių, nei namų, / Nei gėlelių arti- 

mų“ („Žiogo pirkelė“). Ir daug kas pasauly- 
je neišvengiama — mirtis, praradimas. Šitai 
žmogiškai neišvengiamybei mažą žmogų ruo- 
šia gamtos pasaulis — klevas be lapų („Kle- 
vo lapas“), šaltyje virpanti drebulėlė (,„„Dre- 
bulėlei šalta“), paskutinė į žiemą išeinanti 
gėlė („Berniukas ir paskutinė gėlė“). Ašaros 
personifikacija gamtoje — įsižiūrėk, pajusk 
gamtos gyvybę, ne tik Žžydinčią, bet ir ken- 
čiančią („Sidabrinis ratelis“). Ypač artimi 
vaiko pasauliui maži žvėreliai, paukščiukai, 
akmenėliai. „Stirna“ — kaip vienas labiau- 
siai simbolizuojamų Janinos Degutytės įvaiz- 
džių ir „stirniukas“ — vaikų eilėraščiuose: 


— Iš balto rūko, iš balto rūko, 

iš balto rūko atnešk man pieno. 

Prašo stirniukas, verkia stirniukas. 

— Kas ten toks mėlynas nutūpė pievoj? 


— Vakaras, vakaras, — žolės linguoja,— 
vakaras nutūpė, ar nepažįsti? 

Mažo stirniuko akys rasotos 

žiedais auksiniais tamsoj pražysta. 


Į baltą rūką gobiasi pievos, 

žolės, plaštakės, upelis ir lieptas. 
Prašo motulės mažas stirniukas: 

— Atnešk man saulę iš balto rūko. 


„Pamiškės rūkas“ 

Psichologiškai tikslus yra šio eilėraščio 
vaikiškumas. Nerealus prašymas — graži rū- 
ko ir pieno baltumo asociacija. Netikėtas 
perėjimas prie kito objekto, patraukusio dė- 
mesį. Jo išreiškimas klausimu: „Kas ten toks 
mėlynas nutūpė pievoj?“. Stirniuko „aplin- 
kos vientisumas“ — rūkas, pieva ir nutū- 
piančiu paukščiu metaforizuojamas vakaras. 
Iš balzgano rūko — į vėlesnio vakaro mėly- 
nę. Atpažįstama subtilioji J. Degutytės spal- 
vų paletė. Spalva, pereinanti į nuotaiką (mė- 
lynoji ilgesio ir nuojautos spalva). Natūra- 
liai atsirandantis muzikinis akompanimen- 
tas — iš ypatingai kartojamu žolių šnabžde- 
siu ritmizuotos frazės: ,,„— Vakaras, vaka- 
ras, — žolės linguoja,— / vakaras nutūpė, ar 
nepažįsti?". Palaikoma, sutvirtinama vaikiš- 
kos vaizduotės kuriama vakaro — mėlyno 
paukščio — iliuzija: „vakaras nutūpė“. „Vai- 
kiškumo“ atmintis: pirmosios strofos „verkia 
stirniukas“ pereina į ašarų metaforą „akys 
rasotos“. Savaiminio, akimirkoje susivieni- 
jančio gamtos pasaulio grožis — saulėlydžio 
atspindys stirniuko akyse: „Mažo stirniuko 
akys rasotos / žiedais auksiniais tamsoj pra- 
Žžysta“. Vakaro — vaiko miego — paralelė 
paskutiniojoje strofoje, vis išlaikant pasau- 
lio vientisumo pojūtį: „Į baltą rūką gobiasi 
pievos, / žolės, plaštakės, upelis ir lieptas“. 
Tačiau nesibaigia vaikystės kelionė — pasau- 
lio pažinimas. Kodėl vakaras, kodėl tamsu, 

kodėl nėra saulės? Motinos visagalybės iliu- 
zija: „Prašo motulės mažas stirniukas: / — 
Atnešk man saulę iš balto rūko“. 

Jeigu šio eilėraščio „vaikiškumas“ būtų 
reiškiamas tiesioginiu vaiko įvaizdžiu, eilė- 
raštis prarastų savo žavesį, prarastų ir kon- 
taktą su skaitytoju. Dabar jis — tai ir būdin- 
ga pačiai geriausiai vaikų poezijai — yra 
bendrojoje poezijos sferoje —ir vaikui, ir 
suaugusiam. Vaikui svarbiausia — stirniu- 
kas, jo kalbėjimas, suaugusiam — bendras 
kūrinio grožis, paremtas psichologiniu ir 
gamtos pojūčio tikslumu. 

Svarbus Janinos Degutytės poezijos vai- 
kams įvaizdis — saulė. Jis pabrėžtas ir pava- 
dinimuose: „Saulė ir dainelė“, „Saulėtos dai- 
nelės", „Saulės pėdom“. Su saule tiesiogine 
prasme siejama šiluma, žydėjimas, šviesa, 
gėris. Su saule perkeltine prasme — vaikys- 
tės šalis, motinos globa. Išskirtinė vieta sau- 
lės įprasminimo aspektu tenka knygelei 
„Saulės pėdom“ (1979), kurios centras ir yra 
mėnesių eilėraščių ciklas. Pradedama „Sau- 
siu". „Sausio saulė per pasaulį / baltu vieš- 
keliu keliauja“. Saulė — geroji jėga, į ku- 
rią kreipiamasi ir prašoma pagalbos: „Sau- 
sio saule, būk gerutė, / šildyk stirną ir kiš- 
kutį". Stirna, stirniukas ateina iš didžiojo 
Janinos Degutytės poezijos lauko tarsi pa- 
tvirtindami poetinio pasaulio vientisumą. 
„Pavasario varpas“ primena Čiurlionio pa- 

vasario įvaizdį. Ypač pabrėžiamas pavasario 
stebuklingumas — pasaka: 


Jau laukiu, kad sparnas kregždės 
spindintį dangų atvertų. 

Iš tolo, iš tolo girdžiu 

žydrą pavasario varpą! 


Vaizdo ,,„pasakiškumas“, lyg į eilėraštį 
nuolat plauktų stebuklinių pasakų atgarsiai, 
yra svarbus J. Degutytės poezijos vaikams 
bruožas. Pasauliu stebimasi taip, kaip juo, 
kaskart iš naujo jį atrasdami spalvom ir gar- 
sais, stebisi vaikai. Bendrasis stebuklo pojū- 
tis neišplečiamas, ne abstrahuojamas, o tarsi 
pritaikomas vaiko vaizduotės konkretumui. 
Juk vaikas nežinomą pasaulį modeliuoja per 
konkrečius, žinomus dalykus. „Kovo pė- 
dom": „Kopia laiptais baltų debesų / saulė 
į mėlyną dangų“. Šitos konkrečios ir kartu 
poetiškos eilutės — pačios gražiausios. Nak- 
ties vaizdas („Nakties daina“): „Šildau del- 
nuose kvapu / stirniukus, kregždės“. Tarsi 
visą laiką eilėraščiai grįžtų į tą patį cent- 
Ią — rūpesčio, globos, šilumos, kur didžio- 
sios gamtos jėgos, ypač saulė, globoja ir 
saugo mažus, trapius, bejėgius. Savitai Jani- 
nos Degutytės eilėraščiuose vaikams atsi- 
skleidžia motinystės jausmas, globos jaus- 
mas. Salomėjos Nėries lyrikoje šis jausmas 
irgi gyvas ne tik tiesiogiai, bet ir smulkio- 
mis gamtos pasaulio detalėmis: ,,„Poetei nėra 

tokios gyvybės žemėje, kuri būtų per men- 
ka, per prasta ir nežymi jos dėmesiui, jos 
džiaugsmingos nuostabos pilnam švelnumui 
ir globiančiai meilei" *. Be šio jausmo — glo- 
biančios meilės — kūryba vaikams neįmano- 
Ima psichologiškai. Kaip ir Salomėjos Nėries 
lyrikoje, meile, šiluma apgaubiami ir negy- 
vieji mūsų pasaulio gyventojai, labiausiai 
akmuo, akmenėlis, su kuriuo gyvai susijusi 
ir lietuvių tautosaka. Gal gražiausias šios te- 
mos J. Degutytės eilėraštis ,Akmenėlio pra- 
šymas'"': 


Dar saulė miega. Dar nebunda paukštis. 
Dar kalbasi giria su dangumi. 

Tokia tyla, kad pienės pūkas girdi, 
kaip šnabžda akmenėlis pakrūmy. 


Jis prašo žemės, kad padovanotų 
gimimo dieną jam dvi kojeles, 
nes nori jis toli toli keliauti 

į žemuogių ir pasakų salas. 


Dar miega saulė, nenubudęs paukštis, pa- 
slaptingai kalbasi giria su tamsoje priartė- 
jusiu dangum, dar viską gaubia didelė tyla. 
Taip sukuriamas erdvumo, didumo įspūdis. 
Ir šiame dideliame psaulyje gležnas pienės 
pūkas ir akmenėlis, šnabždantis savo prašy- 


4 Zaborskaitė V. Meilės ir vilties šviesa.— Poezijos 
pavasaris, V., 1979, p. 40. 


251 


mą žemei. Vaikiškoji gimtadienio — laukia- 
mo stebuklo — iliuzija. Tikėjimo, kad tą die- 
ną viskas turi išsipildyti — net negalima — 
„Jis prašo žemės, kad padovanotų / gimimo 
dieną jam dvi kojeles..." Diena, kurios pri- 
artėjusios taip sunku sulaukti — dar ne, dar 
ne: „Dar saulė miega. Dar nebunda paukš- 
tis...". Yra šiame eilėraštyje skaudaus vai- 
kiško graudulio — akmenėlio prašymas ne- 
bus išgirstas... Įspūdis, lyg eilėraščiu bylo- 
tų nesveikas, luošas vaikas — baisioji gam- 
tos neteisybė. Taip į saulės šalį įeina natū- 
ralieji pasaulio disonansai. Ir šita jungtis, 
būtinas tikro meno požymis, suteikia Jani- 
nos Degutytės poezijai vaikams didelio su- 
gestyvumo, patikimumo. 

Pasaulio didumo, erdvumo ir mažumo opo- 
zicija Janinos Degutytės eilėraščiuose vai- 
kams — vienas pagrindinių semantinių cent- 
rų. Gražiai jis įprasmintas ir eilėraštyje ,,Va- 
karas prieš pjūtį“. Tyliai verkia sidabrinė 
aviža: „Vai kodėl didžiulėj žemėj / aš tokia 
maža?“ Vakaras prieš pjūtį — aviža materia- 
lizuojama dramatiška nuojauta, panašiai 
kaip „Šiaurės vasarų“ eilėraštyje ,„Bėkit, ba- 
reliai". Naujas „sidabriškumo“ atspalvis, o 
„Rugsėjo“ „sidabrinės ražienos“ ateina iš 
„Keturių peizažų“. Iš ten pirminiu savo im- 
pulsu ir „sidabro sodas“ („Raudonas kle- 
vas"). Metų mėnesiai — saulės kelio ženklai. 

„Lapkričio“ „nuogas medis" — ar nuogas? 
Ne: 


Mano šaknyse — giliai, 
kur sapnuojas vyturiai,— 
jau pražydo saulės žiedas. 


O gruodžio sniegas („Sniegas Vilniuje“) 
šviečia, lyg būtų sugėręs saulę. Atpažįstama 
rinkinio „Šviečia sniegas“ prasminė ir vaiz- 
dinė linija. Tačiau ji išlenkta pagal vaiko 
vaizduotės krypsnį. Krintantis sniegas — bal- 
ti pasakos paukščiai: 

Šviečia gatvės, šviečia liepos, 
gulbiškiem sparnam paliepus. 
Gulbe, gulbe — sapno paukšti, 
pasiimk mane į aukštį! 


Vaikų poezijos pasaulis tų pačių mėgsta- 
mų Janinos Degutytės spalvų — tik jos dar 
intensyvesnės, stiprinamos pakartojimų. 
„Mėlynas vakaro eilėraštis“ iš „Kregždės 
lopšinės" (1976): 


Kvepiančiam rasotam pagiry, 
Mėlyno šešėlio vidury, 
Šilagėlės mėlynoj taurelėj 
Miega mėlyna naktis kertelėj. 
Toje gaubiančioje intensyvios spalvos 
šviesoje sulėtėja vyksmas — intriga, eilėraš- 
čio įspūdis darosi ne toks koncentruotas. Bet 

ir vaikų eilėraščiai negali apsiriboti tik kon- 
krečia pagava; būtini nuotaikos, muzikalu- 
mo elementai. Nuotaikingumu Janinos De- 
gutytės eilėraščiai tikrai išsiskiria iš dabarti- 
nės vaikų poezijos. 

Kūryba vaikams poetei nėra tik atvanga 
ar lengvas žaidimas. Į vaikų poeziją Janina 
Degutytė žiūri giliai pilietiškai. „Ir pirmą- 
sias etikos, moralės normas, kaip pagrindą 
žmogaus asmenybei, turi padėti spalvota 
vaikiška knygelė“?. Ne diktuodama tiesas, 
ne deklaruodama, 0 į jas betarpiškai įvesda- 
ma. Mylėti medį, žolę, Žmogų — galbūt pa- 
grindinis uždavinys, kurį privalo sau iškelti 
literatūra vaikams,— išmokyti mylėti. 

Ką pasakyti vaikui? Ir kaip pasakyti, kad 
žodžiai paliestų jį, apsigyventų jame, kaip 
visą gyvenimą kartais gyvena su žmogum 
jo vaikystėje išmokti eilėraštukai, nieko dau- 
giau nebeisileisdami: ,,„Apšerkšniję mūsų 
žiemos. .." 

Pirmiausia, galvoja poetė, būtina suvokti, 
kad vaikas turi savo pasaulį, kad jame vei- 
kia kitokie „dėsniai negu suaugusiųjų tikro- 
vėje. Žinoma, tas pasaulis iliuzoriškas, pilnas 
keisčiausių fantazijų. Bet ar reikia skubėti 
jas griauti? Ar tikrai vaikui skirtame eilė- 
raštyje turi būti tik atitinkamai sumažinti 
suaugusiųjų tikrovės modeliai? 


*** Degutytė J. Ne išaugtas rūbelis.— Tarybinis mo- 
kytojas, 1965 balandžio 4. 


224 


Janinos Degutytės vaikų poėzijos pradžia 
nelygi. Pirmojoje knygelėje „Saulė ir dai- 
nelė“ (1961) tų mechaniškai sumažintų mo- 
delių dar gana daug („,Kolūkis“, „,Fabrikas“). 
Tačiau pamažu stiprėja savarankiškosios, pa- 
sakiškosios vaikų tikrovės bruožai, vyku- 
siai paryškinami gerų dailininkų, ypač Si- 
gutės Valiuvienės, iliustravusios ir pirmuo- 
sius Janinos Degutytės poezijos rinkinius, ir 
rinktinę „Saulėtos dainelės“. Ryškėja požiū- 
ris, kad nereikia vaikų „fantazijos nustelbti 
suaugusiųjų tikrovės supratimu — ta liūdna 
teisybe: medis nekalba, akmuo nejaučia. . ."*, 

Kuo ilgiau pasaulis bus vaikui gyvas, tuo 
stipresnis, organiškesnis bus ryšys su juo. 
„Janinos Degutytės poezijoje vaikas ieško 
ryšio su būtimi, kurios dalis jis pats“ '. Kal- 
bėdama apie gyvą, mylintį ir kenčiantį gam- 
tos pasaulį, Janina Degutytė tarsi remiasi į 
tai, kas vaikui jau gali ar turi būti žinoma, — 
tautosaka, ypač pasaka. 

Bandyta poetės ir kurti vaikišką literatu- 
rinę pasaką. Išėjo dvi „„Pelėdžiuko sapno", 
tokių pasakų knygos, laidos. Pasaulis kupi- 
nas troškimų, svajonių, išsipildančių sapnų. 
Meilė — pagrindinė ir vienintelė svajonės 
išsipildymo sąlyga. Tik mylinčiose našlaitė- 
lės rankose nuostabia melodija suskamba 


7 Auryla V. Šiuolaikinės vaikų poezijos bruožai— 
Kn.: Šiuolaikinės vaikų literatūros problemos, p. 38. 

žydrasis obuolys („Žydrasis obuolys“) š, tik 
labai mylėdamas neturimus namus, juos su- 
randa mažas molinis pelėdžiukas (,„Pelėdžiu- 
ko sapnas“). Paklusdamas vidinei pareigai, 
ieško jūros mažas šaltinėlis. Pati poetiškiau- 
sia pasaka — „Plaštakės diena“, graži, spal- 
vota poetinė vizija, vos juntamai paliesta 
tamsaus dramatizmo šešėlio. Juk plaštakė 
gyvena tik vieną dieną... Nelengvas kriau- 
šės likimas — pasaka, sekama mažajai atža- 
lėlei. „Pasaka be galo...“, nes speigų iI 
pūgų lenkiamą, žaibo skaldomą kriaušę, kas- 
met brandinančią vaisių, jai vienąkart su- 
klupus, pakeis atžalėlė... Pasakų pagrin- 
das — gyvenimo alegorijos, kur šviesa, sva- 
jonė, džiaugsmas ir meilė susiduria su tam- 
sa, pykčiu ir pavydu. Ir gėris ne visada lai- 
mi — šviesiame plaštakės pasaulyje staiga 
skaudžiai sužiba volungės kraujo lašas. Toks 
yra gyvenimas, ne tik svajonės, bet ir parei- 
gos, ne tik laimės, bet ir kovos. Gyvenimas 
poetiška, vaikui prieinama forma perteikia- 
mas Janinos Degutytės pasakose. 

Tradicijos jausmas apskritai būdingas Ja- 
ninos Degutytės pasaulėjautai. „(Todėl ir ga- 
lime pasisukti įvairiom linkmėm, galime ieš- 
koti dar nerasto, nebūto, kas skamba tik mū- 
sų epochoj, nes savo šaknim turime į ką at- 


* Ši pasaka 1967 m. Pabaltijo konkurse laimėjo pir- 
mąją premiją, buvo išversta į kitas TSRS tautų kalbas. 

siremti" ?. Estetiniam vaiko santykiui su pa- 
sauliu formuotis ta nepertraukiama grandinė 
ypač svarbi. Ir ne vienas J. Degutytės eilė- 
raštis prasideda taip, lyg jo išeities pozicija 
būtų žinoma: „Už aukštų aukštų kalnų, / 
Už upelių devynių...“ („Sidabrinis ratelis“). 
Yra ir prasmingų sąsajų su S. Nėries tauto- 
sakine poezija (,„Drebulėlei šalta“) ir apskri- 
tai su jos kūryba. Ypač graži ta sąsaja eilė- 
raštyje „Mano močiutė“ iš rinkinio ,„Van- 
dens lelija“: 


Ant močiutės kelių 
Baltas gulbių sostas. 
Ir užmiega vėjas 
Ant močiutės kelių. 


Močiutės, motinos įvaizdžiai — J. Degu- 
tytės vaikų poezijoje esminiai. Motina itin 
betarpiškai siejama su lopšinės motyvu ir 
intonacija. Tr liaudies kūryboje lopšinė la- 
biausiai išreiškia švelniąją, saugančiąją mo- 
tinos meilę. Eilėraštis ,„Motulės delnuos“: 


Šilta ir linksma — 
Kregždutės lydi, 
Saulutė žydi 
Motulės delnuos. 


9 Degutytė J. Šaknimis turime į ką atsiremti.— Tie- 
sa, 1967 gruodžio 23. 

Šiaurys neužpūs, 
Lokys neužklups 
Motulės delnuos. 


Pagal betarpiškai ir natūraliai patiriamą 
motinos elgesį, globą ir šilumą vaikas ku- 
ria ir savo pasaulį, modeliuoja jo narių san- 
tykius. Vienas gražiausių tokio tipo eilėraš- 
čių — „Lopšinė lėlei“: 


Mik, lėlyte, mik, dukryte. 
Mėnesėlis jau matyti. 
Pailsai, prisibėgiojai, 
Popietėlio nemiegojai. 


Gražiai, neįprastai spalvotos Janinos De- 
gutytės vaikų poezijos metaforos: „„žaliaska- 
ris vėjas“ (,„Piešinys“), „briedžiai su ragais 
Iaudonais“ (,,Mano laivas“), „žydra giesmė“ 
(„Vyturio giesmė“), ,,„upelis — žalia ašarėlė“ 
(„Pavasario lietus“), „raudonos balandžio ko- 
jytės“ („Balandis“), „žydra pienė“ (,Kosmo- 
nautas“), drebulės „raudoni plaukai“ (,,„Dre- 
bulėlei šalta“), „„žalsvaplaukė galva“ („Va- 
sara“), „rankelės žalios“ („Vyturys“). Gal 
taip saugoma ir ginama vaiko spalvų auto- 
nomija? Juk „ar nepadaromi iš vaikų <...> 
mažyčiai elgetos, kurie žolei, dangui ir sau- 
lei turi vieną ir tą pačią spalvą?“ !*, 


W Degutytė J. Kūrėjo atsakomybė.— Tarybinis mo- 
kytojas, 1967 lapkričio 25. 


258 


Geriausi Janinos Degutytės eilėraščiai vai- 
kams iš knygučių „Saulė ir dainelė“, „Snie- 
go lelija“, „Mano diena“, „Žalia ugnelė“, 
„Rugelis dainuoja“, „Debesų pilis“ sudėti į 
rinktinę „„Saulėtos dainelės“, kurios jau iš- 
ėjo du leidimai (1972; 1979). Už šią rinktinę 
Janinai Degutytei paskirta Lietuvos kom- 
jaunimo premija. 

Naujausios J. Degutytės knygelės mažie- 
siems (,„Piemenaitė karalaitė“, 1982) eilėraš- 
čiai ne tik apie tradiciškai poetiškas gėles 
(,„Rugiagėlė“, Ramunė“), bet ir apie taka- 
žolę, usnį, dilgėlę. Kiekvienas augalas, net 
piktžole vadinamas, turi savo vietą, prasmę 
ir skirtį, kiekvienu skleidžiasi gyvybės ste- 
buklas. Eilėraštis turi padėti vaikui tai su- 
prasti, saugoti jo širdį, kad „jautriai plak- 
tų, kad neapkerpėtų jam išaugus“ !!. 


!! Tikrumas ir tiesa / Į literatūros kritiko S. Lips- 
kio klausimus atsako J. Degutytė.— Nemunas, 1982, 
Nr 7, p. 21. 


POETIKOS BRUOŽAI 


Iki šiol į Janinos Degutytės kūrybą žvelg- 
ta jos poetinio likimo, individualios — ne 
tik išorinės, bet ir vidinės — chronologijos 
aspektu. Dabar jis turėtų būti papildytas 
konkretesniais poetikos bruožais, dėmesį su- 
telkiant į kalbinę raišką ! (garsynas, leksika, 
sintaksė, metafora), kuri yra neatsiejama nuo 
meninio pasaulio dominančių, nuo lyrinio 
kalbėjimo žanrų. 


TARP GARSO IR METAFOROS 


Poetas prasideda nuo kalbos. Ši bendra 
tiesa kiekvienam poetui yra individuali: Ja- 
nina Degutytė ne teoretizuoja, kaip ir į vis- 
ką pasaulyje, ir į kalbą ji žvelgia nuostabos 
ir meilės akimis, pasikliaudama ne koncep- 
cijomis, o vidiniu sąlyčiu, girdėjimu. ,„Kal- 
ba? Jaučiu kaip gyvą“ Ž. Ta gyvybė labiau- 
siai ir atsiveria eilėraštyje, už jo, rašant pro- 
za, ji blanksta, vėsta. Eilėraščiu tarsi įeina- 
ma į ypatingą kalbos situaciją — intymią, 


! Kai kurie konkretūs duomenys yra paimti iš kny- 
gos autorės vadovautų universiteto diplominių darbų. 
2 Iš autorės pokalbio su J. Degutyte 1980.V 8. 

betarpišką ir vidinį kalbos pojūtį. Klausykis 
ir eik, vedamas garsinės melodijos. Pirmuo- 
siuose poetės rinkiniuose girdėjimo svarba 
aiškiai pabrėžiama. Savitas yra gyvenimo 
kaip muzikos girdėjimas, apskritai garsinio 
įspūdžio dominantė: ,„„.. Vilniau, Vilniau... 
aš kaip muziką girdžiu / Tavo bokštų ir 
bokštelių siluetus..." („Vilnius naktį“). Įdo- 
mios garsinės metaforos: „skamba upė“, 
„skamba lūpos“ (,„,„Begalinė daina“), „kašto- 
no kuždesys“ („Kai jūra ateina“), „gros eg- 
lelė" („Eglelė groja"), „sudūžta į langą snie- 
guolė"“ („Snieguolės dūžta į langą“). „Kaip 
varpai variniai / Skambėdamos nuo vėjo 
kriaušės supasi“ (,„Atėjusiam rudeniui"). Gir- 
dima ir tai, kas negirdima: ,„Krinta ir dūžta 
šalti lašai..." („Nakties lietus“). Lygiai taip 
pat giliai ir „garsiai“ girdima tyla: „Tyla... 
Tik viršūnėj paukščių čiulbėjimas... / Ty- 
la... Tik viršūnėj sparnų plevenimas...“ 
(„Vasaros tyla“). Nuo pat pirmojo, rinkinio 
girdimas „sidabras“ — ne tik spalva— ir 
garsas. „Gal veltui sidabrinių mėnesienų / 
Tu ko prašei?“ („Auštant“), „Bėk, stirnele 
sidabrine, bėk“ („Prie Vilnelės“). Nuo „si- 
dabro“, „sidabrinio“ — spalvos metaforos — 
iki sukaupto „sidabrinio motyvo“ — pras- 
minės garso metaforos naujausiuose eilė- 
Iaščiuose. 

Pasaulis kalbinamas ir trokštama jį išgirs- 
ti: „Šaltinėli šaltuonėli, / Ar girdi, ar gir- 

di?.." („Rytą prie šaltinio“). Taip išgirsta- 
ma ir žodžio muzika, sąskambių muzika. Ta- 
čiau pirmuosiuose rinkiniuose ji apčiuopia- 
miau aidi tik galūninių, ypač atvirųjų, aso- 
nansinių, rimų sąskambiuose: „rasa — Vi- 
sa — basa". Kartais pastebima fragmentinė 
onomatopėjinio pobūdžio aliteracija: „„Raižo 
erdvę žaibais kaip kardais / Ir įniršęs perkū- 
nijom griaudžia“ („Tėviškės dangus“). Dina- 
minės pirmųjų rinkinių charakteristikos la- 
bai artimos: didžiausias dažnumas —s, k, n, 
r, I, v, 1. Rinkinyje „Ant žemės delno“ kiek 
suintensyvėja v, ž. Foninis įspūdis dažniau 
remiasi sintaksiniu pakartojimu. Savitesnė, 
gilesnė yra garsinio atvirumo linija: 


Palei svyruoklius baltus 
Žali šaltiniai alma. 
Laiko mane kaip smiltį 
Žemė ant savo delno. 


„Ant žemės delno“ 


Ši strofa iš tiesų išsiskiria gražia, prasmin- 
ga garsų derme: sonanto ! ir jo junginių (1, 
k!, It, I, It, In) ir atvirųjų balsių a, e harmo- 
nija. Tokius eilėraščius labai lengva, tiesiog 
gera skaityti. Pauzės ir net nemetriniai pas- 
kutiniųjų eilučių pradžios kirčiai natūraliai 
susilieja su Žmogaus balso galimybėmis. 

Pirmuosiuose rinkiniuose žodžio muzikinio 
skambesio akcentai yra tarsi netikėti blyks- 
telėjimai — instrumentuotos atskiros eilutės: 

„Ir virpesys beržyno žalzganų ūkų...“ („Taip 
viskas įsirėžia ligi skausmo"), „Sutemos švie- 
sios alyvinės“ („Pirmo sniego preliudas“), 
„Žalzgana, amžina lūkesių valanda..." („Ant 
šaligatvių dūžta varvekliai skambėdami. . ."), 
„Ir mėlynos — iš permatomo liūdesio“ (,„Fi- 
nale“). Ir, kaip jau minėta, ypač gražus: 
„Ten šilojų šviesa juodo šilo nakty..." („Lie- 
tus“). Sakytume, kad tai yra natūralus, sa- 
vaime atsiskleidžiantis žodžio muzikos pojū- 
tis, tikriausiai susijęs su įgimtu muzikalumu. 

„Šiaurės vasarų“, „Pilnaties“, „Šviečia snie- 
gas“ priebalsių dinaminės charakteristikos 
gana lygios, ypač artimi „Pilnatis“ ir „Švie- 
čia sniegas“. Tačiau „Šiaurės vasarose“ yra 
atskirų skambančių eilučių — koks ryškus 
pirmojo skyriaus pavadinimo („Žalvario 
vartai“) pasikartojančių garsinių sandūrų 
prasminis įspūdis! Jį perima, palaiko negir- 
dimo, neskambančio garso jutimas: ,„...kuI 
klevai / Skamba savo šakom ir lapais“ („Ke- 
lio pradžia"). Kiek pastebimiau — atskirom 
eilutėm — instrumentuoti eilėraščiai ,„„Gimto- 
ji kalba“, „Geltoni atodūsiai“, „Lūžo ežerų 
žali ledai“, ,,„Juodvarniai broliai“. 

Janinos Degutytės eilėraščio garsinė am- 
plitudė — nuo aiškaus atvirumo — nuostabos, 
džiaugsmo pilnatvės — iki šnabždesio stipriai 
sučiauptom lūpom. „Pilnatyje“ tą atvirumo, 
aukščio pojūtį labiausiai išreiškia trečiasis 
„Vidurvasario triptiko“ eilėraštis „Ąsotis“: 

Vasara! 

Neišsenkantis aukštas ąsotis! 

Sklidinas upių tėkmės ir tylos kaitrios. 
Nori? — atsigerk volungės čiulbesio! 
Nori? — užplūstančios audros. .. 


Šios strofos garsinis laukas — iš dviejų da- 
lių. Pirmosios dvi eilutės — vasaros aukštis, 
erdvė, metaforizuojama aukštu ąsočiu (graži, 
skambi jungtis!), išsiskiria atvirais garsais: 
-1-4-1-e-0-0u-d-4-0. Trečioji eilutė — vidu- 
rys — lyg prityla, duslėja (rami vasaros upių 
tėkmė ir tyli kaitra). Dvi paskutinės eilutės 
(jose dominuoja konsonansai, ypač r) per- 
kertamos retorinio klausimo, lyg vandens 
gėrimas, vandens gurgėjimas. Bet jis nesu- 
vedamas į onomatopėjinį pamėgdžiojimą. 
Svarbiausia yra tai, kad garsų deriniai, įsi- 
jungdami į bendrą poetikos sistemą, padeda 
sukurti lanksčią, iškalbią intonaciją, pratur- 
tinančią eilėraščio semantiką. Šio eilėraščio 
garsinės organizacijos pagrindas toks pat, 
kaip ir sintaksės, kompozicijos: paralelės ir 
antitezės. Savaip opoziciškas yra a šiltas at- 
virumas ir r šaltas uždarumas. Sintaksės as- 
pektu šią opoziciją atitinka klausimas (,„No- 
riė") ir imperatyvas (,„Gerk“), trumpos ir il- 
gos eilutės jungtys, semantikos lauke — an- 
toniminės jungtys („ir baikšti, ir narsi rau- 
donsparnė volungė“, „Debesų puta, o vidu- 
girio aitris — dugne...“). Kompoziciškai ir 

semantiškai suglaudžiamos eilėraščio antino- 
mijos: „neišsenkantis vasaros ąsotis“ ir „„mū- 
sų amžiaus valandos trumpos“. Pradžios gar- 
sinis atvirumas, pasitikėjimas begaline va- 
sara pereina į uždarą eilėraščio virpėjimą — 
trapumą, atsidavimą vasaros akimirksniui — 
gurkšniui: 


Akis užmerk — 

ir gerk, 

tūkstantį metų gerk — 
už save ir už mane... 


Parankiau analizuoti sistemą, kuri lyg iš- 
eina į „paviršių“, turi atspėjamą „šifrą“. Bet 
Janinos Degutytės eilių garsinis pavidalas 
jaučiamas kaip labai harmoningas, eufoniš- 
kas, nepagaunamas ir nesustabdomas. Ypač 
tais atvejais, kai eilėraštis net nerimuotas, 
kaip „Mažoji nakties baladė": 


Jau pilnatis praregėjo 
Tamsiom šešėlių daubom, 
Ir dusliai į žolę nukrito 
Sunkus obuolys. 


Lyg be garso, tik viduje, skambėtų Mocar- 
to melodija. Taip šviesa atsiskleidžia tamsa, 
aukštis — gyliu, garsas — begarsiu.  duslu- 
mu... 

Rinkinyje „Šviečia sniegas“ pastebima 
glaudesnė eilėraščio fonikos ir sintaksės są- 


265 


veika. Garsinį įspūdį ypač stiprina sintaksi- 
niai pakartojimai, brėžiantys tiesioginę pras- 
mę pralenkiantį nuotaikos punktyrą: 


Pilkam apyaušry 
ant balto slenksčio 
išaugo medis: 
vario lapeliai, 
vario lapeliai, 
žiedai snieginiai. 
Žiedai snieginiai, 
žiedai snieginiai, 
uogos iš kraujo. 

„Per visą naktį“ 


Susidaro gilūs sintaksiniai koncentrai. Ant- 
Iasis „žiedai snieginiai“ pakartojimas yra 
centras, pirmasis jungiamas su lapeliais, tre- 
čiasis su uogomis. 

Ryškėja ir polisindetoninės jungties pras- 
mė („Dvigubas ratas“). Vis dažnesnė anaio- 
Ia („Kur aš nueisiu“, „Stotys“, „Šventiškai“, 
„Prisikėlimas“, ,„Paplūdimys“). Frazė darosi 
sukaupta, įtempta, polifoniškai intonuojama: 
„„-.„Aukštas kalnas pelenų supiltas. ..- / 
„„.„Pilkas vakaras ir paukštis pilkas“ („Aš 
meldžiuos į žvaigždę ir į žole“). Stiprus sun- 
kaus kilimo į aukštą pelenų kalną intonaci- 
nis ispūdis pirmojoje dalyje. Ir apčiuopia- 
mas „pilko vakaro“ žemumas — lyg atodū- 
sis. .. Frazės polifonijos siekimas darosi pro- 
gramiškas, jos prasmės galimybės plečiamos, 

atskirus atsišakojimus suimant į skliaustus. 
Tačiau — ne visada sėkmingai (kad ir „Stir- 
nų pėdom"). Tačiau giluminis frazės semanti- 
nis ir foninis politoniškumas iškyla kaip 
siektina aukštuma. 

Janina Degutytė mėgsta suteikti eilėraš- 
čiui ir tam tikrą grafinį pavidalą. Visi grafi- 
nės semantikos eilėraščiai parašyti verlibru, 
vidiniai garsiniai sąskambiai čia turi ir tam 
tikrą metrinę funkciją. Tai pastebima ir pir- 
majame ,„Prieblandų sodų“ eilėraštyje „Vil- 
nius“. Įvairiais požiūriais čia reikšmingos 
dvi garsinės linijos — sonantai I, n (Vilnius, 
vilnija, lengvas) bei š, ž, Zz: šiauriškas, bokš- 
tų, Zodiako žvaigždynų. .. 

„Prieblandų soduose“ priebalsių dažnumo 
dinamika vėl ryškesnė. Kai kurie garsai tarsi 
„atsirenkami“ — ypač š, ž, kartais Zz. Artimi 
garsai labiau koncentruojami atskirose vie- 
tose. Garsinis laukas tvirčiau sujungiamas su 
prasminiu, fonetinis — su morieminiu ir lek- 
siniu. Instrumentuotė juntama ir horizonta- 
liojoje, ir vertikaliojoje eilėraščio ašyje. Su- 
sidaro tankus ryšių tinklas, palaikomas pa- 
kartojimų, paralelių ir opozicijų. Šiuo požiū- 
Tiu išsiskiria eilėraštis ,„Aš nėjau paskui ta- 
vo karstą“. Eilėraščio prasminė ir kompozi- 
cinė ašis — pradžia „Aš nėjau paskui tavo 
karstą“. „Karsto“ garsinis pavidalas artimu 
ir prasmės atspalviu pasikartoja antrosios ei- 
lutės pradžioje (apkarsia) ir pratęsiamas to- 

liau: kas..., kas..., ... kas „kas. Antro- 
sios eilutės pabaigos žodžio juokas garsinis 
atitikmuo, kontrastas ir paralelė (klouniškas 
juokas) trečiosios eilutės pradžios juodas. 
Juoda netekimo spalva pratęsiama septin- 
tosios eilutės naktim. Nakčiai, juodumui 
kontrastingas lapas baltas, bet jis — sutram- 
dytas šauksmas. Uždarumas ir atvirumas. 
Negrįžimas ir esamumas. „Negrįžai...“ — 
garsu pakartojamas, o semantiškai priešpas- 
tatomas „Grįžulo Ratai man šviečia, į juos 
tu žiūrėjai...“. „Žiūrėjai...' atsikartoja ki- 
tos eilutės pradžioje „Žėrėjo la...“. „Lau- 
žas“ — „pralaužusi“, „laukiau“ — „lauke“, 
„žingsnių“ — „žvilgsniu“. Garsinės raiškos 
sistema išlaikoma iki pabaigos, sąmoningai 
išskiriant paskutines eilutes. 

„Prieblandų sodai“ atveria dar vieną gar- 
sinio turiningumo versmę — skambėjimo ir 
spalvos ryšį Ne tiek konkrečios spalvos, 
kiek spalvinio pojūčio, spalvos kaip nuotai- 
kos. Eilėraščio „Lietus“ pradžia: 


Nuošė lietus, šviesus, putojantis, 
baltus rugių laukus 

ir violetines viržių salas nuplovęs. 
(Kad mane nuplautų!) 

Nuo medžių dar krenta lašai 
(skamba varpai). 

Ir paukštis dainuodamas geria iš lapo 
(iš medžio delno). 

Spalvos akcentai: šviesus, baltus, violeti- 
nes. Garso: nuošė, krenta, skamba, dainuo- 
damas. Šviesa yra skambėjimas, garsumas, 
garsinis atvirumas. Kaip ir vasara (atviras 
žodžio skambėjimo įspūdis) yra atvirumas 
(„Vasara — atlapos dyrys į juodai nusirpu- 
sių vyšnių sodą..." — „Vasara praėjo. .."). 
Bendrajame Janinos Degutytės fonikos kon- 
tekste formalios yra tokios aiškiai instru- 
mentuotos „Prieblandų sodų“ eilutės, kaip: 
„Akacijos. Akina saulė. / Tolimas aukštupių 
balsas“ („,„Akacijos“). 

Rinkinys „Tarp saulės ir netekties“ prie- 
balsių dažnumo kaitos intensyvumu pralen- 
kia kitus rinkinius — ryškesnis į, k, t, š daž- 
numas. Č, z, c, ž kartojimosi vidurkis nėra 
pakitęs, bet jų garsinis įspūdis itin pastebi- 
mas. Kaip ir „Prieblandų soduose“, šie ty- 
los — šnabždesio garsai labiau susikaupę at- 
skiruose eilėraščiuose. Be to, lietuvių kal- 
boje jie retesni —tad ir instrumentacinės 
galimybės, palaikomos artimo ir dažno s, 
ryškesnės. 

„Peizažas su medžiais“ — ši programinio 
eilėraščio ,„Tarp saulės ir netekties“ frazė 
savaip išreiškia ir pagrindinę rinkinio garsi- 
ne temą. Ji papildoma kartojamų ir vari- 
juojamų žodžių: medžiai, žemė, širdis, žydė- 
jimas, žolė, tėviškė, amžinybė, žuvis, paukš- 
tis, žalias, rožė, aukštas, laužas, žvaigždė, 
žodis, erškėtis, erškėtrožė, šlamėjimas, ma- 

žas, apžadas, žingsnis, žaibas, ražienos, kaž- 
kuris, užgeso, džiaugsmas, šaltinis, šaka, žaiz- 
da, jonžolė, žydintis, šviesa, žiemkenčiai, 
vienišas, žiedas, šešėlis, viržiai, viršūnė, šuli- 
nys, ašara, kriaušė, bekraštis, griežiė, ženk- 
las, širdgėla, dūžis, skaudžiai, žvėris, šauki- 
mas, šiurkštus, nežinomybė, užsimiršimas, 
žvakė... Yra eilėraščių, kur garsų š, Žž, č in- 
strumentacinis pagrindas gana ryškus: „Jū- 
IOs etiudų“ antrasis eilėraštis: 


Š nab ž dėjimu — š auksmu 
u žė iaupk man lūpas, 

kad ž od žiai netikri. .. 
Telieka o š imas — 

o š imas — š iam smėlio krante — 
nuo š irdgėlos ligi š ventės. 


„Šventas laukų birželi": 


Š ventas laukų bir ž eli, 
palaimink mūsų rankas — 
kad nei š sektų upės, 

kad nei š mirtų me dž iai, 
kad grie ž lė nenutiltų 

š viesų vakarą 

avi žų lauke. 


į Gal prasmingiausia šių garsų muzika, su- 
svelninta L s, girdima eilėraštyje „Dulsvoj 
erdvėj pražydo lietūs. ..": 

— — ——— Bet lietūs 

pražydo — ir tyliai prasiveria sietuvos — 
ir siela pravirksta kaip vaikas 

iš džiaugsmo — nors beldžiasi laikas 

į kraujo vartus — nes pražydo lietūs 
dulsvoj erdvėj — nes nuokalnėm pamažu 
jo žydinčią šaką lyg paslaptį savo nešu. .. 


Lietaus žydėjimo, žydėjimo, žydėjimo 
džiaugsmo prasminiai ir garsiniai sąskam- 
biai turi individualų psichologinį motyvą: 
„Spalvotas man lietus“ *— sako poetė. 

Daugiau dėmesio skiriama ir bendram ei- 

lutės skambesiui. Instrumentuotė gali būti 
abstrakti — spalvos ir nuotaikos („Violetinis 
viržių vakaras“), paros meto ir nuotaikos 
(„Vėlinės. Vėjas. / Vakaras vejasi debesio 
kalną“ — „Ūkanų rožė“). Prasminei linijai ji 
pajungta eilėraštyje „Lietuva“: „Lietus lau- 
kimas laimė lelija liepų / svaigus kvepėji- 
mas...“ 
J. Degutytei būdingos įvairios akustinės 
žodžių sąšaukos, atliekančios ir vidinio rimo 
funkciją. Rimas gali būti sporadiškas, palai- 
kantis atraminius žodžius: „Šventas laukų 
birželi, / palytėk pievom pakvipusią žemę“. 
Rimuotų rinkinyje tėra tik vienuolika eilė- 
raščių. Septyni iš jų — sonetai. Labiau pasi- 
kliaujama instrumentaciniais sąskambiais. 


3 Iš autorės pokalbio su J. Degutyte 1980.V.8, 

Kalbėdami apie garsinę Janinos Degutytės 
eilių organizaciją, pastebėjome, kad ji pri- 
klauso ir nuo žodžių atsirinkimo. Kiekvie- 
nas savitas poetas turi savo pagrindinių žo- 
džių lauką, savo ,„pažymėtuosius“ žodžius, 
kurie byloja apie vienokią ar kitokią poeto 
orientaciją. Tiesiogiai pagrindinių žodžių 
reikšmingumo aiškinti negalime, nes ir skiI- 
tingų poetų bei jų rinkinių keli pagrindiniai 
žodžiai dažnai yra tie patys. Bet leksinis poe- 
to laukas vis tiek yra įdomus, iškalbus. 

Vienas poeto žodyno aspektų yra žodžių 
dažnumas. Dažniausių daiktavardžių penke- 
tukai Janinos Degutytės rinkiniuose atrodo 
taip: „Ugnies lašai“ — žemė, saulė, širdis, 
ranka, akys; „Dienos—dovanos“ — saulė, vė- 
jas, naktis, žemė, širdis; „Ant žemės del- 
no" — saulė, žemė, vėjas, širdis, naktis; 
„Šiaurės vasaros“ — saulė, žemė, naktis, vė- 
jas, akys; „Pilnatis“ — žemė, debesis, naktis, 
kraujas, saulė; „Šviečia sniegas“ — saulė, že- 
mė, paukštis, vėjas, dangus; „Prieblandos so- 
dai“ — naktis, saulė, žemė, paukštis, vėjas; 
„Tarp saulės ir netekties“ — saulė, medis, 
žemė, dangus, širdis. Dažniausių veiksmažo- 
džių eilės atrodo taip: „Ugnies lašai“ — būti, 
eiti, girdėti, galėti, mylėti; ,Dienos—dova- 


nos“ — būti, eiti, laukti, mylėti, nešti; „Ant 
žemės delno“ — būti, nešti, degti, šaukti, 
kristi; „Šiaurės vasaros" — būti, degti, eiti, 


likti, bėgti; „Pilnatis“ — būti, tekėti, plaukti, 

eiti, ieškoti; „Šviečia sniegas“ — būti, skam- 
bėti, tylėti, nežinoti, priglusti; ,„Prieblandų 
sodai" — būti, eiti, užmiršti, mirti, šviesti; 
„Tarp saulės ir netekties“ būti, eiti, žy- 
dėti, gyventi, nešti. Dažniausi būdvardžiai: 
„Ugnies lašai“ — baltas, brangus, mažas, ža- 
lias, gyvas; „„Dienos—dovanos“ — baltas, ža- 
lias, juodas, mažas, pilnas; „Ant žemės del- 
no“ — baltas, juodas, žalias, didelis, mėly- 
nas; „Šiaurės vasaros“ — baltas, žalias, ma- 
žas, raudonas, didžiulis; „Pilnatis“ — juodas, 
baltas, raudonas, didelis, mažas; „Šviečia 
sniegas“ — juodas, baltas, mažas, aukštas, 
pilkas; „Prieblandų sodai“ — juodas, baltas, 
aukštas, mažas, didžiulis; „Tarp saulės ir ne- 





tekties“ — aukštas, mažas, žalias, baltas, 
lengvas. 
Dažniausias jungtukas — ir. Asmeninių 


įvardžių pirmasis asmuo dažnėja, trečiasis 
Ietėja. Mažėja ir pasikartojančių tų pačių 
žodžių, didėja Žodžio valentingumas, atsi- 
skleidžiantis perkeltinėmis reikšmėmis. 
Dominuojantys daiktavardžiai žemė, sadu- 
lė, patys dažniausi veiksmažodžiai būti, eiti, 
dažniausi būdvardžiai — baltas ir juodas. Iš 
leksikos labai akivaizdus Janinos Deguty- 
tės artimumas Salomėjai Nėriai. Pagrindinės 
Salomėjos Nėries poetinės realijos (vėjas, že- 
mė, širdis, saulė, naktis, akis, daina, kelias, 

jūra, baltas, juodas, būti)* tarsi patvirtina- 
mos Janinos Degutytės žodyno — iš šių Žo- 
džių tik jūra retesnis, įeinantis į „Prieblan- 
dų sodų“ dešimtuką. Taip pat aiškiai jaučia- 
mas romantinės leksikos vyravimas. Apskri- 
tai tokie žodžiai, kaip žemė, širdis, dominuo- 
ja ir Maironio, ir Kazio Binkio, ir lietuviško- 
jo Jurgio Baltrušaičio, ir Salomėjos Nėries 
leksikoje. Be abejo, šių Žodžių dominantės at- 
spindi bendresnius nacionalinės poezijos mo- 
delius. 


Janinos Degutytės poetinės leksikos raida 
palyginti nežymi — kaip ir jos poetinio pa- 
saulio. Tačiau kiekvienas rinkinys turi tik 
jam būdingų žodžių, šiek tiek atspindinčių 
ir jo vidinę struktūrą. 

Dažniausieji, atraminiai Janinos Degutytės 
įvaizdžiai — įvardinimai — atspindi gamtos 
vaizdo dominavimą (žemė, saulė, medis). Ki- 
tas iš leksikos pastebimas bruožas — ryškus 
antinomijų buvimas, tiek žemės, realybės, 
tiek dvasios pasaulyje: žemė — saulė, juo- 
das — baltas, didelis — mažas, būti — nebūti. 
Gamtos vaizdo dominantę atitinka žalia spal- 
va, jos įvardinimas dominuoja beveik visuo- 
se Iinkiniuose. Raudona, gamtinė kraujo, 
dvasinė — gyvybės spalva irgi dažna. Pag- 
rindinių spalvų paletė būtų tokia: balta, juo- 


* Alekna V. Salomėjos Nėries leksika.— Literatūra, 
1974, XVII(1), p. 90. 

da, žalia, raudona, mėlyna, geltona, pilka. 
Veiksmažodžiams būdingas vidinis intensy- 
vumas — imperatyvumas: būti, eili, nešti, 
degti, ieškoti, šviesti... Daugiau ar mažiau 
šie veiksmažodžiai keliaprasmiai — ir kaip 
realūs, ir kaip irealūs veiksmo pavadinimai. 
Veiksmažodžiai eiti, būti su priešdėliais Ja- 
ninos Degutytės poezijoje turi individualią 
išėjimo, nebuvimo — mirties spalvą. 

Iš leksinio Janinos Degutytės fondo atski- 
Iai aptartinas gamtiškasis klodas, iš jo išski- 
riant medį, žolę, gėlę. Su šiuo klodu itin pa- 
stebimai, tiesiogiai siejasi poetės lyrikos 
gamtiškumas — ir vaizdo, ir pasaulėjautos, 
apie kurią jau kalbėta. ,,Medžio įvaizdis su- 
ima esminguosius poetinės savijautos ir pra- 
regėjimų atžvilgius“ ?. 

Dažniausių žodžių (iki dešimties) eilėje 
medis pasirodo nuo „Šiaurės vasarų“ (kad ir 
nežymus, bet argumentas chronologinei ri- 
bai), trumpam išnyksta knygoje „Šviečia 
sniegas“ ir palengva artėja prie antros pagal 
dažnumą vietos rinkinyje „Tarp saulės ir ne- 
tekties“. Svarbiausias ir yra medis kaip ab- 
strakcija, kaip gyvojo pasaulio modelis, 
gamtinis žmogaus atitikmuo ir dvasinė para- 
lelė, namų, savumo ženklas. Tačiau medis 
Janinos Degutytės kūryboje ir labai konkre- 


56 Zaborskaitė V. Gamtos vaizdas Janinos Deguty- 
tės lyrikoje, p. 341, 332. 

tus. Iš viso poetės kūryboje gyvena apie 30 
pavadinimų medžių ir krūmų. Dažniausi yra 
tokie: beržas, eglė, pušis, gluosnis, klevas, 
topolis, obelis, liepa, ąžuolas, drebulė (epu- 
šė). Pastebimas įdomus dėsningumas: abst- 
raktusis medis kūrybos xaidoje dažnėja, kon- 
kretusis retėja (tai irgi paliudija meninio 
vaizdo slinktį į refleksiją, mintį). Pavyzdžiui, 
„Ugnies lašuose“ nėra medžio, užtat beržas 
pavartotas 10 kartų. „Ant žemės delno“ — 
beržas net įeina į dažnumų dešimtuką. Ir at- 
virkščiai — rinkinyje „Tarp saulės ir netek- 
ties" medis, vienas dažniausių reikšminių Žo- 
džių, pavartotas 15 kartų, o beržo visai nė- 
Ia, tik vieną kartą — beržynai. Lietuvoje la- 
biausiai paplitę medžiai, nuo amžių sodinami 
prie namų (beržas, eglė, klevas, liepa), ap- 
gaubti legendų, tikėjimų, suteikia Janinos 
Degutytės poezijai ryškų nacionalinį kolori- 
tą. Nacionalinės pasaulėjautos spalvos labiau 
atsiskleidžia medžių semantikoje. Beržas — 
Lietuvos peizažo ženklas, besikeičiantis me- 
tų laikais. Pats gražiausias pavasarį — „ViI- 
pantis, tyras, visas nušvitęs"“. Auksine šviesa 
žybsi rudenį, juodas jo šakelių raštas žiemą, 
Iamus rymo palaukėj vasarą. Eglės — rimtos 
ir rūsčios, iš „juodo akmens iškaltos". Pušis — 
aukštis, pasiruošimas skrydžiui, jos kaip 
paukščiai sparnuotos, jos — seserys. Liepa — 
saulės medis, vasaros medis su aviliais ir 
medum. Liepa kaip medaus skonis gomury, 

minkštas, limpantis. „L“ — garsinis Lietuvos 
„šifras“: „Lietus laukimas laimė lelija / lie- 
pų svaigus kvepėjimas — / viskas telpa į ta- 
vo trumpą vardą“. Drebulė — tautosakiška, 
susijusi su bejėgiškumu, krūpčiojanti „ant 
aukšto skardžio“. Obels semantikos savitu- 
mas veikiamas obels — moters, motinos vaiz- 
dinių ir simbolinių ryšių. Savita interpreta- 
cija išsiskiria laukinė obelis. 

Be aukštojo — medžio — pasaulio, Janinos 
Degutytės poezijoje svarbus ir Žemasis, ma- 
žasis žolių, gėlių pasaulis. Poetės kūryboje 
sutinkamos 25 pavadinimų žolės. Dažniau- 
sia — abstrakčioji — žolė. Dažnesnės: papar- 
tis, samana, smilga, pelynas, vėdrynas, dobi- 
las, čiobrelis, kačpėdėlė, kmynas, kraujažolė 
(eilės tvarka). Įdomesnės semantikos — vėd- 
Iynas ir kraujažolė. Greta žolių, kartais ir 
neatskiriamai, Janinos Degutytės lyrikoje 
gyvena gėlės— 24 pavadinimų. Skirtingai 
nuo ryškiai dominuojančio medžio ir ypač 
žolės abstrakto, gėlės yra konkrečios, pati 
dažniausia — pienė. Po pienės eina lelija, 
rožė, aguona, puriena, astra, žibuoklė, tulpė, 
našlaitė, jurginas. .. 

Janinos Degutytės poezijoje palyginti daž- 
ni javų (varpų, grūdų) įvaizdžiai. Svarbiau- 
sias iš jų — rugys, žiemkentis (žiemkentėlis). 

„Pasakyk, / kieno skausmas išauga / į Žy- 
dintį diemedį?" („Žiūrim į nakties. ..'), „Ko- 
kiam medy, kokiam žolyne, / kokios upės 

dugne / žemė paslėpė savo širdį?“ („...O 
naktis taip trumpa“). Šie ir jiems artimi reto- 
riniai klausimai yra būdingi Janinai Degu- 
tytei. Bent iš dalies jie atskleidžia psicholo- 
ginę būseną, kurioje gamtos įvaizdžiai tam- 
pa svarbiais poetinio pasaulio ženklais. Ben- 
drojo Janinos Degutytės poetinio pasaulio 
dominantė yra gamta, o vaizdžiojo — meta- 
tora. 

Metaforos vaidmuo dėsningas — ji visada 
dažnesnė gamtos, intymių išgyvenimų lyri- 
koje, kai bendra emocinė būsena, lyrinio ei- 
lėraščio išeitis identifikuojama su konkre- 
čiais vaizdiniais. Universaliausia paralelė — 
gamtos ir žmogaus. Tarp žmogaus jausenos, 
nuotaikos ir gamtos reiškinių egzistuoja per 
ilgus amžius, per psichologinę Žmonių patirtį 
susiklostę ryšiai — atitikmenys. Metų laikai 
yra tarsi nuotaikų šifrai, ypač pavasaris (at- 
budimas, gyvybė, džiaugsmas, viltis) ir ru- 
duo (mirtis, liūdesys, praradimas). Lietuvių 
poezijoje aiškiai jaučiama žmogaus gyveni- 
mo ir metų laikų paralelė, įprasminta tiesio- 
ginėmis jungtimis (K. Donelaitis), daugia- 
prasmėmis asociacijomis, turinčiomis konst- 
ruktyvų pagrindą (J. Baltrušaitis), tautosaki- 
niu žmogaus ir gamtos artimumu (Maironis), 
vidiniais nuotaikų, išgyvenimų atitikmenimis 
(V. Mykolaitis-Putinas). Salomėjos Nėries ly- 
rikai būdingi metaforiniai gamtos — ypač ru- 
dens —ir žmogaus vidinės būsenos lydiniai: 

„begalinė širdgėla — ruduo“ („Akmenėlis tu- 
Ii šaltą širdį“), „rudenio ašara“ („Rudenio 
ašara“). Pavasario viltis dažniausiai virsta 
skaudžia ir tylia gyvenimo praeinamumo rei- 
leksija („Alyvos“). 

Metafora atsiranda iš įsijautimo, įsigyve- 
nimo į gamtą, kai jos apraiškose staiga pa- 
juntamas žmogaus pasaulio nebylus kalbė- 
jimas. Tokia metafora visada refileksyvesnė, 
ramesnė. Metaforos ieško ir staigiau, impul- 
syviau atsiverianti vidinė būsena — savęs ra- 
dimas išoriniame pasaulyje yra netikėtesnis. 

Kas būdinga Janinos Degutytės metaforai? 
„Metafora čia paprastai grindžiama gana aI- 
timos analogijos principų. Gamta — gamta, 
gamta — žmogus yra tų analogijų stera. Nė- 
ra tolimų ir netikėtų asociatyvinių jungčių, 
suverenios kūrybinės valios padiktuotų lū- 
žių, dažnai keičiamų perspektyvų“ *. Iškalbios 
šiuo požiūriu eilutės iš ankstyvosios lyrikos: 


Netiesa, kad mes ieškom gėlių 
Ir šviesos, šilumos ir meilės. .. 
Tai savęs mes ieškom tarp jų — 
Alkani — ir drąsūs, ir bailūs. .. 


„Ieškojimai“ 


„Tai savęs mes ieškom tarp jų“ — sufoI- 
muoja dominuojančią tropų kryptį — iš sa- 
vęs, iš žmogaus. Kitos eilutės iš eilėraščio 
„Gyvenimui“: „Ar tai aš tik, aš tik tavo? / 
Mano — tu nebūsi? — — —". Rasti ne tik sa- 

ve pasaulyje kaip dalį, bet ir suvokti savyje 
gyvenimą — visumą, simbolizuojamą bend- 
riausių gamtos vaizdinių. Trečiasis „Jūros 
etiudų“ eilėraštis — jūra žmoguje: „Įsiklau- 
syk į mūsų tylą — / ar neatpažįsti savęs? / 
Savo skausmo ir išdidumo?“. Gamtoje jau- 
čiami pagrindiniai fiziškumo ir dvasingumo 
pradai, kurie kartu yra ir Žmogaus pasaulio 
ekvivalentai: „Tavo dangų — tavo ilgesį 
kenčiu“ („Svajonė“). Ar pačios gamtos, ar 
tik Žmogaus jai suteiktos liūdesio ir links- 
mumo spalvos? „Skinsiu linksmą šviečiantį 
vėdryną, / Skinsiu liūdną mėlyną varpelį“ 
(„Lankoje“). Žmogaus spalvos — išcentrinės 
spalvos, padedančios formuotis metaforai. 

Ankstyvojoje lyrikoje nemaža gamtinių 
metaforų, atsirandančių iš įvairių gamtos 
formų ir apraiškų tarpusavio sąlyčių: žiemos 
pievos rasa spindi ir danguje: „Virš gal- 
vos — tyra žvaigždžių rasa...“ („Žiemos vi- 
dunaktį"). Dažniau ir metaforizuojami visu- 
miniai gamtos pasaulio dydžiai (žemė, dan- 
gus, saulė). Metaforos tarsi juos dalija, skai- 
do, paverčia Žmogaus pasaulio ženklais. Ei- 
lėraštyje „Žemė ir žmonės“ (1962): „Tu — 
mūsų duona nepakeičiama, / Gyvybės van- 
denio žydrasis šulinys. / Tu — mums pasto- 
gė iš beržų ir kiparisų...“ 

Medis ir pagal pasaulėjautos dominantes, 
ir pagal dažnumą yra vienas pagrindinių Ja- 
ninos Degutytės metaforos centrų. Senieji 

lietuvių tikėjimai, tautosaka taip pat fiksuo- 
ja ryškų medžio išskyrimą iš gamtos pasau- 
lio, ypač garbinami didelio vaisingumo me- 
džiai — ąžuolas, šermukšnis, obelis. Tikėta, 
kad medžiuose gyvena protėvių vėlės '. Ja- 
ninai Degutytei tai nėra prisiskaityti dalykai, 
o intuityviai pajusti, „atsiminti“ kaip gyvy- 
bingas nacionalinės pasaulėjautos reliktas: 
„„-.. Mirtinai tikėčiau, kad kiekviename me- 
dyje gyvena dievybės...“*. Atskiri Janinos 
Degutytės eilėraščiai paliudija grynai tauto- 
sakinę — mitologinę medžio recepciją. Ja- 
ninos Degutytės „Sena daina“ („O ant kalno 
jovaras žydėjo...") ir rugiapjūtės pabaigtu- 
vių daina ,„Ant kalnelio jovaras žydėjo“: ant 
kalnelio jovaras, jo pašaknėlėj dūzgiančios 
bitelės, ant šakelių skambantys kankleliai, 
viršūnėlėj sakalo vaikeliai. .. 

Medis — auga, žydi, dega (,„Topolis degs — 
neužgesinamai kaip sapne“ — „Vyzdžių 
veidrodžiuos. .."), priglaudžia paukščių liz- 
dus — namus („Medis kalbasi su paukš- 
čiu“ — ,„Vėjas kalbasi su debesiu“). Medis 
šaknim siurbia gyvus žemės syvus, o šakom 
siekia saulės. Medis — tikriausias, natūra- 
liausias priešpriešų mediatorius („ant balto 
slenksčio išaugo medis“ — „Per visą naktį“). 


7 Dundulienė P. Medžiai senovės lietuvių tikėjimuo- 
se. V., 1979, p. 32. 

Šš Degutytė J. | Atsakymai į anketą.— Literatūra ir 
menas, 1965 rugpjūčio 28. 

Stebuklingas žemės ir saulės susijungimas, 
lyg pavasarį jį laikytų Žalioji žemės galia 
(„Erškėčiai ir eglės / iš tirpstančio sniego 
pražysta“ — „Pavasario šaltiniai“), o rudenį 
viršūnėje raudonai degtų saulė („Jau seniai 
išblėso raudonos šermukšnių pašvaistės“ — 
„Sausis“). Medis vis šalia Žmogaus — „„Kve- 
piančios liepos kaip žolės / priglunda po del- 
nu" — „Ištuštėja aikštės...“. Tai, kad medis 
nuolat tarsi pasikartoja — mirdamas ir at- 
gimdamas, lyg primindamas atpirkimo mitą, 
kelia Žmogui nuostabą ir liūdesį — iš savo 
gyvenimo jis nieko negali pakartoti — tik 
baltos obelys pražysta virš likimo ir nebū- 
ties... 


Vienas Janinos Degutytės poezijos medžio 
individualiųjų aspektų — nuogas medis, nie- 
kuo nepridengto ir niekuo neprisidengusio 
žmogaus tikrumo gamtinė paralelė. Belgų ra- 
šytojo Žoržo Simenono žodžiais: „,„Kiekviena- 
me žmoguje sugyvena du: vienas — „nu- 
rengtas“, antras — „aprengtas“. „Nureng- 
tas“ — vadinasi, tikras, su Visa savo esybe, 
savo moraliniu nuogumu" ?. Janinai Deguty- 
tei ir svarbi akimirka, kai pajuntamas esy- 
bės atsivėrimas, noras nusimesti tai, kuo esi 
„apsirengęs“ ir „aprengtas“: ,Vienąkart / 
Aš kaip lapkričio medis / Nusimesiu visus 


? Cit. iš: Likimas ar kritinė situacija? — Literatūra 
ir menas, 1980 vasario 9. 

lapus". Kad liktų „nuogas ilgesys“, sutam- 
pantis su belapiu medžiu. Kad iš to ilgesio 
naujai išaugtų gyvenimo meilė, gyvenimo 
godulys. Medis eilėraštyje „Šiaurinio dan- 
gaus iliuzija“ tampa išplėsta žmogaus meta- 
fora. Šimtais savo šakų ir šakelių, aitrių ir 
suaižytų, žmogus apkabina savo gyvenimą, 
ne metaforizuojamą, o tik lyginamą su lap- 
kričio vėju. Palyginimo dažnumas Janinos 
Degutytės kūryboje, matyt, yra surištas su 
metafora. Palyginimas „Aš kaip lapkričio 
medis“ virsta neįvardinta žmogaus-medžio 
metafora. Palyginimas praskleidžia ir meta- 
foros formavimosi, atsiradimo kelią. „Šiauri- 
nio dangaus iliuzijoje“ laiko akcentas — 
lapkritis — įeina į du palyginimus: subjekto 
(„Aš kaip lapkričio medis") ir objekto („Ap- 
kabinsiu / Kaip lapkričio vėją / Savo gyve- 
nimą“). 

Nuogo medžio, nuogumo motyvas itin aiš- 
kiai jaučiamas rinkinyje „Tarp saulės ir ne- 
tekties“. Jo pagrindas — jau pažįstama me- 
džio ir žmogaus paralelė — antitezė. Eilėraš- 
tyje „Abejonė“: „Žolė — žuvie — medi — 
paukšti — / ...Mes visi to paties likimo / 
sujungti". Atrodo, paralelė visuotinė, visaap- 
imanti. Bet čia pat ją išardo dalinė antitezė: 
„medi, tokia trumpa / mano diena". 

Stebuklingoji metamorfozė — psichologi- 
nis metaforos pagrindas — žmogaus virtimas 
medžiu: „bet pavirstu medžiu, / kurio šako- 

se / gyvena paukščiai ir žvaigždės“ (,„Vie- 
natvei"). Medis, keliantis į aukštį šakas, 
paukščius, žvaigždes ir savo sielą: „Juodas 
medis laiko savo sielą / tartum naktį ant 
šakų plačių“ („Iš vaikystės ištremtiems. ..'). 
Dvi ryškios nuogo medžio ir Žmogaus para- 
lelės: „Nuogas medis. Kaip ir mes nuogi“ 
(„Iš vaikystės ištremtiems. ..") ir „Egle, / ma- 
no medi, <...> Kam praskleidei / tą nepa- 
siekiamą purpuro žiedą / viršūnėj / kaip 
nuogą širdį?“ („Egle, mano medi"). 

Įdomus medžio vaizdinio vingis atsisklei- 
džia eilėraštyje „Druska“: 


kai nešu tave 

raudonam 

medyje, 

savo vieninteliam, išsišakojusiam 
kraujo medyje,— 

kaip vaikas tiesiu rankas 

į saule šviečiantį 

apvalų medaus korį. 

Pačiame žmoguje — medis, kraujo medis, 
gyvybės medis. Iš čia — Žmogaus giminišku- 
mas medžiui, artimumas jam. Medis — lyg 
amžina, nuolat visur pasikartojanti gamtiš- 
kumo forma, Janinos Degutytės lyrikoje be- 
veik neturi foniškumo, neutralumo, nes me- 
džiai auga ne šiaip sau — o Žmogui, „auga 
karstui ir vygei" („Tiltai“). Tarsi prisimena- 
ma į liaudies išmintį atremta Maironio, Balt- 

rušaičio formulė, tačiau ji pagrindžiama nė 
išankstiniu žinojimu, o tikėjimu žmogiška 
medžio paskirtim. 

Pagrindiniai Janinos Degutytės metaforos 
branduoliai yra žmogus (aš), medis, žolė, 
upė, kraujas, žydėjimas, raudona, juoda ir 
balta spalva. Tarp šių branduolių galimi ir 
metoniminiai santykiai. Jų reikšmė Janinos 
Degutytės kūryboje, kaip ir apskritai dabar- 
tinėje poezijoje, yra didėjanti. 

Punktyriškai atskleidus meninio žodžio 
bruožus, jo gyvybingumui pajusti vėl būti- 
na grįžti į natūralią ir koncentruotą meninę 
sterą — ciklą, eilėraštį — kartu aptariant ir 
Janinos Degutytės lyrikos žanrinę raišką. 


CIKLAS 


Ciklų Janinos Degutytės kūryboje daug. 
Jie nėra formalūs, atsiradę iš apskritai poe- 
tei būdingo „,cikliško“ poetinio mąstymo. 
Kaip liudija pati poetė, eilėraščiai kartais 
„eina“ keli iš karto, neišsiskirdami, laiky- 
damiesi vienas kito. „Keturi peizažai“ rašėsi 
visi kartu, sunku buvo juos išskirti. Ir dar 
turėjo būti bent trys, bet atsiguliau į ligo- 
ninę,— atslūgo, išnyko“ !. Ciklas gali susi- 


1-3 Iš autorės pokalbio su J. Degutyte 1980.V 8. 

klostyti ir drausmingiau, pastoviai galvojant, 
jaučiant pačius svarbiausius, ypač kūrybos, 
dalykus. „,„Monologus“ rašiau iš eilės — kaip 
„litanijas“ ?. Ciklas atspindi ir konstrukty- 
vesnių jungčių galimybes, bet jos Janinai De- 
gutytei nėra labiau būdingos. Svarbu tai, 
kad ciklas išreiškia polifoniškesnio, kelia- 
krypčio poetinio vaizdo formavimo pagrin- 
dą. „Ištrėmimo sonetus“ parašiau anksčiau — 
daug anksčiau. Gal vienintelis atvejis, kai 
rašydama pirmąjį, jau žinojau ką rašysiu ir 
kituose. Ir kaip rašysiu — formą" 3. Kas ir 
kaip jungia atskirus eilėraščius į visumą — 
ciklą? Atkreipkime dėmesį į ciklą „Keturi 
peizažai". 

Šis ciklas Janinos Degutytės kūryboje dės- 
ningas keliais požiūriais. Formaliuoju — jau 
pats pavadinimas paliudija glaudų Janinos 
Degutytės poezijos ryšį su spalvos — tapy- 
bos pasauliu. Panašiai traktuojami ir „na- 
tiurmortai“ bei „etiudai“ ar pagaliau pats 
piešimo įvardijimas („Bandymas nupiešti 
fiordą“). „Peizažas“ kaip savotiškas, neapi- 
brėžiamas lyrikos žanras, susijęs ir su for- 
maliaisiais gamtinės lyrikos tipo požymiais. 
„Keturi peizažai“ verti dėmesio ir vidinėmis, 
individualiosiomis savybėmis. Šis ciklas ga- 
lėtų būti laikomas vienu Janinos Degutytės 
lyrikos centrų — taip esmingai kryžiuojasi 
jame būdingiausios jos poetinio pasaulio 1i- 


286 


nijos, tarsi įrėminančios žmogų ir gamtą, lai- 
ką ir erdvę, spalvą ir judesį. 

Pagrindinė architektoninė ciklo jungtis 
yra itin tradiciška — metų laikai. Šia jungti- 
mi nuo Kristijono Donelaičio „Metų“ prasi- 
deda lietuvių grožinė literatūra, ji įprasmin- 
ta Jurgio Baltrušaičio, Vinco Mykolaičio-Pu- 
tino poezijoje. Jos atgarsių rasime ir Mairo- 
nio, ir Salomėjos Nėries kūryboje. 

Janinos Degutytės cikle metų laikai nėra 
akcentuojami, sąmoningai gal net nesuvo- 
kiami, „pridengti“ intensyviai besiformuo- 
jančių tropų. Metų laikas — bendrasis gam- 
tinis laikas —tarsi sueina į individualios 
jausenos, išgyvenimo laiką, su juo kaip tik 
ir sutapdamas perkeltinės reikšmės jungi- 
niuose. Pasaulis Janinai Degutytei prasideda 
vasara — apskritai jos dominantė ryški viso- 
je kūryboje, dažniausias vasaros mėnuo — 
rugpjūtis. Vasaros peizažas pirmajame eilė- 
raštyje: 

"Ten, kur dangus paliečia 
kraujažolių pievą, 
geltonam tamsėjančiam saulėlydy 
raudonos stirnos geria. 


Vasara — gamtos gyvenimo intensyvumas, 
pirmiausia pajuntamas spalvose. Raudonos 
spalvos — „myliu ją tik gamtoje — kraujo, 
aistros spalvą“ *— dominantė, susidaranti 

* Iš autorės pokalbio su J. Degutyte 1979.XII.3. 

lyg iš kelių klodų. ,„Kraujažolių pieva“ — 
tikrovėje balta kraujažolės spalva, o vaizdi- 
nyje — varde — raudona, kraujo. (Gal dėl 
šitos vidinės tapatybės — gydanti, kraujavi- 
mą stabdanti — ir spalvinės antitezės ši žolė 
taip poetės ir mėgstama?) „Geltonas tamsė- 
jantis saulėlydis“ — geltonumo slinktis į 
saulėlydžio raudonį. Ir „raudonos stirnos“ — 
spalvos ,,perdėjimas“, sutirštinimas kaip Van 
Gogo paveiksluose?. Tas raudonas kraujo, 
gyvybės („,...stirnos geria“) intensyvumas 
yra valingas gamtos ritmo dūžis. Jam pa- 
klūstama, persiimama patiklumu: „Ir tu at- 
sigersi iš tolimo / slapto šaltinio. / Ir užlai- 
žysi / visas žaizdas“. 

Spalvinis intensyvumas Janinos Degutytės 
lyrikoje iš vidaus atitinka jausmo intensy- 
vumą. Refleksijos, meditacijos metmenys nė- 
ra „Spalvingi“ arba šaltesnių, ramesnių, lyg 
bendresnių spalvų, kai net galima klausti: 
sidabras — spalva ar ne spalva? 

Taip yra ir „Peizaže su stirnom“. Eilėraštis 
darosi grafiškesnis, akcentuojamos linijos 
(daugėja brūkšnių), skubresnis ritmas taip 
pat labiau atitinka grafinį vaizdą. Į dvi dalis 
eilėraštį perkerta skaudus laikinumo pojuū- 
tis: „Kol kas...“ Vidinė būsena — viltis, 
kad vasarą — akimirką žydėjimo ir pilna- 


S Bendras spalvinis Van Gogo įspūdis pastebėtas 
A. Rabačiauskaitės („Šviesus vidudienis“, p. 162). 

ties — dar „atsigersi iš tolimo slapto šalti- 
nio", kad „užlaižysi visas žaizdas“. 
Eilėraštį įrėmina trys pagrindinės linijos: 
pirmoji — pradžios horizontalė (,„Ten, kur 
dangus paliečia kraujažolių pievą“), paryš- 
kinama „tolimo“, antroji — įstrižainė (,„,me- 
džiu pasvyra ties tavim laikas") ir trečioji — 
pabaigos vertikalė: „„...kvepės žolynai — 
paskui, virš tavęs, aukštai aukštai..." 
Antrasis eilėraštis irgi prasideda poetinio 
vyksmo horizontale, tiesiogiai įvardijančia 
rudenį, gal ir dažniausią J. Degutytės poezi- 
joje rudens mėnesį — lapkritį: „Sidabrinis 
rudenio laukas“. Pirmąja banga užplūstančią 
viltį pakeičia laukimas: „(0 apyaušrio valan- 
da begalinė kaip laukimas“. Ilgai neprašvin- 
tančio rudenio ryto ir sielos būsenos tapaty- 
bė lyg sulėtintas laiko bėgsmas, pasikarto- 
jantis lygiagretėmis atkarpomis, reiškiamo- 
mis anaforiškais šalutiniais laiko aplinkybės 
sakiniais: „kai žemės kvėpavimas pavirsta 
ledu“, „kai galulaukės gandrai pavirsta spar- 
nų šlamėjimu...“, „kai nušvinta voratinklis 
žvaigžde". Dvasios ir gamtos metamorfozių 
sąlytis. Sidabrinė, balta, matinė spalva. Rea- 
li — rudenio šalnų, šerkšno, pirmojo sniego, 
ledo, rasoto skliauto. Įsivaizduojama, jau- 
čiama, matoma idealybėje, tarsi paklūstan- 
čioje didžiajam gamtos persitvarkymui: pra- 
vertos sidabrinės durys, ties kuriomis atpa- 
žįstamas rytas, veidrody (irgi sidabras!) blyk- 

čiojantys nakties pėdsakai. Ir pabaigoje: „O 
sugniaužtam delne — tik žodis — / sidabrinė 
nuolauža — ligi kraujo“. Lyg išsiplėtęs „si- 
dabriškumo“ pojūtis vis siaurėtų, kartu su 
rytu („Kai nušvinta voratinklis žvaigžde, / 
tarp ražienų įsmigusia“), tapdamas skaudžiu 
kūrybos — lemties išsipildymu: žvaigždė 
įsminga į ražieną, žodis —į delną. Likdama 
bendrajame „sidabro“ lauke („sidabrine nuo- 
lauža“) pabaiga kraujo ženklu sujungia ant- 
rąjį eilėraštį su pirmuoju. Stebuklinga gam- 
tos metamorfozė neapėmė žmogaus dvasios, 
raudona — kraujo ir kūrybos spalva lemtin- 
gai atskyrė ją nuo savęs. 

„Peizažas paežerėj" — pavasario eilėraštis, 
prasidedantis muzikiniu įspūdžiu: ,„Paklydu- 
sių pasažų padermėj — / pati pradžia". Pa- 
vasaris, ypač ankstyvas (kovo mėnuo), — išsi- 
skiriantis Janinos Degutytės poezijoje me- 
tų laikas. Lyg iš tiesų skambėtų dar vaikiš- 
kai nedarnus, bet jau prasmingas ,,„pa-pa-pa- 
pa...". Pavasaris — pasaulio sutvėrimas. „Iš 
vandens ir molio. / Iš vėjo ir ugnies". Jau- 
čiama sąšauka su Čiurlioniu, su jo ciklu „Pa- 
saulio sutvėrimas". 

Iš Čiurlionio pasaulėjautos galbūt ir krei- 
pinys į didžiąją gamtos valią ir galią: „Iš- 
laisvink laikinus“. Amžina yra gamtos kūry- 
ba, laikinas žydėjimas, buvimas pasaulyje 
kokia nors apibrėžta forma. Vasara poetei 

visada susijusi su tuo skaudžiu laikinumo, 
praeinamumo įspūdžiu: 


Išlaisvink laikinus: 

leliją, 

baltumą, vaivorykšiėm prašvitusį — 
užgniaužtą lipniame dumble,— 

be vėjo virpančias avižas 

ir aštrų kiečio kvapą galulaukėj — 
išlaisvink. 


Baltumas ne tik spalva arba daugiau negu 
spalva, prašvintanti vaivorykštėm. Vasaros 
vaivorykštėm. Vasara — be vėjo virpančios 
avižos ir aštrus kiečio kvapas galulaukėj. 
Galulaukė (žodis, pereinantis iš antrojo ei- 
lėraščio) ir šiame eilėraštyje į tolį plečiama 
horizonto linija, pakartojama ir paryškina- 
ma: ,„„„..laukų platybėj — / lig juodų ner- 
viškų linijų nuplautam horizonte“. „Juodos 
nerviškos linijos“ — savotiška penklinė, mu- 
zikinė grafika, stipriai laikanti garsinį eilė- 
Iaščio įspūdį. 

Šis ciklas apskritai parodo ypatingai sub- 
tilią vidinės būsenos, išorinės vaizdo slink- 
ties ir sakinio struktūros, nuo kurios labiau- 
siai priklauso intonacija, harmoniją. Lėta, 
mąsli yra antrojo eilėraščio tėkmė. „„Peizažo 
paežerėj"“ intonacija iš tiesų yra „nerviška“, 
skubėjimo, nerimo, pavasario chaoso. Domi- 
nuoja trumpi, dvinariai arba beasmeniai sa- 
kiniai, sutampantys su eilutėmis. Yra eilu- 

čių, kurias sudaro tik vienas žodis, turįs svarf- 
besnį akcentą: imperatyvinius „išlaisvink“, 
„išsiūbuok“, apibendrintą žydėjimo-baltumo 
įvaizdį „lelija“. Imperatyvui „paklūstama“ — 
„Ašlaisvintos“, „įišsiūbuotos“ eilutės įgyja di- 
dėjančios vidinės energijos: 


Išsiūbuok 
po debesuotu dangum 
žaliais tontanais trykštančius gluosnius. 


„Paukščių chorai“ taip pat muzikinio įspū- 
džio taškas. 

„Peizažas paežerėj“ cikle išsiskiria perėji- 
mų subtilumu, labai stipria eilėraščio „,at- 
mintim“. Molis pasikartoja lipniame dumble, 
vanduo žaliuose fontanuose. Žalumu trykš- 
tantys gluosniai paukščių chorams staiga 
pereina į juodas nerviškas linijas nuplauta- 
me horizonte. Ruduo — atsisveikinimas. Pa- 
vasario kūryboje jau yra ir atsisveikinimo, 
ir išsiskyrimo pradžia. Išsiskyrimas — dvi- 
vertiška sąvoka, priklausanti ir gamtos pa- 
sauliui — iš pavasario chaoso išsiskiria iš- 
baigtos formos,—ir žmogaus dvasiai — 
žmogus pajunta ir savo išsiskyrimą iš gam- 
tos, ir išsiskyrimą kaip atsisveikinimą. Tai 
turbūt ir charakterizuotų „Peizažo paežerėj“ 
dvasinę būseną, sunkiau apibrėžiamą, arti- 
mą muzikos kūrinio įspūdžiui — išgyve- 
nimui. 

Paskutinis ciklo eilėraštis — „Peizažas su 
paparčiais“. Žiemos — galbūt gruodžio — 
dažniausio žiemos mėnesio — eilėraštis. Jo 
vyksmas — „priešais žiemos langą“. Objek- 
tyviai nenumaldomai metų laikų kaitai prie- 
šinasi individualus jų jautimas. Į eilėraščio 
vyksmą įsijungia vaizduotės žaismas, žaidi- 
mas fantazijos galimybėmis. Pasirinkimo — 
pasaulio kūrimo arba jo paslapties, jo lini- 
jų perskaitymo — įspėjimo iliuzija: 

Ant ežero kranto 

baltos iškilnios eglės... Arba ne. 
Ant okeano kranto 

linguoja ledinės palmės, 

ir paukščiai balti 

fantastiški — plevena sparnais... 


Atpažįstamoji J. Degutytės eglių gotika — 
iškilnumas. Baltoji spalva — sniegas, ledas, 
paukščiai balti, fantastiški (Baltas fantastiš- 
kas paukštis — paralelė baltumui, vaivorykš- 
tėm  prašvitusiam — „Peizažas paežerėj'). 
„Aukšti papartynai" — iš pirmojo eilėraščio 
„atsimintas“ netikėtas žolės aukštumas. 

Stovint priešais žiemos langą, pasąmonėj 
ilgimasi šilumos, ugnies, paukščių. Šis pasą- 
monės ilgesys ir prasiveržia eilėraštyje įdo- 
mia realybės — iliuzijos sandūra. Oksiumo- 
ronas „ledinės palmės“, metafora ,,papar- 
čiai pražysta baltom liepsnom“ (vėl žydintis 
baltumas!). Grafinė juodo-balto priešprieša: 

„O paskui vėl tamsu...“ Pasikartojanti pir- 
mojo eilėraščio įstrižainė: „Rašau tavo toli- 
mą vardą — / per visą erdvę įstrižai. ..". Dar 
kartą — panašiai kaip antrajame eilėrašty- 
je — susiduria erdvės ir uždaro, atskiro žmo- 
gaus horizonto ribos. ,,Peizaže su paparčiais“ 
ši sandūra dar papildoma dvasios — fanta- 
zijos ir fizinių galimybių neatitikimu: 


tik nepajudinu 

sustingusių išvargintų sąnarių 
ant stalo — 

priešais žiemos langą. 


Visi ciklo eilėraščiai turi apibrėžtą gamti- 
nę situaciją: pirmasis — pievą, antrasis — 
lauką, trečiasis — ežerą. Prie jo prisijungia 
ir ketvirtojo įsivaizdavimas: ,„„Ant ežero 
kranto“. Vanduo yra tarsi pagrindinė gam- 
tos stichija: pirmajame — šaltinis, antraja- 
me — ledas, rasa trečiajame ir ketvirtaja- 
me — ežeras, okeanas. Gal todėl, kad labiau- 
siai jaučiamas nuolatinis buvimas — „„arche- 
tipiškumas“, ne tik jo tveriamoji galia, bet 
ir būvio keitimo, perėjimo galimybės. Juk 
tai svarbu kiekvienam eilėraščiui, nužymin- 
čiam perėjimą, susijungimą, opoziciją ir jos 
paneigimą: „dangus paliečia kraujažolių pie- 
vą“ (I), „žemės kvėpavimas pavirsta ledu“ 
(II), pasaulio sutvėrimo pradžia — pradžia iš- 
siskyrimo (III), „paparčiai pražysta aštriom 
baltom liepsnom“ (IV). 

Dialektiški, vienas kitą praturtinantys da- 
lies ir visumos santykiai ir yra pagrindinis 
gero ciklo požymis. 


EILĖRAŠTIS 


Lyrinio eilėraščio būdinguosius bruožus 
jau ne kartą bandyta aptarti ?, einant net iki 
abstraktaus modelio. T. Silman ypač akcen- 
tuoja atraminius eilėraščio vyksmo taškus *, 
I. Rodnianskaja yra bandžiusi pateikti ir ly- 
rinio eilėraščio apibrėžimą, į kurį verta įsi- 
klausyti: ,„Lyrinis eilėraštis — tai metrizuo- 
tas žodinis išsisakymas, kurio narių santy- 
kiai — ne tik loginiai — suformuoja vaizdi- 
nę prasmę" Š. 

Apie eilėraščio modelį-abstrakciją jau tu- 
rime nemaža medžiagos. Sunkiau, išlaikant 
žanro linijas, aprėpti didelę įvairovę, srau- 
nią tėkmę. Šiame poskyryje siekiama ei- 
lėraštį lyg sustabdyti, kad būtų galima išryš- 
kinti svarbiausius jo bruožus, atsekti kintantį 
pastovumą. Ir tie pastovūs bruožai, žinoma, 
ne absoliutūs. Pirmiausia būtina ir čia atsi- 
žvelgti į vidinę J. Degutytės poezijos raidą. 


6 Zr.: Koxunos B. Kak namryT crHxH. M., 1970. 

7 CuabMūH T. 3aMeTkK O AKHpHuKe. A., 1977, c. 76. 

8 PoguaHcKaa H. CnxoBo H My3hIKa B AHPHYeCKOM 
CTHxOTBOpeHHH.— B KH.: CaoBo H 060pa3. M., 1964, 
c. 233. 

Pirmąją jos kūrybos skiltį sudaro „Ugnies 
lašai“, ,„Dienos—dovanos“ ir jau šiek tiek nuo 
jų nutolęs trečiasis rinkinys ,„„Ant žemės 
delno“. Šios skilties poetinį išgyvenimą cha- 
rIakterizuoja romantinis bekompromisišku- 
mas, jausminė deklaracija ir improvizacija. 
Nors ir vyrauja silabotonika, kalba pasižy- 
mi „„nekanonizuotu laisvumu“ (K. Nastopka). 
Antrąją skiltį sudaro „Šiaurės vasaros“, „Pil- 
natis“, „Šviečia sniegas“, „Prieblandų. so- 
dai“. Išgyvenimas darosi dramatiškesnis, po- 
lifoniškesnis ir reilektyvesnis, sąsaja su tau- 
tosaka — gilesnė, vis aiškesnė verlibro ir 
sinkopio persvara. Yra pagrindo galvoti, kad 
rinkinys „Tarp saulės ir netekties“ žymi 
naują poetinio kelio etapą, -prasidėjusį jau 
nuo „Prieblandų sodų“, ypač pastebimai nuo 
„Monologų“ skyriaus. Eilėraščio linijos pa- 
kitusios iš vidaus — gamtos vaizdas labiau 
sublimuotas išgyvenimo, persmelktas medi- 
tacijos. Aiškų pirmojo etapo tašką, klaustu- 
ką, šauktuką keičia daugtaškis, brūkšnių ei- 
lė. Tradicinius rimų sąskambius — instru- 
mentaciniai, garsinį įspūdį išskleisdami visa- 
me eilėraščio plote arba sukoncentruodami 
į atskirą frazę, eilutę. Pastebima eilėraščio 
trumpėjimo tendencija, harmonizuojanti su 
asketiškesniu, grafiškesniu eilėraščio vaizdu. 
Išplėstą situaciją „suveržia“ elipsė. Tačiau 
visuose kūrybos etapuose esmė išlieka. Poe- 
tė tai gerai jaučia. ,Aš manau, poetas gali 

padaryti tik vieną atradimą — atrasti save, 
savo veidą. Ilgainiui keičiasi rinkinių nuo- 
taika, braižas, bet šis atradimas turi išlikti 
pastovus“ ?. 

Bent iš dalies tą kintantį pastovumą paro- 
do kai kurių programiškai svarbių eilėraščių 
redakcijos. Įdomus pirmojo rinkinio eilėraš- 
čio „Klevo spurganėlėj tvenkias upės" liki- 
mas. Šio eilėraščio esmė savaip paaiškinta 
epigrafu „Po Šuberto Nebaigtosios simfoni- 
jos“, įkvėpusios ir Vincą Mykolaitį-Putiną. 
Simfonijos įspūdžio, sukrečianfčio, prieštarin- 
go („...Pravirkstu— ir vėl nusikvatoju“), 
užpildžiusio visą asmenybę, ir pavasario 
gamtos sąlytis. Ypatingo natūralumo, spon- 
taniškumo pradžia: „Klevo spurganėlėj 
tvenkias upės / Žalzganos pavasario švie- 
sos. / Tu ateiki, vėju apsisupęs, / Tu ateik 
pėdom šaltos rasos“. Visame eilėraštyje aiš- 
kiai dominuoja mažybinės formos (,„,spurga- 
nėlėj“, „„vieversėliais“, „migleles“, „,stiebe- 
lis"). Atvirumo ir beatodairiškumo pozicija, 
taip būdinga pirmiesiems poetės rinkiniams: 
„Aš visas visas duris atvėriau...“, „Be ato- 
dairos ir be ribos“, „Jeigu reikia — būki ne- 
baigtoji“. Labai jaunas gyvenimo — džiaugs- 
mo pojūtis: „(O likime mano įstabus“. 

Į pirmąją Janinos Degutytės rinktinę „Mė- 
lynos deltos“ (1968) eilėraštis įėjo pastebi- 

9 [J. Degutytės pokalbis su L. Tapinu.] — Švyturys, 
1968, Nr 3, p. 24. 

mai redaguotas. Toks ir rinktinėje „Tylos 
valandos“ (1978). Kokia taisymo esmė? Pir- 
miausia atsisakyta mažybinių formų, beveik 
visos jos pakeistos. Šita kryptim einant, pa- 
taisyta ir pradžia: „Klevo spurganoj pritvin- 
ko upės / Žalzganos pavasario šviesos“. Ir 
gal tai yra vienintelis taisyto eilėraščio pra- 
radimas. Kitas — konceptualesnis — redaga- 
vimas liečia džiaugsmo — likimo sampratą. 
Rinkinyje „Ugnies lašai“: „Kaip simfonija 
ateik, kaip Nebaigtoji, / O likime mano įsta- 
bus — — —" Rinktinėje: „Kaip simfonija 
ateik, kaip Nebaigtoji, / Mano džiaugsme ir 
likime toks trapus“. Įstabus — trapus. Jung- 
tis aiškiai fiksuoja tuos pastoviojo Janinos 
Degutytės poetinio pasaulėvaizdžio pakiti- 
mus, kurie įvyko nuo „Ugnies lašų“ iki 
„Šiaurės vasarų“ ir „Pilnaties“. 

Šuberto Nebaigtoji simfonija — pavasaris, 
gamtos ir Žmogaus sielos. Dvasios nerimas, 
pakilumas, pilnumas ieško sau paralelės, ati- 
tikmens gamtoje ir randa ją pavasaryje. Jis 
nėra realus, aplinkos nepatvirtinamas — ei- 
lėraštis parašytas pačiame viduržiemyje, va- 
sario 6 dieną. Bet poetinė vizija net reales- 
nė už Iealybę. 

Eilėraštis „Klevo spurganėlėj tvenkias 
upės“ gali būti analizuojamas ir kaip būdin- 
gas ankstyvojo Janinos Degutytės poezijos 
etapo pavyzdys. Jis parašytas chorėju, pa- 
grindiniu dviskiemeniu pirmųjų dviejų rin- 


298 


kinių metru, mėgstamu ir Salomėjos Nėries. 
O ankstyvojoj J. Degutytės lyrikoj sąšauka 
su Salomėja Nėrim yra itin aktyvi ir aiški. 
Ir šiame eilėraštyje randame bendrų įvaiz- 
džių: pėdos, vėjas, pavasaris. Artimas, jun- 
giantis yra beatodairiškas atsidavimas, ne- 
ieškant lengvesnės išeities, kelio. Aiškus ir 
muzikos poveikio psichologinis panašų- 
mas — keliantis, pripildantis krūtinę ypatin- 
go, iš vidaus sprogdinančio jausmo: „Klauso- 
mės Grygo Solveigos dainos, ir mus apima 
ypatingas jausmas: grožio, pasigėrėjimo, lai- 
mės jausmas. Taip gražu, kad imi verkti, 
šviesus ilgesys kaip grynas kalnų oras išpu- 
čia krūtinę“ '?. J. Degutytės: „„...Pravirks- 
tu — ir vėl nusikvatoju“. Beatodairiškas, ro- 
mantiškai pakilus mostas ir būdingasis gam- 
tos vaizdo sudvigubinimas: pavasario ir 
šviesaus, įstabaus likimo išsipildymo lau- 
kimas. 

Klasiškai taisyklinga ir griežta ketureilė 
strofa, kryžminis tikslus, moteriškas ir vy- 
riškas kadencijas kaitaliojantis rimas, dai- 
ningas, eilėraščio intonaciją įsupantis ana- 
forinis pakartojimas: 

Jeigu reikia — būki nebaigtoji. 
Jeigu reikia — būki amžina — — — 

Ir iš tų trijų brūkšnelių, kuriuos, ,Židiny- 
je“ spausdinant Salomėjos Nėries eilėraš- 

10 Nėris S. Raštai. V., 1958, t. 3, p. 163. 

čius, turėjo užstoti pats Putinas, atpažįsta- 
me ankstyvosios Janinos Degutytės artimu- 
mą Salomėjos Nėries punktyrinei poetikai. 

Svarbus šis eilėraštis ir tuo, kad paliudija, 
kokią didelę reikšmę Janinos Degutytės poe- 
tinio pasaulio formavimuisi turėjo muzika. 

Vienas svarbiausių antrojo Janinos Degu- 
tytės kūrybos skirsnių yra dosnios tautosa- 
kos versmės pajutimas. „Šiaurės vasarų“ 
įžangos žodyje liaudies daina stovi apšvies- 
ta amžinybės, greta Odisėjo ir Hamleto, gre- 
ta gotikos bokštų ir Devintosios simfonijos. 
Kiekviena mūsų akimirka gali būti vertina- 
ma šios didžiosios amžinybės kontekste ir 
per sąlytį su ja. Taip atsiveria dramatiška 
begalybės ir trumpos akimirkos akistata. Šil- 
ta ir konkreti akimirkų realybė, patikimai 
priglūstanti prie gamtos, staiga atsiveria ir 
kitu kampu — praeinamybės, skaudumo, nuo- 
jautos. Vienas giliausių „Šiaurės vasarų“ ei- 
lėraščių ,„Bėkit, bareliai": 


Griežlė suklinka ir verkia ilgai savo 
suplėšyto lizdc, 

O rugiai gula ir gula baltu šešėliu — 

Bėkit, bareliai. 


Ir varpų nuleistos galvos tiesias po dalgiais, 
Ir žemė svaigiai pakvimpa vasara ir 

namais, — 
Bėkit, bareliai, 

Tarp išsekusių vasdros upių 
Ir žąsų pulkais atplaukiančio pievų rūko,— 
Bėkit, bareliai. 


Lig devynių pakirdusių aušrų 
Nuo sugrubusių mūsų rankų, — 
Bėkit, bareliai. 


Pro griežlės suplėšytą lizdą, 
Pro rugių sugulusį baltą šešėlį — 
Bėkit, bareliai. 


„Griežlė suklinka ir verkia ilgai...“ — im- 
lus lėtai šviesa ir garsu gęstančio vasaros 
vakaro įspūdis. Suplėšytas lizdas, varpų nu- 
kirstos galvos po dalgiais ir žemė, kvepianti 
vasara. ir namais. Dramatinis priešpriešų 
vaizdas formuojasi ir nyksta, plaunamas gy- 
venimo ritmo — bėgimo... 

Atpažįstama ta pati eilėraščio formavimo- 
si situacija — nuotaikos, muzikinio įspūdžio 
ir gamtos vaizdo sąlytis. Anksčiau analizuo- 
tame eilėraštyje muzikos įspūdis labiau api- 
brėžtas, aiškesnė ir jo realizavimo kryptis, 
ieškanti išsiliejimo čia pat atsiliepiančiame 
gamtos vaizdinyje. „„Bėkit, bareliai“ iš karto 
prasideda tarsi iš dviejų pusių (su muzikiniu 
sutartinės motyvu sutampančios nuotaikos ir 
iš gamtos įspūdžio) kylančio vaizdo sanka- 
ba. Dėl suplėšyto lizdo verkianti griežlė ir 
pjaunami rugiai yra ne tik sąmonės, bet ir 
realybės atmintis... Realybės, nutolusios per 


301 


šimtmečius, bet tarsi prišaukiamos senos šu- 
tartinės motyvu — melodija, eilėraščio reire- 
nu: „Bėkit, bareliai“. Gal šitame eilėraštyje 
galima justi dviejų liaudies dainų dvasią — 
„Bėkit, bareliai“ ir „Oi griežle, griežlele"? 
(Griežlė J. Degutytės poezijoje sutinkama ne 
vieną kartą — „griežlės balsas“ — vienas 
žmogiškojo pasaulio ramsčių. Ir vienišais vi- 
durnakčiais „girdim kažkur — tolumoj ar sa- 
vy — / griežlės laukinę giesmę...“ — „Švie- 
sos dalijimas“.) Artima ir svarbi poetės dva- 
siai yra ne išorinė liaudies dainų stilistika ir 
net ne tiek bendra nuotaika, kiek žmogiško- 
ji, likimiškoji gaida. „„Bėkit, bareliai“ — sun- 
kus moters darbas kaip dalia. Ar ne su na- 
muose paliktais vaikais, ar ne su nerimu dėl 
jų liečiasi skaudus suplėšyto griežlės lizdo 
įvaizdis? Juk eilėraštis išoriškai lygus, užda- 
ras (nei mėgstamų brūkšnių, nei daugtaš- 
kių), viduje yra atvirai dramatiškas, kupi- 
nas skaudžios nuojautos, nerimo. Tą ribiš- 
kumą tarp harmoningo gamtiškumo ir žmo- 
giškojo dramatiškumo itin aiškiai įprasmina 
baltas šešėlis (įprasta — tamsus, pilkas, juo- 
das), išsekusios upės, suplėšytas lizdas. Visi 
šie junginiai turi oksiumoroninį atspalvį, ku- 
ris tačiau nėra akcentuojamas. Pro po dal- 
giais gulančias varpas, tarp išsekusių vasa- 
IOS upių, nuo sugrubusių rankų, pro griež- 
lės suplėšytą lizdą, pro rugių baltą šešėlį — 
„Bėkit, bareliai“. Gal taip išreiškiama žmo- 

giškoji pareiga, darbo būtinybė, prasimušan- 
ti pro daugiareikšmį nuotaikos, gamtos vaiz- 
do punktyrą. „„Bėkit, bareliai" — yra vienas 
gražiausių, mMeniškiausių tautosakos atgarsių 
dabartinėje lyrikoje. 

Bendroji ,„Bėkit, bareliai“ sugestija yra su- 
sijusi ir su Janinos Degutytės poezijoje daž- 
nu vakaro motyvu ir vienu labiausiai se- 
mantizuotų — rugio įvaizdžiu. Šiame eilėraš- 
tyje artimas motyvas ir svarbus įvaizdis 
įgauna ypač individualią plastinę ir intona- 
cinę išraišką. Kad eilėraštis ,„Bėkit, bareliai“ 
yra reikšmingas Janinos Degutytės poetinio 
konteksto narys, liudytų ir tai, kad ir vėles- 
nėje lyrikoje jaučiami varijuojami jo pavi- 
dalai. Be „Šiaurės vasarų", „„Pilnaties“ rinki- 
nyje — ciklas „„Rugiai ant kalno“, „Prieblan- 


dų soduose“ — „Ant blyškaus ražienų auk- 
so“, „Tarp saulės ir netekties“ — ,„Ražienų 
kvapas“: 


Jau saulė pasuka į Skorpiono pusę. 
Kvepia ražienų laukai 

rugiais ir atilsiu. 

Aukštai, virš kasdienybės 
nuoskaudų ir vilčių, 
atsisveikindami 

suka ratą gandrai. 

Ir degantis jurginas 

padvelkia į veidą būsimu lietum. 
Ir violetinis 

šešėlis tau ant skruosto. 

Prie šulinio, tarp dviejų klevų, 

ant virvės plevėsuoja skalbiniai — 
kaip į skutus 

suplėšytos burės. 


Įdomi eilėraščio vaizdo jungčių stilistika. 
Nepastebimai išryškėja opozicijos, prieš- 
priešos. Pirmoji eilutė kompoziciškai išski- 
riama ir akcentuojama kaip besikeičiančio 
gamtos ritmo sąlyga: „Jau saulė pasuka į 
Skorpiono pusę“. Lyg už šių eilučių stovėtų 
Kristijono Donelaičio poetinė formulė: „Ant 
saulelė vėl nuo mūs atstodama ritas..." 

Tolesnį eilėraščio vaizdą formuoja kasdie- 
nybės ir dvasingesnio, aukštesnio prado san- 
dūros: ražienų laukai (žemiškasis, kasdieniš- 
kasis planas) kvepia rugiais (amžinumo ra- 
kursas) ir atilsiu. Kasdienybei priklauso nuo- 
skaudos ir viltys (savaime priešpriešų jung- 
tis), o virš jų beveik ritualinis gandrų atsi- 
sveikinimo ratas, kompoziciškai — eilėraščio 
centras. Degančio jurgino (spalvos metafora) 
liepsnoje jau jaučiamas būsimas ilgas, viską 
gesinantis rudenio lietus. Ir rudenio nuotai- 
kos, liūdesio nuojautos šešėlis ant veido — 
„Violetinis šešėlis“. Nuojautos šviesoje bui- 
tinės kasdienybės akcentai („ant virvės ple- 
vėsuoja skalbiniai“) virsta neišsipildžiusių 
vilčių ženklais —į skutus suplėšytomis bu- 
rėmis. 

Sulėtėjusi, mąslesnė eilėraščio tėkmė, sin- 

kopuotos eilutės, dominuojant dviskiemenių 
metrų deriniams. Nerimuotas, astrofinis iš- 
orinis eilėraščio pavidalas, punktyriškesnis 
žmogaus ir gamtos sąlytis, labiau paremtas 
tik bendra nuotaika. Lakoniškesnis, vidinė- 
mis eksplikacijos galimybėmis gyvas vaiz- 
das. Visa tai daugiau ar mažiau būdinga nau- 
jausiai Janinos Degutytės lyrikai, o tuo pa- 
čiu ir atskiram eilėraščiui. 

Janinos Degutytės eilėraštis yra žmogaus 
dvasingumo reiškėjas. Jis neatsiskiria nuo 
savo psichologinio podirvio, negali tapti for- 
mos operacija arba kalbos programa. Žmo- 
gus gyvena visuomenėje, tarp žmonių, gam- 
toje ir savyje. Eilėraštis ir „įgarsina“ tą ty- 
lųjį, nebylųjį Žmogaus kalbėjimą su savim, 
su kitais žmonėmis ir gamta. Akivaizdžiai tai 
patvirtina Janinos Degutytės eilėraščiai, pa- 
sirodę jau po rinkinio „Tarp saulės ir netek- 
ties" („Poezijos pavasaris“, 1980; „Pergalė“, 
1981, Nr 1). „Vienas vakaras su J. S. Ba- 
chu": „Toks vakaras, kai žvelgi sau į šir- 
dį...". Būti su žmonėmis — pirmiausia reiš- 
kia juos suprasti: ,Kažkada kažkada / troš- 
kau / kalbėti su jais. / Dabar / noriu / su- 
prasti / jų kalbėjimą“ („Rudens peizažas“). 
Troškimas kalbėti lėmė ankstesnio kalbėji- 
mo intensyvumą, noras suprasti — reflekty- 
vesne, lėtesnę ir mąslesnę intonaciją, atsire- 
miančią į rudenio peizažo nuotaiką. Geru- 
mo, užuojautos ir meilės kupina poezijos 

širdis pajunta ir dramatišką savo atskirumą. 
Išaugusi iš akių, „pripiltų lietuviško dangaus 
ir šviesos iš senų šaltinių“, ji ne visada gali 
prie jų sugrįžti: 

moterie prie Untupių senkapio, 

prakalbinusi mane, 

pagirdžiusi pienu, 

palydėjusi liūdnai drovia šypsena — 

priimk šį eilėraštį, 

kurio tu niekada 

neperskaitysi. 

„Moteris prie Untupių senkapio“ 


Visiškas akimirkos artimumas ir skaudus 
prasilenkimas — niekada neperskaitysi. .. 


Gamta prabyla kaip žmogaus balso para- 
lelė. Eilėraščio balsas — iš tų pačių susiker- 
tančių linijų: „Tas baltas rūkas nuo laukinių 
pievų — / ir sidabrinis virš galvos dangus". 
„Tas baltas rūkas virš lemties laukinės — / 
viršum gėlos ir pasmerkties, viršum vil- 
ties..." („Tas baltas rūkas. ..“). Laukinė pie- 
va ir laukinė lemtis. Sidabrinis dangus ir si- 
dabrinis motyvas. Gėla ir viltis, kiekvieną 
akimirką gamtos patvirtinama: vidury nak- 
ties pražysta balta obelis ir „gimsta paukštis 
vidury dangaus“. 

Sugrįždama, gilindama meninę atmintį, 
nors ir neišvengdama pasikartojimų, Janinos 
Degutytės poezija palaiko nuolatinę to pa- 

ties psichologinio lauko įtampą. Iš esmės šu- 
tapdama su asmenybine raiška, jos lyrika 
atveria ir gilius šiuolaikinės antropologinės 
problematikos klodus. Antropologiniais klau- 
simais poetės vėlesnieji eilėraščiai susisieja 
ir su filosofine lyrika, reikšmingai paliudy- 
dami, kad meninė individualybės raiška poe- 
zijoje gali būti ne tik egocentrinė, bet ir 
plačiausia prasme visuomeninė. Ši tiesa 
jaučiama ir skaitytojų reakcijoje, kuri šian- 
dien nebėra tokia karšta, beatodairiška, kaip 
pirmųjų poetės rinkinių metais, labiau re- 
miasi psichologiniu artimumu, dvasiniu at- 
liepimu. | 

„ Rašydamas apie rinkinį „Tarp saulės ir ne- 
tekties“, J. Stepšys yra teisingai pastebėjęs: 
„Individualusis <...> laikas J. Degutytės 
knygoje — tai ir visuotinis XX a. globalinių 
kataklizmų laikas. Skausmo, nerimo, nusivy- 
limų drama čia įgauna visuotinio, kosminio 
reikšmingumo. „Tykiai plaka širdis“ ne už- 
daroje individualizmo celėje, o bendražmo- 
giškame „Laiko dugne — pasaulio vidu- 
ry“! |] 


NU Stepšys J. Plaka širdis pasaulio vidury... — Per- 
galė, 1981, Nr 8, p. 136. 

